
că-i parafrazez dilema, într-o variantă 

mai puţin existenţială, dar atât de 
mult se vorbeşte în ultima vreme despre 
inteligenţa artificială (IA în româneşte, Al la 
originile englezeşti) încât nu mă pot abţine, 
intru şi eu în chat-ul planetar despre 
subiect, dar cu întrebarea „abreviată” din 
titlu: este aceasta inteligenţă? Artificială, 
cu siguranţă, dar chiar e inteligenţă?... 
Sunt din plin influenţat în a pune întreba- 
rea, sugerând prin formulare îndoiala, de 
|| multul zgomot din mass-media, dar şi de 
un incitant articol, Brute force computation 
and intelligence, apărut în vol. 8 din 2023 
al International Journal of Computation, 
al lui Mihai Nadin, românul-american, 
informatician-filosof-estetician, un nume 
cunoscut cititorului revistei, unul dintre cei 
mai lucizi gânditori ai momentului, prezent 
şi în librăriile noastre, de pildă, cu provo- 
catoarele volume Civilizaţia analfabetis- 
mului şi Cumpăna ştiinţei, Viitorul 
contează, ambele apărute la Editura 

Spandugino, în 2016 şi, respectiv, 2022. 

și Poziţia profesorului Mihai Nadin se 
bazează pe o definiţie personală a inteli- 
genţei (artificiale) pe care a lansat-o încă 
din 2019, în revista Al and Society (vol. 34, 
nr. 2), într-un articol cu titlul şi mai explicit: 
Machine intelligence: a chimera. Reiau 
această definiţie, este plină de semnifi- 
caţie: „Entităţile artificiale ar putea cu 
adevărat pretinde că sunt inteligente 
dacă, în executarea unei sarcini, ar folosi 
cel mult atâta energie şi cel mult atâta 
informaţie cât foloseşte o entitate vie 
în executarea acelei sarcini.” Contează 
aşadar costul, în termeni măsurabili — 
energie şi informaţie. Rezonabil, dar mult 
diferit de „definiţia clasică” a IA, care nu se 
interesează decât de imitarea comportării 
inteligente a omului, indiferent de eforturi. 
Minsky, un nume mare al domeniului: „IA 
este ştiinţa care produce maşini capabile 
să efectueze sarcini care ar cere inteligenţă 
dacă ar fi efectuate de oameni”. Evident, 
avem o problemă aici, pentru că încă nu 
am definit inteligenţa. 


in păcate, nu progresăm prea 
[Do nici cu definiţia cea nouă, 

ea defineşte mai degrabă efici- 
enţa decât inteligenţa, comparând viul 
şi ne-viul în efectuarea de sarcini de tip 
nespecificat. Mai amintesc doar (o face 
şi Mihai Nadin în recentul articol) că 
Turing, „părintele” calculatoarelor, definea 
inteligenţa maşinilor tot prin simularea 
inteligenţei oamenilor, 
printr-un joc de imitare: un 
calculator este inteligent 
dacă poate mistifica un 
interlocutor uman, pretinzând 
că este om (s-au propus mai 
multe variante, din ce în ce 
mai sofisticate). Inteligența 
maşinilor a fost între timp 
legată de jocuri, şahul şi 
GO-ul fiind exemplele tipice, 
de recunoaşterea formelor, 


| erte-mă tristul prinţ shakespearian 


MARIA 
REGINE ROMANIEI 


Statuia ecvestră a Reginei Maria, lucrare realizată 
la Tabăra Internaţională de Sculptură în Piatră 
de la Măciuca (Vâlcea), în 2017, opera sculptorului 
Viorel Enache (fiu al comunei), în colaborare 
cu artistul plastic Lucian Ţăran şi o sculptoriţă 
din Franţa. Foto: Dinică Ciobotea. 

şi „perfidul Albion” 

Între camarilă şi Dotla asiatică 
Nicolae Georgescu: Cu noaptea-n cap 
Marin lancu: Alţi gazetari ardeleni 
făuritori de istorie 
Eufrosina Otlăcan: Şcoala la români 
şi legile ei 
Nicolae Melinescu: Singur, votul 
nu dărâmă o dictatură 
Mihai Nadin: loan Inocenţiu Dreptu 
s-a reîntors acasă 

procesarea de texte şi multe altele. 

O stafie bântuie însă internetul în ultima 
vreme, ChatGPT! Acesta şi alte programe 
mai puţin cunoscute, dar unele chiar mai 
performante, trec cu brio testul lui Turing, 
discută cu mare aplomb în limbaj natural, 
informaticienii sunt entuziasmați de 
priceperea lor în a scrie şi optimiza 
programe, dar, în termeni de energie şi 
date folosite pentru „învăţare” eşuează, 
tot cu brio, dacă sunt evaluate din punctul 
de vedere al definiţiei Nadin. Forţă brută în 
toată puterea cuvântului (calculele privind 
consumul de electricitate al cloud-ului, al 
serverelor pe care acesta se bazează, sunt 
ameţitoare), dar, cu toate acestea, ChatGPT 
bate câmpii cu graţie mai tot timpul. „Are 
sintaxă, dar nu şi semantică”, după cum 
se spune, elegant, şi despre vorbitorii 
umani nu foarte coerenţi/consistenţi, dar 
e foarte politicos în a-şi cere scuze dacă 
e atenţionat că greşeşte şi în a promite 
că va fi mai atent data viitoare. Se spune 
însă că a trecut simularea recentă a 
bacalaureatului cu 7.50, ceea ce nu e deloc 
rău pentru Chat — este însă ironic pentru 
vigilenţa corectorilor implicaţi... lar acum 
discutăm cu/despre versiunea ChatGPT 
aflată la vedere, gratis, e de presupus că 
în colţurile mai umbrite ale cercetării în IA 
există şi versiuni mai... | ale lui. 


ar, toate acestea sunt teorie- 
D) gazetărie. În realitate, cea de azi, 
dar şi mai şi în cea de mâine- 

poimâine, lucrurile sunt mai mult decât 
serioase, aproape chiar atât de serioase 
precum le prezintă catastrofiştii de 
serviciu, care fac din IA o a doua... 
covidenie... Pe de o parte, tocmai pentru 
că IA este o bună sperietoare. Roboţi, 
şomaj, control, post-umanism. Vor fi toate 
acestea, dar de-ar fi doar acestea, vom 
trece, mai mult sau mai puţin teferi, prin 
ele. IA este însă numai masca/machiajul 
„de scenă” a/al digitalizării, care deja ne-a 
schimbat viaţa şi care ne-o va schimba 
şi mai mult. Pentru că IA şi digitalizarea 
există şi pentru că aduc profit, în toate 
sensurile termenului. Aici este „amănuntul” 
care nu e prins în nicio definiţie: folosirea 
IA de către profitori şi de către „băieţii răi”, 
pe care nu-i interesează costurile, mai 
ales când acestea sunt suportate de alții... 
Îi includ la „profitori/băieţi răi” nu numai 
şi deloc nu în primul rând pe hackeri, ci şi 
guvernele, armata, corporaţiile, serviciile 
de informaţii, manipulatorii de toate 
categoriile, teroriştii. 


(Continuare la pag. 2) 


Toate-s vechi şi nouă toate... 


tarul în mână trecerea unui corp ceresc 
printr-un anume punct către care îşi 
îndreaptă instrumentul său optic, tot astfel 
şi noi am putea sta cu ceasornicul înainte-ne, 
să urmărim cum se scurge nisipul şi cum se 
apropie din ce în ce termenul fatal al încetării 
libertăţilor publice, al dictaturii personale 
a d-lui I.C. Brătianu. 

Degeaba foile guvernamentale ar face paradă 
de liberalismul lor; se apropie ora în care, în 
România, omului de la guvern îi va fi permis totul, 
cetăţeanului nimic; ora în care aparatul electoral, 
construit după reţeta tuturor stăpânilor absoluţi 
din lume, nu ne va mai da din urne decât creaturi 
ale unei persoane, ale unui singur om, ale 
despotului. 

Chiar pân-acum lumea numea vizirat domnia 
ministrului nostru prezident. Ne putem închipui 
ce va fi de acum înainte, când, în comună, nu va 
exista decât un singur colegiu, 
a cărui majoritate va fi pururea 


Piu astronomul aşteaptă cu minu- 

Domnul Eminescu scris-a 


a o spune; nu e aproape unul care nu s-ar putea 
aranja sub un paragraf din Codul lui Vasile Vodă 
Lupu, după carele abuzul unei vrednicii publice 
pentru a face avere se pedepsea încă cu cordonul 
Sfintei Cânepe. Ei bine, aceşti oameni nu pot 
risca căderea. Ce s-ar alege, pentru numele lui 
Dumnezeu, de cei ce au trimis pe ţărani sub sulițe 
căzăceşti până dincolo de Balcani; ce s-ar alege 
de cei care, însărcinaţi cu răscumpărarea, au 
făcut în acel timp milioane; ce s-ar alege, social 
vorbind, de toate elementele acestea oculte, 
brutale, comune, care s-au cocoţat deasupra 

ţării, care s-au îmbogăţit, care, mai mult, s-au 
aristocratizat? 


e-nţelege. Mutre confiscate, cărora orice 
om onest le-ar fi închis uşa înaintea 


nasului, s-au ridicat sub domnia d-lui 
Brătianu în sferele de sus; formează aşa-numita 
societate la balurile şi la curtea regelui. De gâtul 
unor bandiți sau 
a unor trădători 


au. Nu numai averea — 
căci asta n-ar însemna 
nimic — nu! influenţa, 
vaza, rangul în ordinea 
socială, jeţurile din 
Adunare, cu un cuvânt 
tot ce sărmana vale a 
Dunării a avut de oferit 
meritului sau talentului, 
tot ce d. Brătianu a 
monopolizat pentru 
creaturile sale. Toate 
trebuie să rămână zestre 
inatacabilă a nulităţilor, 
o schimbare de guvern 
să nu mai fie cu putinţă; 
arhiliberalii au devenit 
arhiconservatori în ceea 
ce-i priveşte şi nu se 
sfiesc nici înaintea ... 
dictaturii personale 

a d-lui Brătianu. (...) 


Monumentul lui 
Mihai Eminescu 
de la C. de Argeş 


compusă din delegaţii guverna- 
mentali ai colegiului al IV-lea; iar 
Adunările vor fi alese asemenea 
de delegaţii acestui colegiu, 
trimişi de subprefecţi să majo- 
rizeze pe alegătorii din colegiul 

| şi II. 

Ca o cetate luată prin surprin- 
dere, opinia publică, opoziţia în 
Parlament, presa n-au avut nici 
timpul material necesar pentru a 
băga de seamă ce se pregăteşte: 
schimbarea, nimicirea întregului 
sistem electoral şi reprezentativ 
din România, substituţia clan- 
destină a sufrajului universal, 
însă nu direct, ci strunit, legat 
bine de mâini şi de picioare, 
pentru a fi pururea o unealtă 
în mâinile despotismului. 

lată ceea ce am fi trebuit 
să ştim demult. 

Toţi oamenii aceştia s-au 
îmbogăţit. Pe ce cale e de prisos 


(Urmare din pag. 1) 


de IA/digitalizare: s-au făcut investiţii uriaşe în cercetarea creieru- 

lui, în interacţiunea directă cu calculatorul. Elon Musk e mai cunos- 
cut în branşă pentru că el e la vedere. La ora asta, cu electrozi aşezaţi pe 
cap, se pot „citi” gânduri. Mâine, electrozii vor putea sta la distanţă (exact 
cum s-a întâmplat în cazul citirii cardurilor bancare), poimâine, ei vor putea 
şi induce gânduri, iar ce va fi răspoimâine nici nu vrem să ne imaginăm. 

Se vorbeşte insistent despre etică, despre legiferarea domeniului — dar 
se vorbeşte în van. Vânare de vânt. S-a lansat de curând şi un apel, semnat 
de multe nume importante ale informaticii internaţionale, de a temporiza 
cercetările şi aplicaţiile IA. La fel s-a lansat cândva, tot semnat de nume 
mari, un apel la interzicerea armelor nucleare. Cu ce efect? Giganţii 
informaticii, la fel ca laboratoarele de cercetare ale armatelor, probabil 


| | n detaliu separat, nu însă mult depărtat de zona Chat, dar ţinând 

Mişelia înlăuntru, umilirea în afară — iată care 
va fi caracterul acestei dictaturi în România. Căci 
acesta nu este absolutismul monarhic, răsărit din 
iubirea unui mare cap încoronat pentru clasele 
de jos; nu, este absolutismul unui ambițios 
pentru a asigura impunitatea creaturilor sale. 

Nu este Frideric Il sau losif II ... e Vitellius cu 
corupţiunea adâncă, cu mijloacele moleşitoare, 
cu dezbărbătare. 


notorii s-au atârnat 
semnele de onoare 
ale ţării; corectorii 
gazetelor roşii au 
ajuns milionari; 
toată plebea asta 
politică e azi 
scoasă din cutie, 
parfumată, înmă- 
nuşată, lustruită. 
E firesc lucru ca 
aceste elemente 
declasate ridicate 
din întuneric şi din 
ocupaţiuni adesea 
maloneste, intrate 
odată în atmosfera 
luminată de razele 
coroanei, să şi 
vrea să rămână 
acolo. 

Aceşti oameni 
vor să păstreze ce 


hul în România când alăturea cu el — cel 
mai liber dintre români, acela a cărui 
libertate se răsfrânge asupra tuturor — se va ridica 
al doilea monarh, al valeţilor şi creaturilor, când 
România toată va fi îmbrăcată în livreaua celui 
din urmă? 

Ce se va face? Nu ştim. Ştim noi dacă d. 
Brătianu mai are necesitate de EI? Poate că nu 
mai are. In orice caz, cu acest aparat electoral 
care nu e suficient nici măcar pentru a masca 
dictatura regentului-ministru, rolul monarhului 
e redus la nimic. 

(Timpul, 2 noiembrie 1882) 


D): vor întreba unii: ce se va face monar- 


că nici măcar nu surâd atunci când aud de asemenea apeluri. Ar pierde timp 
surâzând, iar timpul chiar înseamnă bani (şi putere) în zona asta. 


privind viitorul omenirii sub impactul IA, invocând puterea 
„poveştii”, a Cuvântului de-a lungul civilizaţiei umane, subliniind 
faptul că de-acum nu vom mai şti cine a scris „povestea”, Dumnezeu, omul 
sau calculatorul... El foloseşte şi un argument foarte plastic şi convingător: 
bombele, fie ele şi nucleare, nu produc noi bombe, dar programele IA 
produc noi programe IA, care foarte uşor ne pot scăpa de sub control. 
Prin complexitate-sofisticare şi prin comoditatea noastră, nu pentru că 
programele vor dori asta — chiar dacă, prin romanele şi filmele SF, găsim 
destule calculatoare cu voinţă-conştiinţă... 
Şi, apropo de SF, nu vă mai amintesc cum încheiam editorialul de luna 
trecută... 

Homo sapiens 


Horia BĂDESCU 


orbeam în episodul 
trecut despre încă- 
păţânarea suicidară 


a României de a rămâne 
fidelă angajamentelor ce decurgeau din Tratatul 
de la Versailles şi Carta Ligii Naţiunilor, ba chiar 
de o anume naivitate în raport de incapacitatea 
puterilor garante de a face faţă noilor provocări 
de pe eşichierul politic al Europei anilor treizeci. 
Incapacitate pe care analiza rece, lucidă a omului 
politic român - care nu era nicidecum „bătrânelul 
aiurit” despre care vorbea cu suveran dispreţ un 
simbriaş al politicii britanice în perioada de final 

a conflagrației, perioadă a lunii de miere cu sovie- 
ticii — o evoca sine ira et studio, aşezând oglinda 
inconvenabilă a acesteia dinaintea ochilor înalţilor 
demnitari ai Imperiului. Suita de decizii şovăielnice, 
ineficiente, de circumstanţă, minate de orgolii şi 
interese care excedau arhitectura continentală, 
permiseseră ascensiunea Germaniei hitleriste, 

a Italiei fasciste şi a Ungariei revanşarde, modificând 
echilibrul politic şi geostrategic european. Toate 
acestea împingând ţara noastră spre o suită de 
mutări obligate, care aveau s-o aducă, pentru 

o bună parte a conflagrației mondiale, alături 

de vechii adversari. 

„Această atitudine trebuie cu atât mai mult 
subliniată — scria luliu Maniu — cu cât nu au lipsit, 
încă din 1935, ofertele tentante, în schimbul unei 
politici mai rezervate, şi dacă luăm în calcul şi faptul 
că politica externă a guvernului era supusă criticilor 
acasă. Unii oameni de stat susțineau că România 
face o greşeală sprijinind politica de securitate 
colectivă şi principiile Statutului Ligii Naţiunilor, că 
trebuia să părăsească Mica Înţelegere şi să aban- 
doneze prietenia cu Franţa şi Marea Britanie şi 
să treacă de partea Germaniei şi Italiei.” Această 
nouă direcţie, despre care vorbea Maniu, fără 
a nominaliza susţinătorii ei, fundamenta evoluţia 
Mişcării Legionare, alimentată din plin de pasivitatea 
franco-britanică în momentele decisive ale crizei 
renane, ocupării Austriei şi dezmembrării Cehoslo- 
vaciei. „Cu toate acestea — punctează el — în vreme 
ce Statele Unite se dezinteresau în continuare de 
continentul european, în vreme ce Franţa şi Marea 
Britanie, din neînțelegere în neînțelegere, din 
compromis în compromis, din renunțare în renunțare 
(Mă întreb cum vor fi digerat oare, dacă o vor fi făcut, 
aceste peremptorii acuze cei de la Foreign Office?! 
n.n.), pe când Polonia şi lugoslavia se mutau în 
tabăra opusă, România a rămas, fără ezitare, credin- 
cioasă unei politici bazate pe principiul respectului 
pentru angajamentele internaţionale şi al menţinerii 
ordinii politice şi teritoriale stabilite la Conferinţa 
de Pace.” Dar, „toate acestea — conchide Maniu — 
fuseseră îngropate la Munchen (...) şi multe state 
aveau să cadă curând unul câte unul”, pentru că, 
odată distrus mecanismul de securitate colectivă, 
dispărea şi condiţia esenţială a eficacităţii securităţii 
colective şi anume simultaneitatea unei acţiuni 
comune. 


C= despre „dezertările” polono-iugoslave, 


care aveau să pulverizeze structurile 

regionale de securitate, hrănite de iluziile 
procopselii teritoriale pe spinarea nenorocitei 
Cehoslovacii, acestea aveau să fie plătite scump de 
cele două ţări. Polonia lui Josef Beck, care se legăna 
în fantasma unei puteri regionale — după ce abia 
se adunase la loc după succesivele împărțiri între 
Prusia, Austria şi Rusia, închipuindu-se în vremea 
uniunii cu Marele Ducat al Lituaniei, când a visat 
pentru o clipă la anexarea ţaratului moscovit — şi în 
valoarea tratatului cu Germania, avea să fie făcută 
arşice de aviația şi panzerele acesteia. În aceeaşi 
dulce iluzie, Polonia dăduse garanţii Ungariei pentru 
ocuparea Ruteniei Subcarpatice, refuzând propu- 

nerea Guvernului român pentru întreprinderea unei 
„acţiuni diplomatice comune pentru a preveni ceea 
ce constituia o ameninţare strategică serioasă pentru 
România. (...) Acest lucru arată odată în plus ce 
însemna în realitate politica poloneză faţă de aliaţi”, 
scria cu amărăciune Maniu. Însă nu Ungaria avea să 
salveze ce se mai putea salva la prăbuşirea Poloniei, 
ci România! Într-un context în care, în siajul ezitan- 
tului non-combat interbelic, Aliaţii se complăceau 
într-o inacţiune totală pe frontul occidental. „Cu 

toate acestea, în ciuda protestelor şi amenințărilor 
germano-sovietice, Guvernul român a adus, în clipa 
prăbuşirii Poloniei, - 
servicii apreciabile 
cauzei aliate. Astfel, 
Guvernul român a 
acceptat să asigure 
tranzitul pe teritoriul 
României a aproape 
întregii rezerve de 
aur a Băncii de 
emisiune poloneze. 
O mare parte a 
militarilor polonezi 
refugiaţi în România 
au putut continua 
fără oprelişte drumul 
lor către ţările aliate. 
lar cei 24.000 de 
militari polonezi 
internaţi au benefi- 
ciat de un regim 
generos de libertate, | 
astfel încât peste f 
16.000 au putut 
părăsi ulterior 
România. Aşa au ajuns în Siria, în Palestina, în 
Franţa şi Marea Britanie cele mai bune elemente 
ce au scăpat din dezastrul armatei poloneze. Între 
ei s-au aflat toţi aviatorii polonezi care nu au căzut 
pe câmpul de luptă.” Maniu ar mai fi putut adăuga 
că gestul curajos al României avea să-l coste viaţa 
pe prim-ministrul Armand Călinescu, asasinat 

de un comando legionar. 


soartă similară o aştepta şi pe lugoslavia, 
O: se lăcomise şi ea la o bucăţică din 
Cehoslovacia muribundă. Vântul de 
nebunie al acaparării de teritorii care bântuia o 
Europă bezmetică avea să împingă guvernul de la 
Belgrad, în clipa ultimatumului sovieticilor adresat 
României pentru cedarea Basarabiei, să maseze 
trupe în apropierea graniţei noastre. Cum scrie 
luliu Maniu: „Asemenea precauţii de ordin militar în 
vecinătatea Banatului românesc arătau că Guvernul 
iugoslav preconiza un colaps al României şi dorea 
să fie pregătit pentru orice eventualitate. (O bucată 
de Românie făcea bine şi la casa „prietenilor”! n.n.) 
Ungaria se pregătise de mai bine de o lună pentru 
a putea profita imediat de un atac contra României.” 
Dar, pe cât de onorabilă, din punct de vedere 
moral, se vădea această constanţă politico-diploma- 
tică a României, în respectarea tratatelor şi alianțelor 
parafate, pe atât de desuetă şi ineficientă se vădea 
ea în noua arhitectură, în care înşişi garanţii acestor 
tratate şi alianţe renunţaseră la ea. Vremea onoarei 
trecuse şi n-avea să se mai întoarcă niciodată! 
O dovedea cu asupra de măsură comedia tratati- 
velor franco-britanice cu sovieticii, tratative care 
se desfăşurau concomitent cu punerea la cale şi 
parafarea pactului Ribbentrop-Molotov din 23 august 
1939. „Aceste negocieri în tandem -— oficiale de 
Marea Britanie şi Franţa în secret cu Germania — 
şi încheierea în acele condiţii a Tratatului sovieto- 
german au constituit un act de lipsă de loialitate fără 
precedent în analele relaţiilor internaţionale (nota 
stupefiat luliu Maniu, n.n.). Pe când lumea şocată 

se întreba ce preţ fusese plătit pentru gestul 
sovieticilor, Germania s-a grăbit să exploateze 

la maximum avantajul pe care noul tratat i-l asigura 
şi a atacat imediat Polonia.” 


Basarabia şi Nordul Bucovinei din România. 
lar pedeapsa pentru loialitatea României 
avea să fie Dictatul de la Viena care-i impune 
acesteia cedarea Ardealului de Nord. Totul jucat pe 
atitudinea ezitantă, conciliantă, defetistă a Puterilor 
Garante, care şi-au subminat propria viziune asupra 
—— arhitecturii europene după Marele Război. 
| România rămăsese absolut singură 
în faţa agresiunii statelor revizioniste. 
Aşadar, conchidea Maniu: „Cum ar 
fi putut fi făcută responsabilă România 
(de a fi fost împinsă în braţele Germaniei, 
n.n.) pentru izolaţionismul Statelor Unite, 
cât şi pentru neînțelegerile, contradicţiile, 
ezitările şi greşelile majore făcute de 
Marea Britanie şi de Franţa, deşi aceste 
state erau garantele morale şi legale ale 
Tratatului de la Versailles? Este suficient 
să reamintim ajutorul economic şi financiar 
| acordat de Marea Britanie şi Statele Unite 
Germaniei, începând cu împrumuturile, 
| livrările de materii prime şi terminând cu 
||] acceptarea devalorizării monetei germane 
din 1922. Acelaşi larg ajutor economic 
şi financiar a fost acordat Ungariei, nu 
numai de Marea Britanie şi Statele Unite, 
dar chiar şi de Franţa şi Polonia! În plus, 
o întreagă mişcare politică din Marea 
Britanie încuraja revizionismul unguresc. 
(...) Chiar şi în Franţa, propaganda 
Ungariei a găsit sprijin serios în anumite cercuri ale 
stângii. (Situaţia avea să se repete în preajma şi în 
timpul Revoluţiei din 1989! n.n.) (...) Toate aceste 
greşeli incredibile comise de diplomaţia engleză şi 
cea franceză față de Germania şi de ţările Europei 
Centrale sunt astăzi, din păcate, răzbunate prin 
atâtea sacrificii de vieţi umane şi pierderi şi prin 
perspective grave (s.n.) pentru săracele noastre ţări.” 
Şi aşa avea să fie, fiindcă aceeaşi atitudine 
cesionară avea să-i arunce pe români „la lupi” şi pe 
luliu Maniu în închisorile comuniste. Pe unul dintre 
făuritorii Marii Uniri, pe bărbatul de stat care a fost 
acesta, pe omul de cinste şi rectitudine care mai 
credea în valori de care lumea modernă avea să 
se lepede cu celeritate. Cel de la a cărui naştere, 
în 2023, se împlinesc 170 de ani şi 80 de ani 
de la moartea sa. 


m făcut acest lung excurs analitic în 
Aia internaţională a României în peri- 
oada interbelică şi a raporturilor lui luliu 

Maniu cu Marea Britanie, plecând de la documentele 
extrase din arhiva Foreign Office de admirabilul istoric 
britanic Dennis Deletant, căruia suntem datori să-i 
exprimăm întreaga noastră gratitudine, documente 
puse la dispoziţia publicului, pentru prima oară în 
româneşte, de atât de documentata şi serioasa 
revistă Magazin Istoric. 

L-am făcut pentru a le aminti politicienilor şi poli- 
caştrilor actuali — căci de bărbaţi de stat nu poate 
fi vorba — circumspecţia cu care ar trebui privite 
totdeauna raporturile statelor mici şi mijlocii cu marile 
puteri. Marile puteri care mereu au ştiut să folosească 
şi să-şi arunce „la lupi” tovarăşii de drum, dar şi 
pentru a-i face să înţeleagă că în politica internaţio- 
nală singura morală care funcţionează, singura 
justificabilă, este aceea a interesului naţional!! Restul 
e doar „vânare de vânt”, vorba Eclesiastului, şi vân- 
zare. Este lecţia pe care ne-o serveşte de la începutul 
începuturilor Istoria. Dar, vorba lui Hegel: „Ceea ce ne 
învaţă Istoria e că nimeni nu învaţă nimic din Istorie”! 


P:.: avea să fie jumătate din Polonia şi 

face liste cu cei omorâţi de el, nişte pomelnice, 
de fapt, pe care le trimite la mănăstiri împreună 
cu mari sume de bani. „Aminteşte-ţi, Doamne, 
de sufletele robilor tăi din Novgorod, în număr de 
1507...” Deoarece nu şi-i poate aminti pe toţi, scrie 
în alt pomelnic: „Doar tu, singur, Doamne, cunoşti 
numele lor...” Una din liste ajunge la un total de 
3.148 de persoane exterminate, alta la 3.750. 
Apropo de Ivan cel Groaznic. Cumplit e faptul că 
aproape patru secole mai târziu, în Rusia a apărut 
un criminal de o şi mai mare anvergură şi cu aceleaşi 
trăsături: obsesia conspirației, eliminarea „tovarăşilor” 
apropiaţi, eliminarea sau maltratarea copiilor 
şi a rudelor acestora etc. 


| van cel Groaznic de Henri Troyat. În 1583 


un coşmar benign, fără trezire cu țipăt 

de spaimă, fără palpitaţii. Un fel de remare, 
de fapt, al cărţii lui Julien Gracq Les rivages de Syrte. 

Mă aflam, singur, într-un oraş pe malul mării. 

Nu era Constanţa, arăta mai curând ca o staţiune 
turistică, multă lume se plimba nonşalant de colo- 
colo, fără treabă. Dar ameninţarea era iminentă: 
războiul începuse şi vase inamice se apropiau de 
ţărmul nostru. Totuşi, oamenii păreau inconştienţi 
de realitatea primejdiei. Am întrebat pe cineva de 
ce n-au fost trimise avioane împotriva flotei duşmane. 
Apoi, n-a trecut mult şi am văzut primele explozii. 
Unele obuze au căzut în apă, altele alături de oraş. 


Pus coşmar, după multă vreme. Dar 


neori mi se pare 
că adie un vânticel 
încărcat de miresme 


topîrceniene de lung prilej de 
vorbe şi de ipoteze (În jurul 
unui divorţ) când (re)vine în 
discuţie o afirmaţie ce a făcut 
carieră în veacul trecut. „Le 
XXI-eme siecle sera spirituel ou ne sera pas”, cică 
ar fi zis monsieur Andre Malraux. „Secolul XXI va fi 
religios sau nu va fi deloc”, am tradus noi. „O profeție 
ridicolă”, s-a indignat Malraux. „N-am spus asta 
niciodată, bineînţeles, fiindcă n-am de unde să 
ştiu.” Deci, cum rămâne? „Cred în schimb că dacă 
umanitatea secolului viitor nu găseşte nicăieri un 
model exemplar de om, va fi rău.” „Vrea să spună, 

îi sare în ajutor Andre Froissard în Le Point (5 iunie 
1993), că acest secol XXI, dacă nu va reuşi să-şi 
regăsească elanul începuturilor inteligenţei pe 
pământ, va rămâne fără gândire — ceea ce la 
Malraux echivalează cu a nu fi deloc.” 

Hopa! Deci, religios, spiritual sau mistic? Şi, mai 
nou, să fie inteligenţa artificială „modelul exemplar 
de om"? Sau or fi ajuns hiperbogaţii lumii la concluzia 
că ar fi mult mai scump să se încerce eradicarea 
prostiei? Mai dormi, dacă poţi... 


Victor Ravini 

Aşa cum bine au remarcat cei ce au răspuns la 
ancheta din numărul precedent, azi se citeşte mai 
puţin decât oricând, nivelul de pregătire al elevilor 
se prăbuşeşte, incultura ia amploare şi urcă treptele 
până sus de tot. Asistăm în aceşti ani la o vastă de- 
culturalizare, atât în ţara noastră, cât şi în ţările cele 
mai avansate cultural din Occident. Max Nordau, unul 
dintre întemeietorii sociologiei, a introdus termenul 
degenerescenţă culturală în cartea sa Entartung 
und Genie din 1894 şi a observat că acest fenomen 
social şi cultural a început pe la anul 1840, din cauza 
avântului tehnologiei, care depăşea capacitatea 
psihică a oamenilor de a se adapta la noul ritm 
al vieţii, impus de noul sistem de producţie şi de 
folosirea tehnologiei. El se considera degenerescent 
faţă de cultura iudaică în care se născuse şi faţă 
de care luase distanţă încă din copilărie. El vedea 
degenerescenţa ca un fenomen cultural negativ, însă 
cu aspecte pozitive, compensatorii: îndepărtarea lui 

„Îşi ajustează tirul”, mi-am zis, în vis. Şi, într-adevăr, 
următoarea salvă s-a abătut asupra clădirilor de 

pe malul mării. Trebuia să fugim în afara oraşului, 
dar cu ce...? 

Totul începuse ca o ameninţare vagă, insidioasă, 
ca o teamă incredulă, dar într-o atmosferă nelinişti- 
toare, ca în cartea amintită. 

(21 februarie 2012) 


ele mai importante subiecte dezbătute 
în dimineaţa asta la televizor: e normal ca 


repararea himenului tinerelor musulmane 
înainte de căsătorie să fie suportată de asigurările 
sociale sau nu? În jurul mesei rotunde, participanţii îşi 
dau cu presupusul pro şi contra. Alt subiect: 4 din 10 
pensionari beau prea mult! Cum s-a realizat această 
statistică? Simplu: controlând plăţile făcute cu cardul 
la Systembolaget (întreprinderea de stat suedeză 
care deţine monopolul vânzării tuturor băuturilor ce 
depăşesc 3,5% alcool)... Trei sticle de vin pe săptă- 
mână e prea mult pentru un pensionar, iar băutura 
anulează efectul doctoriilor pe care le iau băutorii. 
(Asta înseamnă 320 gr. de vin pe zi.) Deci noi plătim 
din impozit doctoriile ineficace ale „beţivilor”! 

(1 august 2008) 


Bucureşti câteva mici, insignifiante insule 
„capitaliste”: un atelier prin cartierul Dudeşti 
care fabrica nasturi fantasy, o cârciumioară cu trei 


Piicuesi În ianuarie 1952 mai existau în 


de cultura iudaică l-a ajutat să se integreze în cultura 
din afara anturajului iudaic. Şi totuşi el este unul 
dintre părinţii Sionismului. 

Teoria degenerescenţei culturale poate fi atât 
controversată, cât şi aplicată în afara ariei geogra- 
fice şi a timpului istoric analizat de Nordau. De la 
Alexandru Macedon încoace, asistăm la o progresie 
a degenerescenţelor culturale, cu consecinţe pozi- 
tive compensatorii. Marele comandant a distrus 
democraţia grecească şi a subjugat ţări în care a 
impus limba şi cultura elenă. Astfel a creat în istoria 
culturii fenomenul luminos numit elenism. Am putea 
spune că el este primul care a dus o politică 
globalizatoare în istorie. 

Imperiul Roman este a doua mare încercare de 
ştergere a unor culturi, pentru a introduce o cultură 
globală. Cezar a distrus Galia, dar, dacă ar fi să dăm 
crezare lui Jacques Bainville, a pus temelia Franţei. 
Traian a distrus Dacia, iar Octavian Goga spune că 
„Ne tragem din neam împărătesc”, ceea ce desigur 
că se poate discuta la infinit. 


a treia mişcare globalistă de aculturali- 

O: a popoarelor şi impunere a unei culturi 

nivelatoare este Creştinismul. Cele mai 
mari biblioteci au fost arse, bibliotecarii linşaţi. 
Filosofia şi raţiunea au fost înlocuite cu credinţa. 
Înalta cultură la care ajunsese Antichitatea a fost 
înlocuită cu obscurantismul. Ecleziaştii ortodocşi au 
fost în armonie cu populaţia şi au avut înţelepciunea 
de a nu de-culturaliza enoriaşii, ba chiar au preluat 
principalele sărbători pre-creştine, cultul icoanelor 
şi multe obiceiuri bune, dintre care cel mai bun este 
omenia. Catolicismul a adoptat o politică de dominație 
faţă de ţările catolice şi s-a compromis în istorie prin 
politica sa teroristă şi prin criminalitate nimicitoare 
de populaţie, contrar ideologiei creştine, propovăduită 
cu făţărnicie. Cel mai vast şi mai de-culturalizator 
imperiu din istorie este Catolicismul, condus cu sfori 
nevăzute de la Vatican şi care se implică în politica 
mondială. Multe câte s-au întâmplat în istorie au 
fost instigate pe ascuns de la Vatican sau au avut 
ca ţintă indirectă interesele Vaticanului. 

Declinul cultural al Occidentului, care nu mai 
crede în nimic, a fost semnalat de Oswald Spengler 
în cartea sa Der Untergang des Abendlandes scrisă 
înainte de Primul Război Mondial. Analiza lui a stârnit 


Anul XIV m Nr.7(152) m 


Homo sapiens 


Paul DIACONESCU 


mese în piaţa Filantropia, 
„La Ardeleanu”, ba chiar şi 
un mic restaurant pe lângă 
Calea Griviței, fără firmă, 
pe care iniţiaţii îl botezaseră 
„La Madam Simpson”. Şi 
totuşi, în acel anonim local 
concerta o formaţie de coarde 
— mandoline, banjo — condusă de Aldo Solini, care 
interpreta legănatele canţonete napolitane. Şi parcă 
revăd: câteva mese lipite una de alta, câţiva elevi 
de la şcoala de literatură în frunte cu poetul, deja 
consacrat, Victor Tulbure. („Se cheamă dealu-acela 
Gurahonţ/ Şi l-am suit pieptiş din glonţ în glonţ...”) 
lar în capul mesei, unul din principalii poeţi ai vremii: 
Mihu Dragomir, laureat al premiului de stat. 

Ce am mâncat, ce am băut şi, mai ales, ce 
învăţăminte ne-a transmis „tovarăşul Mihu” din 
a sa ars poetica, totul s-a pierdut definitiv prin 
ceţurile memoriei. Amintirea acelei agape nocturne 
s-a păstrat însă datorită unui amănunt (aproape) 
dramatic: era ora 2 noaptea, poarta înaltă a şcolii 
de literatură din Şoseaua Kiseleff 10 era încuiată. 
Singura soluţie: escaladarea. O mişcare greşită 
şi un vârf, o „suliţă” a grilajului de fier forjat, 
mi-a pătruns în subţioara paltonului. Cum am fost 
salvat din acea „tragere în ţeapă” nu mai spun... 

(19 ianuarie 2018) 


Intrebări de insomniac (II) 


Rodica LĂZĂRESCU 


aprigi controverse. Spengler, neamţ sadea, prezicea 
că salvarea culturii Occidentului va veni de la 
popoarele care încă mai credeau în ceva, anume 
popoarele cu religie ortodoxă. Ortodoxia era singura 
religie în care mai credea vreun popor în Europa, 
iar cel mai numeros popor ortodox erau ruşii. De ce 
popoarele ortodoxe mai cred în ortodoxie, când cele 
catolice nu mai cred în catolicism? Catolicismul s-a 
impus prin intoleranţă, terorism şi violenţă, pe când 
ortodoxia este tolerantă, milostivă şi alinătoare. Popii 
ortodocşi nu au avut nevoie să folosească violenţa 
ca să întărească credinţa. 

O a patra mişcare globalistă degenerescentă 
cu aspecte compensatorii a fost comunismul. Dintre 
multele aspecte degenerescente şi compensatorii 
ale comunismului, ne putem aminti că Stalin a dus 
o politică dură împotriva bisericii şi, paradoxal, a 
reînfiinţat patriarhatul Moscovei, desfiinţat de ţarul 
Petru cel Mare. Paradoxurile comunismului au 
înflorit în România. Comunismul a fost conceput 
să fie internaţionalist. La români, comunismul a fost 
naţionalist. Comuniştii români au de-rusificat ţara, 
dar au stalinizat-o. Ideea de comunism exclude 
proprietatea privată, însă Ceauşescu a încurajat 
construcţia de apartamente proprietate personală, 
astfel că România e astăzi pe primul loc în lume cu 
97% din populaţie care trăieşte în locuinţe proprietate 
personală. Elveţia e pe locul 20 în Europa, cu 44%. 
Şi mai au nas elveţienii să facă pe deştepţi... 


mişcări globalizante şi degenerescente, 
_ care este programată şi atotcuprinzătoare. 
Incă nu ştim bine care vor fi consecinţele compen- 
satorii. Dar în mod sigur vor fi. În iconografia catolică, 
Maria striveşte şarpele ce se încolăceşte pe globul 
pământesc. Şarpele ce vrea să cuprindă globul 
terestru este un simbol al răului şi poate ilustra 
globalizarea atât de controversată. Trăim vremuri 
în care abundă filme şi teorii pseudo-ştiinţifice cu 
conţinut apocaliptic, influențate de Apocalipsa din 
Biblie, scrisă de evanghelistul loan, fanaticul care a 
dat ordin gloatelor analfabete să dea foc bibliotecii din 
Pergam, a doua ca mărime după cea din Alexandria. 
Însă profeția lui nu poate avea valoarea profeţiei din 
Biblie, Cartea Facerii 3:15, pe care o rosteşte însuşi 


Dumnezeu: „Femeia va zdrobi capul şarpelui”. 

fi feminin, sau nu va mai fi”. Mulţi au repetat 
sau reformulat cu convingere previziunea 
lui. „Femininul este viitorul planetei. Secolul XXI 
va fi feminin sau nu va fi.” Profeţiile lor optimiste, 
departe de a fi religioase, converg cu profeția 
din Biblie, pusă de autorii Bibliei chiar în gura lui 
Dumnezeu: că femeia va zdrobi capul şarpelui. Papa 
loan-Paul II, deşi celibatar, a spus că „Viitorul omenirii 
trece prin familie”. Un papă e un om ultra-şcolit şi 
ştie să ne spună chiar şi ceea ce nu spune. 

Degenerescenţa culturală şi lingvistică de la noi 
este mai mult sau mai puţin vizibilă decât în alte ţări, 
dar să nu uităm că degenerescenţă lingvistică am 
avut în diferite epoci de-a lungul istoriei şi al formării 
limbii române. Secolele de slujbă bisericească 
în limba slavonă au avut consecinţe negative, dar 
şi pozitive asupra evoluţiei limbii române. La fel, 
limba turcă şi cea greacă au avut consecinţe dege- 
nerescente şi compensatorii. Relatinizarea limbii 
române prin neologismele franţuzeşti şi italiene pe 
vremea bonjuriştilor a stârnit reacţii ostile. Totuşi, 
lexicul limbii române s-a îmbogăţit cu serii de 
sinonime parţiale şi avem azi posibilităţi stilistice 
pe care alte limbi nu le au. 

Ce ne facem cu cuvintele străine folosite anapoda 
de către unii care au o cunoaştere superficială a 
limbilor străine pe care le cunosc ca vai de lume şi se 
dau drept ceea ce nu sunt? În lingvistică există legea 
uzului sau a folosirii. Viitorul va decide soarta acestor 
cuvinte. Propun să vedem aspectul pozitiv al acestei 
degenerescenţe culturale şi lingvistice la care 
asistăm: Felul cum vorbeşte sau cum scrie careva 
dezvăluie ce are în cap. Cum îi este limbajul — corect 
sau defectuos — aşa îi e şi gândirea. Astfel afli în 
câteva secunde câte parale face, cât credit intelectual 
sau moral să îi acorzi şi ştii dacă îl iei în serios sau 
îi întorci spatele. Rațele măcăne, privighetorile cântă, 
lebedele tac. 


| ouis Aragon a afirmat: „Viitorul omenirii va 


Sebastian Grama 

Dacă era să scăpăm de insomnie, Malraux ou 
pas, ce bun ar fi fost un /e potrivit aşezat: Le XXI-sme 
siecle sera spirituel ou ne le sera pas. Ceea ce, 
bineînţeles, chiar dacă riguros inutil (exceptând 
efectul soporific), ar fi fost perfect adevărat. La fel 
ca „Secolul XXII va fi comic sau nu”, impar sau nu, 
albastru sau nu etc., după cum ar atesta-o până 
şi cel mai timid logician. 

Şi mai avem o problemă. Istorică. Nu ştim dacă 
Socrate a spus ceea ce se spune că a spus: nimeni 
dintre cunoscuţii noştri nu l-a apucat spre ao 
confirma (şi, dacă l-ar fi apucat, parcă te poţi încrede 
fără de rezervă în oricine ar fi?... mai ales în cineva 
care a depăşit sensibil vârsta de 2422 de ani...). 
Bun, ce-ar fi dacă ne-am pomeni mâine cu Socrate 
bombănind că el n-a zis niciodată că ştie că nu ştie 
nimic? Nu l-am trimite la loc, spunându-i (cam ca, 
Altcuiva, Marele Inchizitor al lui Dostoievski) „Amice, 
ne cam încurci cu adevărul dumitale istoric”? La 
fel, ce se bagă Malraux să precizeze ce a susţinut 
ori ba? 

Pe de altă parte, nici chestia cu descoperirea 
(sau bricolarea) unui „un model exemplar de om” nu 
aranjează prea tare situaţia. Şi dacă am fi descoperit 
deja „modelul” sub forma unei momâi post-vitruviene 
mâzgălită cu spray-ul pe un perete (wal/) de un 
Leonardo stradal, momâie degrabă strigătoare la 
device-uri care-i ţin loc de viaţă? Chiar „post'-ul din 
cuvânt ar fi semnificativ: trăim din post-uri: post- 
adevăr, postmodernism, postări, posturi, imposturi... 
Şi, â propos de religiozitate, din post în post — înţeles 
ca dietă, fireşte (slana ucide, mai bine fast food), 
Umberto Eco vorbea la un moment dat de religia 
diferitelor moduri de operare (Macintosh era 
catolic...). 


e poartă (spre gloria lui Peirce şi mulţu- 
S mirea apostolilor săi) renovarea termino- 
logiei. Atunci când vreun contribuabil 
decide să lase tot ca să urmărească un influencer în 
perspectiva mântuirii, caricatura vag similireligioasă 
obţinută se cheamă spiritualitate. Cam ca în Life 
of Brian, în piaţă tarabele sunt ocupate de Mesii: 
terapeuţi, traineri, consilieri â gogo... Paradoxal 
ori nu, e aproape destul să fii simple d'esprit ca să 
ai acces la spiritualitate. Avem pelerinajul de B/ack 
Friday, maşina de cafea redusă cu 50% e o fâşie 

de giulgiu, codul de bare e aparatul patimilor de 
montat acasă. Magicienii sunt mistici: Frege învie, 
observă lipsa de Sinn şi moare la loc, fericit. Privaţi 
şi de Bedeutung, ridicăm din umeri şi discutăm 
cu holograma epicenă dăscălindu-ne cum se fierbe 
apa fără gluten. Vitruviu se documentează pe 
Darwinkipedia şi trimite la Firenze un mail de 
îndreptare (L.E., id est: Later Edit) ce conţine momâia 
cu patru mâini, adevăratul model (True Type, Vera 
Icona...). Leo from Vinci e pe advertising (dacă 
apar manifestări neplăcute, adresaţi-vă medicului 
sau farmacistului). 

C'est ca, Charlot, vaste programme... 


Mihaela Malea Stroe 

Cum rămâne cu „profeţia” de care Malraux parţial 
s-a lepădat? Andre Froissard (Le Point, 5 iun. 1993) 
susţine că „fraza 
lui Malraux despre 
secolul XXI chiar 
a fost spusă, depun 
mărturie, fiindcă 
a fost rostită de faţă 
cu mine, în cursul 
unei conversații 
în biroul de pe rue 
de Valois”. Frază 
„spusă'/„rostită”, 
„în cursul unei 
conversații”, nu 
scrisă! Şi, întrucât 
doar scripta manent, 
în timp ce verba 
volant, martorul 
precizează că 
Malraux n-a spus: 
„«Secolul XXI va 
fi religios... sau 
spiritual...», ci 
«Secolul XXI va 
fi mistic sau nu va fi - 
deloc», ceea ce nu-i deloc alai Gri Verificând 
în diverse dicţionare, vedem că, fără să fie sinonime 
„perfecte”, religios, spiritual şi mistic se află în relaţie 
de... compatibilitate, interferează semantic: un posibil 
sinonim pentru „religios” este „spiritua!”, o definiţie 
pentru „spiritua!” este „care aparţine religiei” şi, 
în fine, una dintre explicaţii pentru „mistic” este 
„orientare în cadrul religiei sau gândirii filosofico- 
religioase care afirmă posibilitatea contactului direct 
sau comuniunii între om şi divinitate; misticism. 
(< fr. mystique, gr. mystikos) bisericesc, religios”. 


dăugând faptul că „părinte duhovnic” se 
Ati prin „pere spiritue!”, între religios, 
spiritual şi mistic nu se deschid prăpăstii 

de netrecut. De altfel, Malraux însuşi se exprimă în 
sensul că „Secolul următor ar putea cunoaşte o mare 
mişcare spirituală: o nouă religie, o metamorfoză 
a creştinismului” sau, într-un interviu (Le Point, 
10 dec. 1975), în sensul că nu exclude „posibilitatea 
unui eveniment spiritual la scară planetară”. În 
accepțiunea lui Malraux „Cuvântul «religie» /.../ 
se referă la ceea ce îl leagă pe om de Cosmos, 
de alţi oameni, eventual de zei şi de Dumnezeu.” 
Dintre posibilele etimologii ale cuvântului „religie” 
(la Sf. Augustin: religie provine din religare/legătură, 
„ceea ce se leagă de Dumnezeu şi de el singur”, 
relegerelrecitire, „recitire a lui Dumnezeu în sine”, 
reeligerelrealegere, „alegere reînnoită a lui 
Dumnezeu”), agnosticul Malraux preferă sensul 
de „legătură”, fără să respingă/să nege vehement/ 
să dispreţuiască legătura omului cu divinitatea. Imi 
îngădui să cred că, în oricare dintre variante (secol 
religios/spiritual/mistic), afirmaţia lui Malraux, aşa 
controversată cum e, nu degeaba a făcut... „carieră”. 
Anticipează, avertizează, pune în discuţie o necesară 
— şi stringentă în zilele noastre — ieşire a omenirii 
din capcana absolutizării „materialităţii”, a laicizării/ 
ateizării (desacralizării, în termen eliadesc) excesive 
care tinde şi chiar poate să rupă „legătura” trinitară 
om — Cosmos / om — semeni / om - divinitate, 
legătură (religio — religare) în absenţa căreia secolul 
nostru riscă să-şi piardă, la un moment dat, nu atât 
locul în calendarul istoriei, cât fiinţa (capacitatea 
omenirii de a gândi) şi, astfel, cum explică Froissard, 
să... „nu mai fie deloc”. 

Hermeneutica reprezintă un demers cu mai mică 
sau mai mare doză de subiectivitate, de aceea apar 

şi divergențe. Totuşi — ne atenționează Umberto 

Eco — interpretarea unui text are „limite” ce nu pot 

fi încălcate. Altfel spus, nu putem interpreta după 
bunul-plac (deci nici în zeflemea, ca demolatorii 
contemporani de mituri), textul oferind „indicii” pe care 
cititorul onest le respectă. lată două mostre diferite 
de lectură a „spusei” lui Malraux: (1) „Un agnostic, 

e drept, frământat de imposibila nostalgie a Divinului 
ca Andre Malraux, avea (din imaginarul său muzeu 
în care convocase toate formele prin care omul se 
măsoară Creatorului) să ajungă la aceeaşi concluzie 
cu Mircea Eliade (numai că acesta din urmă o aflase 
la începutul operei şi adolescenţei): secolul XXI va 

fi religios, sau nu va fi deloc.” (Monica Lovinescu) 

şi (2) „Malraux nu a formulat niciodată o asemenea 
tâmpenie”. (Dan Alexe care, ignorând mărturia lui 
Froissard, consideră citatul drept „apocrif'/„eronat”, 

1 util numai cui vrea să-şi ascundă „intenţia 
de a strecura în mesaj şi alte minciuni ideo- 
logice”, iar pe Malraux îl etichetează „ateu 
absolut”, „scriitor mediocru”, „escroc de 
geniu, care şi-a reinventat în permanenţă 
viaţa, minţind”.) Dacă Malraux a fost atât 
de mincinos/escroc pe cât — cu dârză mânie 
neoproletară — îl demască D.A., de unde ştie 
precis demascatorul că francezul n-a minţit 
(şi sau tocmai) când s-a dezis de enunţul 
supus discuţiei? Din sursă „mistică” 

(= tainică)? Martorul o fi şi el mincinos? 

Nu e cazul, aici, să cădem pradă insomniei 
căutând răspunsuri... 

La întrebarea dacă „inteligenţa artificială” 

va fi „modelul exemplar de om” răspunsul 
meu e NU. De inteligenţă nu ducem lipsă 
(deşi, spun specialiştii, cea naturală 
| regresează pe măsură ce avansează 
cea artificială şi tehnologia). Rara avis 
|] a prezentului este înţelepciunea şi cred 
că nu stă în puterea ştiinţei să furnizeze 
umanităţii o replică artificială a înţelepciunii. 
Or, inteligenţa are două tăişuri, poate face bine 
şi/sau rău (expresia „geniu al răului” e... clasică). 
Înţelepciunea nu slujeşte la doi stăpâni, discerne 
şi alege binele. Am citit avertismente lansate de 
nume consacrate (St. Hawking, Yuval Noah Harari, 
Elon Musk, Nick Bostrom, Mihai Nadin, Charles T. 
Rubin ş.a.) şi cred că îngrijorarea lor privind evoluţia 
„iresponsabilă”, mai devreme sau mai târziu — posibil 
şi probabil — incontrolabilă a A.l. este justificată. 
Se cuvine ca roadele inteligenţei să fie folosite 
înțelept, altminteri pot provoca dezastre. Pentru 
asta, e necesar „un eveniment spiritual la scară 
planetară” (s.n.). 


poi, cu cât tehnologia avansează, cu atât 
PA narcc consumatorilor ei se leneveşte. 
Ca să nu se atrofieze, are nevoie de 
antrenament natural susţinut. Exemplu cotidian 
relevant: înainte de a dispune de case de marcat 
performante, telefoane mobile cu calculator şi cântare 
electronice care să socotească în locul lor, lucrătorii 
comerciali calculau „în minte”, cu viteză şi precizie, 
suma pe care o avea de plătit clientul, determinându-l 
şi pe el să calculeze la fel de rapid, ca să verifice 
pe loc dacă suma e corectă. Pe-atunci, şi un elev 
mediocru din ciclul gimnazial putea să opereze 
„în gând” adunări şi scăderi uzuale, inclusiv cu fracţii 
zecimale. Pare ficţiune. Azi, în absenţa accidentală 
a „divaisurilor” electronice, operaţiile aritmetice de 
bază sunt pentru mulţi adulţi — lucrători comerciali ori 
cumpărători — o grea încercare. Calculul „în minte”, 
a devenit lent, imprecis. Dacă apare şi sâcâitoarea 
„Virgulă” (2,99 lei + 3,45 lei x 3 = ?) calculul „în 
minte/cap/gând” e şi mai dificil, ordinea operaţiilor — 
un mister! Sunt situaţii când comoditatea oferită 
de tehnologie se dovedeşte un adversar redutabil 
al vitalităţii gândirii. Nici alpiniştii nu-şi pot fortifica 
musculatura urcând şi coborând muntele cu... 
telecabina. Mens sana in corpore sano cere efort, 
sudoare, perseverenţă. 

Cât priveşte ultima întrebare... Pentru hiperbo- 
gaţii/puternicii lumii eradicarea prostiei nu ar fi deloc 
mai costisitoare decât cultivarea, stimularea ei, 
practicată „la vedere” în prezent. Dar... nu este dorită! 
„Însămânţarea” şi cultivarea, nu eradicarea prostiei 
le apără lor, eficient, interesele. 

(Va urma.) 


Curtea de la Argeş 


Pamfil Şeicaru: 


Între camarilă şi Dotla asiatică (1) 


Theodor CODREANU 


Tatonări: democraţia europeană 

în derivă 

Carol al II-lea a ţinut morţiş să-şi legitimeze 
dictatura, în faţa francezilor şi englezilor, prin afişarea 
unei politici antigermane. Aşa se explică de ce, întors 
de la Londra prin Germania, în 1938, abia ieşit de 
la întrevederea cu Hitler, a dat ordin de asasinare a 
celor 20 de lideri ai Mişcării Legionare. Faptul a fost 
pe punctul să declanşeze războiul german contra 
României, în 1938, şi numai acordul economic 
înrobitor a evitat agresiunea (Pamfil Şeicaru, 
Scrieri, |, Bucureşti, Editura Victor Frunză, 
2001, p. 67). Nu e de mirare că ultimatumul 
sovietic din 1940 a lăsat indiferentă Anglia. 
Fidel acesteia rămânea luliu Maniu, care 
a cerut oprirea trupelor româneşti pe Nistru, 
nefiind ascultat. 


egele Mihai nu a mai aşteptat răspunsul 

de la Cairo privitor la armistițiul cu 
Anglia, SUA şi URSS, în pofida insistentelor 
telegrame trimise de Maniu la Cairo (9, 14 
iulie, 2, 7 august). În consecinţă, armistițiul 
cu sovieticii devenea automat unilateral, 
ceea ce „se numeşte în orice tratat de drept 
internaţional, capitulare fără condiţii” (/bidem, 
p. 9). Tratativele de la Cairo s-au dovedit a fi o 
simplă comedie, trezitoare de iluzii. luliu Maniu 
cădea victimă „poltroniei democratice”. Peste 
toate, România a fost lăsată pradă jafului 
asiatic. 


uliu Maniu a jucat rolul unui Don Quijote al 

democraţiei, lăsându-se păcălit cu aceeaşi 
sinceritate şi demnitate a celebrei Triste Figuri 
cervanteşti. Nu s-a respectat nimic din Carta 
Atlanticului privitor la România. luliu Maniu a cerut 
plebiscit în Basarabia şi în Bucovina nordică, spre 
hohotul cinic al învingătorilor. Maniu, democratul în 
absolut, va fi arestat şi condamnat la moarte, fiindcă 
ar fi conspirat „împotriva democraţiei progresiste”! 
Acuzat că a mai fost şi „în serviciul unor mari puteri 
antidemocratice”, ca Anglia şi SUA! Astfel, democraţia 
de tip liberal a Europei a cunoscut cea mai mare 
înfrângere. 


[)'eenta dintre democraţia liberală şi revoluţie 
este că a doua se-ntoarce permanent la 
violenţă ca mecanism de exercitare a puterii. Demo- 
craţia este compatibilă cu creştinismul, pe când 
totalitarismul, nu. 


uliu Maniu nu s-a gândit niciodată la capitularea 

fără condiţii, dar s-a încrezut în pregătitorii 
acestei capitulări, având în frunte pe Gr. Niculescu- 
Buzeşti, C. Vişoianu, Al. Creţeanu, care s-au priceput 
să-l manipuleze pe candidul mult prea tânăr rege 
Mihai (Ibidem, p. 22). Ca şi încrederea în democraţiile 
anglo-saxone. A şovăit când i s-a propus să meargă 
la Ankara pentru negocieri. Comoditate? El ar fi putut 
lua direct contact cu Churchill şi cu Roosevelt. Patriot 
legat la ochi şi necunoscător al istoriei Rusiei. 


Miticismul şi pericolul bolşevic 

Miticismul băşcălios al românilor a minimalizat 
pericolul bolşevic: „Spre marea mea surpriză, se 
bagateliza participarea armatei noastre în lupta contra 
Rusiei sovietice. Un ataşat de legaţie îşi bătea joc de 
discursurile lui Ică, în care nu lipsea «arcul carpatic»” 
(Ibidem, p. 27). Pentru acela, Mihai Antonescu nu era 
ministrul de Externe al României, ci... Buzel, adică 
Buzeşti. Oare s-a schimbat ceva din inconştienţa 
miticilor de azi? Nu, ea continuă să fie dominanta 
politicii noastre. Pe deasupra, personalul de la 
Externe era îndoctrinat cu atitudinea prosovietică 
din 1933, moştenită de la Nicolae Titulescu, crede 
Şeicaru. 


rin colonelul Jan Kovalewski, ataşatul militar al 
Poloniei la Bucureşti, românii au fost avertizaţi 
de eroarea lui Roosevelt de a intra în cârdăşie cu 

Stalin. Dar Maniu n-a crezut (/bidem, p. 29). 

În schimb, a dat impresia de sprijin regelui Mihai 
pentru 23 august. Maniu a plătit cu moartea 

şi cu nenorocirea ţării. 


Mie puteri, considera Şeicaru, au ratificat 
„printr-o unanimă tăcere dezvoltarea unui 
regim colonial, aşa cum se practica acum trei secole” 
(Ibidem, p. 35), în România şi în alte ţări. 


pan Şeicaru 
a înţeles bine 
că marile puteri au 
semnat cu URSS 
„sentinţa exterminării” 
poporului român. 
Sentinţă care continuă 
să se împlinească 

şi azi prin exodul 
populaţiei, graţie 
politicii postde- 
cembriste. 


Higueia s-a 
născut, la 
români, argumentează 
Şeicaru, sub fanarioți. 
Haiducii erau revoltați 
împotriva ciocoilor şi 

a boierilor ciocoizaţi, 
extinzându-se la 
călugării care îşi 


(1894, Buzău — 1980, Dachau) — bă 
trădau misiunea, 


jecmănindu-i pe ţărani şi pe robii ţigani de pe moşiile 
mănăstireşti. Revoltele au continuat sub ispravnici, 
sub arendaşii greci, sub colectorii de impozite 

şi sub agresiunea poterelor (/bidem, p. 89). 


Panait Istrati şi bolşevismul 

Panait Istrati n-a devenit niciodată proletar 
industrial, rămânând, în esenţa lui, ţăran şi păstor 
vagabondând în libertate. Aşa îmi explic de ce 
a putut să se întoarcă din Rusia Sovietică predispus 
la spovedanie pentru învinşi. De fapt, el n-a fost 
un învins. Dimpotrivă. 


În epoca naivităţii politice, Panait Istrati a trecut 
examenul Eminescu, traversându-l, de la o 
supărare şi condamnare a poetului, la conştiinţa 
primejdiei răsăritene. Fără Eminescu, probabil 

că n-ar fi scris Spovedanie pentru cei învinşi. 


n membru al Biroului politic al URSS, Mihail 
Tomski, definea astfel comunismul, în 1927: 
deosebirea dintre Occident şi Uniunea Sovietică 
e că în ultima un singur partid e la putere, iar toate 
celelalte la închisoare. Tomski s-a sinucis, în 1936, 
pentru a nu fi arestat de NKVD. 


anait Istrati, despre constituţia comunistă: 

„Este un caz unic ca o Constituţie să nu aibă 
nimic cu regimul căruia, necunoscând iertarea, este 
de presupus, îi defineşte instituţiile”. 


arx, observa Benedetto Croce, a fost un om 

lipsit de bunătate, inspirat exclusiv de Vechiul 
Testament, necunoscând iertarea. Anticomuniştii 
autocronici postdecembrişti i-au moştenit, în atare 
privinţă, pe comunişti. Nu întâmplător Monica 
Lovinescu şi ucenicii săi de la GDS s-au „delimitat” 
de Noica la apariţia cărţii postume a acestuia, 
Rugaţi-vă pentru fratele Alexandru (1990). 


eicaru observă adevărata structură sufletească 

a lui Panait Istrati, un creştin care a crezut 
eronat în comunism. „În inima bietului hoinar Panait 
Istrati predomină iubirea de oameni, un sentiment 
profund creştin de solidaritate afectivă cu cel care 
suferă, iată de ce întreaga lui sensibilitate creştină 
a fost ultragiată de lipsa de umanitate a regimului 
comunist” (/bidem, p. 115). Ca în Posedaţii lui 

Homo sapiens 


Dostoievski, unde Cignalev 
vrea să instituie paradisul 
pe pământ dând libertate 
absolută unei zecimi dintre 
oameni, pentru ca restul să asculte absolut ca 
o turmă printr-o supunere oarbă. Lenin a reuşit 
să realizeze sistemul lui Cignalev. 


În pofida acuităţii observaţiilor sale, Panait Istrati 
a rămas, totuşi, păcălit: el a îngroşat rândul 
acelora care au crezut şi mai cred că idealurile 
comuniste au fost trădate chiar de făuritorii societăţii 
socialiste. De aceea, s-a arătat un simpatizant al lui 
Troțki, din mantaua căruia a încolţit „progresismul” 
neomarxist al corectitudinii politice, e de adăugat. 


Împreună cu Nikos Kazanizakis, Istrati l-a vizitat 
şi pe Maxim Gorki şi a rămas uluit, descoperind 
„tragedia lui Gorki”: gorki înseamnă amarul, dar 
el a ajuns zaharisitul! 


D» toate experienţele amare de după vizita 
în URSS, Panait Istrati a conchis: „Unica 
soluţie este să refacem haiducia!” 


anait Istrati se va refugia, în apusul vieţii, 

la Mănăstirea Neamţului, pe unde a ajuns 
şi Eminescu. Între călugări, a descoperit omenia 
şi frăţietatea pe care crezuse că le vor întemeia 
comuniştii. Abia la Neamţ l-a înţeles pe Eminescu, 
după ce îl respinsese în numele ideii comuniste. 
Îl ştia pe de rost pe Eminescu şi-l purtase în 
memorie şi-n inimă în toate peregrinările sale. 
Repet: Eminescu i-a salvat geniul. 


ponioma satanică a lui Stalin nu l-a părăsit 

nici la Mănăstirea Neamţului. A descoperit 

că şi acolo există intriganţi satanici. Rivali ai stareţului 
l-au tentat să-l compare pe acesta cu Tătuca. 


2 i Şeicaru rezumă astfel drama existenţială 
a lui Panait Istrati: „A suferit profund şi intens 
văzând realitatea falimentului total al ideii de justiţie, 
pe care a aşteptat-o de la revoluţia bolşevică” 
(Ibidem, p. 120). 


Naşterea „scopiţilor” naţionali 

şi bucuria Kremlinului 

Comentând scrisoarea lui Cioran către Noica (cea 
din 1957), Şeicaru anticipează naşterea parveniţilor 
europenismului postdecembrist: „Nu eşti european 
dacă nu scuipi disprețul — evident intelectual — 
obrazul devastat de suferinţă al naţiei tale” (/bidem, 
p. 155). 


eicaru, despre viitorul „cumanist” Neagu 
Djuvara: „Fost trepăduş al lui Niculescu- 
Buzeşti”, capitulardul de la 23 august 1944. 


VE întreb dacă Mihail Sadoveanu a citit 
scrisoarea lui Pamfil Şeicaru, apărută 
în Carpaţii, în 1954. Şi dacă a putut muri liniştit. 


ohn Gunther, ziarist american, a scris o carte 
despre ţările satelite ale Moscovei în anii '50 
(În spatele perdelei), din care Pamfil Şeicaru citează 
un pasaj referitor la România: „[ara cea mai oprimată 
de ruşi este România”. Rusia a avut dintotdeauna 
cele mai crunte motive să urască românii, marele 
lor ghimpe din coasta Europei. Aceeaşi opinie la 
Eminescu şi la Tache Ionescu, care identifica în 
Rusia Duşmanul natural al românilor, celebrul 
articol din 1900. 


rticolul Fişerland şi studiul Social-democratism 
sau poporanism? (studiu apărut în serial, în 
Viaţa Românească, la începutul secolului al XX-lea) 
au determinat punerea la stâlpul infamiei a persona- 
lităţii lui Constantin Stere, stare din care n-a mai fost 
scos nici astăzi. 
Li 

Homo sapiens 


evin la o poezie 
populară publicată 
în Convorbiri literare, 


luna septembrie 1881 (aceeaşi 
lună în care Eminescu publică 
Scrisoarea IV). Se plânge 
| | tânăra nevastă către părinţii ei, 
4 ] într-o doină ardelenească atât 
de obişnuită, în fond: M-aţi dat maică m-aţi dat taică/ 
Şi m-aţi dat în ţări străine/ Unde nu cunosc pe nime/ 
Unde soare nu răsare/ Până pe la prânzul mare./ 
Să-mi trăiesc cu străinii/ Ca alţii cu prietenii/ Să-mi 
trăiesc cu dealurile/ Ca alţii cu neamurile. Fata 
s-a măritat pe râu în sus şi roagă valurile să-i ducă 
la vale, până la părinţi, această plângere. Nici 
culegătorul, nici redactorul revistei nu pun virgulele; 
astăzi ar trebui aşa: M-aţi dat, maică, m-aţi dat, taică,/ 
Şi m-aţi dat în ţări străine... Ar fi vorba de virgulele 
vocativului, nu este aşa?! Dar dacă fata nu se 
adresează exact mamei şi tatălui ei, dar dacă maică, 
taică sunt simple apelative dintr-un refren? Când zic: 
Frunză verde de mohor/ Mult mi-e drag şi mult mi-e 
dor nu înseamnă că mă adresez frunzei verzi de 
mohor (de altfel, mohorul este roşu, sângeriu, ca 
rugina). Când zice: M-aţi dat maică m-aţi dat taică 
fata foloseşte persoana a II-a plural a verbului (m-aţi 
dat voi) pe lângă singularul maică, taică, deci implică 
o hotărâre comună, o responsabilitate comună, pe 
care ea, de fapt, nici nu o judecă, pentru că-şi iubeşte 
(amândoi) părinţii atât de mult încât îi saltă în zona 
afectivă, nu zice mamă, tată. Revenind la distincţia 
obişnuită care se face între stilistică şi sintaxă, 
„stilistica studiază construcţiile care au încă valoare 
afectivă, pe când sintaxa se ocupă de acelea care 
au pierdut cu totul această valoare” — avem de ales: 
dacă punem virgulele gramaticii vedem aici sintaxă — 
dacă le refuzăm, cum face culegătorul, vedem bine 
de tot stilul. 
Stilul îl vedem chiar mai departe, în conţinutul 
acestei doine. Nu ne referim la valoarea afectivă, 
ci la conţinutul oarecum extern, la conotaţiile imagi- 
nilor. Într-adevăr, nu ştiu dacă este nevoie de multe 
explicaţii ca să înţelegem că aici tânăra nevastă 
se scoală, cum se zice, cu noaptea în cap. Adică 
vede lumina soarelui undeva, deasupra, dar nu 
vede soarele decât pe la prânzul mare, stă cu umbra 
dealurilor în jur şi toată valea unde-şi are casa (unde 
se află satul ori sălaşul) stă astfel, cu noaptea în cap 
şi cu lumina deasupra nopţii. Noi suntem înclinați 
să dăm valoare psihologică expresiei, ca şi când 
sculatul devreme ar însemna că încă nu ni s-a 
făcut ziuă în creier (minte). lată că este vorba de o 
observaţie care ţine de relief, şi pe care cineva, venit 
de la câmpie între dealuri înalte, o resimte natural. 
Orice profesor de limbă română va zâmbi când îl vei 
întreba: „Cum e mai bine să zicem, cu căciula în cap 
ori pe cap?” Desigur în ne va duce cu gândul spre 
înăuntru, spre interior, iar o căciulă în cap ne va 
sugera sensul ca atare. Expresia de limbă, însă, aşa 
cum o ştiu şi eu din copilărie şi cum pun mâna-n foc 
c-o ştim cu toţi, este cu noaptea 'n cap; noaptea 
nu este înăuntru, ci deasupra capului... Nici nu ştiu 
dacă n-ar trebui, cumva, scris cum se pronunţă: 
cu noaptea-n cap (ca să se înţeleagă înăuntru 
chiar). Oricum, se zice (dicționarele): Au poposit 
în culme. Prepoziţia în vine din latinescul in care 


Cu noaptea-n cap 


Nicolae GEORGESCU 


se construieşte cu ablativul ori cu acuzativul şi 

are sensul în, înăuntru, dar şi pe (atât cu ablativul: 

in hummeris = pe umeri, cât şi cu acuzativul: in 

littus = pe mal). Aşadar, la întrebarea cum e mai bine, 
gramaticianul trebuie, ar trebui, să răspundă: cum se 
zice, cum este uzul limbii. Şi apoi, când prepoziţiile 
intră în conflict între ele se nasc alte sensuri: cineva 
care are căciula pe cap rezultă c-o poartă cam 

pe spate, oricum, nu îndesată bine. 


paralele şi se întind oarecum strict pe direcţia 

nord-sud, cum se vede pe orice hartă, iar 
soarele le taie, desigur, perpendicular, de la răsărit 
spre apus. Asta creează diferenţe de comportament 
între satele de la răsărit şi cele de la apus ale văii 
(satele se leagă, pe valea râului largă de câţiva 
kilometri, în salbe de o parte şi de alta). Ai mei, de 
pildă, care sunt la poalele dealului de la apus, văd 
soarele mai devreme, pentru că-l primesc din plin. 
Când mă duceam cu vacile pe luncă, fiind copil de 
vaci şi eu ca toţi copiii de ţărani din zonă, o găseam 
goală şi o ocupam: vecinii noştri apăreau abia peste 
vreo jumătate de oră şi erau cam somnoroşi. De aici 
ni s-a creat impresia, nouă copiilor, că vacile noastre 
sunt mai grase şi mai frumoase pentru că pasc mai 
bine, dimineaţa iarba fiind mai bună. În schimb, 
când vine câte unul de-al lor pe la noi în vizită nu 
mai încetează să se tot mire că ne culcăm odată 
cu găinile, pentru că, într-adevăr, la ei soarele lasă 
lumina mai mult către noapte. Fazele serii şi ale 
dimineţii sunt, astfel, decalate în funcţie de poziţia 
faţă de soare. 


n 
| n Muscel, de unde sunt eu, dealurile sunt 


Căci era sara'n asfinţit/ Şi noaptea o să'nceapă şi 
nimeni nu s-a gândit până azi să „sesizeze” şi acest 
pleonasm (aşa cum toţi „grămăticii” sesizează tandru 
pleonasmul Cobori în jos luceafăr blând). Într-adevăr, 
în asfinţit de seară nu înseamnă seara, la asfinţitul 
soarelui, ci sfârşitul, /a asfinţitul serii: şi acest spaţiu 
al zilei are durata lui, cu început (în fapt de seară) 

şi sfârşit. La fel, dimineaţa: te poţi scula din creierii 
nopţii, în zori (când se crapă de ziuă, când a intrat 
alba-n sat), când apare doar o geană de lumină, 
când răsare soarele ori când e de o prăjină pe cer, 
de două prăjini etc. Vecinii mei de peste râu se 
scoală cu noaptea în cap. De aceea au vacile 


mai slabe şi sunt, în general, mai leneşi. 

Nu uit, apoi, că seara este şi momentul în care 
începe ziua — asta în antichitate, dar şi în calendarul 
nostru lingvistic tradiţional. Zicem, într-adevăr, aseară 
şi înţelegem, actualmente, că este vorba de seara 
zilei de ieri, care a trecut. Dar aseară înseamnă, după 
sensul cuvintelor, azi-seară, deci seara zilei de azi 
care nu este, temporal, diseară, ci a fost la începutul 
lui azi. Am uitat, oare că seara târziu, după ce 
mănâncă şi aranjează animalele, şi ţăranii noştri stau 
ceasuri întregi la scaun, în faţa porţilor, zicându-se 
că „stau la taină"?! Nu ne dă voie gramatica să 
accentuăm ori să punem tremă pe i, şi credem că 
ei stau de taină. Nicidecum: stau la ta-i-nă, cuvântul 
vine de la tain, parte ce i se face fiecăruia pentru a 
doua zi — adică îşi împart treburile pentru ziua care a 
început de cu seară. Cuvintele şi-au schimbat sensul, 
chiar expresiile şi le-au schimbat, dar ceva-ceva 
rămâne din acel crepuscul fără sfârşit al limbii 
originare despre care vorbeam. 


Filuipciuc cred că are argumente foarte, 
foarte serioase ca să mă combată. Pentru 
că la dânșii, în Moldova, relieful e oarecum schimbat, 
la deal înseamnă spre apus — desigur, pentru că linia 
Carpaţilor şi a dealurilor Subcarpatice se schimbă 
după curbura din Vrancea. Când spune că merge 
la vale, un valah are în vedere Dunărea şi, dincolo 
de ea, Bulgaria, Grecia, Mediterana; moldoveanul, 
în schimb, se gândeşte la Siret, Prut, Nistru — trei 
cortine succesive după care „la vale” înseamnă... 
stepele ruseşti. Imi aduc aminte de un personaj al 
lui Fănuş Neagu care, trecând Donul şi apoi Volga 


D: pentru toate acestea amicul lon 


j | în timpul ultimului război, dă peste un deşert de 
| stepă, vede cămile şi e sigur că a ajuns în... Africa. 
] Sigur că da, pentru că el este muntean, merge la 


vale, coboară adică, şi are la orizont, peste mări şi 


| ţări, cămilele Africii. În fond, cu punctele cardinale 


începe totul, iar moldovenii au un dublu referenţial, 


|] se orientează o dată după munţi, care sunt la apus, 


şi a doua oară după râuri, care curg spre răsărit. 
Unghiul este „în sfert de ceas”, cum se spune 


| milităreşte. La munteni e mai simplu, munţii şi râurile 


au acelaşi sens. De aici, probabil, şi mintea mai 
adânc cugetătoare a moldoveanului, „mintea de pe 
urmă”, calmul lui meditativ: el aşteaptă să pună de 
două ori în rosturi lumea, o dată după cele ce curg 
şi apoi după cele stabile... Numai Ardealul are, la 
noi, reprezentarea curată a muntelui ca piramidă sau 
înălţime de piatră fără determinări geografice. Numai 
ardeleanul poate spune, de pildă, de trei ori şi de 
patru: „Sus, sus, sus la munte sus”. Pentru un valah, 
a spune „sus, sus la munte” înseamnă dincolo de 
munte — ca şi pentru moldovean. Ardealul este un 
fel de „har, boii la deal”, „ar la deal”, ar'deal!” — adică 
românaşul nostru de acolo ştie una şi bună că 
oriunde s-ar afla trebuie să urce şi să coboare, 

iar să urce... lar sus, sus, sus de tot... acolo sunt 

Ei, Zeii... Şi tot acolo el „pune caru-n pietre”, adică 

îl înţepeneşte în drum — şi se uită de unde vin 
duşmanii, cotropitorii: imediat ce a stabilit direcţia, 

ia oiştea şi-o pune în partea cealaltă, ca să poată 
tuli la timp. Este aşa-zisa metaforă istorică a „carului 
cu două oişti”. Zeii, adică, îi arată acolo, sus, cum 
să se ferească... 


În 1914, Rusia voia România aliată, dar în perspectiva secretă de a o împărţi: 
Moldova trebuia să-i aparţină, Muntenia şi Oltenia — Austro-Ungariei, Dobro- 

gea -— Bulgariei. Dezvăluirea: contele Saint Aulaire, ministrul Franţei la Bucureşti, 
în Confessions d'un vieux diplomate, 1950, lucrare apreciată de Pamfil Şeicaru ca 
„indispensabilă pentru istoricii români” (Pamfil Şeicaru, Scrieri, II, Bucureşti, 2002, 
p. 16-20). Altminteri, dacă ar fi fost atenţi la presa rusească, românii ar fi putut afla 
intenţia din publicaţii ca Russkoe slovo: „Noi declarăm clar că Rusia are dreptul 
şi prerogativa de a împărţi moştenirea turcă” (Apud Şeicaru, p. 18). 

După Primul Război Mondial, regatul românesc trebuia să devină „un 
protectorat rusesc”. Contextul istoric nu i-a permis. S-a realizat, în schimb, 
mult mai rău la 23 august 1944. Pamfil Şeicaru îl acuză pe Nicolae Titulescu 
că a rămas orb la planurile Rusiei, ignorând scrieri ca Istoria Rusiei, vol. 3, 
de Pavel Miliukov (1859-1943), sau Istoria diplomaţiei, vol. 3, de Vladimir 
Potemkin/Potiomkin (1874-1946), lucrări de după revoluţia din 1917. 


a aliat, în 1916, Rusia boicota înarmarea şi pregătirea armatei române. 
Saint Aulaire dezvăluie că materialul de război trimis de Franţa era reţinut 
de Rusia, „rătăcindu-l” în Caucaz. Totuşi, Franţa a reuşit decisiv să contribuie 

la dotarea şi pregătirea armatei române prin generalul Henri Mathias Berthelot. 
România Mare s-a realizat cu uriaşe suferinţe şi sacrificii. De reamintit cei trei 
mari prieteni ai României: contele Saint Aulaire, generalul Henri Berthelot, Robert 
de Flers, ultimul, fost director al ziarului Le Figaro. 


N u numai România e prada rechinilor internaţionali ajutaţi de tâlharii 
autohtoni, ci şi alte ţări, precum Indonezia, unde 70% din păduri au fost 
rase de pe suprafaţa pământului şi vândute. Statisticile spun că numai Germania 
„importă” lemn de 150 de milioane de euro anual. 

H „R. Patapievici se dă din nou în spectacol ca diriguitor, în nume „privat”, 

al Institutului Cultural Român. Evaluatorii săi au respins un proiect de 

15 000 de euro pentru promovarea operei lui Nichita Stănescu în străinătate, 
preferând, în schimb, un proiect de 50 000 de euro pentru o expoziţie de „artă” 
pornografică a unui pictor postmodernist care îl asimilează pe luda pornografiei 
„elitare”, zugrăvindu-l pe vânzător, în pielea goală, ejaculând în palma lui lisus, 
în clipa suicidului prin spânzurare, Mântuitorul primind gestul în semn de recu- 
noaştere pentru autosacrificiul ucenicului în numele naşterii creştinismului. 

Fracţie contra fracţie 


A apărut brusc pe scena istoriei. După mai 

bine de trei miliarde de ani de replicare 
biologică prin depăşirea sau absorbţia tuturor 
obstacolelor ivite în calea viului spre vieţuire, iată 
că, într-o străfulgerare — la scara istorică de care 
vorbeam, desigur — apare o astfel de anomalie 
care revendică tot. 

Printr-o resetare absolută. Brutală. Intolerantă. 
Extremă. 

Dintr-odată, pentru prima dată, Omul nu mai poate 
să se mândrească cu creaţiile minţii şi mâinilor sale — 
nu mai are loc de ultima, care, iată, pare suficient de 
„inteligentă” să se prezinte singură. Omul decăzut 
este împins în fotoliul spectatorului unde pare obligat 
să rămână până la sfârşit, indiferent ce formă 
specifică de manifestare ar îmbrăca el, 
acest sfârşit. 

Pentru moment, seamănă cu un sfârşit 
al lucrurilor aşa cum le-am cunoscut până 
acum. 

„lată, focul!”, „lată o pârghie!”, „lată 
un ciocan!”, „lată o sapă! — tot atâtea 
exemple de medalii de bravură pe 
podiumul veşnic ascendent al cunoaşterii. 

În perspectivă privind, se poate 
imagina o tragedie mai hidoasă (dacă 
ar fi cu putinţă aşa ceva!....) decât situaţia 
în care omenirea ar slobozi inteligenţa 
artificială (i.a.) să conducă Biologia. 

Mai greu ar fi ca, în predarea ei entuziastă 
algoritmilor impersonali şi nemiloşi care 

ar găsi „raţiuni” de eliminare fizică a 
oamenilor (ca generatori de erori aleatorii 
ce nu se supun rigorii desăvârşite a 
programării), chiar omenirea însăşi să 
aibă în unanimitate şi de nezdruncinat 
convingerea că nimicirea omului biologic 
este singura cale de salvare a omenirii. 

Cam asta ar însemna sfârşitul ostilită- 
ţilor, soldat (după cum se arată vremurile) 
cu victoria fracţiei uscate asupra fracţiei umede. 

Undeva, într-un text mai vechi, făceam iute 
inteligenţei artificiale o concesie (rezonabilă după 
mine în acel moment) de care astăzi mă înspăimânt, 
pe care astăzi o consider pripită, obtuză, infatuată, 
hazardată, greşită şi extrem, extrem de periculoasă — 
îmi cer iertare azi pentru nesăbuinţa mea de ieri oricui 
s-a mai păstrat în stare de a înţelege natura greşelii 
mele şi rosturile din profunzimile cele mai intime ale 
cererii şi acordării de iertare (dacă un asemenea 
concept va mai fi inteligibil, traductibil sau cognoscibil 
ori cel puţin recepţionabil); spuneam atunci, vai de 
cozonacu' meu, că aş permite inteligenţei artificiale 
să tragă apa în locul meu, dar în niciun caz să-mi 
controleze ea viaţa în vreun alt mod. 

Mare gogomănie mi-a mai ieşit din gură! Maaare 
tâmpenie. 


A cesta a fost un moment puţin stânjenitor. 


să tragă apa după tine, sub justificarea 

că ai pe cap prea multe daraveli ca să-ţi 
mai ocupi mintea cu asemenea sarcini repetitive, 
mărunte şi ignobile, ea va mai găsi rapid încă alte 
o mie de situaţii în care să decidă în locul tău, să 
te înlocuiască în gestionarea măruntelor acţiuni la 
început, apoi a altora mai importante, din ce în ce 
mai importante, pentru ca pe nesimţite să te trezeşti 
că a ajuns din locotenentul acţiunilor tale, căpitanul 
gândurilor tale, stăpânul absolut al emoţiilor şi întregii 
tale simţiri, ca să-ţi înlocuiască mai pe urmă fiinţa 
însăşi, iar la urmă de tot, rostul. 

Pas cu pas, mai lent sau mai iute, mai subtil sau 
mai brutal, mai ascuns sau mai pe faţă, inteligenţa 
artificială va popula spaţiul (până mai ieri numai al 
tău) cu creaţiile sale, cu logica sa, cu algoritmii săi, 
cu surogaturile ei, cu hologramele şi „realitatea” ei 
hibridă în care proporţiile aliajului (sau amestecului) 
rămân necunoscute şi imponderabile, misterioase, 
de nepătruns. 

La carte blanche odată acordată inteligenţei 
artificiale şi maşinăriilor ei cu învăţare profundă, 
nu mai există cale de întoarcere sau, pentru a evita 
stridenţe precum extremismul şi absolutismul bune 
doar în arta dramatică, nu ar mai exista — teoretic — 


P: dacă în intimitatea toaletei o laşi 


cale de întoarcere. Şi vine imediat întrebarea: 
întoarcere unde? Şi imediat după ea, o alta: cine 
să se mai întoarcă, sau şi mai bine spus, ce să se 
mai întoarcă? Aceasta deoarece clasicul set Cine? 
Ce? Când? Cum? Unde? De ce? se va dezintegra 
sub valurile de neoadevăr pe care le promite 
extazul digital. 

Sub asaltul sufocant al nanotehnologiilor cu 
cele mai binevoitoare şi promițătoare intenţii prelun- 
gitoare ale vieţii şi înălţătoare ale calităţii ei sub toate 
aspectele, Biologia, zăpăcită, confuză, şovăitoare, 
se retrage în sine, pare a avea un recul, pare a 
escamota orice contact cu mediul tot mai anorganic, 
se lasă infuzată (dacă nu convinsă) prin şi de seruri 
şi medii coloidale tot mai sintetice de alimente, 
medicamente şi medicalimente cu termene de 
7 expirare tot mai lungi, 
| neverosimil de lungi 

şi cicluri de sinteză tot 
mai excentrice faţă de 
cele din natura brută, 
arhaică, în accelerat 
| proces de extincţie. 
Nu ştiu dacă pe 
| termen scurt, mediu 
sau lung va accepta 
să îngenuncheze 
"| pentru totdeauna în 

| faţa i.a., a cărei into- 
"]lerantă evanghelie 
“| va nimici toată înţelep- 
ciunea, cultura, etica 
şi simţirea, toate religi- 
ile şi emoţiile stârnite 
vreodată de ele. Faptul 
că nu ştiu este singurul 
| licăr de optimism 
| dătător de minimalistă 
| speranţă, atâta cât se 
cuvine azi, sub iureşul 
epic al asaltului, nici 
un dram mai mult, nici un dram mai puţin. 

Nu ştiu dacă pe termen lung Biologia — fracţia 
umedă -— va primi în gazdă între secvențele 
genomurilor sale diverse nanomaşinării cu diverse 
granulaţii mânate de inteligenţa artificială — fracţia 
uscată. 


acă mă uit în urmă la cele mai bine 
[): trei miliarde de ani de replicare genetică 
a viului, amar de vreme în care vigoarea 
genei a depăşit toate vicisitudinile imaginabile, 
convingerea mea e că un astfel de „amestec” — 
indiferent de terifianta ispită a nemuririi — nu va fi 
acceptat, o asemenea încercare de grefă — respinsă. 

În acest moment nu mai ştiu dacă licărul de 
speranţă e cel care-mi hrăneşte convingerea sau, 
invers, dacă nu cumva tocmai această bentonică, 
abisală convingere este însuşi oxigenul ce întreţine 
aprins mucul de candelă al speranţei că Biologia 
va atârna până la urmă mai greu în talerul balanței. 

Simt însă că pe termen scurt şi mediu, dincolo 
de ce ne dă nouă sau doar pare să ne dea inteli- 
genţa artificială prin infinitatea ei de maşini de gândit 
profund şi de algoritmi, ea ne va lua tuturor bucuria 
vieţii, cea originală, cu care ne-a încoronat pe 
fiecare dintre noi, exemplarele sale vii şi mult iubite, 
Creatorul a Tot. Surogatul utilitarist care i-a uzurpat 
locul sub pretext că îl „ajută” — pe termen lung - eo 
hidoasă caricatură biologic nesustenabilă pe termen 
lung. Fără bucuria vieţii, mă întreb dacă nu cumva 
despre tot ceea ce vom mai face sau vom crede 
doar a face de-acum încolo, nu vom mai avea nicio 
idee nici de ce, nici pentru cine o facem. Fiindcă 
nici istoria, nici păstrarea ei nu vor mai fi în mâinile 
noastre, ci pe alt fel de „mâini” — în minţile noastre 
nici atât. 

Pe termen scurt şi mediu, conjectura fracţie contra 
fracţie nu oferă niciun temei viabil de optimism - dacă 
sunt lăsaţi să decidă algoritmii fracţiei uscate asupra 
sorții fracţiei umede. 

Pe termen lung însă, am credinţa nezdruncinată 
că fracţia umedă va şti cum să izoleze fracţia uscată 
ca pe orice altă scamă, corp străin, mizerie sau 
obstacol din paleoistorie din multitudinea ei de 

replicări, va şti a-l distruge 
complet, a-l absorbi, a-l 
anchiloza, ridiculiza sau 
încapsula ori limita, până la a-l 
face în cele din urmă inofensiv 
pe drumul aspru pentru control 
şi supravieţuire în care şi-a 
dovedit strălucit supremaţia. 


i într-un caz şi-n altul există funcţional 

în toate secvențele genomurilor materiei vii 

temeiuri obscure, dar viabile de optimism — 
printrdn paradox logic — chiar în contumacie: zona 
de conflict nu e deloc străină genei atotbiruitoare. 

Desigur, mema va încerca fără niciun pic de 
emoție sau jenă, ci cu energic tupeu să-şi ducă 
până la capăt toate ciclurile şi metaciclurile logice 
dacă i se vor permite astfel de lucruri. 

Şi orice abatere, orice exces sau deviere de 
la ponderaţie în observarea şi gestionarea acestui 
conflict la nivel fundamental, în orice direcţie, va duce 
la instalarea unor pusee de depresie devastatoare 
care vor prelungi agonia oricărei forme de tranziţie. 

Războiul mocnea mai demult. Cu neputinţă de 
precizat riguros exact de când. Purtat de foarte multe 
ori sub steaguri false folosite utilitar, strict pentru 
promovarea cât mai fluidă şi rapidă a intereselor şi 
atingerea scopurilor urmărite, purtând întotdeauna 
măşti de complezenţă care ocultau adevărata 
natură a conflictului, precum „revoluţie”, „inovaţie”, 
„dezvoltare”, el s-a prezentat în fulgerător de scurta 
sa istorie (la scara istoriei) ca element util, prietenos, 
adevărat catalizator şi chiar promotor şi motor al 
civilizaţiei. 

Cum toate conceptele au imanent geometrie 
variabilă de-a lungul vremii, percepţia publică asupra 
acestui conflict fundamental a derapat şi ea, scăpând 
sistematic percepţiei publice, oricât de agere, sub 
adevărata ei înfăţişare la nivel fundamental: războiul 
contra naturii, şi nu doar un război de altă natură. 

Următoarea conjectură va încerca să răspundă 
următoarelor întrebări logice. Prima: cine a început 
ostilitățile? 

Având în vedere cele două forţe beligerante, 
omul şi maşina, şi mai ales raportul lor ierarhic 
din punctul de vedere al creaţiei propriu-zise (cine, 
ce, a cui creaţie este), răspunsul trivial ar fi: omul 
este creatorul tehnologiei cu toate derivatele sale, 
iar dacă şi-a stârnit-o în contra lui şi i-a permis să-şi 
facă de cap, este unic răspunzător pentru toate con- 
secinţele cât se poate de severe ce nu vor întârzia 
să apară dacă nu cumva deja mişună printre noi. 

A treia întrebare ar fi: cine e instanţa supraordo- 
natoare capabilă să judece speța gradului de culpa- 
bilitate a omului în agresiunea sa contra lui însuşi? 

Şi iată că răspunsul pare a răsări singur, de o 
trivialitate şi o simplitate înspăimântătoare: inteligenţa 
artificială, care a fost mandatată cu binecuvântări 
cu tot ca prin algoritmii ei de absolută eficienţă şi 
în întindere, şi în volum, şi în adâncime să se ocupe 
de găsirea optimului dinamic dintre mediul (vital) 
şi hibrizii de regn eminamente artificial — oriunde 
s-ar situa, oricât de excentric faţă de etica umanist- 
fundamentală ce constituise până mai ieri baza 
pe care se întemeia orice construct, fie el teoretic, 
practic ori social. 


dreptate istoric în care tehnologia începe să 

se prezinte singură unor pături tot mai largi de 
public avid de noutate în tehnologie şi total predispus 
a încerca fiecare pe pielea lui orice gadget cu des- 
considerarea suavă, suverană şi absolută a eventu- 
alelor consecinţe. 

Explozia globală, fără precedent, a rețelelor 
digitale emulatoare tot mai rutinate ale reţelelor 
neuronale a căror arhitectură şi logică se străduiesc 
din răsputeri să o cloneze, creşterea halucinantă a 
gradientelor informaţionale, a densităţii digitale con- 
comitent cu uşurinţa şi viteza conexiunilor fizice şi 
virtuale, au avut darul să inhibe pur şi simplu prin 
sufocare comunicarea interumană clasică, slăbindu-i 
tot mai mult randamentul, şubrezindu-i gramatica 
şi lexicul până la evanescenta sa dispariţie de pe 
lista acţiunilor omeneşti. 


| ar acesta este chiar momentul pe bună 


eee 

aborda -— în limitele 
unui scurt excurs — 
problema vastă, 


dar incitantă, a legăturii 
dintre literatură şi doctrina 
politică este o operaţiune 
dacă nu în totalitate supusă 
eşecului, în orice caz una 
riscantă şi deosebit de 
temerară. Căci în fond aproape că nu există scriitor 
român care, într-un fel sau altul, să nu se fi orientat 
(dacă nu integrat), manifestându-şi mai mult sau mai 
deschis simpatia, spre un curent de gândire politică, 
cu repercusiuni vizibile în opera sa. Curentele literare 
nu sunt altceva decât urmarea directă a acestor 
atitudini de tip social, expresia pe plan literar a unor 
idei, atitudini, stări de spirit, a unei ideologii. Între 
aspiraţia literară şi cea politică există sensibile 
determinări, fuziuni, alianţe, opoziții şi delimitări, care 
au influenţat în cele din urmă şi cristalizările de ordin 
politic, orientări de tip ideologic, care consonează cu 
atitudinea generală a scriitorului, cu modul său de a 
gândi şi acţiona. Încă tânărul Eminescu observa la 
1871 că orice generaţie este „un credincios agent al 
istoriei”, care trebuie să facă abstracţie de o anumită 
moştenire istorică, pe care fiecare trebuie să o 
păstreze vie şi nealterată şi s-o transforme mai 
departe, sporind-o: „În viaţa unui popor munca 
generaţiilor trecute, care pun fundamentul, conţine 
în ea ideea întregului. Este ascuns în fiecare secol 
din viaţa unui popor complexul de cugetări, care 
formează idealul lui, cum în sâmburele de ghindă 
e cuprinsă ideea stejarului întreg. Şi oare oamenii 
cei mari ai României, nu-i vedem urmărind cu toţii, 
cu mai multă ori mai puţină claritate, un vis al lor 
de aur, în esenţă acelaşi la toţi şi în toţi timpii? 
Crepuscularul unui trecut apus aruncă prin întunericul 
secolelor razele lui cele mai frumoase şi noi, agenţii 
unei lumi viitoare, nu suntem decât reflexul său.” 
Această frumoasă caracterizare eminesciană 
ne oferă posibilitatea să aruncăm o privire în trecutul 
cultural al românilor, spre a constata şi a delimita câte- 
va din „razele” pe care acesta le-a aruncat spre viitor. 


ea dintâi generaţie literară românească 

înscrisă într-un perimetru precis de ideo- 

logie literar-politică este aceea a Şcolii 
Ardelene, cea care creează un fond fundamental de 
idei, atitudini şi componente ale ansamblului naţional 
al luptei politice româneşti, bazate pe recunoaşterea 
latinităţii, continuității, unităţii de limbă şi destin istoric 
al românilor de pe ambele versante ale Carpaţilor, 


popor menit să-şi dobândească individualitatea sa 
proprie, recunoscută de toţi, în concertul popoarelor 
europene. Cronica lui Şincai, Istoria pentru începutul 
românilor în Dacia a lui Petru Maior, Istoria, lucrurile 
şi întâmplările românilor a lui Samuil Micu, De origi- 
nibus populorum Transylvanie a lui Budai Deleanu, 
dar şi celelalte scrieri cu caracter filologic sau religios 
sunt tot atâtea dovezi privind ataşamentul lor nestră- 
mutat la ideile timpului, la doctrina evoluţionismului 
istoric. Cât priveşte Ţiganiada lui Budai Deleanu, 

cu greu se poate delimita dacă este o operă politică 
sau una literară, într-atât dezbaterea sistemelor de 
guvernământ, a atitudinilor social-politice sau a celor 
legate de unitatea naţională (a se vedea scena celor 
trei fete de împărat robite, care urmau să fie libere în 
viitor) sau de libertatea naţională propun soluţii dintre 
cele mai radicale. Cuvintele pe care Romândor, 
purtătorul de cuvânt al autorului, le spune în finalul 
epopeii: „Du-ne măcar în ce parte/ Ori la slobozenie 
sau la moarte!”, exprimă de fapt un testament politic, 
pe care el îl lasă generaţiilor viitoare, aşa cum, prin 
Supplexul din 1891, această generaţie şi-a fixat 
pentru viitor principalele obiective ce trebuie com- 
pletate, desigur, cu cererile cuprinse în numeroase 
memorii şi tentative de constituţii, pe care boierii 
luminaţi de dincolo le-au redactat în acest timp. 


eneraţia paşoptistă a fost moştenitoarea 

de drept a acestui legat politic. Anul 1848 

a constituit şi la 
români un model de mare 
efervescenţă ideatică şi 
de construcţie paradigma- 
tică. Vechea ideologie 
naţional-iluministă a fost 
îmbogăţită acum cu teze 
noi, venite din arsenalul 
gândirii europene a 
revoluţiei de la 1789, 
cum ar fi celebrele teze 
de egalitate, fraternitate, 
libertate, punând 
problema emancipării 
iobagilor, a împroprietăririi 
clăcaşilor, libertatea 
tiparului şi înlăturarea 
cenzurii, eliberarea de sub 
suzeranitatea turcească, 
stimularea culturii şi a 
învăţământului ca factori 
de progres social etc. 

Bonjuriştii sunt primii 


Literatură şi doctrină politică 


noştri reformatori recunoscuţi, care reuşesc să şi 
aplice o parte din tezele lor. De aceea E. Lovinescu, 
în Istoria civilizaţiei române, va sublinia rolul acestei 
generaţii, care stă după opinia sa la baza procesului 
reformist intern, ca unii care au postulat deviza „Ex 
Occidente lux!” şi şi-au asumat actul transplantării 
ideilor occidentale în mediul autohton, originile 
civilizaţiei române fiind o consecinţă a contactului 
cu ideile Revoluţiei Franceze, fapt care a putut da 
naştere liberalismului nostru. Aceasta ar consta în 
ideea de libertate şi acţiune în câmpul social, progres 
moral, egalitate juridică, nevoia apariţiei de noi 
instituţii şi libera evoluţie a formelor. Agenţii noului 
curent sunt în opinia sa lon Brătianu, „sufletul 
revoluţiei de la 1848”, şi C.A. Rosetti, „cel mai mare 
democrat pe care l-am avut”, adică tocmai cei care 
vor deveni ulterior stâlpii doctrinei liberale la noi. 
În fond, cartea lui E. Lovinescu nu făcea decât să 
legitimeze ideile liberale la noi şi tot ceea ce ţinea de 
apariţia capitalismului şi de acţiunile clasei burgheze, 
singura în stare să asigure afirmarea „forţelor revo- 
luţionare” în societatea noastră, de a lichida starea 
semifeudală în care se afla societatea românească 
şi a permite progresul social. Între forțele „reacţio- 
nare” care se opun acestui proces, el situa toate 
celelalte curente ale timpului, începând cu junimismul 
şi terminând cu sămănătorismul şi poporanismul şi 
chiar cu socialiştii, care se opuneau, în concepţia lui, 
dezvoltării clasei burgheze şi procesului 
| economic iniţiat de aceasta. 
Să lată deci cum o teorie literară, precum 
| cea a sincronismului (în esenţă nevoia 
|] adaptării la ritmul de gândire şi de 
civilizaţie occidental), favorizează pro- 
ducerea unor teorii ideologico-politice, 
de care vor beneficia mai târziu doctrinele 
liberale şi, în mod direct, partidul liberal. 


am în acelaşi mod se întâmplă 

şi cu junimismul literar. Cenaclul 

„Junimea” înfiinţat la laşi în 1873 
şi revista sa Convorbiri literare vor ajunge, 
prin ideile exprimate de Titu Maiorescu, 
P.P. Carp, Vasile Pogor, Mihai Eminescu, 
loan Slavici sau lacob Negruzzi, susţină- 
| torul principal al conservatorismului româ- 
nesc, legătura ideologică între doctrina 
partidului conservator şi cea junimistă fiind 
deja un loc comun printre cercetătorii 


"| sociologi şi politologi contemporani. 
| > 


la Reţea, transferând în timp real tot ce e digitalizabil la un moment dat, 

chiar şi indiferent şi independent de ştiinţa ori voinţa persoanei tot mai 
puţin aptă, deci tot mai puţin dispusă, a mai comunica prin viu grai omenesc cu 
alt semen, nutrind cu toţii convingerea că tehnologia din spate e în stare s-o facă 
mult mai bine, mai exact, mai dens şi mai concentrat, fără omisiuni, repetări sau 
neclarităţi. 

Nemaifiind în stare să concureze cu Fluxul din care e doar o părticică şi aceea 
din ce în ce mai vetustă, mai nesemnificativă, limbajul uman se va supune şi el 
regulii inversei proporții; se va distorsiona, se va estompa şi degrada până când 
va ajunge doar glosolalii şi interjecţii vocative guturale pe măsură ce tehnologia 
purtătoare va deveni din ce în ce mai puternică, mai acaparatoare şi mai — de 
ce să ne ferim de a o spune? — autonomă. 

Acest apex în care se instalează Autonomia Ţinutului Tehnologic — tocmai 
cel de care vorbeam, când tehnologia se prezintă singură, fără mijlocirea unui 
prezentator uman, constituie nu doar o noutate, ci o adevărată apocalipsă a Eticii 
(de sorginte uman-umanistă), moment cardinal, de terminare a tuturor drumurilor 
şi de începere a unui singur drum în care Totul şi Toate devin obedient substanţă 
supusă digitalizării şi controlului maşinist. 

Această „nivelare” ce va face ţăndări orice nuanţe ce diferenţiază arta de 
ştiinţă pare a atinge idealul „încarnat” programatic al comunismului: dispariţia 
diferenţelor între clase şi a claselor cu totul, oricare ar fi ele. 

Această nivelare înseamnă pentru fracţia uscată mai mult decât un deziderat 
sau o ţintă etică — dacă termenul ar putea fi traductibil, interpretabil, compre- 
hensibil sau interpretabil pentru maşinile „inteligente” de gândit profund: este 
chiar principiul fundamental de funcţionare în care microstructura e totuna 
cu macrostructura din punctul i.a. de vedere. 

Iscat treptat, ce-i drept, pe nesimţite, chiar din şi prin elaborările fracţiei umede, 
într-o zadarnică tentativă de a-şi uşura travaliul prin ciclul (sau ciclurile) vieţii, 
fracţia uscată s-a dovedit o capcană logică de un real pericol, dar altminteri 
privind lucrurile, ea se mai poate constitui într-o provocare serioasă, demnă 
şi pe măsura arsenalului şi capacităţii de rezolvare a problemelor, de replicare 
a fracţiei umede, cea care întotdeauna s-a aflat şi se va afla cu un pas înaintea 

fracţiei uscate indiferent de gambitul apărut pe scenă fără milă şi cruţare 
a evoluţiei prin revoluţie sau disoluţie. 

Conflictul de maximă violenţă este între două entităţi care, deşi congruente, 
par a se urmări una pe alta pentru a-şi adjudeca supremaţia în a conduce şi 
controla propriul destin şi pe cel al subalternilor din toate clasele şi categoriile, 
oricare ar mai fi ele într-un viitor post-apocaliptic (de iarnă a inteligenţei artificiale), 
al „eticii” nanotehnologiei contra eticii Biologiei, indiferent de gradul lor de relativă 
relevanţă. 


„mediu”, condusă/condus cu mână de fier (la propriu) de i.a. şi ale 

ei mecanisme, devine un manifest profund subversiv — dacă mlădiţei 
artificiale a inteligenţei i-ar păsa într-un fel de acest aspect. Dar, cum unor mari 
grămezi de fiare, oricât ar fi ele de sofisticat îngrămădite sau comprimate şi oricât 
de ale dracu' ar fi buclele algoritmilor săi, nu are cum să le pese de caracterul 
respectiv, rămâne că el, acest îndemn la trezvie se va răsfrânge tot asupra 
inventatorilor acestei apocalipse menite programatic, nici mai mult nici mai puţin, 
să răstoarne raportul dintre coloidal şi granular, dintre umed şi uscat, dintre viu 
şi mineral, dintre Om şi maşinăriile sale cele nenumărate, concepute tocmai 
de creierul şi mâinile lui pentru a-şi face viaţa „mai uşoară”. 

Luându-i de pe cap, una după alta, toate corvezile care-l diferenţiau tocmai 
de mediul din care s-a desprins prin confruntări acerbe, pentru a încerca acum 
din obscure motive o paradoxal de disperată osmoză în propriul său detriment 
imediat şi foarte probabil ireversibil. 

Să fie fracţie contra fracţie destinul fatal al oricărei forme de civilizaţie de 
sorginte terestră? Indiferent de rezultatul conflagrației, al efectelor sale şi al 
întinderii ei în spaţiu şi timp, vina în ochii istoriei o va purta veşnic, ca un stigmat, 
cel care a atacat primul, fără ca până în ultima clipă să încerce din răsputeri, 
cu toată îndârjirea, ardoarea şi sufletul găsirea cu orice preţ a căilor de evitare 
a războiului, de a stărui neabătut şi neobosit întru mila păcii şi jertfa — dacă tot 
trebuie ceva să se jertfească — laudei; laudă Creatorului, desigur, singurul care 
o merită cu adevărat. 

paşoptiste (libertatea cuvântului, presă 

naţională, instituţii înaintate, principiul 
adevărului etc.), Junimea va invada piaţa politică şi 
literară rămasă goală prin anemierea paşoptismului, 
oferind un sistem de organizare solid, dominat de 
personalitatea maioresciană, cadru în care erau 
permise nuanțele, dar se respectau ierarhiile şi 
regulile de comportament prestabilite. Titu Maiorescu 
conducea atât de autoritar corabia aderenţilor săi, 
încât îi urmărea şi în viaţa privată (el îi concilia pe 
Slavici şi Eminescu chiar când era vorba de căsătorie 
şi viaţa de familie), oferind în schimb susţinere 
promptă şi neechivocă pentru afirmarea lor în plan 
public. Şi chiar dacă cei doi scriitori nu s-au implicat 
direct în politica de partid, ezitând a se înscrie în 
partidul conservator, ei au putut fi manipulaţi la fel de 
bine — cu toată alura lor de independenţă aparentă 
sau tocmai de aceea — de către liderul junimist, care 
i-a folosit şi exploatat ideologiceşte în modul cel mai 
abil cu putinţă, acţiunea lui Eminescu de la Timpul 
sau cea a lui Slavici de la Tribuna întorcându-se cu 
zeci de foloase îndărăt spre tabăra junimistă. Biruinţa 
junimismului în Transilvania nu poate face abstracţie 
de campaniile duse de cei doi în paginile Curierului 
de laşi sau în paginile Familiei şi ale Tribunei sibiene, 
ale Foişoarei Telegrafului român şi ale altor publicaţii, 
care au făcut posibilă recunoaşterea şi impunerea 
ideilor junimiste la scară naţională. Critica junimistă, 
spre a mai da doar un singur exemplu, a fost 
recunoscută ca principala forţă ideologică şi estetică 
şi de critica literară transilvăneană, indiferent că 
promotorii acesteia s-au numit G. Bogdan-Duică, 
Ilarie Chendi, Sextil Puşcariu şi Oct. C. Tăslăuanu 
şi care, înainte de a deveni semănătorişti sau 
poporanişti, au fost junimişti. 

lată ce scrie Ilarie Chendi în acest sens: 

„La Viena, unde se aduna floarea tinerimii ardelene 
şi bucovinene, discuţiile se aprindeau tot mai mult. 
Cetele se împărţiră în două. Revoltaţii, în frunte cu 
bucovineanul Bumbac, ajunseră aşa de puternici, 
încât propuseră într-o adunare «să se hotărască a 
scuipa în şcoala lui Maiorescu». Ei fură însă învinşi 
de cei cu bun-simţ, cu iubire de frumos şi cu puterea 
cuvântului: de Eminescu şi Slavici, buni prieteni, 
artişti fără pereche. Aceştia sunt creatorii noii direcţii 
în Ardeal. Ei au sădit în sânul tinerimii ideile care 
aveau să înfrângă conservatorismul latinist. Ei au 
învăţat prin serbarea de la Putna, prin articole şi 
producţii literare cum ideea naţională se uneşte 
cu principiile de artă. Şi că munca lor a triumfat 
s-a putut vedea în 1882. Implinindu-se 15 ani de 
la apariţia Convorbirilor, în fruntea acelor care serbau 
cu mult entuziasm această dată erau studenţii 
ardeleni din Viena. 


C: de mult se schimbase opinia publică în 


Piz: o parte din structurile ideologice 


favorul Junimii o probează ziarele ardelene 

din acel an, care laudă serbarea literară din 
Viena. (...) Din preajma domnului Slavici au ieşit apoi 
toţi ardelenii câţi au ajuns în mişcarea literară mai 
nouă. A fost o izbucnire spontanee, ca un izvor 
puternic, căruia vremile grele îi astupaseră gurile 
şi, ajuns la lumină, se revarsă cu toată vigoarea 
primăvăratecă peste câmpia însetată a literaturii.” 
(Junimea şi Ardealul, în Pagini de critică, p. 336-337) 

După stabilirea lui Eminescu la laşi, contribuţia lui 

la susţinerea curentului junimist creşte considerabil. 


Ea se referă atât la producţia poetică publicată 

de el în Convorbiri, cât şi la prelecţiunile poporale 
ale Junimii, la prestaţia sa jurnalistică din paginile 
Curierului de laşi sau din acelea ale Timpului. 
Campaniile duse de el la Timpul pe diferite teme, 
dar mai ales pe tema „claselor superpuse”, a rolului 
statului şi a discrepanţelor sociale create de partidul 
roşiilor (Liberal), contribuie în mod esenţial la 
acreditarea politicii partidului conservator, mai mult 
decât orice politician junimist sau vechi membru 

al Partidului Conservator, oferind un larg câmp 

de dezbatere a problemelor social-politice ale 
momentului, dar, mai ales, contraatacând ideologia 
şi acţiunea liberală. La rândul său, Slavici a fost 

un pion dintre cei mai redutabili şi dintre cei mai 
trebuitori mentorului junimist în ceea ce priveşte 
soarta junimismului în Transilvania şi politica 
junimismului conservator în genere, deoarece 
prozatorul ardelean a abordat în spirit junimist şi 
câteva probleme politice litigioase ale momentului, 
precum recunoaşterea evreilor şi naturalizarea lor 
sau atitudinea faţă de politica maghiară în Transil- 
vania. În primul caz a produs articolul „So//” şi 
„Haben”. Chestiunea evreilor în România. Studiu 
social (1878); în celălalt a venit cu lucrările: Die 
Rumanien in Ungarn, Siebenburgen und der Buko- 
wina (1881), Românii din regatul ungar şi politica 
maghiară (1892), Ardealul. Studiu istoric (1894), 
Românii din Ungaria (1911) şi Zbuciumări politice 

la românii din Ungaria (1911), lucrări care, deşi 
depăşesc cadrul junimist de abordare a problemelor, 
avansează multe puncte de vedere consonante 

cu acele susţinute de liderii politici ai Junimii, adică 
un conservatorism pronunţat. În ce priveşte nevoia 
de a se acorda naturalizarea pentru evreii români, 
el rămâne, ca şi Eminescu, împotriva întăririi 
elementului străin câtă vreme elementul naţional 

nu predomină în industrie şi comerţ, căci, afirmă 

el, „e un capital de foarte multe milioane acela care 
se strecoară zi de zi prin mâinile evreilor din România 
sau prin ale acelora care întreţin relaţiuni comerciale 
cu pieţele române”, capital care nu contribuie cu nimic 
la prosperitatea ţării şi a locuitorilor ei. De aceea, 
propune să se acorde drepturi evreilor doar după 
ce statul român se va fi întărit şi când îşi va fi pus 
pe temelii sănătoase comerţul şi industria, şi în 
„relaţiunile de proprietate rurală” (Op. cit., p. 74) 


dovedeşte el în articolul Studii asupra 

maghiarilor apărut în Convorbiri literare într-o 
suită de foiletoane în anii 1871, 1872 şi 1873, arătând 
că a fost o vreme în care era foarte bine orientat 
în această literatură, fiind chiar un cunoscător în 
„puterea cuvântului”. Se scuză însă că acum nu mai 
poate susţine acelaşi lucru, spunând: „Era un timp 
când mă aflam pe deplin în curent cu mişcarea 
literară maghiară şi ştiam totdeauna cine scrie, ce 
scrie şi cum scrie. Alte griji, alte preocupaţiuni, mi-au 
abătut însă în urmă luarea aminte de la mişcarea 
literară maghiară şi mărturisesc că astăzi nu mă 
mai pot pronunţa în materie de literatură maghiară 
cu siguranţa unui cunoscător în puterea cuvântului.” 
Totuşi, el arată în continuare că stăpâneşte bine 
subiectul, stăruind asupra începuturilor de întemeiere 
ale lui Kazinczy, Fay, Revay şi Vorosmarthy, asupra 
liricii de salon a lui Kolcsey şi a celei poporale a lui 
Kisfaludy. Formarea spiritului comun al literaturii 


FF iovesesi cunoştinţe de literatură maghiară 


maghiare s-a făcut însă prin poezia poporală. 
EI critică prin intermediul teoriei junimiste a „formelor 
fără fond”, pericolul înstrăinării literaturii maghiare 
de baza ei firească, poporul de la sate, arătând că 
faza de glorie a acestei literaturi, faza reprezentată 
în poezie de Josika şi EGtvâs, e singura demnă 
de luat în seamă, căci reprezintă direcţiunea special 
poporală, pe când cealaltă a dat doar „epigonii”. 
Contrastul dintre istorie şi realitatea contempo- 
rană este subliniat de antiteza care e defavorabilă 
prezentului, ce apare atât în gândirea lui Slavici, 
cât şi a lui Eminescu, hotărâți a denunța pericolul 
„formelor fără fond”, cum o face Poetul în Geniu 
pustiu: „Vezi la noi istorici ce nu cunosc istoria, literați 
şi jurnalişti ce nu ştiu a scrie, actori ce nu ştiu a juca, 
miniştri ce nu ştiu a guverna, financieri ce nu ştiu a 
calcula, şi de aceea atâta hârtie măzgălită fără niciun 
folos, de-aceea atâtea schimbări de ministeriu, atâtea 
falimente. Vei afla mai lesne oameni ce pun la vot 
existenţa lui Dumnezeu, decât sufleteşte înamorate 
de limba şi datinile străbunilor lor, decât inimi care 
să iubească caracteristica cea expresivă a poporului 
nostru, minţi ocupate cu cestiunile de viaţă ale acestui 
popor, căruia îi scriem pe spete fantasmagoriile 
falsei noastre civilizaţiuni. (...) Cât despre inteligenţa 
noastră, o generaţie de amploiaţi, de semidocţi, 
oameni care calculează cam peste câţi ani or veni 
ei la putere... inteligenţa falsă care cunoaşte mai bine 
istoria Franţei decât pe aceea a României...” Soluţia 
este „schimbarea opiniei publice, răscolirea geniului 
naţional, o uriaşă reacțiune morală, o revoluţiune de 
idei, care să ne scape de acest cosmopolitism sec, 
amar, sceptic”. 


de către Eminescu ne duce cu gândul la 

programul sămănătorist de mai târziu, cel 
dintâi curent literar născut la începutul de veac XX 
în jurul revistei Sămănătorul (1901). Acest curent 
literar a preluat o parte din ideile aflate în arsenalul 
junimist (problema dezvoltării industriale admise 
numai pentru mediul rural, protecţionism economic, 
dinasticism, antisocialism, susţinerea căii prusace 
în sectorul agricol, calea reformisto-legalistă prin 
excelenţă, respingerea salturilor sociale de tip revolu- 
ţionar etc.) şi a repus pe tapet două dintre problemele 
încă nerezolvate ale societăţii româneşti, şi anume, 
problema ţărănească şi problema naţională. Înteme- 
ierea literară şi culturală pe bazele criticismului 
naţional (nevoia de adevăr, de responsabilitate şi de 
judecată estetică dreaptă) stabilit de Junimea fiind 
terminată, s-a putut face un pas înainte în judecarea 
progresului social. Modernizarea ţării nu putea avea 
loc cu o clasă ţărănească mizeră şi incultă, în timp ce 
marile proprietăţi boiereşti erau tot mai mult arendate, 
vândute sau ruinate, datorită unei proaste adminis- 
trări din partea claselor de sus, care preferau să-şi 
petreacă viaţa în luxul oraşelor apusene, lăsându-şi 
averile pradă arivismului necontrolat al arendaşilor 
străini, fie lipsei de responsabilitate civică faţă de 
nevoile claselor de jos. În aceste condiţii, alte două 
probleme, corelative la primele, îşi fac apariţia la 
sfârşit de secol: primejdia străinilor şi mişcărilor 
muncitoreşti (respectiv socialismul), tot mai nume- 
roase şi mai pătrunse de doctrinele socialiste ale 
luptei de clasă. 


Racer acestui „cosmopolitism” 


[ir 


Poezie fără frontiere 


Traducere de Gabriela CĂLUŢIU SONNENBERG 


şi Germain DROOGENBROODT 


Tremur ca o frunză 


Irma Kurti (Albania-ltalia) 


Se întâmplă foarte des, în fiecare zi, 

să-mi bată nostalgia la uşa sufletului 

şi, după ce îmi sună telefonul 

să mi se pară că te aud, draga mea mamă: 


„Sufletul meu, să te îmbraci bine, e frig afară, 
nu te osteni prea tare, să ai grijă de tine!” 
Apoi, mă simt păzită şi nu îmi mai este frică, 
glasul ei mă transformă într-o copilă... 

Mama mea nu mai poate veni înapoi 

iar eu sunt slabă, singură, nu mai am aer, 
nu mă mai poate mângâia cu privirea, 
dragostea ei nu mă mai poate salva. 


S-a dus departe, pentru totdeauna, 
nimeni n-o poate înlocui în inima mea, 

nu ne mai putem bucura împreună, 

nici chiar o lacrimă nu mai putem împărţi. 


Am mereu acest straniu sentiment, 

tremur ca frunza şi aştept, 

de fiecare dată când îmi sună telefonul, mamă, 
vocea ta mă va mângâia precum o boare. 


lulie 2023 


Homo sapiens 


Curtea de la Argeş 


trăinismul şi socialismul vor constitui 

pentru noii doctrinari adevăratele primejdii 

care pândeau societatea românească, aflată 
la începuturile modernizării ei, de unde şi tendinţele 
noi ivite în publicistică pe această temă, alături de 
combaterea politicianismului, şi el repudiat pe teme- 
iuri de incompetenţă, fraudă morală şi bizantinism. 
Vechea clasă socială a boierimii, apărată până atunci 
de protagoniştii conservatori, se vede intrată într-un 
acut proces de disoluţie, în timp ce noua clasă ţără- 
nească de mijloc n-a fost creată încă, iar intermediarii 
— germeni ai răului — şi dintr-o parte şi din alta rămân 
arendaşii, reprezentanţii băncilor cu cametele lor 
nesfârşite şi cu spolierea fără scrupule a populaţiei. 

În acest câmp de contradicții, literatura epocii 

va încerca să refacă drumul către ţăranul român, 
să-l ridice la condiţia datoriei sale, deplângând sau 
criticând vechea proprietate, aplaudând sau repudiind 
noile structuri capitaliste. Ca în orice fază de tranziţie, 
accentele naţionaliste sau xenofobe nu vor lipsi şi, 
fie din motive sociale sau politice, fie dintr-un recurs 
exagerat la istorie, cultura va îmbrăca haine naţio- 
nale şi chiar „naţionaliste”, avându-se în vedere şi 
dezideratul împlinirii idealului naţional, tot mai neglijat 
după pactul dualist şi semnarea tratatului politic de 
alianţă cu Austro-Ungaria. În cadrul creat de Liga 
pentru unitatea tuturor românilor, G. Bogdan-Duică 
va proclama dimensiunile pe care ar urma să le ia 
acest program cultural: „Suprafaţa culturii româneşti 
se întinde în toate părţile până acolo unde masa 
compactă a neamului încetează şi încep graiurile 
străine, cărora noi, fără invidie şi cu sinceritate le 
dorim aceeaşi dezvoltare liberă şi mândră pe care o 
cerem şi pentru poporul român şi pe care voim să i-o 
ştim acestuia pretutindeni apărată de orice contestare 
teoretică şi practică”. Direcţia naționalistă a curentului 
va fi sprijinită de grupul sămănătoriştilor ardeleni 
ca llarie Chendi, loan Scurtu, A.C. Popovici şi alţii 
şi sancţionată prin demonstraţia studenţească de 
la 13 martie 1906 împotriva doamnelor franţuzite de 
la societatea „Obolul”, prin conferințele lui lorga sau 
afilierea la „sămănătorism” a unor reviste provinciale, 
inclusiv a Luceafărului budapestan. Se va ajunge 
chiar la întemeierea unui Partid naţionalist democrat, 
din rândurile căruia va răzbate vocea lui A.C. 
Popovici şi loan Zelea Codreanu, după ce anterior 
se înregistrase apropierea de junimismul politic al 
lui N. lorga. Pentru mulţi, sămănătorismul reprezenta 
o variantă îmbunătăţită şi adusă la zi a junimismului, 
deoarece şi sămănătorismul a iniţiat o critică de pe 
poziţii asemănătoare a procesului formării României, 
prin respingerea căii dezvoltării capitaliste. Într-o ţară 
eminamente agricolă era încurajată doar industria 
care venea să valorifice producţia agricolă, ideile 
liberale fiind în permanenţă respinse şi criticate 
şi pe motiv că echivalau cu demagogismul politic 
şi arivismul social. Noul curent era declarat antiliberal 
şi filoconservator, cu accentul pus pe dezvoltarea 
culturală a poporului de la ţară, care trebuie să 
acceadă la o nouă epocă de cultură la care trebuie 
să contribuie şi boierii buni, boierimea de neam, cu 
traiul ei patriarhal, dus alături de o țărănime sănă- 
toasă. „Ne trebuie o cultură reală şi o cultură locală, 
modernă, prin îndrăzneala înnoirii, nu prin caracterul 
radical pe care l-ar avea aclimatizarea învățăturilor 
aduse de aiurea. Trebuie operă de cultură naţională 
prin literatură.” Chintesenţa specificităţii spiritului 
naţional ar fi urmat să fie dată de literatura şi arta 
populară, de folclor şi tradiţiile ce zac în sânul popo- 
rului, fapt care apropie Sămănătorul de tradiţia „realis- 
mului poporan” creat la Tribuna sibiană de Slavici. 


cinste de gruparea sămănătoristă, unele din 

ideile lui, precum prețuirea tradiţiei, simpatia 
pentru boierimea de neam, împotrivirea faţă de 
civilizaţia capitalistă, condamnarea oraşului detractat, 
asumarea temei dezrădăcinării şi a oraşului bolnăvit, 
paseismul şi idilismul scenelor, eticismul exagerat, 
condamnarea păturii culte pentru că s-a depărtat de 
popor, toate acestea vor fi regăsite, într-un fel sau 
altul, în doctrina literară a noului curent. În consonan- 
ţă cu aceste idei poate fi invocat şi articolul semnat 
de Slavici în paginile Sămănătorului din 1906 intitulat 
Ce e naţional în artă?, în care reia unele din vechile 
lui teze, între care figurează aceea că vom ajunge 
să creăm cu adevărat numai „căutând în toate ceea 
ce se potriveşte cu firea românului şi dându-ne silinţa 
să nu copiem natura, ci să ridicăm nivelul moral al 
întregului popor” şi nu copiind „modele create de mari 
scriitori ai altor popoare mai culte”. Slavici aducea 


D) e altfel, acest scriitor va fi ţinut la mare 

în discuţie aici una dintre marotele de prim rang 

ale doctrinei sămănătoriste şi anume, respingerea 
totală a oricăror influenţe străine şi, prin urmare, 
condamnarea curentelor de orientare pro-occidentală, 
a simbolismului şi decadentismului, văzute de unii 
din colaboratorii revistei drept o literatură cu adevărat 
„infamă”. 


difuzare în Transilvania, mai ales pentru 

„momentul naţional!” pe care-l anunțau. Nume- 
roase ziare şi reviste de aici au reprodus articole şi 
producţii sămănătoriste, Luceafărul de la Budapesta 
s-a şi pronunţat deschis în favoarea noii direcţii, 
mai ales că şi T. Maiorescu a agreat mişcarea, 
recomandând alături de S. Mehedinţi, „primăvara 
literară” adusă de aceasta, dar respingând numărul 
din Luceafărul în care Oct. C. Tăslăuanu şi-a permis 
să incrimineze prea tare „cultura domnilor” î 


| deile sămănătoriste au cunoscut o largă 


în contrast 
„cu cultura ţăranilor”. Ideile sale au fost considerate 
anarhiste de către unii şi supuse unui tir încrucişat 
de polemici, acesta evoluând de aici înainte pe orbita 
poporanismului, asupra căruia a deschis o anchetă 
în coloanele sale. Noul curent de inspiraţie rurală 
este iniţiat la laşi de Constantin Stere, boier român 
refugiat din Basarabia, dar care cunoscuse de 
aproape narodnica rusă şi pe care o transplantase 
la noi în paginile Vieţii româneşti, cu ajutorul lui 
G. Ibrăileanu, şi el atras de democraţia ţărănească. 
Curentul poporanist promovează prin intermediul 
revistei ieşene o serie de scrieri de acest tip, pentru 
a sfârşi apoi să accepte liberalismul, prin aşa-zisa 
trădare a generoşilor de la sfârşitul secolului al 
XIX-lea. Deşi şi el fundamental țărănist, poporanis- 
mul a avut câteva izbucniri de orgoliu identitar, deli- 
mitându-se de sămănătorism printr-un democratism 
agrarian mai larg. Ei au supus sămănătorismul unei 
critici susţinute venite de la stânga, deoarece pentru 
ei ţărănismul nu era numai o problemă de cultură, ci 
şi de ridicare economică certă, prin reforme sociale 
bine dirijate, care să transforme țărănimea într-o 
clasă de mici proprietari. Ibrăileanu vorbea în 1905 
în aceşti termeni despre viitorul ţării: „Ţara aceasta 
să fie o ţară de mici proprietari, o puternică şi fericită 
democraţie rurală, cu un parlament care să reprezinte 
direct pe aceşti mici proprietari, care, în acelaşi timp, 
ar fi soldaţi ca burii şi care, fiind mai bogaţi ca azi, 
şi-ar putea trimite fiii şi fiicele în şcoli, care s-ar 
întoarce cu oarecare cultură, unii, cei mai distinşi, şi 
cu cunoştinţa vreunei limbi străine... Satele noastre 
cu case cu 2-3 odăi, oameni îmbrăcaţi bine, aproape 
nemţeşte, fiica ţăranului cântă româneşte din piane 
ori citeşte nuvelele d-lui Sadoveanu, tatăl citeşte 
telegrame despre ce se întâmplă în lumea întreagă.” 
E vorba în cazul lui Ibrăileanu de un anume popora- 
nism sentimental, transformat în cazul lui Stere 
într-un crez politic de o viaţă. Dorinţa de a schimba 
ceva în viaţa ţăranului român şi apoi a ţării l-a mânat 
pe acesta în cadrele Partidului Liberal, unde a 
încercat zadarnic să-şi pună în aplicare ideile legate 
de Casa Rurală, de împroprietărirea ţăranilor şi de 
îmbunătăţirea sorții lor. Ideile poporaniste au îmbu- 
nătăţit într-o oarecare măsură atât doctrina liberală, 
cât şi pe cea ţărănistă, mai ales de după Primul 
Război Mondial, când s-a constituit la Bucureşti 
Partidul Naţional Ţărănesc, prin fuziunea dintre grupul 
Mihalache cu Partidul Naţional din Transilvania al 
lui Maniu şi Vaida. Acest din urmă partid e legat trup 
şi suflet de clasa ţărănească din Ardeal, cea mai 
numeroasă şi mai bine dotată din punct de vedere 
economic şi în buna tradiţie tribunistă. 


D) upă cum am văzut, ţărănismul a venit 


ca un deziderat firesc pentru acest partid. 

El a absorbit astfel, într-o oarecare măsură, 
şi mai vechile deziderate sămănătoriste şi neoju- 
nimiste, ba chiar şi poporaniste, ţărănismul fiind în 
fond o ideologie de tip romantic, bazată pe viziunea 
evoluţionist-istorică, pe trăinicia micii gospodării 
familiale ţărăneşti, căreia îi cerea performanţe de 
muncă şi rentabilitate. Idealul ţărănismului rezida 
în democraţia rurală şi în „statul țărănesc”, susţinut 
de idealuri cooperatiste. Acelaşi Ibrăileanu reactualiza 
în 1925 vechiul său crez poporanist sub forma 
optativă: „Să dea Dumnezeu ca Partidul țărănesc să 
poată face din România o Danemarcă, cu libertatea 
şi egalitatea din Danemarca, cu cultura ei răspândită 
până în ultimul cătun, cu ştiinţa şi literatura ei, cu 
civilizaţia şi omenia ei”. Din păcate, Partidul Ţărănesc 
n-a urmat la noi linia egalitarismului social, cum se 
întâmpla în alte ţări din jurul nostru, cu privire la care 

cunoscutul sociolog şi istoric al curentelor literare, 

Z. Ornea, reflectează: „Curentele de idei agrariene 
afirmate în unele ţări ale Europei estice şi centrale 

de după Primul Război Mondial au alimentat doctrinar 
partidele politice care s-au distins în general printr-o 
poziţie radical burgheză de stânga”. Faptul poate 

fi lesne constatat în Bulgaria şi Iugoslavia, în 
Cehoslovacia şi în Polonia. 


dominată de concepţiile agrariene venite 

din resuscitarea ideilor sămănătoriste sau 
poporaniste. „Gândirismu!” lui Nichifor Crainic a reluat 
viziunea tradiționalistă a Sămănătorului declarând: 
„Dacă Sămănătorul s-a oprit la jumătatea drumului, 
noi continuăm”, el blamând în cartea sa Puncte 
cardinale în haos pe romanticii europenizaţi din 
veacul trecut şi pe toţi cei care „se iau după ultima 
carte de reţete din Apus”. Cam în acelaşi fel vorbea 
şi Nae Ionescu, reprezentantul trăirismului românesc 
şi mentorul noii generaţii, care afirma cu iritare: „Toată 
falsitatea şi artificialitatea culturii române de aproape 
100 de ani încoace e rezultatul încercărilor făcute 
de noi de a se transpune la realităţile moldo-valahe 
anumite forme de viaţă apusene care acolo se 
născuseră în chip organic”. lar postulatul, presupo- 
ziţia acestor încercări a fost întotdeauna convingerea 
că formele de cultură, în ultimă analiză de spirituali- 
tate, se pot transmite şi deci importa. Eroare funda- 
mentală. Ca şi odinioară Maiorescu şi Eminescu, ei 
pledau pentru o dezvoltare organică a societăţii româ- 
neşti, în conformitate cu fundamentul dinlăuntru şi 
prin o industrializare forţată, fără salturi revoluţionare. 

Ţărănismul interbelic se va hrăni din izvoarele 

tribunismului, sămănătorismului şi poporanismului, 
după cum curentele de dreapta nu vor face abstracţie 
de gândirismul literar şi de ideile lui Nichifor Crainic, 
nu întâmplător acesta trecând prin redacţia unor 
reviste ca Sfarmă-piatră, Calendarul, Axa, Porunca 
vremii, multe dintre ele în strânsă legătură cu legiona- 
rismul şi cu conservatorismul extrem. Nu întâmplător, 
el a fost acuzat public de a fi fost autorul moral al 
exceselor politice ale Gărzii de Fier şi închis, alături 
de Nae Ionescu şi Mircea Eliade în lagărul de la 
Miercurea-Ciuc. Avem prin urmare în România un 
spaţiu larg de probleme literare, de teze şi opinii 
social-politice şi filosofice care se coagulează în 
doctrine literare şi care capătă apoi nuanţe subliniat 
politice, fie prin trecerea unor lideri de opinie în 
tabăra politicienilor, fie prin contagiune ideatică. Pe 
scurt, nu există curent literar românesc, de la paşop- 
tism până în perioada interbelică, fără reflexe catego- 
rice şi în planul ideologiilor şi doctrinelor politice. 


treia concluzie pe care vrem să o subli- 
Ann ţine de valoarea de propagandă sau 

de receptare critică a curentului. Şi anume, 
am ajuns la concluzia că un curent nu poate fi 
judecat doar prin decuparea unui set de norme şi de 
idei dintr-un anumit domeniu de manifestare al său. 
Gradul de impact asupra publicului ţine de totalitatea 
unghiului de refracție prin care este privit, anumite 
laturi ale sale putând prevala uneori asupra celorlalte, 
pe care le influenţează benefic. Voi exemplifica aici 
luând ca exemplu junimismul. Chiar dacă la un 
moment dat unele idei maioresciene au fost conside- 
rate „desuete”, depăşite sau retrograde, coagulând 
împotriva lor numeroase reacţii, linia de ansamblu 
a curentului a fost percepută mai întotdeauna la 
modul pozitiv, ca un câştig intrinsec. S-a avut mereu 
în vedere rolul benefic jucat de curent în stăvilirea 
non-valorilor, în stabilirea unor norme de calitate în 
toate domeniile vieţii publice, în criticismul de aleasă 
ţinută, în construcţia critică maioresciană de înalt 
nivel teoretic şi în spiritul de echipă al grupării. În 
acest fel, politicianismul junimist a fost mereu dublat 
de o prestație literară de calitate, care a influenţat 
pozitiv şi acţiunile sale din sfera politicului. Rolul jucat 
de acesta pe tărâmul impunerii estetismului şi a 
valorizării specificului naţional (cu amendamente 
binevenite în timp privind teoria sa privitoare la rostul 
patriotismului în literatură sau la apropierea de litera- 
tura populară) teoria romanului popular şi a specificu- 
lui naţional, ca şi literatura de mare expresivitate 
artistică promovată în paginile revistei prin prezenţa 
lui Eminescu, Creangă, Slavici, Caragiale sau Duiliu 
Zamfirescu a făcut ca doctrina junimistă să aibă mare 
priză în epocă. Curentele literare îşi depăşesc astfel 
graniţele şi devin creatoare de atmosferă şi dezbateri 
de idei, fără de care progresul social şi spiritual 
al unei ţări nu se poate concepe. 


Pierina interbelică românească a fost 


Curtea de la Argeş 


Alţi gazetari ardeleni 


Istoria de lângă noi 


făuritori de istorie 


luptei pentru unitate naţională primeau accente 

necunoscute până atunci, intelectualii ardeleni 
au susţinut o intensă activitate cultural-politică, prin 
scris şi faptă, alăturându-se neînfricaţi scriitorilor şi 
gazetarilor de dincolo de munţi cu toată curăţenia 
gândului şi a nădejdii împlinirii idealului de a făuri 
o Ţară Românească mare şi puternică. În 1938, 
într-un medalion închinat lui Onisifor Ghibu, publicat 
în nr. 4-6 din [ara Bârsei, revistă de cultură editată 
de „Astra” la Braşov, istoricul literar şi publicistul 
Gheorghe Tulbure scria următoarele: „La noi, 
cărturarii ardeleni din generaţia lui Goga, condeiul 
a fost, totdeauna, o armă de luptă. Oricare ar fi fost 
profesia noastră, din ceasul în care intram în arena 
vieţii publice — uneori chiar de pe băncile universităţii 
— ne socoteam ostaşi mobilizați pe loc, gata să parăm 
loviturile [...] care nu cunoşteau milă şi îndurare.” 
Alături de alte personalităţi, aproape uitate astăzi, 
gazetari-luptători naţionali renumiţi în 
epocă, adevăraţi făuritori de istorie, 
care şi-au desfăşurat o bună parte din 
activitatea lor în slujba idealului cauzei 
româneşti, îi amintim aici pe bănăţeanul 
Sever Bocu, redactor, între 1899-1912, 
la Tribuna de la Arad, şi pe Gheorghe 
Tulbure, ziarist la Oradea, în peste trei 
decenii de implicare neobosită, până în 
toamna anului 1940, când, odată cu 
Dictatul de la Viena, se mută la Braşov, 
unde se şi stinge din viaţă în 1955. 


nergic om de acţiune, născut 
E: localitatea Siştarovăţ, jud. 

Arad, la 19 noiembrie 1874, 
Sever Bocu s-a aflat mereu, cu toată 
cinstea convingerii şi a biruinţei, în 
acţiunile pentru înfăptuirea Unirii de la 
1 Decembrie, atât în redacţiile în care 
a lucrat, cât şi în afara lor, prin insis- 
tente pledoarii în presă, cu deosebire 
în redacţia revistei Tribuna din Sibiu 
şi, împreună cu Septimiu Albini şi loan 
Russu-Şirianu, la Tribuna poporului 
din Arad, până în 1904, când aceasta 
fuzionează cu ziarul Românul. În 1912, după sistarea 
apariţiei acestora, Sever Boca trece Carpaţii în 
România. În timpul Primului Război Mondial se 
înrolează ca voluntar, participând la luptele de pe Jiu. 
Pentru o asemenea activitate, autorităţile maghiare 
L-au condamnat de mai multe ori la închisoare, apoi, 
în contumacie, la moarte, pentru trădare. „In 1915, 
îşi va aminti acesta mai târziu în Memorii (Timişoara, 
1939), am fost, împreună cu alţi 11, printre care şi 
părintele Lucaciu, condamnat la moarte, în efigie, 
condamnare publicată în Monitorul Oficial din 
Budapesta, iar casa mamei mele din Lipova a fost 
pusă sub sechestru.” Sever Bocu activează pentru 
cauza naţională românească, la Bucureşti, laşi şi 
Bucovina, în Rusia şi Franţa, ca reprezentant al 
refugiaților politici români de dincoace de Carpaţi, 
contribuind la formarea batalioanelor de voluntari 
recrutaţi din rândurile prizonierilor români din armata 
austro-ungară, aflaţi în Rusia, Franţa şi Italia. Ca 
membru al Comitetului celor 12 al refugiaților români 
din Transilvania şi Banat, alături de Vasile Lucaciu, 
O. Goga, dr. loan Nistor, medicul dr. Titul Perţea, 
prof. Aurel Popa, Zaharia Bârsan, colonelul Popovici, 
avocatul dr. Simon Tarţea, avocatul dr. Laurean 
Gabor, avocatul lon Urdea şi prof. univ. loan Matei, 
ziaristul şi scriitorul arădean Sever Bocu semnează 
Declaraţia de război contra Austro-Ungariei. La Arad, 
unde, împreună cu Septimiu Albini şi loan Russu- 
Şirianu, Sever Bocu a fost redactor la Tribuna între 
1899 şi 1912, se organizase o grupare politică a 
forţelor naţionale româneşti în frunte cu Vasile Goldiş, 
Şt. Ciceo-Pop şi lon Suciu. Luând drumul pribegiei 
spre laşi şi, mai apoi, la Kiev, unde, tot mai convins 
de rolul presei în marile momente ale unei lupte 
în serviciul cauzei Unirii Transilvaniei, Banatului şi 
Bucovinei cu România, Sever Bocu va pune bazele 
ziarului România mare (foaie a voluntarilor români 
din Austro-Ungaria). Departe de Ţara care renăştea, 
Sever Bocu va publica în România mare (nr. 1, 21 


12 


| ntr-o perioadă în care dimensiunile politice ale 


iulie/4august 1917) articolul Unirea, din care cităm 
aceste rânduri despre Mărăşeşti: „Inconjurat de 
puterile oarbe ale fatalităţii, în faţă cu un duşman de 
zeci de ori superior, cu forţe uriaşe, redutabile, micul 
popor latin de la Dunăre lua lupta cu ele înfăţişând 
spectacolul unei vitejii şi unei jertfiri de sine fără 
margini.” 


Sever Bocu se întoarce acasă, la Lipova, 

unde, limitându-se la activitatea parlamentară 
şi unele participări la manifestări cu caracter cultural, 
activitatea sa va fi orientată de acum în două direcţii, 
a omului politic şi cea a omului de cultură, militant 
activ al cauzei afirmării româneşti. Cu un an mai 
târziu, în 15 martie 1939, aflat la Lipova pentru 
pregătirea primului volum de memorialistică şi 
publicistică, Sever Bocu nota: „M-am hotărât să-mi 
readun munca publicistică din ultimii 20 de ani, 

— fragmentată în discursuri, 
studii, conferinţe, articole”. 
| Paginile din Drumuri 
| şi răscruci sunt funda- 
| mentale tocmai prin 
natura spectaculoasă 
| a mărturiilor despre 
activitatea desfăşurată în 
redacţiile ziarelor conduse 
de Sever Bocu la Arad, 
| Bucureşti, Kiev şi Paris, 
| tot mai importante prin 
asocierea acestora 
| cu diferitele însemnări 
-] despre oameni ca Goga, 
Brătianu, Tache lonescu, 
generalii Averescu şi 
Prezan, despre Goldiş, 

I. Russu-Şirianu, despre 
| Caragiale şi Ilarie Chendi, 
despre Al. Bohăţel, care, 
la 7 martie 1867, dornic 
| să marcheze dreptul limbii 
| româneşti în camera 
- —— de la Budapesta, „a luat 
cuvântul în româneşte, neapucând să zică decât 
două cuvinte Onorată casă, căci restul a fost înecat în 
urletele patriotice, scopul totuşi atingându-l, simbolic 
cel puţin”, dacă ne gândim că, după câţiva ani buni, 
la 7 iunie 1907, deputatul român Al. Vaida-Voievod 
deabia a putut fi scăpat de la linşare în parlamentul 
maghiar, de către lon Suciu şi luliu Maniu, care se 
treziră în stradă cu capul gol împinşi fiind „de gardieni 
şi sute de deputaţi”. Mai citim aici şi cuvinte înălţă- 
toare despre Horea („Uraganul lui Horea a măturat 
un secol...”), despre generalul Prezan, prezentat 
ca un om cu o autoritate exemplară, „gloria cea mai 
necontestată şi cea mai pură a războiului nostru”, 
„unul din arhitecţii României Mari”. Din toate rândurile 
sale, iubirea şi nădejdea într-un viitor mai bun al 
neamului său răzbat mai mult decât orice alt gând 
în paginile volumului Memorii: „Eu cred în destinele 
neamului meu şi perioadele-i de slăbiciune le socot 
efemere, trecătoare”. Sever Bocu revine pe scena 
politică după 1944 în numele Partidului Naţional 
Ţărănesc, dar, la scurt timp, după 1946, se retrage 
din viaţa politică la Lipova, unde va fi arestat 
în noaptea de 5-6 mai 1950 şi întemnițat în 
închisoarea de la Sighetul Marmaţiei, unde 
îşi va găsi sfârşitul la 21 ianuarie 1951. 


Rn 
| n 1938, după o scurtă şedere în Franţa, 


părţile Făgăraşului, unul dintre cei mai 

apropiaţi prieteni ai poetului O. Goga, 
ziaristul Gheorghe Tulbure a intrat în arena vieţii 
publice „cu credinţa în drumul său”, însoţit de acelaşi 
gând de a păzi „frontiera culturii româneşti” din partea 
de vest a ţării şi în a sprijini lupta pentru consolidarea 
victoriei câştigate la 1 Decembrie 1918. După ce 
avusese loc Marea Adunare Populară de la 1 
Decembrie 1918, Oradea şi Bihorul au mai avut 
câteva luni bune de suferinţă. În această atmosferă, 
după marele act al Unirii, în toată luna decembrie, 
când viaţa fiecărui român era aici încă în nesiguranţă, 

Gheorghe Tulbure, alături 
de alţi patrioţi, au redactat 
programul ziarului Tribuna 
Bihorului, primul ziar politic 
românesc apărut în Oradea, 
după alte asemenea încer- 
cări, datate de prin 1910. 
Prima serie a Tribunei Bihorului a apărut în perioada 
25 dec. 1918/7 ian. 1919 — 16/29 martie 1919, când 
Oradea era sub administraţie ungurească. După 
nr. 10-11 tipărite la Arad, ziarul e suspendat. 

A doua serie apare după alipirea Oradei la 
România, cu numerotarea în continuare, nr. 12, 
la 27 aprilie 1919, şi sub numele Tribuna, între anii 
1919 şi 1931, când îşi încetează apariţia. Publicat 
pe prima pagină a primului număr al ziarului, pro- 
gramul era, de fapt, un apel adresat „cinstiţilor plugari 
români din satele Bihorului şi din celelalte ţinuturi de 
la marginea pământului strămoşesc”. La curent cu 
articolele publicate de Gheorghe Tulbure în Tribuna 
Bihorului, în noiembrie 1922, O. Goga i se va adresa 
acestuia de la Ciucea cu următoarele cuvinte: „Parcă 
mai alaltăieri stăteam de vorbă în odăiţa mea de 
la Sibiu [...]. Dincolo de preocupările micului nostru 
interes, fiecare credeam că aveam o misiune de 
îndeplinit [...]. Atmosfera pe atunci era apăsătoare, 
orizontul intelectual al bietei noastre societăţi patriar- 
hale destul de coborât. Românismul sub presiunea 
Budapestei era tot mai lovit în flancuri de un asalt 
metodic şi permanent. În astfel de zile [...], te-ai hotă- 
rât să pleci departe, tocmai la graniţa limbii noastre în 
Bihor, la Oradea Mare. Mi-aduc aminte, m-a zguduit 
hotărârea ta în care vedeam un act eroic, o îndrăz- 
neaţă pornire de mişcător ascetism şi de aceea mi-a 
rămas în amintire clipa despărțirii, [...] când ţi-am 
dat o carte de-a mea pe care scriam: «Lui Gheorghe, 
care pleacă în pustie cu credinţa în drumul său». 
Aproape două decenii ai stat aici la frontiera culturii 
româneşti, păzind o poartă [...], acolo ţi-ai aşezat 
modesta masă de scris, privind de după ea, ca după 
o tranşee, toate gesturile inamicului [...]. Paginile tale 
sunt pagini în care crezul naţional se desfăşoară 
limpede şi temerar, pe lângă valoarea lor documen- 
tară prezintă şi o splendidă semnificaţie morală.” 


i, în final, îi sugerează: „Strânge, te rog, 

într-un volum aceste nisipuri de energie”. 

La numai un an, în 1923, la Oradea apărea 
voluntă Cuvinte din Bihor, care cuprindea aproape 
30 de articole publicate de Gheorghe Tulbure între 
1918 şi 1923. Cele mai frumoase rânduri pot fi citite 
în articolul Intrarea oştirii, în care este descrisă acea 
zi istorică de duminică 20 aprilie 1919, cu intrarea 
în Oradea a ostaşilor români conduşi de generalul 
Traian Moşoiu. La ieşirea generalilor români din pri- 
mărie, se cântă imnul naţional românesc. „Cuvân- 
tarea şefului oastei eliberatoare ne-a deşteptat fiorii 
celor mai adânci simţăminte.” 

Dincolo de descrierea acestor momente emoţio- 
nante, Gheorghe Tulbure scria despre lipsa de 
recunoştinţă faţă de marile figuri, adevăraţi patrioţi ai 
neamului: „Cât a trăit Emanuil Gojdu lumea n-a ştiut 
ce comoară de iubire şi de bunătate ascunde inima 
lui”. Undeva mai încolo, vorbind despre moartea lui 
Aurel Vlaicu, ziaristul exclama: „Oamenii cad, dar 
ideile nu mor”; sau, în articolul A/ba Iulia, apărut în 
Tribuna Bihorului, dec. 1918, citim: „La 1 decembrie 
1918 s-a pronunţat sentinţa unui proces milenar”. 

În 1934, la reapariţia revistei Familia, luând modelul 
lui Goga, care i-a făcut lui losif Vulcan un emoţionant 
portret, Gheorghe Tulbure insistă asupra meritului 

pe care l-a avut revista Familia şi rolul de „paznic 

de poartă” al lui Vulcan vreme de 40 de ani: „Singur 
faptul că vreme de patru decenii, aici, la hotarul 
neamului, a stat călimara unui scriitor român 
constituie mai mult decât un eveniment cultural”. 

Prin tot ce a întreprins cu pana şi cu fapta în 
interesul neamului său, ziaristul şi istoricul literar 
Gheorghe Tulbure a fost, asemenea altor mari cărtu- 
rari ardeleni, „pedagog de baricade şi de tribune”, 
cel care a înscris una din cele mai frumoase pagini 
ale publicisticii româneşti, promovând „în largul 
Crişurilor evanghelia dezrobirii naţionale”. 

chiţasem, la 
începutul acestui 
serial, modul de 


ramificare a speciei umane, 
aşa cum poate fi el urmărit 
“cu ajutorul haplogrupurilor. 
Această metodă permite şi evaluarea structurii 
genetice actuale a populaţiei de pe un teritoriu 
dat. O evaluare deocamdată grosieră, bazată pe 
eşantioane doar de ordinul sutelor de persoane. 

Într-o primă aproximaţie, aşa cum am mai spus, 
o treime din populaţia masculină a României (Y DNA) 
se trage din acei vânători-culegători care s-au aşezat 
aici începând de acum peste 40.000 de ani; o altă 
treime sunt urmaşii unor populaţii diverse, venite 
din est şi sud, care au ajuns la noi, cel mai probabil, 
în perioada neolitică, în căutare de terenuri pentru 
agricultură şi creşterea animalelor; în sfârşit, în a treia 
treime se găsesc descendenţii indo-europenilor, de 
la care avem şi limba şi prin care ne înrudim cu mai 
toate popoarele europene, dar şi cu multe asiatice, 
până în India. 

Desigur, la detaliu, lucrurile sunt mult mai 
complicate. Am văzut că, în toată istoria sa, schiţată 
extrem de rezumativ în prezentul serial, spaţiul 
românesc a fost un creuzet în care s-au amestecat, 
în proporţii diverse, practic toate grupurile importante 
de populaţii din Europa, ori din Asia Centrală şi de 
Vest. Nu au fost, aşa cum am încercat să simplific 
mai sus, doar trei mari migrații, ci un şir neîntrerupt, 
un du-te-vino de neamuri în care România a fost 
oarecum un punct central. Încerc, în continuare, 
să sprijin afirmaţiile de mai sus şi cu câteva date. 

Studiile genetice efectuate recent pe ADN-ul 
mitocondrial (mtDNA), transmis pe linie feminină 
(cu o anumită marjă de eroare, mai ales că miDNA 
este mai greu de studiat, fiind de 3500 de ori mai 
mic decât ADN-ul din cromozomul Y), arată că circa 
41% din toată populaţia Europei (37,2% la români) 
moşteneşte haplogrupul H, care are frecvenţa 
maximă în Spania şi la tuaregii africani. Alte două 
grupuri sunt haplogrupul J (cu 10,5%), cu originea în 
Orientul Apropiat şi în Caucaz, şi U5 (7,2%), probabil 
cea mai veche din zonă. (1) Toate aceste grupuri sunt 
stabilite de multe milenii în Europa; dar ele, reunite, 
nu reprezintă decât puţin peste jumătate din populaţia 
României, partea rămasă având origini materne 
foarte diverse, în proporţii mai mici. 

Confirmând migrațiile cunoscute, predominant 
sarmate, slave, turcice etc., din est, respectiv predo- 
minant celte din vest, analiza ADN-ului mitocondrial 
pe provincii a arătat că populaţia din Ţara Româ- 
nească, Moldova şi Dobrogea are mai multe asemă- 
nări cu grupurile balcanice, majoritar slave, în timp 
ce populaţia Transilvaniei şi Banatului are o structură 
apropiată de grupurile central-europene. (2) 


haplogrupurile paterne Y-DNA, moştenite 
numai din tată în fiu. Pentru analiza 

prezenţei lor, mă voi sprijini, în cele ce urmează, pe 
statisticile din Wikipedia (3) şi Eupedia (4). Conform 
acestora, „treimea cea mai mare” (33-48%) din 
populaţia masculină actuală a României este urmaşa 
primilor oameni moderni (homo sapiens sapiens), cu 
haplogrupul |, care au intrat în Europa începând cu 
acum circa 42 de milenii, dar au tot sosit şi în cursul 
migraţiilor ulterioare. La acest procentaj ne depăşeşte 
doar Herţegovina (63,8%). Pe continentul nostru, 
haplogrupurile | se regăsesc masiv doar în două 
zone: în Balcani (12) şi în Scandinavia (11), zone 
probabil mai ferite de iureşul „indo-european”, care 
a măturat restul Europei. Valori mari ale haplogru- 
pului 12 (numit şi „proto-european”), dar totuşi mai 
mici decât la noi, găsim şi la vecinii noştri sârbi 
(36,3%), bulgari (27,3%), unguri (17%), ucraineni 
(18-24%), dar şi în Sardinia (42,3%). Grupul |1 e 
important la norvegieni şi suedezi (40%). Haplogrupul 
| este, în schimb practic absent în Italia centrală şi 
de nord (0,5%) şi scăzut în Spania (6-10%), Grecia 
(14%) sau Rusia (15%). 

AI doilea val migrator, ajuns la noi începând acum 
circa 8500 de ani, a fost cel al purtătorilor revoluţiei 


P: partea strict masculină, relevante sunt 

agricole neolitice. Dar ei au tot venit şi ulterior, prin 
migrații dinspre sud, în toată perioada neolitică, dar 
şi odată cu legiunile şi coloniştii aduşi de Imperiul 
Roman sau cu ocazia migraţiilor ulterioare. Urmaşii 
acestora aparţin, aproape exclusiv, la trei tipuri de 
haplogrupuri: G2a, J2 şi E1b1b. Primii sosiți (5) dintre 
aceştia sunt, se pare, cei din haplogrupul G2a (6) 
(numiţi şi „vest-caucazieni”). Ei se regăsesc la noi 

în proporţie de 5-12%. G2a este predominant, până 
la 60%, la popoarele din Caucaz, fiind important şi 

în Etiopia, Iran, Italia etc. În zona noastră el se mai 
găseşte la turci (10%), unguri (8%), greci (10%) 

şi, în mai mică măsură, la toate ţările din jurul Mării 
Mediterane, fiind însă practic absent la ruşi, englezi, 
sau scandinavi. Urmele acestui grup au fost regăsite 
în Europa şi la rămăşiţe umane de acum 7000 de ani, 
dar nu este exclus ca o parte din strămoşii actualilor 
G2a de la noi să fi venit împreună cu popoarele 
migratoare de tip turcic (unguri, pecenegi, cumani, 
tătari etc.). 

AI doilea haplogrup, în ordinea sosirii, a fost 
probabil cel „mediteranean”: E1b1b (7). El reprezintă 
azi, mai ales sub forma E-V13, între 7-16% din 
populaţia României. Haplogrupul E a apărut în Africa 
de Nord, pe la 22.400 BC. Agricultura a început 
să fie practicată, în jurul anilor 9000 BC, pe terito- 
riul actualelor ţări Irak, Siria, Israel, Egipt, apoi în 
Anatolia. Ea s-a răspândit rapid şi la purtătorii 
haplogrupului E, aflaţi în Sahara, care pe atunci era 
încă fertilă. Odată cu degşertificarea ei, începută în 
jurul anului 4200 BC, populaţia a migrat, inclusiv spre 
nord. Reprezentanţii haplogrupului E1b1b sunt azi 
majoritari în sudul Italiei, în sudul Greciei, ca şi parţial 
în Anatolia, iar în varianta E-V13 şi în Balcanii de 
vest. Valorile găsite sunt: la greci (35-43%), albanezi 
(25,5-39,1%), sârbi (21,2%), bulgari (20%), turci 
(13,6%). Valori foarte apropiate de cele de la noi 
sunt la unguri (8%) sau francezi (8%), fiind scăzute 
la ucraineni (4-7%), ruşi (4,8%), danezi (2,9%) sau 
suedezi (1,3%). Dar E1b1b formează şi azi circa 90% 
dintre berberii marocani şi 45% dintre egipteni, fiind 
însă mult mai puţin frecvent în Levant, ceea ce face 
plauzibilă ipoteza că haplogrupul a ajuns în Europa 
traversând Mediterana şi nu ocolind-o, începând 
poate cu perioada în care apele acesteia erau mai 
scăzute. 


| treilea grup important care a contribuit 
la popularea României în perioada neolitică 


a fost J2 (8). El se regăseşte la noi în 
proporţie de 5-19% şi provine din Orientul Apropiat, 
mai ales din Mesopotamia, iar sosirea sa s-a produs 
probabil în mai multe valuri. Acest haplogrup este 
foarte important în Creta (38,9%), Italia de nord 
(26,9%), Turcia (24%), Grecia (19,9%), Bulgaria 
(18,1%), dar lipseşte practic complet în restul 
Europei. 

A treia „treime” din populaţia actuală a României 
se trage din indo-europeni. Aceştia erau aşezaţi iniţial 
în nordul Mării Negre şi erau formaţi, dintru început, 
din două grupuri: haplogrupurile R1a, mai la nord, 
şi Rib, mai la sud, grupuri care au avut istorii diferite, 
dar care au înrâurit aproape egal structura genetică 
a poporului român. 

Haplogrupul indo-european R1a (9) constituie 
15-20% din populaţia României de azi. El a pătruns 
masiv pe actualul teritoriu al ţării noastre acum circa 
5000 de ani şi, după ce s-a suprapus, ca pătură 
conducătoare, peste vechii locuitori, a format, în 
jurul anilor 1000 BC — 500 BC, după amestecul cu 
sedentarii locali şi cu migratorii ulteriori (şi ei mai ales 
de tip Ra), poporul geto-dacic. De acest haplogrup 
mai ţin slavii, dar şi multe popoare asiatice. El este 
azi majoritar între Baltica de Vest şi nordul Mării 
Negre, deci şi la polonezi, ruşi, sau ucraineni, dar 
este majoritar şi printre brahmanii din nordul Indiei 
şi printre paştunii din Afganistan şi Pakistan. Este 
deosebit de important şi la alte popoare slave: sloveni 
(38%), croaţi (34%), cehi (34%), şi se regăseşte şi 
la norvegieni (30%), suedezi (24%), germani (22%), 
iar ceva mai slab la bulgari (17%), greci (16%), sârbi 
(16%), albanezi (13%) şi turci (12%). În Anglia sau 
Italia, proporţia este de sub 4%, iar în Franţa sau 

Spania acest haplogrup lipseşte complet. Valoarea 
haplogrupului Ria este de 18-20% şi pentru populaţia 
Ungariei, deci aproape la fel ca şi pentru noi. Intere- 
sant este că tătarii au acest haplogrup în proporţie 
de 34%, la fel cu majoritatea popoarelor turcice dintre 
nordul Mării Negre şi Asia Centrală, ceea ce denotă 
că fondul acestora a suferit un puternic amestec 
genetic (masculin) „indo-european”, proces început 
probabil încă acum 3500 de ani, dacă nu cumva 
chiar înainte. 

Indo-europenii din celălalt grup (numiţi uneori 
„euro-asiatici ancestrali”), sunt cei caracterizați 
prin haplogrupul R1b (10). Ei participă cu 8-16% la 
populaţia actuală a României. Originea grupului este 
încă obiect de controverse. O variantă de lucru este 
că ei au avansat, tot din zona Mării Negre, spre vest, 
începând mai ales de acum 5000 de ani, şi şi-au 
impus treptat zestrea genetică prin toată Europa 
occidentală, atât militar, cât şi, poate, printr-o fertilitate 
masculină mai mare (sau chiar prin obiceiuri de tipul 
primei nopţi aparţinând seniorului?). Fapt este că 
astăzi R1b reprezintă peste 80% printre basci şi 
irlandezi, peste 60% printre spanioli, portughezi, 
englezi şi italienii din anumite zone, circa 50% printre 
francezi şi germanii din vest ş.a.m.d. Purtătorii 
haplogrupului R1b au trecut în mai multe rânduri 
peste teritoriul ţării noastre, începând poate chiar 
din jurul anului 4000 BC. Unii se puteau aşeza în 
vatra viitoarei Dacii, alţii au au plecat mai departe, 
dar au revenit, în epoca fierului, sub forma unor 
„migrații inverse”, sosite dinspre vest, mai ales ale 
pre-celţilor şi celților. Proporția haplogrupului R1b 
este asemănătoare, sau ceva mai mică, decât la noi, 
în ţările din jurul nostru: Ungaria (13-18%), Grecia 
(11,5-19,6%), Bulgaria (11-14%), Serbia (6-10%), 
Rusia (3-14%), Ucraina (2-18%) şi la tătari (8,7%). 


a o recapitulare (11), în Europa, la ora 
| actuală, haplogrupul Y-DNA predominant 
(cel mai numeros, chiar dacă nu totdeauna 
majoritar), se prezintă în felul următor: în Europa de 
Vest, până în Italia de nord, predomină R1b, cel numit 
de unii „euro-asiatic”. În Europa de Est predomină 
R1a, numit „indo-european”, graniţa dintre acestea 
două fiind pe teritoriul Germaniei. În ţările nordice 
predomină „proto-europenii de nord” 11, contaminaţi 
masiv de R1b, iar în România, Bulgaria, Ungaria, 
Serbia şi Bosnia-Herţegovina, „proto-europenii 
de sud” 12. În sudul Italiei şi al Greciei predomină 
grupurile E şi J ale agricultorilor neolitici, iar în 
Finlanda şi nordul Rusiei haplogrupul N „fino-ungric” 
(prezent doar 1% în Ungaria şi practic absent la 
noi). Între multe altele, nu există o asemănare 
între structurile genetice ale populațiilor actuale din 
România şi cele din Italia ori din Balcanii de sud-vest, 
ceea ce contrazice, o dată în plus, teoria imigrării 
românilor, susţinută de anumiţi autori. (Va urma.) 

Curtea de la Argeş 


ai Istoria de lângă noi 
loan Slavici şi Artemiu Publiu Alexi. 
Serbarea de la Putna 


„e 
| ncheierea pactului dualist austro-ungar 


îi găseşte pe românii ardeleni fără un partid 

politic şi fără un program care să susţină lupta 
şi combaterea asupririi austriece şi maghiare. În 
februarie 1869 a avut loc o conferinţă la Timişoara, 
în care s-a hotărât înfiinţarea Partidului Naţional al 
Românilor din Banat şi Ungaria. În luna următoare, 
în 7-8 martie, a avut loc conferinţa de la Miercurea, 
când s-a hotărât înfiinţarea Partidului Naţional Român 
din Transilvania. Conferinţa de la Timişoara s-a 
declarat pentru activism, adică pentru participarea la 
alegeri şi viaţa parlamentară, în timp ce participanţii 
la conferinţa de la Miercurea au optat pentru pasi- 
vism, prin urmare, pentru neparticiparea la alegeri 
şi viaţa parlamentară. La cea din urmă conferinţă a 
fost reprezentat şi Năsăudul, în persoana lui loachim 
Mureşianu. Adoptarea celor două tactici de luptă, 
activismul şi pasivismul, a deschis drumul neînţe- 
legerilor, nedovedindu-şi niciun fel de eficacitate 
împotriva autorităţilor austro-ungare. 

Intr-o asemenea atmosferă de învrăjbire erau şi 
studenţii români de la Viena, fiind şi aceştia împărţiţi 
în activişti şi pasivişti. Transilvănenii, mai încrezători 
în Curtea din Viena, susțineau pasivismul; bănăţenii 
activismul şi la fel bucovinenii, care aveau dietă 
provincială. Celor din urmă li se alăturară românii 
din Muntenia şi Moldova stabiliţi la Viena. 

Capitala imperiului devenise, de o bună bucată 
de vreme, un important centru universitar, aici 
îndreptându-se în fiecare toamnă tineri din Banat, 
Transilvania şi din Bucovina. În acel climat, studenţii 
români şi-au întemeiat societăţi literare în care 
să cultive limba şi literatura naţională. Societatea 
literară-ştiinţifică română din Viena a fost împiedicată 
să se dezvolte chiar de neînțelegerile care existau 
între români, aceştia fiind divizați în activişti 
şi pasivişti. S-a iscat un conflict care a dus la 
desprinderea din societate a activiştilor care se 
considerau majoritari, întemeind o nouă societate 
literar-socială, numită „România”. Din această 
societate au făcut parte, printre mulţi alţii, şi 
năsăudenii Constantin Moisil şi Artemiu Publiu 
Alexi, care vor citi în şedinţele societăţii lucrări 
literare şi istorice. Constantin Moisil a citit dizertaţia 
Despre descendența omului, iar Artemiu Publiu Alexi 
O schiţă istorică din anii 1848-1849. 

In 1869-1870 studiau la Viena români din 
Bucovina, Transilvania, Banat, Crişana şi mulţi din 
România. Din părţile Năsăudului se aflau la studii 
Artemiu Publiu Alexi, Paul Tanco, I.M. Lazar, 
Constantin Moisil. Aceştia se găseau printre 
susţinătorii acţiunilor politice iniţiate de Eminescu 
şi Slavici, viitori „tribunişti” şi „memorandişti”. 


„România” a luat iniţiativa de înfiinţare a 

unei catedre de limba şi literatura română la 
Universitatea din Viena, întocmind o petiție pe care îşi 
puseră semnătura în jur de 75 de studenţi. Societatea 
a fost pusă într-o situaţie dificilă, deoarece nu aveau 
posibilitatea de a acorda salariul docentului, şi nici 
desemnarea acestuia. Preşedintele societăţii, 
Constantin Aronovici, şi secretarul ei, Artemiu Publiu 
Alexi, adresară la data de 12 iulie 1869 o petiție 
Astrei (din Arad şi Bucovina): 

Prezidiul societăţii literare-sociale „România”, 
conform dorinţei generale a junimii române studioase 
din Viena, îşi ia libertate a vă face următoarea 
înştiinţare: 

Junimea română studioasă din Viena, 
recunoscând neapărata necesitate de o catedră 
pentru limba şi literatura română la universitatea 
vieneză, ce este atât de frecventată de către români 
şi anume din toate provinciile Daciei Traiane, a 
înaintat încă în anul trecut 1868 o suplică către înaltul 
minister de cult şi instrucţiune, pentru ca dânsul, 
considerând marele număr al junimii studioase 
române, să binevoiască a încuviinţa catedra pentru 
limba şi literatura română la universitatea de aici. 

La această suplică a junimii studioase române, 
înalt ministerul de cult şi instrucţiune a şi binevoit încă 
în toamna aceluiaşi an a ne răspunde următoarele: 
„Ministerul de cult şi instrucţiune nu poate crea 

N 
| n februarie 1868, societatea literar-socială 


Alexandru DĂRĂBAN 


o catedră de limbă şi literatura română, căci o atare 
nu există nici pentru una din celelalte limbi, afară de 
cea germană, ci numai docenturi, şi cu crearea unei 
atare docenturi pentru limba şi literatura română înalt 
ministerul de cult şi instrucţiune este totdeauna coîn- 
țeles şi totodată aplicat a destina pentru ea o remu- 
neraţiune corespunzătoare (adică 400-500 fl. v. a.).” 
Deci dorinţa noastră ar fi încâtva împlinită şi 
acuma. După informările primite de la decanatul 
filosofic, care întrebat fiind de către ministerul de cult 
şi instrucţiune, „care e părerea sa în privinţa ocupării 
susnumitei docenturi?”, el a răspuns că colegiul 
profesoral în unanimitate s-au exprimat contra 
denumirii unui învăţător de limbă (sprach-meister) şi 
a arătat necesitatea 
unui bărbat instruit şi 
adaptat cu literatura 


- 


| e zi e 

română. Aşa n-a mai rămas nimica de făcut decât 
numai ca bărbatul competent, documentându-şi 
calităţile cerute, să se adreseze către decanatul 
filosofic al universităţii din Viena spre a fi, în urma 
arbitrului colegiului profesoral, recomandat de către 
acesta înaltului ministru spre recunoaştere şi întărire. 

Insă pe acest bărbat ce va avea o chemare atât 

de mare şi totodată atât de frumoasă de împlinit, 
adică de-a adăpa tinerimea română cu cunoştinţele 
de patrie, literatură şi istorie naţională, de care, 
dintr-o fatalitate mare, până astăzi fu despuiată şi 
predată până aici de cunoştinţele cele mai necesare 
pentru viaţa unei naţiuni, apoi, pe lângă altele, va 
avea şi însemnata datorie de a înfrăţi şi a strânge 
mai aproape şi mai tare legăturile frăţeşti ale junilor 


Că 
i 


români adunaţi aici de prin toate unghiurile românimii; 


după părerea noastră nimeni nu poate alege şi 
recomanda pe acel bărbat decât o asociaţiune 
literară, adică transilvăneană, arădană şi bucovi- 
neană care, înțelegându-se între sine cu acea 
seriozitatea şi sanctitate, pe care o reclamă însem- 
nătatea şi sanctitatea cauzei însăşi, ar fi mai de 
aproape chemate şi mai în stare a aprecia acest 
act de mare importanţă după valoarea-i meritată 

şi de a năzui a-l duce întru îndeplinire. 

Ştiind şi comparând această împrejurare, prezidiul 
societăţii „România” vine în numele junimii române 
studioase şi îndrăzneşte a se ruga ca să binevoiți 
a lua asupra rezolvarea acestei cauze atât de 
însemnate; şi fiindcă acel bărbat nu va putea să 
existe în Viena nici într-un mod numai cu susnumita 
remuneraţiune acordată de către înalt ministerul, 
îndrăzneşte a se ruga: 

1. Ca să binevoiască a studia totodată şi această 
împrejurare, adică cum s-ar putea mări remunera- 
țiunea aceasta până la suma cuvenită? 

2. Onoratele asociaţiuni literare nu ar fi şi ele 
în stare şi aplicate a contribui anual după putinţă? 

3. Că n-ar fi bine a se face o rugăminte către 
prea onoratul consistoriu greco-ortodox din Cernăuţi 
ca să binevoiască şi el a mijloci de la înaltul minister 
încuviințarea şi sistemizarea unui salariu anual din 
fondul religionar al Bucovinei? 

Sperând întru interesul ce-l poartă onoratele 
societăţi literare pentru înaintarea culturii şi 

rtemiu Publiu Alexi 


instrucţiunii româneşti, suntem 
siguri de bunăvoința şi 
seriozitatea lor în astfel 

de chestiuni ce trebuie să 
caracterizeze pe atari societăţi. 


anuală din 1869 la Şomcuta Mare, unde 

s-a discutat problema înfiinţării catedrei 
de limba şi literatura română, formându-se în acest 
scop o comisie care, în înţelegere cu celelalte două 
asociaţiuni — cea bănăţeană şi cea bucovineană — 
să doteze catedra cu toate cele necesare, lăsând în 
seama ministerului să găsească persoana potrivită 
pentru ocuparea postului respectiv. 

In august 1870 s-au împlinit 400 de ani de la 
sfinţirea Mănăstirii Putna. Studenţilor români de la 
Viena |i se ivi ocazia de a organiza o mare 
serbare la mormântul lui Ştefan cel Mare. 
Se pare că prima iniţiativă a organizării 
unei asemenea serbări a avut-o lraclie 
Porumbescu, tatăl lui Ciprian Porumbescu. 

S-a alcătuit în acest scop un Comitet 
provizoriu care a întocmit un Proiect de 
program pentru serbarea naţională la 
:-] mormântul lui Ştefan cel Mare la 15/27 
august 1870 şi un Apel către universităţi 
şi academii. Serbarea de la Putna din anul 
1870 nu a avut un mare răsunet, atenţia 
opiniei publice fiind distrasă de războiul 
franco-german. 

ş La data de 18 martie 1871, la Viena, 

se formase un Comitet central pentru 
organizarea serbării de la Putna, a cărui 
componenţă era constituită din Nicolae 
Teclu — preşedinte, loan Slavici — secretar 
şi Valeriu Bologa — casier. Serbarea s-a 
amânat şi de această dată datorită situaţiei 
internaţionale. 

Eminescu, Slavici şi alţii cer convocarea adunării 
generale în ceea ce priveşte ţinerea serbării de la 
Putna. Adunarea a avut loc în 28 mai 1871, la ea 
participând un mare număr de studenţi. Comitetul 
pentru serbarea de la Putna s-a format din Nicolae 
Teclu — preşedinte, V. Bumbac — vicepreşedinte 
şi loan Slavici — secretar. 

In această perioadă s-au pus în mişcare şi 
alte centre universitare frecventate de români. Un 
asemenea centru era Graz-ul unde îl vedem implicat 
pe studentul sângeorzean Artemiu Publiu Alexi, care 
ţine legătura cu Slavici prin câteva scrisori care 
dezbăteau problema ţinerii serbării de la Putna. 

La data de 8 iulie 1871, Artemiu Publiu Alexi 
specifica într-o scrisoare adresată lui Slavici că: 


A sociaţiunea transilvană şi-a ţinut adunarea 


Junimea română din Graz a salutat cu mare 
bucurie şi satisfacţiune atât ideea unei festivități 
naţionale la mormântul Marelui Ştefan la Putna, cât 
şi modalitatea acelei serbări înscenate prin Junimea 
română din Viena şi efectiv prin comitetul central. 

Junimea română din Graz, în urma frăţescului 
apel făcut din partea comitetului central, întrunindu-se 
în o conferinţă în 25 iunie, s-a constituit în un comitet- 
filială în numele căreia avem onoare a ne pune în 
corespondenţă cu Comitetul central. 

Vă salutăm de acuma pentru energicii paşi ce-i 
faceţi întru realizarea acelei întruniri festive, care, 
credem că va avea o reuşită favoritorie şi va produce 
fructele de viţe în patria lui Ştefan şi va genera 
peste tot pământul românesc şi vă rugăm să primiţi 
simpatiile şi încrederea noastră. Fraţilor! E timpul 
suprem de a integra mai mult ca oricând despre 
viitorul patriei şi a naţiunii şi de a consulta despre 
dânsul. E timpul suprem de a ne consulta spre acest 
scop din toate unghiurile româneşti, a ne întruni sub 
flamura unităţii, a învăţa a ne cunoaşte unii cu alţii, 

a ne cunoaşte ideile şi afecțiunile noastre române, 
a ne grupa sub drapelul Românismului, aceasta 
a-l susţine cu toate puterile. Să nu uităm că viitorul 
naţiunii zace pe umerii noştri. 

lată momentele ce fac pe Junimea română din 
Graz să salute cu bucurie şi din inimă întrunirea 
de la Putna... — 

construirea identităţii 

noastre culturale, politice 
şi spirituale, chiar dacă vrem 
sau nu vrem. (Ambroise 
Tournyol du Clos, herodote. 
net, 12 martie 2023) 

Mă întorc şi azi la pagini de 
istorie, urmărind cum copiii şi 
tinerii români au fost beneficiari ai unui învăţământ în 
şcoli şi după ce legi se desfăşura activitatea şcolară. 

Până la epoca fanariotă, în ţările române rar 
apăreau oameni ştiutori de carte. Sunt amintiţi aici 
câţiva domnitori (ex. Petru Cercel), fiii unora dintre 
ei (Ştefan, fiul lui Petru Şchiopul) sau fii de boieri 
care învățau la Cracovia, Padova, Paris sau Kiev, 
prin secolele 15, 16. 

Schola latina de la Cotnari, în secolul 16, de nivel 
gimnazial, avea scopul învăţării limbii latine. Elevii 
erau copii de mici boieri de ţară, aduşi cu intenţia 
înlocuirii religiei ortodoxe cu protestantismul. 

În secolul 17 sunt înfiinţate academiile domneşti, 
la laşi în 1640, la Bucureşti în 1679 (sau 1694), la 
ambele limba de predare fiind neogreaca, dar se 
învățau şi elina şi slavona. În secolul 18, în unele 
oraşe existau şi alte şcoli pentru slujitori ai bisericii. 

În secolul 18 apar şi primele reforme pentru 
activitatea şcolară: a lui Alexandru Vodă Ipsilanti 
din 1776, la Bucureşti, şi cea a lui Alexandru Ghica 
din 1766, la laşi. Conţineau precizări privind limbile 
predate (neogreaca, latina, franceza, iar la Bucureşti, 
şi italiana), istoria, „geografia istoricească”, teologia, 
episteme (matematică şi fizică). Predarea se făcea 
în greceşte, iar epistemele în latină. Regulamentul lui 
Ipsilanti este şi prima încercare de organizare şcolară 
în Ţara Românească. Dintre prevederi, reținem cât 
de restrictiv era accesul elevilor, ei trebuind să fie 
„de neam bun, copii de boieri, sau străini săraci, 
nu însă şi ai ţăranilor care se îndeletnicesc cu 
plugăria şi păstoria”. 

Privind copiii români din Transilvania, aici o şcoală 
primară în limba română apare doar în 1754, la Blaj, 
pentru scris şi citit; tot aici se deschide o şcoală 
gimnazială cu două clase, cu limba de predare 
latină (completată în 1757 la cinci clase), şi o şcoală 
de teologie cu două clase (va deveni Academia 
teologică). Gheorghe Şincai (1754-1816), care avea 
studii teologice la Roma, devenit director al şcolilor 
româneşti din Transilvania, şi-a „închinat viaţa 
idealului de iluminare a poporului” (G.Şt. Andonie). 

Intrăm în secolul 19. La „şcoala de inginerie 
hotarnică românească”, deschisă în august 1818, 

| Eufrosina OTLĂCAN 


Gheorghe Lazăr prezintă programul chiar în a 
sa „Înştiinţare de toată cinstea vrednică tinerime”. 
Această şcoală, adevărată „Academie”, cuprindea 
toate cele trei trepte ale învăţământului: primar 
(elementar), secundar (mediu) şi universitar (superior) 
în limba ţării. lon Heliade Rădulescu, fost elev şi 
continuator la conducerea şcolii, stabileşte programul 
propriu-zis. Societatea literară, înfiinţată de Heliade 
Rădulescu împreună cu Constantin Golescu, avea 
ca principii dezvoltarea educaţiei în limba română 
prin crearea şcolilor normale, a şcolilor în fiecare 
sat, înfiinţarea de jurnale, încurajarea traducerilor 
şi tipărirea acestora. Cele mai multe din aceste 
principii nu s-au putut realiza. 

La laşi, în 1813, Gheorghe Asachi deschide 
prima şcoală de ingineri în limba română. O seamă 
de realizări ale lui Asachi pe tema educaţiei românilor 
se pot găsi şi în articolul „Gheorghe Asachi, cărturarul 
şi înfăptuirile sale” din revista Curtea de la Argeş, 
aprilie 2023. 


câţiva ani de evenimente politice şi sociale 

duc la închiderea şcolilor de ingineri, dar 
şi a celor mai multe şcoli primare în Muntenia şi 
Moldova. Totuşi, în septembrie 1850, o comisie 
numită de domnitorul Barbu Ştirbei întocmeşte un 
proiect de organizare a învăţământului pe baze noi. 
Proiectul prevedea: şcoli primare, gimnazii, colegii 
şi facultăţi. Se înfiinţează la Bucureşti două facultăţi: 
una de inginerie civilă, — _ 
alta pentru legi (drept). FI 

După Unirea 
Principatelor din 24 
ianuarie 1859, unul 
din pilonii devenirii 
României moderne 
a fost învăţământul. 
Va intra în vigoare 
Legea lui Cuza şi vor 
fi create universităţile, 
la laşi în 1860, la 
Bucureşti în 1864. 
Modul de intrare 

în vigoare a unei legi 
în Principatele Unite 
are multe asemănări 
cu cel de astăzi în 
România. Să urmărim 
traseul Legii lui Cuza: 
La cererea Consiliului 
Şcolar din laşi, Vasile 


Rica de la 1848 şi perioada zbuciumată 


Boerescu (1830-1883), pe atunci director al Eforiei 
Şcoalelor, alcătuieşte singur un proiect de lege, pe 
care îl publică în 1863 sub denumirea de „Proiect 
de lege asupra reorganizării instrucţiunii publice din 
România”. Susţinut de ministrul Cultelor şi Instrucţiu- 
nii Publice, Dimitrie Bolintineanu, proiectul a fost 
însuşit în decembrie 1863 de Consiliul de miniştri şi 
trimis spre deliberare Camerei Legiuitoare. Dezbătut 
la 11 martie 1864, a fost votat cu majoritate zdrobi- 
toare. Astfel, legea a fost înaintată domnitorului spre 
sancţionare. 

Legea lui Cuza prevedea: obligativitatea şi gratui- 
tatea instrucţiunii publice primare; sancţionarea părin- 
ţilor ai căror copii nu erau înscrişi sau nu frecventau 
şcoala; programe şcolare unice pentru învăţământul 
primar din mediul orăşenesc şi cel rural; acelaşi 
program pentru învăţământul public şi cel privat. 
Liceul avea şapte clase, cu o pondere mai mare 
pentru disciplinele umaniste. După Legea lui Cuza, 
au mai fost elaborate proiecte de legi. Amintim aici pe 
cel al lui Vasile Conta, care căuta să dea o orientare 
mai realistă şi mai practică şcolii. Principiile acestui 
proiect se vor regăsi în opera legislativă a lui Haret. 


Legea lui Haret, datorită căreia s-a creat 
intelectualitatea interbelică a României. 
Spiru Haret (1851-1912) era cel mai în măsură să-şi 
dea seama de ce are nevoie şcoala românească. |şi 
luase licenţa în matematici la Bucureşti, dar, în 1874, 
la sosirea sa la Paris, ca bursier din partea 
“| statului român, simţise cu durere enorma 
„| diferenţă între pregătirea şcolară din ţară 
|] şi cea din Occident. De aceea, mai studiază 
| un an pentru a-şi da din nou licenţa acolo, 
"| în matematici în anul 1875 şi în fizică în 
|] 1876. La Sorbona, îşi trece doctoratul cu 
o teză celebră, care-i va aduce recunoaştere 
în lumea ştiinţifică internaţională. 
Reforma haretiană a învăţământului, 
reflectată în legislaţie, intră în vigoare 
prin votul parlamentului pentru două legi 
fundamentale: legea învăţământului secun- 
dar şi superior în 1898 şi legea învăţămân- 
tului profesional în 1899. În 1901, Haret 
repune în vigoare legea învăţământului 
secundar şi legea învăţământului profesional. 
În acest timp s-a adoptat programa şcolilor 
secundare, s-au elaborat regulamente pentru 
toate treptele din sistemul de învăţământ, 
| au fost înfiinţate şcolile de adulţi, grădinițele 
şcolare, cantinele şcolare. 


Pi statornică, longevivă a fost 


> 


prin cântare, monumentul său va urma să fie împreunat cu acea sărbă- 

toare, ci mai mult, ridicarea unui monument viu, care nu numai va eterni- 
za memoria acelui brav erou, dar va pune fundamentul unei ere noi în viaţa naţiu- 
nii române, va croi un drum larg spre care vom putea realiza mai uşor zările, mari- 
le aspiraţiuni ale lui Ştefan, renaşterea, unirea şi înflorirea neamului românesc. 

Nu ştiu încât vom poate satisface la toate punctele din apel, cu deosebire 
la acele de a contribui şi de a aduna contribuţiuni, asemenea de a putea 
fi reprezentaţi la acea măreaţă sărbătoare. 

Fiind numărul nostru mic şi pe lângă aceea izolaţi cu totul de elementul 
românesc, nu avem de la care să colectăm; cei ce vom merge însă pe acasă 
îşi vor îndeplini datorința. Asemenea, nu vom putea transmite pe nimeni de 
reprezentant, lipsindu-ne mijloacele materiale (spesele), dar cei ce vom merge 
prin patrie, vom propaga ideea participării la acea serbare din toate puterile... 

Ceea ce putem noi face astădată, este, pe lângă presiunea consentimentului 
nostru, opțiunile noastre modeste, relative, la aranjarea acelei festivități, precum 
şi a obiectelor pertractate [...]. 

După decurgerea serbătoarei, după programă, a se ţine o adunare generală 
în care ar fi a se retracta cam următoarele: 

a) Constituirea unui comitet central permanent cu reşedinţa în Viena, Bucureşti 
sau Paris; 

b) Constituirea mai multor comitete-filiale permanente în toate părțile pe unde 
se află junime academică, de exemplu: Pesta, Graz, Cluj, Sibiu, Blaj, Gheria, 
Arad, Oradea, Bucureşti, laşi, Paris, Berlin etc., care comitete ar sta în 
componenţa directă cu comitetul central; 

c) Activitatea acestor comitete ar fi: 

1. Promovarea înfrăţirii şi unirii între junimea română, cultivarea şi unificarea 
ideilor şi aspiraţiunilor române, formarea unei ligi care să combată cosmopo- 
litismul şi indiferentismul, să satisfacă ideile Românismului spre acest scop, 
să aranjeze în tot anul şi în diferite locuri ale Daciei întruniri festive naţionale 
„a la Putna” şi cu deosebire pe acolo unde e mai pernicită ginta romană. 

2. A lucra pentru unirea şi consolidarea gintei latine. Spre acest scop, 


N u numai ce împrospătarea memoriei Marelui Ştefan şi eternizarea lui 


Anul XIV m Nr.7(152) m 


a propaga prin membrii săi, printre junimea academică spaniolă, franceză şi 
italiană ideea unui congres latin pan-roman de la care atârnă valoarea şi viitorul 
latinismului, cu aceasta şi a românismului. Tot spre acest scop să se formeze 
prin Franţa, Italia şi Spania reuniuni mixte cu italieni, francezi, spanioli, în care 
să vedem în a ne cunoaşte cauzele noastre ş.a. 

3. Comitetul central va primi informaţii de la comitetele filialelor despre 
suferințele, asupririle şi nedreptăţile românilor din toate provinciile Daco-Romaniei 
şi să accepte a le publica prin broşuri, jurnale... cu mai mare hotărâre, ca lumea 
să cunoască că la noi domneşte nedreptatea, calomnia şi minciuna. Articolele 
bune din ziarele române să se traducă în cele străine etc. 


central, cât şi la cele filiale... Activitatea acestor comitete ar fi de a lucra 
din toate părțile şi pe toate direcţiunile pentru victoria românismului, 

realizarea aspiraţiunilor şi satisfacerea datorinţelor noastre româneşti, cel ce le 
va poate face numai dacă va face această ligă solidă şi puternică... 

Acestea ar fi aproximativ liniamentele celor ce ar fi a se dezbate, concluzia 
şi realizările, după părerea noastră, la Putna. 

Şi dacă unele puncte, acuma cu astă ocaziune şi iară nu se pot dezbate din 
ceva consideraţiuni politice, atunci cel puţin acele să se realizeze care se vor putea. 

Celelalte puncte, până la altă realizare, când fiind mai bine favoriţi de 
împrejurare, s-ar putea realiza... în România liberă. 

Actele comitetului şi a festivităților se vor trece în broşuri, să accepte — în care 
s-ar cuprinde şi vorbirile festive precum şi alte — să se împartă în toată Românimea. 

În ţinerea vorbirilor cu ocaziunea serbării am opina ca acele să fie libere 
de orice cenzură şi control, să se practice deplina libertate a cuvântului, căci 
aceste serbări numai atunci vor fi la culmea informaticii sale... 

Aceste ne sunt, fraților, părerile noastre, căci ne rugăm să le luaţi în 
consideraţiune şi după apreciere-ne să ne încredinţaţi despre forța lor... 

Din secvenţa comitetului filialei din Graz, pentru serbarea întru memoria 
lui Ştefan Marele de la Putna, ţinută în 8 iulie la ora 18. 

(Va urma.) 


lulie 2023 


VI ijloacele materiale se vor câştiga prin contribuţiune, atât la comitetul 


Curtea de la Argeş 


Spiru Haret, om al şcolii 


arii oameni de cultură -— personalităţi 
VI ştiinţifice care au adus cinste neamului 
românesc -— sunt din ce în ce mai uitaţi. 

Sunt spirite care au adus lumină în diverse domenii, 
îmbinând activitatea de la catedră cu cercetarea. 
Unul dintre aceştia este Spiru Haret (1851-1912) 
despre meritele căruia s-au scris studii de către 
cercetători din domeniu, precum profesoarele 
Eufrosina Otlăcan şi Olimpia Popescu sau Florica 
T. Câmpan, dar niciodată această „temă” nu va fi 
epuizată. Principalele domenii de care şi-a legat 
numele acest savant au fost ştiinţa matematicii şi 
învățământul. Şi, dacă recomandat este ca despre 
renumele său ca matematician să scrie cercetători 
în domeniu, despre activitatea sa privind dezvoltarea 
şi modernizarea învăţământului românesc pot scrie 
şi specialişti din alte sfere ale culturii şi ştiinţei, 
slujitori în învăţământ. 

Spiru Haret s-a afirmat, în mod surprinzător, 
în domeniul ştiinţelor exacte înainte de a împlini 
30 de ani. La Paris, unde obţine a doua licenţă 
(1875), îşi ia doctoratul în matematici cu teza 
susţinută în ianuarie 1878, având titlul Sur /'inva- 
riabilită des grandes axes des orbites plantaires 
(Despre invariabilitatea marilor axe ale orbitelor 
planetare) care a constituit un adevărat eveniment 
ştiinţific. Autorul se afirmă drept pionier al ştiinţei 
cosmosului. Oamenii de ştiinţă şi-au pus mari 
speranţe în viitorul matematician şi, la vârsta de 
28 de ani, a fost ales Membru Corespondent al 
Academiei Române. Activitatea sa se extinde însă 
şi în domeniul social, în sfera învăţământului. Acade- 
micianul Dimitrie Pompeiu (1873-1954) comenta în 
şedinţa Academiei de Ştiinţe, când s-au comemorat 
30 de ani de la moartea lui Spiru Haret: „Prin 

ţării Omul şcolii.” Ar fi devenit unul din marii matema- 
ticieni ai lumii dacă nu s-ar fi dedat activităţii menite 
să ridice nivelul cultural şi social al ţării. Astfel, 
preocuparea principală devine organizarea învăţă- 
mântului românesc, pentru a-l ridica la un nivel 
comparabil cu cel al ţărilor Europei. 


ricine studiază, subliniind contribuţia lui 
O: Haret în acest domeniu, compară 

contribuţia sa cu reformele curajoase ale 
lui Alexandru loan Cuza, „primul domn ales, căruia 
România de azi îi datorează cei dintâi paşi ai moder- 
nizării şi europenizării sale”. (Cf. Otilia Bălinişteanu, 
Ziarul Lumina, vineri 21 ianuarie 2022, p. 13.) Printre 
reformele sale, de mare importanţă a fost Legea 
Instrucțiunii Publice promulgată la 6/17 decembrie 
1864, care stabilea principiile de funcţionare a învă- 
ţământului primar, secundar şi superior. De importan- 
ţă capitală a fost faptul că această lege, care a ghidat 
procesul de educaţie timp de aproape trei decenii, a 
contribuit major la alfabetizarea românilor, la creşte- 
rea procesului de şcolarizare în sate prin introducerea 
gratuităţii, dar şi a obligativităţii cursurilor primare nu 
numai pentru băieţi, ci şi pentru fete cu vârste cuprin- 
se între 8 şi 12 ani. Merită să facem o paranteză, 
amintind de începutul şcolii pentru fete. Pe 19 martie 
1851, domnitorul Barbu Ştirbei a aprobat, prin edict 
domnesc, înfiinţarea unui „Pensionat Domnesc de 
Demoazele”. S-a căutat o clădire adecvată şi şcoala 
este inaugurată pe 20 noiembrie 1852. Aceasta este 
piatra de temelie a Şcolii Centrale din Bucureşti, care 
va deveni în timp echivalenţa feminină a Liceului 
„Sf. Sava” întemeiat cu trei decenii mai devreme. 
Tinerele fete trebuiau educate astfel încât să devină 
soţii ascultătoare, dar şi sprijin bărbaţilor lor, mame 

am apucat vreo două luni şi 

la cea din Verde din Bucureşti. 
Era tocmai în vremea prefa- 
cerilor de pe la începutul 
domniei lui Cuza. La Dorohoi, 
se învăţa încă cu litere chirilice 
modernizate, ba încă veniseră 
odată, peste elevii de la 
şcoală, alţi elevi ai unei şcoale de cântăreţi biseri- 
ceşti, cu bărbile până la brâu care nu cunoşteau 
decât vechile litere slavone. La laşi, erau introduse 
literele latine.” 

Din ampla lucrare a cercetătoarei Eufrosina 
Otlăcan, Matematica în România. Profesorii noştri — 
modele de viaţă (Ars Docendi, Universitatea din 
Bucureşti, 2017, 222 p.), aflăm cele mai importante 
aspecte ale activităţii lui Spiru Haret în domeniul 
şcolii. „Este de datoria noastră — scrie autoarea — 
să omagiem memoria Omului care a pus piatra de 
temelie pentru cercetarea ştiinţifică şi învăţământul 
modern de toate gradele din România” (p. 38). 


imprimat, în gândirea şi simţirea sa, încă de 

pe vremea când era elev. Atunci a întocmit 
un curs de trigonometrie, inexistent până la el, care 
să-i ajute şi pe colegii săi să înţeleagă specificul 
acestei ramuri importante a matematicii — această 
ştiinţă adâncă şi vastă care încearcă să descifreze 
secretul omului, al pământului şi chiar al universului. 
Tot atunci a abordat şi astronomia, traducând din 
franceză frumoasa şi renumita carte Elemente de 
astronomie a lui Adolphe Quetelet (1796-1874), 
astronomul, matematicianul şi statisticianul belgian. 


p utem spune că matematica şi şcoala s-au 


aptitudinile şi înclinările lui, aşa cum s-a arătat el la 
începutul carierei, era destinat matematicilor... Prin 
puţinele lucrări ce a dat în matematici, Haret a arătat 
clar unde ar fi ajuns dacă dădea ascultare numai 
înclinării lui de matematician. Sentimentul lui de bun 
român i-a arătat încă o cale pe care el a urmat-o cu 
credinţă...” (Cf. Florica T. Câmpan, De la şcoala lui 
Gheorghe Lazăr la institutele tehnice de azi, Ed. lon 
Creangă, Bucureşti, 1980, pp. 126.) „Nimeni nu ar fi 
bănuit că numele său nu va rămâne îngrădit în sfera 
îngustă a savanților şi va trece dincolo de această 
barieră, ca să fie numit cu admiraţie de toţi oamenii 


şi gospodine. „Dacă nu vom face educaţie fetelor — 
a cuvântat domnitorul Barbu Ştirbei, în 1851 — apoi 
şi ostenelile bărbaţilor vor fi zadarnice.” 

Urmează vremea lui Cuza, când învăţământul 
primar e urmat şi de fete. Totodată, datorită dezvoltării 
învăţământului, mai ales a celui superior, a fost 
posibilă trecerea de la scrierea chirilică la cea latină. 
În perioada de început a acestor reforme, Spiru Haret 
îşi aminteşte, într-un articol din Gazeta matematică 
(septembrie 1895): „Învățătura primară am început-o 
în casă, am urmat-o câtva timp la şcoala primară 
din Dorohoi, pe urmă la cea din Sărărie din laşi, 


Le-a publicat în 1873, când era student. 

În acest spirit al omului care avea, ca însuşiri 
definitorii, precizia, măsura, simţul adânc al realităților 
practice (Cf. Dimitrie Pompeiu) şi care cercetase 
lucrările lui Quetelet, fondatorul Observatorului 
de la Bruxelles, organizatorul primului concurs 
internaţional în domeniu, rămăseseră idei privind 
legătura între ştiinţe. Importanţa lucrării sale de 
doctorat e subliniată de savanţi precum Henri 
Poincare (1854-1912), Eugene Tisserand (1830- 
1925), Henri Andoyer (1862-1929) şi în enciclopedii 
ştiinţifice. 

— 


obligativitatea învăţământului — instituită prin lege la 1864 — să devină 

o realitate, prin asigurarea condiţiilor materiale atât pentru copii, cât 
şi pentru dascăli. Pentru învăţământul secundar se organizează liceul de opt ani, 
cu 4 ani cursul inferior (gimnaziu), cu aceleaşi materii pentru băieţi şi fete. Cursul 
superior, la intrarea căruia se prevedea un examen (capacitatea), este trifurcat 
în secţiile clasică, reală şi modernă. La sfârşitul cursului superior se susţine doar 
un examen de absolvire (nu bacalaureat). Pentru unitatea întregului sistem de 
învăţământ, Haret a elaborat şi pus în aplicare Legea învăţământului profesional. 
(Mai multe precizări apar în articolul din Curtea de /a Argeş, nr. 7, iulie 2019.) 

Înfăptuirea dezideratelor legii lui Haret s-a făcut incomplet şi cu mari greutăţi 
datorită numărului insuficient al cadrelor didactice; abandonul şcolar a fost mare, 
în special la sate, rata analfabetismului era ridicată. După Marea Unire din 1918, 
trebuia să fie integrat sistemul de învăţământ românesc pe tot teritoriul României. 
În acelaşi timp, se avea în vedere necesitatea industrializării economiei naţionale. 
Ministru al Instrucțiunii Publice în mai multe rânduri, medicul Constantin 
Angelescu (1869-1948) a rezolvat cu succes problemele şcolii în perioada 
interbelică, înlocuind sistemele austriac şi maghiar din Transilvania şi Bucovina 
cu cel românesc. Prin Legea din 1925, a păstrat în linii mari sistemul şcolar al lui 
Spiru Haret, modernizând şcoala, instituind examenul de bacalaureat la absolvirea 
liceului. La sate, în general, şcoala primară se prelungea de la 4 la 5 ani. Deviza 
ministrului Angelescu era: „Şcoală cât mai multă! Şcoală cât mai bună! Şcoală 
cât mai românească!” 

Şi în perioada interbelică s-au succedat mai multe legi: pentru învăţământul 
primar, secundar şi particular (1925), pentru universitar (1932 şi 1943), pentru 
primar şi normal (1939). 

Pe internet se găseşte cartea Antologia legilor învățământului din România, 
editată de Institutul de Ştiinţe ale Educaţiei în anul 2004, cu toate prevederile 
acestor legi, până în anul 2001. 

Schimbarea majoră a sistemului educaţional în România are loc prin legea 
din 1948, prin care învăţământul public este organizat numai de stat, iar întreaga 
structură organizatorică este copia celei din Uniunea Sovietică. De-acum doar 
4 clase primare au fost obligatorii (partea pozitivă a acestei situaţii a fost faptul 
că analfabetismul a devenit aproape de zero la copiii de la 7 până la 11 ani), 
manualele au fost unice la toate disciplinele şcolare, înlăturându-se cele 
alternative, învăţământul particular este desfiinţat, din clasa a IV-a primară limba 
rusă devine obligatorie, numărul claselor gimnaziale este redus, liceul devine 

şcoală medie; în paralel cu liceul funcţionează şcoli pedagogice, şcoli tehnice 
şi şcoli profesionale. 

Trăind această reformă, mi-am scris părerea în articolul „O reformă 
cu consecinţe dramatice în cultura românească”, publicat în revista Curtea 
de la Argeş, nr. 2(87), 2018. 

În antologia citată a legilor, sunt înscrise, după 1948, doar legile din 1968 şi 
1978. Totuşi, o schimbare esenţială a fost făcută şi în 1958; în acest an s-a trecut 
la aprecierea cunoştinţelor cu note de la 1 la 10 în locul celei sovietice, în care 
notele au fost de la 1 la 5, iar în facultăţi s-a trecut de la calificativele mergând 
de la insuficient la foarte bine la notarea de la 1 la 10. 

După anul 1990, reformele şi legile se succed cu pretenţia de a îmbunătăţi 
situaţia şcolară, învăţământul devine tot mai stufos, rezultatele sunt prea puţin 
mulţumitoare, abandonul şcolar este la cote alarmante, analfabetismul funcţional 
apare ca o noutate în limbajul nostru. 


amare ale lui Spiru Haret, dintr-un raport din anul 1884. Marele Dascăl 
se referea la manualele şcolare, dar eu mă gândesc şi la lecţii şi la 
atmosfera generală care priveşte şcolile: „Lipsa de metodă, frazele greoaie, 
întortocheate, pretenţioase şi pline de cuvinte străine, nepotrivite cu inteligenţa 
copiilor cărora li se adresează, erorile de fapte sau teoriile învechite şi părăsite 
de toată lumea, iată ce le caracterizează. Multe din ele sunt traduceri rău făcute, 
în care s-a păstrat până şi dispoziţia frazei străine; altele sunt reproduceri 
de a doua sau a treia mână după vreo traducere şi cuprind toate defectele 
ce a adăugat fiecare nou autor la lucrarea celuilalt.” 

Şi totuşi... copiii din ziua de azi sunt la fel de inteligenţi ca cei din secolele 
trecute; atunci, cum se ajunge la analfabetismul funcţional?! Mă gândesc acum 
la cel puţin două cauze. Una se referă la educatorii care, luaţi cu complexitatea 
vieţii sociale şi economice, sub atacul mass-mediei, nu mai au destulă răbdare 
cu elevii. Apoi, copiii, furaţi şi de multitudinea atracţiilor care se desfăşoară în jurul 
lor, recurg să înveţe în grabă, pe de rost, ceea ce le oferă şcoala şi cărţile, iar 
ei îşi pun judecata la lucru în rezolvarea jocurilor de pe tabletă/calculator/telefon. 
Nicio lege nouă a învăţământului nu va putea rezolva aceste probleme ale vieţii 
actuale şi nu va insufla devotament şi pasiune dascălilor în faţa clasei de elevi. 
Unde sunt părinţii şi bunicii de acum aproape 100 de ani care dădeau copiilor şi 
nepoților „cei 7 ani de acasă”, imprimându-le buna-cuviinţă, bunul-simţ, respectul 
pentru semeni, pentru profesori, pentru şcoală?... 

Facultatea de Ştiinţe din Bucureşti, dar 

şi la Şcoala de Poduri şi Şosele înfiinţată 
în 1881, baza viitorului Institut Politehnic, la care 
am funcţionat, la Catedra de Limbi străine, timp 
de 36 de ani, pe vremea când acest Institut ajunsese 
să cuprindă 13 facultăţi, urmate de 27.000 de viitori 
ingineri. 

În 1881 e numit membru în Consiliul permanent al 
Instrucțiunii, apoi, în anul următor, inspector general 
al şcolilor din toată ţara. A cercetat condiţiile în care 
funcţionează învăţământul din ţară, a întocmit un 
raport pe care l-a tipărit ca să fie cunoscut de toţi 
cei implicaţi în domeniu şi l-a înaintat Ministerului 
Instrucțiunii. Problemele ridicate în acest raport l-au 
preocupat timp de 14 ani. A studiat condiţiile în care 
se desfăşoară învăţământul şi educaţia în alte ţări 
europene, pregătind o nouă lege a învăţământului, 
care a fost votată în 1898, când el era ministru al 
Instrucțiunii. Se simţea nevoia unor reforme la fel 
de importante ca reformele lui Cuza, pe baza cărora 
şcoala românească a avansat în deceniile anterioare. 
Tot astfel, reformele lui Haret s-au impus în sistemul 
românesc de învăţământ timp de trei decenii — după 
cum afirmă doamna profesoară Eufrosina Otlăcan. 
Acest lucru e subliniat şi de Emil Băldescu în cartea 
Spiru Haret în ştiinţă, filozofie, politică, pedagogie 
şi învățământ (Ed. Didactică şi Pedagogică, 1972, 
343 p.). 

Prin reforma lui Spiru Haret apar noi trepte 
în învăţământ, precum liceul de opt ani (în cursul 
superior e trifurcat în secţiile clasică, reală şi 
modernă) şi seminariile pedagogice pentru pregătirea 
profesorilor secundari. Se prevăd programe analitice 
pentru toate materiile din învăţământul primar şi 
secundar, examen de capacitate pentru profesori. 

A pus, de asemenea, în aplicare, legea învăţămân- 
tului profesional destinat celui mai mare număr de 
copii care nu pot urma liceul. Totodată, elevii acestor 
şcoli, care formează meseriaşi, capătă cunoştinţe 
tehnice care-i pot propulsa spre studii cu acest profil. 
Marele OM al şcolii afirma: „Noi căutăm ca prin şcoli 
să dăm copiilor atât educaţiune, cât şi instrucţiune”. 
În paranteză fie spus, cum putem caracteriza 
învăţământul de astăzi care, de fapt, nu mai cuprinde 
învăţământ, ci numai educaţie? Chiar Ministerul este 
al Educaţiei, cuvântul Învăţământ a dispărut, de parcă 
se poate face educaţie fără instruire! Dar, mai ştii? 
Fără învăţătură, copiii, tinerii pot fi manevraţi mai uşor 
după noile reguli globaliste, chiar fără să-şi dea ei 
seama. În fine, sperăm să se revină măcar în parte 
la aspectele esenţiale din tradiţia şcolii noastre. 

N-ar fi rău să se studieze argumentele lui Spiru Haret 
privind şcoala care formează gândirea, priceperea, 
deprinderile practice, educaţia. Să se pună, de 
asemenea, accentul pe pregătirea profesorilor, 

să se analizeze chemarea lor pentru educaţia 

şi instruirea copiilor/tinerilor noştri! 

Paginile unui articol nu ne permit să ne extindem 
prea mult, amintind toate funcţiile ocupate de Spiru 
Haret în învăţământ, în viaţa social-politică şi nici 
toate onorurile cu care a fost recompensat pentru 
neobosita sa activitate în şcoală, în ştiinţă. Cerce- 
tătorul Mircea Pârlea, de exemplu, de la Biblioteca 
Judeţeană Satu Mare, subliniază faptul că Spiru 
Haret a contribuit, prin lucrările sale, la reforma 
calendarului, prin trecerea la stilul nou (1900), 
la recensământul populaţiei ţării (1903), precum 
şi la răscumpărarea căilor ferate concesionate 
de firme străine etc. (România Mare, nr. 1584, 

20-26 aprilie 202, p. 7) 


a ministru al Instrucțiunii, sprijinea orice 
| iniţiativă menită progresului într-un domeniu 

sau altul. Astfel, după ce Aurel Vlaicu obţine 
în 1907 diploma de inginer la Munchen şi lucrează 
o scurtă perioadă de timp la Uzinele de Motoare 
Opel, se întoarce în ţară unde construieşte planorul 
A. Vlaicu 1909, cu care face mai multe zboruri 
demonstrative. Pentru că nu avea motor, planorul 
obținea viteza necesară lansării de la o căruţă trasă 
de trei cai, un sistem unic în lume. Pentru motor îi 
trebuiau bani şi nu-i avea. Ajunge la Bucureşti, unde 
l-a impresionat pe Spiru Haret, care-l angajează ca 
inginer în cadrul armatei, punându-i la dispoziţie un 
atelier, muncitori şi bani pentru construcţia unui avion 
şi pentru un motor rotativ comandat la Paris. În iunie 


| ntors în ţară, devine cadru didactic la 

1910, aparatul, intrat în istoria aeronauticii româneşti 
şi mondiale sub numele A. V/aicu No. 7 sau Vlaicu |, 
a zburat, pilotat de creatorul său, circa 50 de metri, 
după care a aterizat uşor. A fost începutul al cărui 
rezultat avea să fie realizarea avionului V/aicu III 
construit integral din metal — primul avion din lume 
realizat astfel. E aparatul cu care, pe 13 septembrie 
1913, îşi ia zborul pentru a traversa Carpaţii, dar 

se prăbuşeşte la Brăneşti, în apropiere de Câmpina. 
(România Mare, nr. 1604, 7-13 sept. 2021, p. 19) 

Ministrul Spiru Haret cobora de pe fotoliu pentru 
a-i ajuta pe cei care aveau nevoie de sprijinul său 
în pregătirea lor. La fel de popular se purta şi cu 
oamenii din comuna în care-şi stabilise locul 
de retragere — Valea Călugărească. 

În aceste zone ale judeţului Prahova, se depla- 
sează în martie 1903, când inspectează şcoala 
primară din Teişani şi Banca populară din Homorâciu. 
Despre această vizită care-l va lega de Teişani, ne 
relatează un intelectual al locului — D-tru |. Brezeanu 


(1868-1959), care a schimbat scrisori cu Haret: 
A rămas mulţumit de şcoala din Teişani şi a lăudat 
Societatea filantropică-culturală „Sirius”. 


topografice de moşii şi, la 55 de ani, a 
considerat că, după atâta zbucium, e binevenită 

o căsuţă şi o cramă pe o colină din această comună. 
Şi le realizează pe un drumeag care pleacă din Valea 
Largă spre releul TV, drumeag care a căpătat numele 
de „Slemnea lui Spiru Haret”. 

Considerând că marea populaţie a ţării trăieşte 
„la ţară” şi cunoscând ţăranul muncitor (se născuse 
într-o comună din Principatul Moldovei, în Bucovina) 
pe care-l întâlneşte şi pe dealurile unde-şi stabileşte 
sălaşul favorabil activităţii sale, s-a preocupat 
şi de ridicarea nivelului de pregătire şi de viaţă 
al locuitorilor satului românesc. Evada în universul 
mirific al colinelor binecuvântate de Dumnezeu 
cu podgorii dătătoare de vin pentru împărtăşanie 
(şi nu numai!), constata starea viilor şi dorea ca 
acestea să fie cultivate mai bine şi vinul să fie 
prelucrat astfel încât să corespundă cerinţelor 
exportului. Şi-a constituit o casă admirată de 
podgoreni, cu pivnițe subterane, cu budane de sticlă, 
aşa cum văzusem în copilăria mea la casa boierului 
Tanu de pe Valea Popii. Date importante despre 
acest savant ne oferă, pe internet, ploieşteanul 
Constantin Dobrescu (1950-2021), profesor, doctor 
în istorie. În volumul 11 al operelor lui Spiru Haret 
existau peste 30 de scrisori cu menţiunea „expediate 
din Valea Călugărească”, adresate lui George 
Coşbuc, B.P. Hasdeu, M. Sadoveanu, G. Enescu 
ş.a., dar şi unor reprezentanţi ai şcolii din ţară. 
De o asemenea corespondenţă luăm cunoştinţă 
din Almanahul părinţilor, 1981, dintr-un articol semnat 
de Gh. Andrei. E vorba de corespondenţa cu I.Gh. 
Dumitraşcu din Buzău care, în 1894, împreună cu alţi 
învăţători, a înfiinţat „Asociaţia învăţătorilor buzoieni” 
care-şi propusese ca principal obiectiv „luminarea prin 
noi înşine şi ajutorarea pe cale morală şi materială”. 
Apare şi Revista Asociaţiei învăţătorilor buzoieni 
care-şi propune să publice „articole asupra a tot 
ce interesează pe învăţător în dubla-i misiune 
de a instrui şi educa”. Se subliniază, astfel, ideea 

n 
| n Valea Călugărească a efectuat lucrări 


la care ţinem: educaţie fără instruire/învăţătură 

nu se poate realiza. Tot datorită acestui neobosit 
reprezentant al şcolii buzoiene, în 1897, apare revista 
Şcoala viitoare, iar în 1900, datorită luptei sale 
asidue, se înfiinţează „Asociaţia Învăţătorilor şi 
Învăţătoarelor din România” şi Revista respectivă 
în care apar numele cadrelor didactice. S-a bucurat 
de atenţia ministrului Spiru Haret cu care a purtat 
corespondenţă. În primul răspuns la scrisoare, 
ministrul îi cere să-i trimită inspectorului şcolar 

B. Lippuis din Canada un abonament gratuit la 
Revista învăţătorilor şi învăţătoarelor din România. 


Spiru Haret din comuna mea natală, citată de 
Gh. Andrei: Spiru Haret, încunoştinţat despre 
Congresul Internaţional al Învăţătorului Primar 
de la Paris, de I.Gh. Dumitraşcu, îi răspunde: 


| ată două exemple de scrisori trimise de 


Valea Călugărească, 29 august 1910 
Stimate domnule Dumitraşcu, 
Se restituie piesele relative la Congresul de 


“| la Paris de la anul. Am luat cunoştinţă de ele. 


Socotesc şi eu că Congresul va fi interesant 
şi când va veni vremea ne vom gândi să căutăm 
a fi şi noi reprezentaţi la dânsul. Haret 


În cea de a doua scrisoare pe care o posedăm, 
i se solicită ministrului o colaborare. 


Valea Călugărească, 6 august 1911 

Stimate Domnule Dumitraşcu, 

Am scris, cum mi-ai cerut. Îţi restituiesc actele. 
Cu Lunea viitoare mă stabilesc în Bucureşti; prin 


urmare vei putea lesne să mă întâlneşti. Haret 


Aici, la conacul său, a definitivat legi, regulamente, 
a redactat chiar lucrări despre fenomenele deosebite 
legate de cultura viței de vie. Astfel, într-o scrisoare 
din 14 iunie 1911, aflăm că „suntem perfect liniştiţi 
căci de la grindina din iunie, nu a mai avut loc altă 
supărare. Recolta, câtă a rămas, merge bine.” 

Pentru că Spiru Haret nu a avut copii, via, conacul, 
pivnițele din Valea Călugărească, au fost moştenite 
de nepotul său Mihai Haret. Numele acestuia rămâne 
printre podgoreni: la concursul de vin şi struguri de 
masă din 1928, printre cei care au obţinut premiul | 
se numără şi Mihai Haret din Valea Călugărească. 

Conacul, după spusele ţăranilor, a rezistat până 
în 1980, când un strănepot ar fi dorit să-l facă muzeu. 
Se spune că, probabil, fostul l.A.S. s-a temut că, 
luându-i-se clădirea şi crama, vor solicita şi terenuri 
şi, în scurt timp, totul a fost şters de pe suprafaţa 
pământului. 

Aici, în atmosfera dealurilor dogorâte de podgorii, 
şi-a definitivat lucrarea de răsunet mondial Mecanica 
socială (Mecanique sociale), publicată în 1910, 
una din primele cărţi din lume în care se aplică 
matematica la studiul societăţii. După cum specifică 
cercetătoarea Eufrosina Otlăcan, Mircea Malița, 
în evocarea din 1974 — Spiru Haret, a Romanian 
Forerunner of Mathematical Modelling (Spiru Haret, 
un înaintaş român al modelării matematice), îl citează 
pe Gaston Richard care scrie despre cartea lui Spiru 
Haret ca fiind „una dintre cele mai valoroase lucrări 
ale sociologiei europene”. De asemenea, Anatol 
Rapoport îl citează pe Haret printre primii savanţi 
care au avut ideea să aplice matematica la studierea 
fenomenelor sociale. 


puţinii savanţi cu dublă vocaţie. Însuşi 

Eminescu, în articolul „Şi iarăşi bat la 
poartă” (1881), după ce scrie că „pentru a fi buni, 
pentru a se respecta unii pe alţii şi pentru a-şi veni 
unul altuia în ajutor”, oamenii au nevoie de religie, 
precizează: „Pentru a-şi îmbunătăţi starea materială, 
pentru a uşura lupta pentru existenţă, dând mii de 
ajutoare muncii braţului, oamenii au nevoie de mii 
de cunoştinţe.” 

S-a stins înainte de vreme, în 1912, la 61 de 

ani. Ar mai fi slujit şcoala şi ştiinţa românească încă 
mulţi ani, după cei 34 de ani puşi în slujba neamului. 
A fost cel mai mare reformator al şcolii româneşti din 
secolul al XIX-lea, o mare şansă pentru societatea 
românească, pentru că, începând cu 1882, timp de 
trei decenii, s-a ocupat de rosturile şcolii, făcând din 
instruire şi educaţie pârghia regenerării. 


A cest mare om de ştiinţă a fost unul dintre 

u scap de o obsesie, 
N o sintagmă care mă sâcâie 
de când am prins-o din zbor 

de la o cosmeticiană refugiată în 
Spania, originară din Ucraina, expresia 
„krasnyy red”. Mi-a rămas întipărită 
în minte dintr-o conversaţie într-o 
combinaţie de engleză şi ucraineană, 
în care m-am înţeles cu acea femeie, 
frumoasă dar încercănată, care mi-a 
făcut manichiura. Afli multe despre 
viaţa unei femei chinuite, dacă şezi 
lângă ea timp de o jumătate de oră! 

Mi-a povestit cum i s-a schimbat 
brusc viaţa pe 24 martie 2022, când 
s-a trezit în bubuituri de rachete, în 
frumosul ei oraş Harkov. Îi era un dor 
cumplit de el. Plângea la răstimpuri, 
cu gândul la oraşul bombardat. Apoi 
s-a încruntat, cu gândul la nemernicul 
ei bărbat, care s-a dus cu mulţi ani în 
urmă în America de Sud, „uitând-o” 
pe ea singură, cu copila, acasă. | se 
lumina din nou faţa când pomenea de 
fata ei, mare între timp, plecată la studii 
în Anglia, deci în siguranţă. Ea însăşi 
avusese noroc cu o prietenă ucrai- 
neancă, plecată mai de demult în 
Spania, care o chemase la ea când 
a izbucnit războiul, angajând-o la 
cabinetul ei cosmetic. Indreptându-se 
de spate, lăuda dârzenia prietenelor 
ei, femei unite, puternice şi luptătoare, 
adevărate surori de suflet. Zicea că 
domneşte între ele un fel de frăţie. 

Veneau şi plecau de la cabinet, 
trecând în trombă pe lângă mine 
ca nişte elicoptere umane, una mai 

Krasnyy red 


aranjată şi mai cochetă decât cealaltă. 
Aflam în treacăt că aveau mulţi copii, 
mai multe joburi, familie în război, 
bărbaţi dispăruţi şi tot felul de necazuri, 
pe care nu le-ai fi ghicit când le vedeai 
aşa de mândre. Nu toate erau ucrai- 
nence, mai erau şi rusoaice printre 

ele. Unele proveneau din familii 
amestecate, cu origini incerte. 


a sfârşit, cosmeticiana mi-a 
|_rocomancai un lac de unghii 
de un roşu foarte aprins, într-o 

nuanţă cu nume predestinat: Madrid. 
Culoarea cu pricina ea o desemna 
drept krasnyy red. Plutea în ochii ei 
îndârjirea când pronunţa cuvintele 
acestea, de parcă 
ar fi vrut să-mi 
transmită mai mult 
decât o simplă 
recomandare. 

Când am ajuns 
acasă, mi-am luat 
timp să cercetez 
în internet semni- 
ficaţia cuvântului 
krasnyy şi am 
descoperit că 
se foloseşte pe 
post de adjectiv 
în ucraineană, 
însemnând „roşu 
ca sângele, pro- 
fund, viu”. Are 
semnificaţie ase- 
mănătoare şi în 
rusă, dar se scrie 


Gabriela CĂLUŢIU SONNENBERG 


şi pronunţă un pic diferit (Kpacneiii). În 
slovacă înseamnă „frumos” (kraszni). 


lună mai târziu mă aflam din 
9): într-un cabinet cosmetic, 

de data asta pentru o pedi- 
chiură. Era Săptămâna Patimilor aici, 
în Spania. În seara respectivă urmau 
să aibă loc vestitele Procesiuni de 
Paşti, ocazii la care statuia Mântuito- 
rului avea să fie plimbată pe străzile 
oraşului, ridicată pe piedestalele 
flancate de penitenţii ascunşi sub 
coifurile lor ascuţite, tipice frăţiilor. „Încă 
o frăţie care mişcă lucrurile pe lume”, 
mi-am zis în gând. Tronurile grele 
(truenos) se deplasează parcă de la 
sine, graţie trudi- 
torilor costaleros 
ascunşi sub 
perdelele de 
catifea. Practic 
din ei nu se văd 
decât vârfurile 
picioarelor. 

În rând cu 
mine la pedichiu- 
ră s-a aşezat un 
bărbat, dornic să 
i se răzuiască 
rapid tălpile şi 
3] călcâiele, asprite 
de truda muncii 
câmpului. În 
cinstea eveni- 
mentului, dorea 
să facă măcar 
cu picioarele 


Poeme de jar — De la Nistru pân' la Tisa 


o impresie bună 
la procesiune. 
Fetele cosmeti- 
ciene, în majori- 
tate emigrante 
din America de 
Sud, îl învăluise- 
ră în râsete şi îl 
tachinau, bucuroase că nimerise şi 

un bărbat curajos printre ele. Mai în 
glumă, mai în serios, i-au propus să-i 
lăcuiască unghiile, lucru pe care el 

l-a refuzat categoric. O rusoaică blondă 
se insinuă din spatele cabinetului, 
insistând inutil pe lângă acel vlăstar de 
ţăran valencian să-şi lăcuiască unghiile 
măcar într-un ton neutru, gen gri cernit 
sau negru (chornyy). Chiar dacă nu am 
idee de limba rusă, cuvântul mi-a sunat 
cunoscut, făcând analogie cu vestitul 
cântec rusesc ochi chorny. 

Evident că băiatul nici n-a vrut să 
audă. Mie însă mi-a trecut prin minte 
gândul că situaţia era aproape supra- 
reală. La nivel interuman, oameni 
aparţinând unor popoare, sexe, păreri 
şi convingeri aparent incompatibile 
se înțeleg de minune, în timp ce 
reprezentanţii lor la nivel înalt îşi scot 
ochii unii altora, fără să bage de seamă 
că nu ei, ci „norodul de rând” mişcă 
lucrurile prin lume. 

Mă tot gândesc la cosmeticiana 
aceea îndrăgostită de roşul nemuritor 
în care stă cantonată în Spania înflă- 
cărată. Dar ea tot la cerul cernit de 
deasupra oraşului ei natal visează. 

(Spania, mai 2023) 


Doină 
Mihai Eminescu 


De la Nistru pân' la Tisa 
Tot românul plânsu-mi-s-a, 
Că nu mai poate străbate 
De-atâta străinătate. 

Din Hotin şi pân' la Mare 
Vin muscalii de-a călare, 
De la Mare la Hotin 

Mereu calea ne-o aţin; 

Din Boian la Vatra-Dornii 
Au umplut omida cornii, 

Şi străinul te tot paşte 

De nu te mai poţi cunoaşte. 
Sus la munte, jos pe vale 
Şi-au făcut duşmanii cale, 
Din Sătmar pân' în Săcele 
Numai vaduri ca acele. 

Vai de biet român săracul! 
Îndărăt tot dă ca racul, 

Nici îi merge, nici se-ndeamnă, 
Nici îi este toamna toamnă, 
Nici e vara vara lui, 

Şi-i străin în ţara lui. 

De la Turnu-n Dorohoi 
Curg duşmanii în puhoi 

Şi s-aşază pe la noi; 

Şi cum vin cu drum de fier 
Toate cântecele pier, 
Zboară păsările toate 

De neagra străinătate; 
Numai umbra spinului 

La uşa creştinului. 

Îşi dezbracă ţara sânul, 
Codrul — frate cu românul — 
De secure se tot pleacă 

Şi izvoarele îi seacă — 
Sărac în ţară săracă! 


Ţara mea de dincolo de Prut 


Nicolae Dabija 


Cine-a îndrăgit străinii, 
Mânca-i-ar inima căinii, 
Mânca-i-ar casa pustia, 
Şi neamul nemernicia! 


Ştefane Măria Ta, 

Tu la Putna nu mai sta, 
Las' Archimandritului 
Toată grija schitului, 

Lasă grija Sfinţilor 

În sama părinţilor, 
Clopotele să le tragă 
Ziua-ntreagă, noaptea-ntreagă, 
Doar s-a-ndura Dumnezeu, 
Ca să-ţi mântui neamul tău! 
Tu te-nalţă din mormânt, 
Să te aud din corn sunând 
Şi Moldova adunând. 

De-i suna din corn o dată, 
Ai s-aduni Moldova toată, 
De-i suna de două ori, 

Îţi vin codri-n ajutor, 

De-i suna a treia oară 

Toţi duşmanii or să piară 
Din hotară în hotară — 
Îndrăgi-i-ar ciorile 

Şi spânzurătorile! 


(După Eminescu, Opere. |. Poezii, Academia 
Română, Univers Enciclopedic, Bucureşti, 1999, 


ediţie îngrijită de D. Vatamaniuc) 

Ţara mea de dincolo de Prut, 

Mi s-a dat poruncă să te uit. 

Să te şterg din minte c-un burete, 
Patria mea pusă la perete. 


Şi, ca-n anii noştri cei mai trişti 
lar să mă prefac că nu exişti, 

lar să mă prefac că nu pot plânge 
Şi că alta-i ruda mea de sânge. 


Ţara mea de dincolo de Prut, 

Numai lacrima dacă-ţi mai este scut, 
Numai dorul te mai apără de rele, 
Ţară tristă-a Pruturilor mele. 


Mi se-ngăduie şi-acum, ca mai-nainte, 
Să bocesc cu câteva cuvinte. 

Trec pe stradă, necăjit, şi-mi zic: 

Of, mai bine mut — decât peltic! 


lar scripturile gândite de străbuni 
Mi se zice c-ar fi pline de minciuni 
Şi că viitorul meu a fost trecut, 
Tara mea de dincolo de Prut. 


Ţara mea de dincolo de Prut, 

Am să-ncerc, dacă-am să pot să uit; 
Şi, cum scriu la carte-naintaşii, 

Am să-ncerc ca să-mi iubesc vrăjmaşii. 


Dară dincolo de moarte, Ţară-a mea, 
Nu mă părăsi, nu mă lăsa — 


Când chema-mă-va la Dânsul, Dumnezeu, 


Te implor să spui că sunt al tău. 


Ţara mea de dincolo de Prut, 

Mi s-a dat poruncă să te uit. 

„.„„Dar de-o fi să mi te uit, suflet al meu, 
Uite-mă pre mine Dumnezeu! 


Y 


lungul a peste 140 de ani, „transformări”, 

în funcţie de felul în care au citit şi analizat 
poemul editori, mari critici şi istorici literari, esteticieni, 
filosofi, traducători. Dincolo de unele greşeli clare de 
tipărire, fiecare a încercat să stabilească acele forme 
gramaticale, ortoepice, de punctuație, ortografie, 
număr de strofe etc., care să corespundă coerenţei 
de analiză, aşa cum a considerat. Oricare a fost 
alegerea, toate aceste soluţii şi interpretări au sporit 
farmecul acestei capodopere. 

Înainte de publicare, poemul a suferit transformă- 
rile consemnate în laboratorul manuscriselor poetului, 
începând cu 1873, adică acum 150 de ani, prin 
versificarea basmului Das Mădchen im goldenen 
Garten (Fata în grădina de aur), cules şi publicat 
de germanul Richard Kunisch, în volumul Bucharest 
und Stambul, Skizzen aus Ungarn, Rumânien und 
der Tiirkei, Berlin, Nicolaische Verlagsbuchhandlung, 
1861, pp. 180-203, în trei ediţii succesive: 1861, 1865 
şi 1869; ediţia din 1869, cu titlul: Eine Fahrt nach dem 
Orient. Reisebilder aus Ungarn, Rumânien und der 
Tiirkei, Berlin. Cel de al doilea basm, Die Jungfrau 
ohne Kârper a fost tradus ca Miron şi frumoasa fără 
corp, cu acest titlu de Ilarie Chendi în 1902 (în Mihai 
Eminescu, Opere complete. 1. Literatura populară, 
Minerva, pp. 142-155) sau ca Fata fără trup ori 
Fecioara fără corp şi Frumoasa fără corp, în traduce- 
rea lui D. Caracostea (Dovă basme necunoscute 
din izvoarele lui Eminescu, Studii şi materiale pentru 
înțelegerea lui Eminescu, Editura Librăriei Socec & 
Co. Societate Anonimă, Bucureşti, 1926). să reamin- 
tim că Eminescu însuşi indica sursa: „În descrierea 
unui voiaj în ţările române, germanul K. povesteşte 
legenda Luceafărului...” (mss. Academiei No. 2275 
bis, p. 56) Intâia menţiune a basmului cules de 
Kunisch aparţine dr. Moses Gaster, Literatura 
populară română, lg. Heimann, 1883, p. 549. 

Culegerea lui Kunisch cuprinde mai multe texte 
referitoare la spaţiul românesc, începând cu Orşova, 
cu „intrarea în Orient” şi lumea cosmopolită de aici, 
şi sfârşind cu Furtună, în care relatează călătoria de 
la Galaţi la Constantinopol, pe Dunăre şi Marea Neagră. 
Între ele, Frosinca, Pe pământ valah, Bucureşti, 
Şosea şi salon, O şedinţă de Divan, O vizită la 
o mănăstire valahă, Ţigani valahi, Şatre ţigăneşti, 
Aniţa, Bureaux d'esprit, O înmormântare; sub titlul 
comun Basme valahe/Poveşti valahe: Fata în grădina 
de aur şi Fecioara fără trup; apoi, Nunţi valahe şi 
Dâmboviţă, apă dulce. Întreg volumul lui Kunisch a 
beneficiat de excelenta traducere din limba germană, 
de prefața şi notele Vioricăi Nişcov. (Richard Kunisch, 
Bucureşti şi Stambul, Schițe din Ungaria, România 
şi Turcia, Bucureşti, Humanitas, 2014) 


Ţaaae să spunem că, în opinia noastră, 


| uceafărul eminescian a cunoscut, de-a 


dacă primul basm conţine fabulaţia preluată 

de Eminescu în poem, „cu adaosul de 
conţinut şi de măiestrie artistică ale poemului” 
(Perpessicius, M. Eminescu. Opere VI, Literatura 
populară, Note şi variante, Bucureşti, Editura 
Academiei R.P.R., 1963, p. 505), cel de al doilea 
basm conţine esenţa înţelegerii ipostazelor Fiinţei, 
ca dublu, a diferenţei ce trebuie făcută între prea 
frumoasa cu „chip de aer”, neîntrupată, ca Frumuseţe 
în sine, absolută, ca Idee a Frumosului, aşa cum 
o închipuie astrul hyperionic (prea frumoasa, cea 
mândră în toate cele, precum Fecioara şi luna, unică) 
şi frumuseţea întrupată a Cătălinei, cea de tină, de 
lut, ţărâna cea grea, care se făcu frumoasă, cea 
„doar” mândră, aşa cum o vede pajul. De asemenea, 
ne obligă ca în interiorul ipostazei lui Miron să vedem 
dubla „substanţă” a astrului, răscolit de oara de iubire 
terestră şi revenit la esenţa sa cerească. (Vezi pe 
larg: Lucian Costache, Mihai Eminescu. Luceafărul. 
Eseuri deschise. Chipul de aer şi chipul de lut, Edi- 
tura Tiparg, Piteşti, 2009, şi Mihai Eminescu. Lucea- 
fărul înainte de şi după Luceafărul, Ediţia a l-a, 

Sub crugul Eminescului 


N Mihai Eminescu, Luceafărul 
Traduceri ale capodoperei 


ă J Alexandra COSTACHE-BABCINSCHI, Lucian COSTACHE 


Prima publicare în România: Dunărea, Brăila, 25 iulie 1883 
150 de ani de la concepţie 
140 de ani de la publicare 


revizuită şi adăugită, Editura Magic Print, 2021.) 
Finalul celui de al doilea basm este ilustrativ 
pentru evidenţierea diferenţelor de ipostaziere: atât 
pentru prea frumoasa eterică şi întrupata Cătălină, 
ca şi între luceafărul coborât, întrupat, şi Hyperion, 
cu diferenţa de perspectivare a lui Miron: „Şi astfel 
rămase el un an întreg în castelul de diamant; de 
câte ori voia să plece, îl înlănţuia minunata frumuseţă 
a fecioarei, ce nu se putea asemăna cu nimic; dar, 
tot timpul cât rămase la ea, fu mistuit de dorinţi 
neîndestulate. În cele din urmă, nu mai putu să 
rămâie acolo. Îşi aminti de tânăra lui nevastă în 
floarea vârstei, de strângerea ei de mână, de 
sărutarea, de îmbrăţişările ei, şi-l cuprinse dorul de 
soţia părăsită. Cu hotărâre îşi luă rămas-bun de la 
fecioara fără corp şi părăsi muntele de diamant şi 
călători fără răgaz până ajunse la împărăţia socrului 
său. Aici fu primit de ai lui cu bucurie şi se făcu mare 
sărbătoare, şi nevasta 
lui îl copleşea cu 
desmierdări, care-l 
încântau. Dar peste 
câteva zile deveni 
tăcut şi trist. EI privi 
în jurul său, dar toate 
i se părură sarbede, 
pe lângă măreţia 
părăsitului palat 
de diamant. Privea 
la nevasta lui, dar, 
oricât de caldă era 
strângerea ei de 
mână, oricât de dulce 
sărutarea ei, oricât de 
fierbinte îmbrăţişarea, 
domniţa i se părea 
urâtă celui care privise 
minunata frumuseţă 
a fecioarei fără corp. 
Şi se făcu tot mai 
tăcut, tot mai trist, iar 
ceea ce avea nu-l 
mişca: dar nici să se 
întoarcă nu mai vrea, 
căci se gândea la 
dorinţele-i neîndestula- 
te, pe care le simţise lângă minunata fecioară. 
Şi atunci de multe ori ar fi dorit ori ca nevasta lui să 
fie atât de frumoasă ca stăpâna palatului de diamant, 
ori ca cea mai frumoasă din lume să aibă un corp 
ca tânăra domniţă. Insă aceasta era «dorinţă 
zadarnică». Şi astfel trăi el, tăcut şi nemângâiat, până 
la moarte.” (Frumoasa fără corp, în D. Caracostea, 
Două basme necunoscute din izvoarele lui Eminescu, 
Editura Librăriei Socec & Co. Societate Anonimă, 
Bucureşti, 1926, pp. 44-46) D. Caracostea scria în 
1910, în Cum plăsmuia Eminescu, |-ll, despre cele 
Două fase în creaţiunea „Luceafărului” (|. în Viaţa 
Nouă, 17, din 15 Oct. şi II, Ibid., 18, din 1 Nov,, 
acelaşi an). Leca Morariu, 1924, vorbeşte, în acelaşi 
sens, despre „arheologia” poemului, iar N. lorga, 
un an mai târziu, scrie despre Trei călători în Ţările 
Româneşti, Caronni, Rey, Kunisch, şi originea 
„Luceafărului” lui Eminescu (Analele Academiei 
Române, S. Ill, Tom. 5, Mem. 5, 1925). 


ouă motive se disting aici: a celui ce a 
văzut idei şi e damnat de neputinţa atingerii 
Idealului, minunata frumuseţă, măreţia 


palatului de diamant, şi motivul înzădarului, al vanului: 


„dorinţă zadarnică”. În basmul versificat: „Dar deşi de 
nuri e plină,/ Totuşi umbră-i ca din soare.// De dorinţa 
lui aprinsă/ Ce-a rămas neîmplinită,/ El un an trăi cu 
dânsa/ Cu viaţa-i mistuită... // Nimic ochiul nu-i mai 
fură,/ Nici simţirea lui în jele,/ Toate-i par urâte, sure,/ 
Intr-un chip, într-o măsură,/ Închircite şi de rând,/ 

Şi nimic nu-i de măsura/ Celor ce avea în gând.” 
Eminescu foloseşte o serie de expresii venite din 

graiul popular cu toată încărcătura lor de semnificaţii: 
a fi plină de nuri, a fi umbră ca din (a) soare(lui), a 
trăi cu cineva, a fura cu ochiul (din ochi) (pe cineva 
sau ceva), a avea simţirea în jele, a-i părea cuiva 
toate sure, a-i părea de rând şi închircite, după chip 
şi după măsură (străin la vorbă şi la port, parcă 

„de pe a lume”, ca la Creangă), a fi de (pe) măsura 
cuiva, a avea în gând... [Sure, aici cu sensul figurat, 
„cenuşiu”; tot la Eminescu, în vremi apuse, sure, cu 
sensul fig. „străvechi”; închircit = „pipernicit”, „lânced”, 
„lipsit de atracţie”, „mic”, în sens figurat; de rând = = 
„ordinar”, „comun”, „obişnuit”, „lucru oarecare”.] În 
context, toate aceste expresii spun mai mult decât 
simpla înregistrare de dicţionar, dar şi descifrarea lor 
trebuie să aibă un liman, căci, mergând mai departe, 
prea departe, riscăm să ajungem, cum spune 

G. Călinescu, la „bizarerii”. Cititorul poate avea 
propria alegere sau să rămână în zona privilegiată 

a inefabilului. Basmele versificate de Eminescu 
sunt ele însele „creaţiuni originale, de întâiul 
ordin şi pătrunse întru totul de spiritul şi farmecul 
lexical şi ritmic, propriu creaţiilor eminesciene”. 
(Perpessicius, M. Eminescu. Opere Il. Poezii 
tipărite în timpul vieții, Note şi variante: Lucea- 
fărul, Bucureşti, Fundaţia Regală Pentru 
Literatură şi Artă, 1943, pp. 370-455) 

Istoria literară vorbeşte despre cele două 
perioade de creaţie privind elaborarea 
capodoperei. Una numită „forme anterioare”, 
aparţinând perioadei berlineze, 1873-1874 
(şi laşi, 1875), Fata în grădina de aur, şi, cea de 
a doua, „Versiuni autonome”, începând cu 1880 
până la publicarea poemului. Cf. manuscriselor: 
A. 2277 (1880-1881), cu precizarea „necomplet”; 
B. 2275B (1881) — 115 strofe (452 versuri); C. 
2261. Legenda Luceafărului (10 Aprilie 1882), 
105 strofe (420 v.); D. 2260 (28 Octomvrie 1882), 
98 strofe (392 v.), Rumânische Dichtungen, ediţia 
a Il-a (Mite Kremnitz, lanuarie 1883), 93 strofe 
(372 v.), Almanahul „România Jună” din Viena 
(Aprilie 1883), 98 strofe (392 v.); Dunărea (Brăila, 
25 lulie 1883), 98 strofe (392 v.); Convorbiri 
literare (1 August 1883), 98 strofe (392 v.); 
Poesii, ediţia princeps, Maiorescu | (Decemvrie 
1883-lanuarie 1884), 94 strofe (376 v.). 


manuscrise: A. 2258 (1873-1874), Berlin; 

B. 2262 (1873-1874), Berlin; C. 2268 (1875), 
laşi; D. 2281 (1875), laşi, iar Miron şi frumoasa fără 
corp (i-am spune „Miron şi prea frumoasa”): A. 2259 
(1873-1874), Berlin; B. 2262 (1873-1874), Berlin; C. 
2281 (1875), laşi. Eminescu prelucrează aşadar cele 
două basme culese de Kunisch în aceeaşi perioadă 
şi prezenţa variantelor uneori în acelaşi manuscris 
vorbeşte de la sine. Pentru ambele basme versificate 
întărim ideea că acestea, la Eminescu, sunt „creaţiuni 
originale”, care pot fi receptate separat şi, împreună, 
ca embrioni ai capodoperei Luceafărului. Textul 
primului basm apare şi în ediţia comentată a lui 
D. Murăraşu, M. Eminescu, Literatura populară, 
Scrisul Românesc, 1936, pp. 342-357 (+ variante, 
pp. 585-592). 

În aprilie 1883, poemul e publicat în Almanahul 
Societăţii Academice Socială-Literare „România-Jună” 
din Viena. Prima lectură a poemului, sub titlul Legen- 
da Luceafărului, are loc la Junimea, la Maiorescu, 
în 24 aprilie 1882, după ce Eminescu o transcrisese 
Sâmbătă 17/ 29 Aprilie 1882. La 28 Octomvrie 1882, 
varianta „şlefuită” — cum nota Maiorescu —, definitivă, 
era terminată şi „putea fi expediată la Viena” pentru 
primul Almanah al societăţii studenţeşti „România 
Jună”. Duminică 31 Oct. 1882, Maiorescu citeşte, 
între altele şi Luceafărul, în vizită la prinţul Ştirbei, 
la Buftea. Traducerea germană a Mitei Kremnitz se 
citeşte Miercuri 12/24 Januarie 1883, şi va fi reluată, 
„pusă la punct”, la Kremnitz, Marţi 25 Januarie/ 
6 Febr., acelaşi an. 


Fr: în grădina de aur are variantele din 

n numărul din 25 iulie 1883, hebdomadarul 
| Dunărea din Brăila reia poemul în aceeaşi 

variantă. In august, Luceafărul e publicat 
în revista ieşeană Convorbiri Literare, iar în 
Decembrie/lanuarie 1883/1884, apare în volum în 
Ediţia princeps: Ediţia | Maiorescu: Poesii // de // 
Mihail Eminescu II — // Editura Librăriei // Socecu & 
Comp. — Bucureşti — // 1884. La Junimea se ştia că 
Eminescu se născuse în decembrie 1849, Maiorescu 
dorind astfel să-i facă un cadou poetului, bolnav fiind, 
şi un cadou limbii române, literaturii şi culturii române 
şi universale. Apariţia volumului, pus pe piaţă pe 
22 decembrie, va fi semnalată imediat de revista 
Convorbiri Literare, laşi, de Familia lui losif Vulcan, 
din Oradea, în numărul din 1 ianuarie 1884, în 
ziarul Contemporanul, numărul din ianuarie. Ziarul 
Românulu de Juoi anunţa apariţia volumului, 22 
decembrie 1883, la rubrica „Sciri d'ale zilei”. Ziarul 
România Liberă din 23 decembrie, la rubrica „Cronica 
zilei”, va anunţa, de asemenea, marele eveniment 
editorial, cultural, istoric. 

Vor urma alte ediţii, critice sau nu, până la 
editarea monumentalei M. Eminescu, Opere. Ediţie 
critică, îngrijită de Perpessicius — primele şase 
volume (Bucureşti, Fundaţia Regală Pentru Literatură 


şi Artă), Vol. | (Luceafărul, pag.167-181): 1939, Vol. II. 


- Poezii tipărite în timpul vieţii. Note şi variante: 
dela „Povestea codrului” la „Luceafărul”) — 1943 
(care cuprinde Laboratorul variantelor la poemul 
Luceafărul), de către Dumitru Panaitescu — 
Perpessicius, născut în Brăila, cel care şi-a închinat 
întreaga viaţă pentru a edita monumentala operă 
a poetului, iar casa sa, astăzi un valoros muzeu, 
cuprinde şi multe din cărţile dedicate lui Mihai 
Eminescu, piese autentice de mobilier, reviste, 
materiale iconografice şi peste 7000 de volume 
donate de marele editor-eminescolog acestui muzeu, 
şi Caietele Eminescu editate de către Academia 
Română sub coordonarea academicianului Eugen 
Simion, împlinind astfel dorinţa lui Constantin Noica. 
Pentru o discuţie mult mai amplă privind ediţiile 
şi deopotrivă ortografia şi punctuaţia poemului sunt 
obligatoriu de parcurs, pe de o parte, N. Georgescu, 
Eminescu şi editorii săi, vol. I-ll (Editura Floare 
albastră, Bucureşti, 2000) şi, pe de alta, Mihai 
Eminescu, Poesij. Ediţie critică, studiu introductiv, 
comentarii filologice şi scenariul probabil al ediţiei 
princeps, Editura Academiei Române, 2012. 
Facsimilarea celor 44 de Caiete s-a încheiat 
în anul 2009. Academicianul Eugen Simion, la 120 
de ani de la moartea poetului, prezenta Academiei 
Române cele 24 de volume în care au fost cuprinse 
Caietele, volume realizate cu o înaltă calitate tipo- 
grafică, pentru a fi cât mai lizibile pentru specialişti 
şi publicul larg. S-au tipărit câte 750 de exemplare 
din fiecare volum, pentru a fi trimise către bibliotecile 
şi instituţiile de cultură din întreaga ţară. De-a lungul 
timpului, s-a constituit o ştiinţă nouă, cu mii de 
volume şi zeci de mii de articole, continuând să 
producă şi astăzi descoperiri critice remarcabile: 
Eminescologia. Fiind o ştiinţă, ar trebui ca măcar 
o Catedră Eminescu să se înfiinţeze ori să se 
construiască un Institut Mihai Eminescu de sine 
stătător, care să-i poarte numele şi unde opera 
sa să fie disciplină de cercetare. 


puţin cunoscut. Antetul ziarului cuprinde: 
„Dunărea. Anul |. — Nr. 12. 25 liulie 1883 — 
Brăila. 10 bani exemplarul. Apare o-dată pe 
s&pt&mână. Pentru Abonamente, Anunciuri şi 
Reclame A se adresa Piaţa Sânţii Arhangeli, Casele 
N. Ţexov. Abonamentele Pentru Brăila şi totă ţera... 
pe anu 10 lei. Epistole nefrancate se refuză... 
Articolele nepublicate se ardu. — Pentru «Inserţiuni 
şi reclame» Redacţiunea nu este responsabilă.” 
In publicarea poemului se pot observa unele oscilaţii 
de scriere, care nu necesită analiză în sensul că 
ar schimba sensurile interpretative. Notăm doar că 
a trebuit înlocuit cuvântul cumnaţi, pentru corectul 
cuminţi (Vom fi cuminţi şi teferi); am păstrat nemurii, 
al nemurii nimb, considerând că Eminescu face aici 
diferenţa între nemurie şi nemurire. Cu toate acestea, 
grafia nemurii, cu diftongul descendent ij, ne-ar 
îndreptăţi să considerăm că zeţarul a sărit o silabă 
al ne-mu-ri-rii nimb. Căci altfel, ar fi trebuit să scrie 
ne-mu-ri-i, cu al doilea i tot vocală. Pentru că Reia-mi 
al ne-mu-rii nimb e imposibil şi pierdem şi o silabă, 
şi cadenţa, ritmul. Dar asta nu înseamnă că tipograful 
nu ar fi putut greşi culegând un i semivocalic în 
locul unui i vocalic-silabă distinctă. Ţinând cont că 
dubletele eminesciene sunt prilej de aprofundare 

Ţin din Dunărea, cu grafia epocii, e mai 


Sub crugul Eminescului 


a sensurilor, să admitem că un prilej de discuţie şi 
analiză se deschide şi aici cu destulă îndreptăţire. 
Sunt de păstrat r&sai, pentru răsai (răsari), pentru 

că e prilej de discuţie; formele sin şi strimt pentru sân 
şi strâmt. Scrierea lui ă, â (1), z, oa ca atare sau prin 
& (Luceafărul, de exemplu), 6, g, 6 erau la alegerea 
editorului/tipografului, la vremea respectivă. Este 

de păstrat punctuaţia, pe care o credem potrivită 
intenţiilor poetului, în finalul poemului, pentru ultimele 
şase versuri, care dau esenţa capodoperei: fără 
virgulă după chip de lut şi cu virgulă la sfârşitul 
penultimei strofe (strofa 97) —, nici punct, nici semnul 
întrebării, nici al exclamării: — „Ce-ţi pasă ţie, chip 

de lut/ „Dac'oiu fi eu sau altul,// „Trăind în cercul 
vostru strimt/ „Norocul vă petrece,/ „Ci eu în lumea 
mea mă simt/ „Nemuritor şi rece.” 


ne-am bazat pe versurile din manuscrise, 

care transmit clar intenţia de interpretare, 
care păstrează chipul de aer al Frumuseţii absolute, 
din „uvertura” poemului. Eminescu nu-l destramă, 
urmând modelul Frumoasei lacului din Miron şi 
frumoasa fără corp, pentru că una sunt întrupările 
relative multiplicate şi multiplicabile, şi alta e 
Frumuseţea în sine, ca Idee, neîntrupată, unică, 
Absolută; deci, fără apoziţia chip de lut şi, de aici, 
interpretarea femeii ca „uşuratică”, incapabilă de 
aspirații mai înalte şi inferioară cu mintea. In Note 
şi variante: Tot una-ţi este chip de lut/ Dac 'oiu fi 
eu sau altul; Ce-ţi pasă ţie din pământ/ Dac: oiu fi eu 
sau altul; Tu nu poți fi închipuit/ Din lacrimi şi din tină/ 
Făr de-astfinţire răsărit/ Lumină din lumină. |n poemul 
Pierdută pentru mine, zâmbind prin lume treci! 
frământarea îndrăgostitului ia forme dramatice, dar 
nu ca o lamentaţie sentimentală, lacrimogenă, ci 
tensionată de o serie de adevăruri generale puse în 
cumpănă: „Da, muritor... blestemul al lumii acesteia:/ 
Crezi că te-nchini la soare ş-ai adorat scânteia —/ Eu 
caut pe-nţeleptul cel mai nebun -— arate-mi/ O singură 
femeie lipsită ce-i de patemi/ Şi eu... eu îl voi crede, 
în stare tot să cred:/ - Numai a ei făptură de înger 
dac-o văd.” De aici exclamaţia ce ne duce direct 
la superlativul din uvertura Luceafărului: „Dar vai, 
e prea frumoasă!” (Subl. M.E.) Se delimitează apoi 
diferenţele şi conştiinţa incompatibilităţii nu cu prea 
frumoasa, ci cu alţii, prin diferenţa de perspectivă, de 
a privi şi de a vedea altfel: „Ca toţi să fiu? Ca dânşii 
să fiu viclean, făţarnic?/ Să cumpăr cu un zâmbet, 
un zâmbet iar zadarnic;/ Viaţa adoratei şi gingaşei 
copile/ Să o pătez cu umbra plăcerei unei zile/ 
Şi să iubesc ca dânşii... când partea cea mai bună/ 
Din inima-mi şi minte i-a ei pe totdeaună?// O, tu! 
tu dumnezeul şi viaţa vieţii mele...” Retorica rămâne 
aceeaşi, intens romantică, dragostea până la sacri- 
ficiu, la dăruirea totală, dar mereu privită şi trăită ca 
un ideal, voluptos, ducând spre cealaltă voluptate, 
complementară -—, voluptatea morţii: „O, demone, 
viaţa-mi şi sufletul de vrei,/ De ce mai stai pe gânduri, 
de ce nu mi le cei?/ De ce mă-nşală ochiu-ţi cu 
zarea-i, cu seninu-i,/ De ce cu uşurinţă, atât, atât mă 
chinui?/ Ajungă-ţi... mă omoară mai bine... şi destul./ 
De vorbe şi de zâmbet să nu mai fiu sătul?” Dorinţa 
e în muchia alegerii: a o trăi până la capăt ori a-i 
pune capăt, un hotar (= „a face să înceteze”, „a 
sfârşi”), ca în Speranţa: „La cel ce în carcere plânge 
amar,/ Şi blastămă ceriul şi soartea,/ La neagra-i 
durere îi pune hotar,/ Făcând să-i apară în negru 
talar/ A lumii parănimfă — moartea” [Paranimfă = 
„conducătoarea tinerilor căsătoriţi”, „însoţitoarea 
miresei, cu anumite atribuţii, la cununie”; talar = 
„haină neagră şi lungă până la călcâie, purtată 
de preoţi şi călugări”; aici, ca imagine consacrată 
a morţii, în vestmânt negru.]; sau ca în bijuteria 
Singurătate, cu trecerea de la neant, de la prăbuşirea 
în deşert a emoţiei la viaţă — Este Ea: „Ah! de câte 
ori voit-am/ Ca să spânzur lira-n cui/ Şi un capăt 
poeziei/ Şi pustiului să pui.” — „Câte-odată... prea 
arare.../ A târziu când arde lampa,/ Inima din loc 
îmi sare,/ Când aud că sună cleampa...// Este Ea. 
Deşarta casă/ Dintr' odată-mi pare plină,/ În privazul 
negru-al vieţii-mi/ E-o icoană de lumină.// Şi mi-i ciudă 
cum de vremea/ Să mai treacă se îndură,/ Când eu 
stau şoptind cu draga/ Mână 'n mână, gură 'n gură.” 


n 
| n păstrarea punctuaţiei în aceste versuri 


treci! construieşte cu aceeaşi filosofică 
paradoxie, în care se face diferenţa între 
un eu unic şi singuratic, dezamăgit, privind de-asupra 
şi departe un ideal, şi alţii, privind în limita zilei oare- 
care un interes imediat şi poate vulgar: „Şi tu? Imi 
zâmbeşti mie, cum altora zâmbeşti,/ Cum poate-ai 


Anul XIV m Nr.7(152) m 


= ierdută pentru mine, zâmbind prin lume 


spus-o altor tu-mi spui că mă iubeşti -/ Şi eu? Eu 
sunt ca alţii? Şi tu vezi şi în mine/ Pe-amantul unei 
zile, pe-un Don Juan...?” Ridicarea femeii lutifere în 
icoană e o altă constantă a celui ce trăieşte în lumea 
idealurilor: „O, cât de bine ştii tu natura ce a vrut/ 
Când a făcut zăpadă şi diamant din lut.” Mai mult, 
poetul închipuie două realităţi, a sa, plină de farmec 
şi „osândă”, şi a altora, searbădă şi relativă, mască 
de ceară: „Spuneţi-mi cum că faţa o mască e de 
ceară/ Şi mai mult o să crească iubirea mea amară!/ 
Că-n lupanar văzut-o-aţi jucând, bătând din palme,/ 
Şi o să-mi par-un înger, în gândul lui cu psalme!/ 
Spuneţi de ea tot răul de vreţi să-nnebunesc:/ Că-i 
heteră, un monstru, că-i Satan — o iubesc!” [Lupanar 
= „local de perdiţie”, „casă de femei pierdute”: „La 
Paris, în lupanare de cinismu şi de lene,/ Cu femeile-i 
pierdute şi-n orgiile-i obscene” — Scrisoarea III; 
Heteră/Hetairă = „nume dat curtezanelor în Grecia 
antică”.] Prima strofă a poemului ne dă întreaga 
esenţă a acestei viziuni diferite, dorită, conştientizată 
şi asumată ca un dar al superiorității celui ce priveşte 
şi vede altfel lumea: „Pierdută pentru mine, zâmbind 
prin lume treci/ Şi eu să-mi simt osânda... să te 
iubesc în veci,/ În veci dup-a ta umbră eu brațele 
să-ntind,/ De-a genelor mişcare nădejdea să 

mi-o prind,/ Zâmbirea gurei crude să-mi fie al meu 
crez —/ Purtând în suflet moarte, tu vesel să mă 
vezi.// Fii binecuvântată şi fericită tu,/ Copil cu păr 
de aur ce mintea mi-o pierdu.” Zâmbirea gurei crude 
stă sub o dublă latenţă interpretativă; pe de o parte, 
gura crudă e cu referire la copila nevinovată, care 
nu cunoaşte atingerea buzelor, cea cuminte; pe de 
altă parte, atracţia crudă, ispititoare, blând-agresivă 
a instinctelor. În alt loc (poemul original Miron şi 
frumoasa fără corp), buzele sunt dulci şi coapte, 
adică „gata de iubit”. In Apari să dai lumină, ridicarea 
din tină a femeii iubite, adevărată statuă, marmură, 
„chip tăiat de daltă”, urmează modelul din Sărmanul 
Dionis, când leronim trece din realitate sub penelul, 
pe pânza lui Francesco, Căderea îngerilor, devenind 
chip imaginat, artă, chip ideal, aşa cum apare şi prea 
frumoasa în pervazul ferestrei sub privirea de raze 

a astrului: „Apari să dai lumină arcatelor fereşti/ Să 
văz în templu-i zâna cu farmece cereşti./ Prin vremea 
trecătoare luceşte prea curat/ Un chip tăiat de daltă, 
de-a pururi adorat./ Privi-te-voi cu ochii în lacrime 
fierbinţi.../ O, marmură, aibi milă de-a mele rugă- 
minţi!” In Luceafărul, fata se-ndreaptă la fereastră 
din „umbra negrului castel”. Aici e privită în propriul 
templu, dar imaginea închipuirii ireale, superlative, 
de zână, e identică şi se instituie ca atare tot sub 
tentaculele privirii. 


către acel nemuritor şi rece al întrupării lutifere 

imposibile, căci ar intra între realităţile relative, 
multiplicabile. Una e cea mai frumoasă dintr-o serie 
asemănătoare, cum e fata împăratului din Fecioara 
fără corp, fiinţa de-o clipă, şi alta unica, prea 
frumoasa, eterna, cum e duioasa, dulce arătare din 
palatul de diamant: „Pe când ochii lui o sorb,/ Dar 
nimic în braţ nu prinde —/ Căci frumoasa-i fără corp.// 
«Ah, gândi el cu turbare,/ Tremurând învăpăiet,/ 
Dulce zână, cum nu are/ Corp frumos precum o 
văd!y/ — Asta n-o pot, că ce pipăi,/ Numărul vieţii 
o pripă-i,/ Trecător, de unde-un şopot,/ Şi fiinţa lor 
o clipă-i,/ Eu eternă sunt şi n-o pot!” [Pripă, în pripă 
= „în grabă”; aici, „repede trecător”, ca un şopot 
de undă; a se pripi = a se grăbi (cu o nuanţă de 
precipitare): cine se pripeşte, adesea se poticneşte; 
a pripi (Moldova) şi cu sensul „a arde” (vorbind 
de soare sau de foc, sau de o emoție: obraji pripiţi 
de flăcări; „roşie ca mărul”); şopot, în Moldova = 
„şoaptă”: râul cu blând şopot. Tremurând învăpăiet 
e o construcţie cu sens figurat şi metaforic, din câm- 
pul altor construcţii: „mreajă de văpaie”, „luminiş... 
se revarsă”, „In aer rumene văpăi/ Se-ntind pe 
lumea-ntreagă” şi, ca în final, „El tremură ca alte 
dăţi...”, doar că „nu mai cade ca-n trecut”. Sburătorii 
vin şi ei „în rumenirea serii” — ca în Peste codri, sta 
cetatea...] Mai mult, în această ipostază, „umbra” nu 
mai e posibilă, şirul întrupărilor, „avatarilor”, „dublul”, 
multiplicările, înţelese astfel, nu mai sunt posibile, 
căci Frumuseţea în sine nu poate fi decât una 
şi nu are umbră, cum nici nu poate fi umbrită, e 
neîncărcată cu întuneric, chiar haina e o „țesătură 
străvezie”, picioarele, sânii şi umerii sunt „de zăpadă” 
— „un mândru chip de zână”, „o duioasă arătare”, 
„ceea ce-i desăvârşit” —, „frumoasa fără corp”: 
„Dar deşi pe noaptea toată/ Peste lanuri luna tace,/ 
Arătarea-i luminată/ Nici o umbră ea nu face,/ 
Cu-ntuneric nu încarcă.” 


A 
| n poemul lui Miron, aidoma, purtând gândul 

armonice multiple, care îmbrăţişează 

semnificaţii multiple ce se întrepătrund. Intre 
alte atâtea exemple, şi mitul Sburătorului autohton, 
atât de prezent: „Au mai ştiu povestitorii/ Ce sunt, 
oare, zburătorii?/ Vin din rumenirea serii/ Şi din fundul 
sfânt al mării./ Vin din ploaia cea cu soare/ Şi din dor 
de fată mare./ lară umbra norilor,/ Calea zburătorilor,/ 
Căci îi vede/ Cine-i crede,/ Le năzare/ La oricare/ La 
chemat din noaptea mare./ De-ndrăgeşte vreo fată,/ 
Ca luceafăr i s-arată,/ Dar din nouri se repede/ La 
pământ unde o vede/ Şi-n cărare îi răsare/ De la 
creştet la picioare;/ Ochii negrii-ntunecoşi/ | se uită 
mângăioşi,/ În păr negru stele poartă,/ Dară albă-i 
faţa moartă,/ Ori se face nor de ploaie/ Care cade în 
şiroaie/ Şi burează-aşa de lin/ Prin perdelele de in;/ 
Şi-n fereastră, ca-ntr-un prag,/ Se arată nalt şi drag,/ 
Cu păr lung de aur moale/ Şi cu ochii plini de jale.” — 
Peste codri sta cetatea...; poezia din care am citat 
trebuie mereu recitită când e vorba de a înţelege mai 
uşor unele versuri ale poemului suprem, „şlefuit” până 
la desăvârşire, la perfecţiune, fie că e vorba de vise 
ori visuri şi visărie: „ese din senin cu ploaie,/ Şi din 
ploaie cu senin,/ Şi din lacul cristalin,/ Şi din ceruri, 
şi din mare./ A lui suflet e-o scânteie/ Din luciri de 
curcubeie,/ Din dragoste de femeie;/ A lui glas la miez 
de noapte/ E ca muzica de şoapte,/ Când se clatin 
rămurele/ Şi suspină păsărele./ Şi cum sta domniţa 
dusă/ Şi pe gânduri multe pusă” etc. În basmul 
versificat, Miron şi frumoasa fără corp, surprinde 
imaginea „Îmbătării” fetei de visul visului, idee pe 
care Luceafărul o leagă de acelaşi sentiment al iubirii 
ca aspirație, rămas viu, trăit şi după stingerea visului 
din somn: „Ea plângea, râdea deodată,/ Cu-a ei buze 
dulci şi coapte/ "N-întuneric parcă-l cată,/ Imbătat 
de-amor şi noapte.” In Luceafărul, în oglindă, cu 
reciprocitate: „Ea îmbătată de amor/ Ridică ochii. 
Vede/ Luceafărul de-asupra ei...” 

În Fata-n grădina de aur, „demonul”, „geniul 
mândru”, „smeul!” (der Geist) se adresează lui Adonai, 
îndreptându-şi ruga „mile-i cei eterne”: „Ce-ţi pasă 
ţie dac-a fi cu unul/ În lume mai puţin spre lauda ta,/ 
Ascultă-mi ruga, tu, Eternul, Bunul,/ Şi sfarmă-n 
aşchii veşnicia mea!” În Miron şi frumoasa fără corp, 
fata bălană a împăratului, cea mai râvnită din toată 
împărăţia, la care vin să se închine „sumedenii de 
voinici, şi boieri”, nu e asemenea frumoasei fără corp, 
căci ursitoarele îi dădură flăcăului acel dor după 
ce-i desăvârşit în astă lume trecătoare, „arătarea 
fermecată”, Frumuseţea în sine, absolută, eternă: eu 
eternă sunt, îi spune frumoasa lacului, „umbră ca din 
soare”, neîntrupată. În comparaţie, lui Miron, „Toate-i 
par urâte, sure” şi „Nimic nu-i de măsura/ Celor ce 
avea în gând”. Una e în gând, şi alta e în realitate. 
De aceea, această frumusețe trebuie să rămână lim- 
pede şi în finalul Luceafărului, aşa cum se distingea 
în „uvertură”. Miron se stinge adâncit în amintirea 
acestei minuni, „cu corpul ei eteric”, „ca de fantasme”, 
ce numai lui îi fusese menit să-l vadă: „O dorinţă 
are-adâncă,/ Neştiută decât lui,/ Dorul după ce-i mai 
mare!/ 'N astă lume trecătoare,/ După ce-i desăvârşit,/ 
Şi tot sufletul îl doare/ După cum a fost menit”. O 
menire are şi Hyperion, în locul lui (lin) menit din cer. 


Pi simfonic, Luceafărul deschide linii 


necesare care arată şi măsura în care 

traducătorii au înţeles poemul. Retroversiunile 
nu mai traduc frumuseţea curgătoare, impecabilă ca 
semnificaţii şi sonorități, a limbii române filtrate şi de 
geniul eminescian. Urmărind, de exemplu, traducerea 
cuvântului adânc [Lucian Costache, Graciouse light 
(Lumină lină), New York], care apare de patru ori 
în textul lui Eminescu, de fiecare dată cu alt sens şi 
altă încărcătură semnificativă, oricare dintre traduceri 
pierde acest farmec lingvistic şi filosofic. Cât priveşte 
farmecul limbajului specific limbii române şi limbii 
poetice atât de muzicale, particulare a lui Eminescu, 
plăcerea estetică absolută cere cunoaşterea limbii 
române în toate compartimentele ei, sensibilitate 
muzicală şi capacitate de gândire şi aprofundare, 
performanţă lingvistică, surprinderea deplinei 
concordanţe între idei şi material, între conţinut 
şi formă. 

Traducerile păstrează, în general, punctuaţia 
stabilită de Maiorescu, chiar dacă, şi la acesta, 
oscilează: în germană, în traducerea Mitei Kremnitz 
(1852-1916): „Und nie Verlăsst er sein Gefild/ Er 
bleibt der Sphâren Wandrer:/ «Was macht es dir, 
du Lehmgebild,/ Ob ich's bin, ob ein Andrer?// In 
eures Kreises engem Saum/ Ist Gluck und Tod euch 
erblich,/ Ich bleib in meinem Himmelsraum/ So kalt, 


n 
| n privinţa traducerilor facem comentariile 

wie ich unsterblich».” (I.E. Torouţiu. Eminescu în 
literatura germană, în Convorbiri Literare, Numerele 
6-7-8-9, lunie-Sept. 1939) 

Gunther Deicke va traduce aidoma (Der 
Abendstern — „Astrul de seară”, „Steaua de seară”): 
„Was macht dir, du Lehmgebild,/ Ob ich's bin, ob ein 
Andrer?”; traducerea germană pentru chip de lut, du 
Lehmgebild, trebuie aprofundată pentru că Gebi/de 
are şi sensul „creaţie” a minţii, „plăsmuire”, aşa cum 
o plăsmuieşte, privind-o de săptămâni, ca Frumuseţe 
absolută, astrul hyperionic, dar şi Lehm, de „lut”, 
de „humă”, de „tină”, adică muritoare — mortelle. 
Traducerea germană, aici, fără a lua în considerare 
punctuaţia stabilită de Maiorescu, este cea mai 
potrivită, pentru că presupune acele două ipostaze 
ale prea frumoasei, a Cătălinei „ca dublu”, aşa cum 
o plăsmuieşte Luceafărul, privind de aproape, şi aşa 
cum o vede pajul că se făcu. Faz de terra şi face 


de terre sunt, din acest punct de vedere, asifel, 
insuficiente pentru a tălmăci adâncul filosofic 
al versurilor. 

Şi titlul poemului a produs diferenţe de traducere, 
care nu ţin numai de specificul unei limbi sau a 
alteia, ci şi de felul cum a înţeles traducătorul esenţa 
semnificativă a Luceafărului. De exemplu, în limba 
latină se va traduce Hesperus (în Şezătoarea, 
numerele 1-8, Statius, Nicolaus S.; apud. Daco- 
romania, Buletinul Muzeului Limbei Române, 
condus de Sextil Puşcariu, VI, 1929-1930). 


Internationale (Paris, 1884) este menţionată 

drept prima revistă din Franţa care acorda 
atenţie poemului, creaţiei poetului nostru naţional. 
Aici era publicată traducerea Luceafărului sub titlul 
L'Astre de Venus.], în traducerea lui Mihail Bantaş, 
Vesper. Traducătorul optează pentru semnul 
exclamării la finalul penultimei strofe: „Mais il 
demeure, sans emoi,/ Comme il faisait naguere, 
ă sa place eternelle/ Du ciel. — «Que t'importe de 
moi/ Ou d'un autre, mortelle!».” Bantaş nu traduce 
face, figure sau visage de terre, ci mortelle şi pune, 
în finalul penultimei strofe, semnul exclamării. Chiar 
dacă figure ne-ar sugera şi semnificaţia „chip”, ca 
închipuire, ca plăsmuire. Retroversând, „(De) ce 
ţi-ar păsa de mine/ Sau de un altul (ca de oricare 
altul), muritoareo (ţie, muritoareo)”; se notează 
insensibilitatea fetei, indiferența, şi nu imposibilitatea 
conştientizată de a-şi părăsi condiţia. Nu putem anula 
semnificaţia versurilor anterioare: Cătălina ridică ochii 
şi vede luceafărul deasupra ei, dorinţele-şi încrede 
(se pierde înţelesul verbului a (se) încrede = „a se 
lăsa în buna-credinţa-altuia”, „a-şi pune credinţa 
în...” „Dar el rămâne, netulburat (rece, fără emoţii)/ 
Cum era nu de mult în locul său etern/ Din cer”. 
Traducerea, cum e firesc, până la un punct, notează 
ideea generală, dar pierde amănuntele care fac din 
Eminescu un poet genial, care măsoară cuvintele în 
profunzimea lor semnificativă, lingvistică, culturală 
şi muzicală: „Dar nu mai cade ca-n trecut/ În mări 
din tot înaltul:/ «Ce-ţi pasă ţie, chip de lut/ Dac oi 
fi eu sau altul,// Trăind în cercul vostru strâmt...»” 

Traducerea pierde conotaţii esenţiale pentru că 

e înlocuit a cădea cu a rămâne, oricâtă sugestie s-ar 
propune, anulând ideea întrupărilor în lumea de jos, 

a „avatarilor”, coborârile, căderile (şi în sensul dife- 
renţei deveniri succesive-esenţă imutabilă); ca-n 
trecut e complet anulat pentru că nu se mai susţine 
aceeaşi temporalitate, ducând la timpuri primordiale; 
imaginea căderii în mare, ca „substanţă” metamorfo- 
tică şi cu imaginea eminesciană, de farmec particular, 
a proiecției stelare în apă, vorbind deopotrivă de 
oceanul cel de stele, clar izvorând în/din fântâne, 

se pierde definitiv. „Tot înaltul” e cerul tot, marea 
puzderie stelară, genezic, născător, nu doar cerul, 
generic, locul etern, imobil. Cufundarea în mare 

e cum e şi cufundarea în vis sau în gând, în altă 
realitate; a se cufunda e un verb cu impact filosofic 
şi imaginativ la Eminescu: „lar te-ai cufundat în stele/ 
Şi în nori şi-n ceruri nalte? [...] // În zadar râuri de 
soare/ Grămădeşti în a ta gândire...” — Floare albastră; 
„Când privesc zilele de-aur a scripturelor române,/ 
Mă cufund ca într-o mare de visări.../ Şi văd...” — 
Epigonii; în Luceafărul nuanțele se multiplică: de la 
„a aluneca în odaie” (strofa 8), „Pe trupu-i se revarsă” 
(s. 10), „O urma adânc în vis” (strofa 11), „Cobori în 
jos...,/ Pătrunde-n casă şi în gând” (strofa 13), „ŞI 
s-arunca fulgerător/ Se cufunda în mare” (strofa 14), 
„Şi apa unde-au fost căzut” (s. 15), „Din sfera mea 
venii cu greu” (s. 19), „Am coborât cu-al meu senin” 
(s. 20), „Şi din a chaosului văi/ Un mândru chip 
se-ncheagă” (s. 29), „Dar cum ai vrea să mă cobor?/ 
Au nu-nţelegi tu oare,/ Cum că eu sunt nemuritor,/ Şi 
tu eşti muritoare? (immortel şi mortelle) şi răspunsul: 
„Deşi vorbeşti pe înţeles,/ Eu nu te pot pricepe...// 
Tu te coboară pe pământ,/ Fii muritor ca mine.” 

(s. 38-40), „S-a rupt din locul lui/ lin (= „netulburat”, 
conform Cuvântului de-ntâi) de sus” (s. 43), „Pătrun- 
de trist cu raze reci” (s. 61), „Întoarce-te, te-ndreaptă/ 
Spre-acel pământ rătăcitor” (s. 85), până la repunerea 
(ca repetabilitate simbolică, mitică) fiecăruia unde 

îi e „locul menit”: Hyperion vedea de sus; ea ridică 
ochii şi vede luceafărul deasupra ei (s. 92): „Cobori 
în jos, luceafăr blând (lin)/ Alunecând pe-o rază,/ 
Pătrunde-n codru şi în gând,/ Norocu-mi luminează!” 
(s. 95). De aici concluzia: „Dar nu mai cade ca-n 
trecut/ În mări din tot înaltul” (s. 97) —, pentru a pune 
numai astfel în lumină semnificaţiile verbului a cădea 
şi negația, nu mai cade, şi a întregii structuri, parcă 
recapitulative, a întregii alegorii care să pregătească 
ultimele şase versuri şi care duc direct în semnificaţia 
alegorică a geniului, notată de Eminescu în manu- 
scris. Nu e o polemică cu traducerile, ci un prilej 

pe care ni-l dau tocmai acestea de a observa, de 

a explora alte şi alte adâncuri ale gândirii poetice 
eminesciene. 

Petre Niculescu (Pierre Nicolesco, Michel 
Eminesco, Po&mes, version frangaise de..., 
Bucureşti, 1931, Lucifer, pp. 10-28), produce o 
traducere „discutabilă”, iar traducerea Luceafărului 
prin Lucifer i se părea lui Alexandru Elian „de 
reprobat, pentru că, fără să sugereze cu nimic unui 
străin ideea stelei serii, aduce cu sine imaginea 
adventice şi dăunătoare inteligenţii poemului a 
spiritului diabolic, răzvrătit împotriva Creatorului”. 

(AI. Elian. Cu privire la traducerile franceze ale 
poeziilor lui Eminescu, în Convorbiri Literare, 
Numerele 6-7-8-9, lunie-Sept., 1939) 


acă privim cererea astrului hyperionic 
[): o posibilă răzvrătire, ideea unui geniu 
căzut, parte a nemuririi, ar fi absurd să 
admitem că divinitatea ar putea renunţa la o entitate 
primordială veşnică şi atunci ideea unui simbol 
pentru îngerul căzut e mai mult decât acceptabilă. 
P. Niculesco traduce, speculând sensul verbului 
a cădea (înger căzut, „alungat”): „Mais il ne tombe 
plus comme les autres fois/ Dans les mers de toute 
sa distance:/ — «Visage de lut, que timporte-t-il ă 
toi/ Si c'est un autre ă ma place?// Dans votre cercle 
&troit vivant,/ Vous &tes entoures de joies,/ Mais moi, 
dans mon monde je me sens/ Immortel et froid.»” 
Coroborând cele două traduceri, antonimele mortelle 
(feminin) şi immortel (masculin) pot produce speculaţii 
interesante! 
Nicolas Blithikiotis (Mihai Eminescu, Lumigre 
de Lune. Po&mes choisis, Edition bilingue roumain- 
frangais, Editura Geea, 2008, Luceafărul/ L'astre 
du soir (1883), pp. 271/ 272-304/ 305) traduce: „Mais 
il ne plonge plus, agile,/ En mer, comme autrefois:/ — 
Qu'emporte, en fait, 6tre d'argile/ Si c'est un autre ou 
moi? // Vivant dans votre cercle etroit/ Vous subissez 
vos sorts,/ Mais moi, ici, lointain et frois,/ Je ne 


connais la mort.” 
=> 

Sub crugul Eminescului 


sfârşitul traducerii 1883 Aprilie/ 1883 
Avril, adică data publicării în Almanahul 

„România Jună”, traduce textul aşa cum apare el 
aici, impersonal totuşi (ca o cugetare proprie, nu ca 
adresare către cineva), cu înţelesul: „Ce importanţă 
are dacă fiinţă de lut (d 'argile), de tină, de pământ, 
e altul ori eu”, eliminând apoziţia din textul românesc 
([,] chip de lut [,] cu referire doar la Cătălina, ci nu 
la întreaga „specie” lutiferă), păstrând însă semnul 
întrebării din ediţia princeps Maiorescu |, deci 
nerespectând, aici, punctuaţia din A/manah. 
Traducerea franceză a lui Nicolas Blithikiotis, dincolo 
de aceste observaţii, cel puţin cu referire la aceste 
două ultime strofe ale poemului, convin punctului 
nostru de vedere. Să consemnăm şi traducerea în 
limba greacă a aceluiaşi (Luceafărul — L'astre du soir 
- O Eorepoc, Edition trilingue roumain-frangais-grec, 
Edition Geea, Editor Elena Condrei, Botoşani, 2003). 
[O Esperos,; ca în latină: H6&sperus; Hesperos, grec. 
Horrepog, Luceafărul de seară. Personificarea greacă 
a Luceafărului în mitul principal sau un frate al 
Titanului Atlas. A fost adorat ca zeu al stelei celei 
mai strălucitoare. Alte mituri, târzii, îl confundă cu 
Heosphoros (Phosphoros), ca fiu al cuplului Astraios, 
părintele vânturilor şi al stelelor, şi Eos — Eos, Zeița 
dimineţii, fiică a cuplului Hyperion-Theia, sora lui 
Helios şi a Selenei (Soarele şi Luna); Aphrodita a 
blestemat-o să fie mereu îndrăgostită, aşa că va 
avea numeroase aventuri galante, răpind orice bărbat 
dorit. În această formă era numit de romani Hesperus 
sau Vesperugo (ca stea a zeiţei Venus) şi identificat 
cu Lucifer. Coborârea în mitologie explică şi diferitele 
traduceri: Vesper, Lucifer, Aurore, The Evening Star, 
L'astre du soir, L'Astre de Venus, Hyperion etc.] 

George Pruteanu traduce (Ateneu, nr. 6, iunie 
1970) versurile finale cu aceeaşi punctuație privind 
chipul de lut, visage de glaise, şi cu semnul excla- 
mării la finele versului 388, urmând una din variantele 
lui Maiorescu: „Mais sans plonger comme autrefois/ 
Des yeux lui fait escorte:/ — «Un autre ou moi, visage 
de glaise,/ Pour toi, si peu importe!»// Dans votre 
vie sans horizon/ Trop de hasard se mâle./ Dans 
l'univers ă moi, je reste/ Glacial et immortel.” Ar fi 
de luat în considerare şi alte traduceri, numeroase 
în limba franceză, engleză sau italiană, precum 
excelenta traducere a lui Emanoil Marcu, traducător 
de mare profunzime şi înţelegere a creaţiei emines- 
ciene, dar „modelul” maiorescian, în privinţa punctu- 
aţiei, aici, e deosebit de puternic, de influent, şi 
pentru editorul ori criticul român, şi pentru traducător. 
Numai cunoscătorul de limbă română poate înţelege 
cuvântul chip şi un bun cunoscător al universului 
poetic eminescian, pentru că aici se opune chipul 
de lut al Cătălinei şi al tuturor lutiferilor, eu ori altul, 
eu şi altul, şi altul..., cei ce trăiesc în cercul strâmt, 
unde norocul petrece şi imaginea închipuirii „prea 
frumoasei”, asemenea unui chip de marmură frumos 
—, tot cu expresia lui Eminescu. Chip înseamnă şi 
„imagine”, şi „formă” (componentă esenţială a oricărei 
arte, cum e sculptura, de exemplu, imagine a gândirii, 
a închipuirii artistului), nu numai figură, faţă, înfăţi- 
şare. Nicio traducere nu poate fi astfel suficientă, 
Eminescu obligându-ne să privim, să ne cufundăm în 
abisurile semnificative ale limbii române şi abia atunci 
să începem să vedem: când privesc..., mă cufund..., 
văd... (parcurgând cele trei trepte ale constituirii 
artei, închipuirilor —, urmând „lecţia” Epigonilor). 


9): de excepţie realizează Paula 


Ess că traducătorul precizează la 


Romanescu. În privinţa ultimelor două 

strofe ale poemului, traducerea sa este 
poate surprinzătoare pentru obişnuinţa celor mai mulţi 
de a citi poemul cu apoziţia chip de lut, caracteristică 
atribuită doar Cătălinei şi prin extensie doar femeii, 
şi cu semnul întrebării la sfârşitul penultimei strofe. 
Traducerea ne mulţumeşte pe deplin, chiar dacă noi 
am preferat varianta din Almanahul „România Jună” 
din Viena (aprilie 1883) şi a primei publicări în ţară 
a poemului, la 25 iulie 1883, în hebdomadarul 
Dunărea din Brăila, cu virgulă după penultima strofă 
şi continuarea ideii în ultima strofă, ca raţionament 
coerent şi neîntrerupt de o întrebare care, din punctul 
nostru de vedere, nu se motivează şi nu are un 
interlocutor căruia să i se adreseze. O întrebare 
aruncată în eter nu are aici niciun sens. Semnul 
exclamării, preferat de traducătoare, credem că este 
oricum mai potrivit, pentru că înregistrează mai puţin 
o atitudine, cu retorismul implicat, cât o remarcă 
privitoare la un adevăr fundamental, al diferenţelor 
categoriale sub specie şi nu individual, doar la adresa 


Cătălinei ca femeie: „ Descend vers moi, astre dore/ 
Sur un serein rayon/ Viens dans le bois, dans ma 
pens6e/ Et eclaire mon bonheur!// Lui, il tremblait 
comme autrefois/ Sur des plaines et forâts/ Montrant 
aux solitudes le pas/ Sur les vagues mouvementees;// 
Mais il ne tombe plus dans les mers/ Comme autan 
du ciel neutre:/ Ne ten fais pas, tre de terre/ Si 
c'est moi ou un autre!// Vivez dans votre cercle etroit/ 
Poursuivant votre chance,/ Dans mon ciel je reste 
froid,/ Immortelle existence.” (Mioriţa, Legenda 
Meşterului Manole, Luceafărul: trilogie = Mioritza, 
The Master Manole's legend and Lucifer: trilogy, = 
Mioritza, La Legende du Maitre Manoli et Hypgrion: 
trilogie. Luceafărul — Lucifer — Hypgrion. Mihai 
Eminescu. Translated by Corneliu M. Popescu. 
Traduit par Paula Romanescu, Editura Arhiepiscopiei 
Argeşului şi Muscelului, Curtea de Argeş, 2013.) 

Noi am preferat punctuaţia din Almanah şi 
Dunărea, pentru că micşorează ideea de implicare 
emoţională a astrului după revenirea la cer, menită 
primordial, prin ceea ce Eminescu numea „legea 
Creării”. Paula Romanescu nu aşază „rostirea” 
hyperionică între ghilimele şi nici nu o introduce prin 
linie de dialog, ceea ce poate fi o alegere judicioasă, 


chiar dacă modelele, cele mai multe, folosesc 
această punctuație (cu precizarea că mai ales linia 
de dialog a avut parte de analize diferite, pentru 
că aici nu mai poate fi vorba de dialog, de vreme 
ce visul fetei se sfârşise). Traducerea 6tre de terre 
pentru chip de lut ne duce direct către o versiune 
de manuscris: „Ce-ţi pasă ţie din pământ/ Dac” oiu 
fi eu sau altul”. Etre de terre o înţelegem nu atât 
ca „fiinţă”, cât ca „făptură de pământ”, şi chiar ca 
„făptură pâmânteană”, aceasta între alte traduceri: 
figure/ face/ visage de glaise, d'argile, 6tre d'argile, 
mortelle, chiar visage de lut. 


arată că Hyperion nu ar putea avea decât 

o vorbire interioară, adresarea către un 
anumit interlocutor e imposibilă: „Hyperion vedea din 
spaţ/ În ochii lor nesaţul” > „Hyperion vedea de sus/ 
Uimirea-n a lor faţă”. Or, e absurd să ne închipuim 
un reproş direct adresat fetei, chiar dacă ea răspunde 
amorului pajului, îmbrăţişării lui, îmbrăţişându-l: „Abia 
şi 'ntinde el un braţ/ Şi ea la prins cu braţul” > „Abia 
un braţ pe gât i-a pus/ Şi ea l-a prins în braţă.” Mai 
mult, gândul lui Hyperion e gândul A-Tot-Puternicului 
ce sună în esenţa lui luminoasă: „|| trec adânc fiorii 
cruzi/ Ai nefiinţei crude/ Şi izvorându-i în auz/ Un glas 
adânc se-aude: > „Şi i se naşte în auz/ Un glas 
ce-abia se-aude:// — Hyperion ce din genuni/ Răsai 
c'o 'ntreagă lume...” (Cf. Ms. C. 2288, v. 313-318.). 
Restabilind în gând menirea fiecăruia, se dizolvă 
complet şi ideea de răzbunare a smăului, a duhului, 
mândrului geniu (der Geist) din basm. 

Varianta din manuscrisul C. 2261, Legenda 

Luceafărului, cea mai apropiată de forma finală, 
nu pune ultimele şase versuri între ghilimele, chiar 
dacă ele sunt introduse prin linie de dialog. Fiind 
o constatare a unui adevăr esenţial care diferenţiază 
în categoriile Fiinţei, o punctuație mai puţin restrictivă 
e de admis şi credem că aceasta era şi intenţia lui 
Eminescu, un fel de exprimare oraculară definitivă: 
— Ce-ţi pasă ţie chip de lut/ Dac 'oiu fi eu sau altul// 
Trăind în cercul vostru strimt/ lubirea vă petrece/ 
Ce eu, în sufletul meu simt/ E nemurirea rece. > 
Trăiţi în cercul vostru strimt/ Şi în favoarea sorții/ Căci 
ceea ce în suflet simt/ E voluptatea morţii. (Legenda 
Luceafărului); — „Ce "ţi pasă ţie, chip de lut/ „Dac-oiu 
fi eu sau altul,// „Trăind în cercul vostru strimt/ 
„Norocul vă petrece,/ „Ci eu în lumea mea mă simt/ 


N u numai variantele din manuscrise ne 

„Nemuritor şi rece.” (Luceafărul, cu punctuaţia 

din Almanah şi Dunărea, cu o punctuație foarte 
curgătoare, fluidă, minimum restrictivă şi în cadrul 
versurilor penultimei strofe şi între cele două ultime 
strofe. Ghilimelele sunt puse conform scrierii epocii, 
la începutul fiecărui vers.) În Ediţia | Maiorescu: — 
«Ce "ţi pasă ţie, chip de lut,/ «Dac oi fi eu sau altul! // 
«Trăind în cercul vostru strimt/ «Norocul vă petrece -/ 
«Ci eu în lumea mea mă simt/ «Nemuritor şi rece.» 
În alte ediţii Maiorescu, penultima strofă va avea în 
final fie semnul întrebării, fie semnul exclamării, fie 
punct. Editorii care au urmat au ales dintre aceste 
trei variante. Noi am ales, aici, punctuaţia pentru 

care am argumentat, cea din Almanah şi Dunărea. 

E curios că şi Perpessicius, deşi considera „la înche- 
ierea că textul Luceafărului, aşa cum a fost modificat 
de Maiorescu în ediţia sa, acceptat, după aceea, de 
mulţi dintre editori, nu are niciun temeiu să fie admis” 
şi că „singura versiune valabilă e aceea a Almanahu- 
lui, pe care o reproduce şi ediţia de faţă, vol. |, pag. 
167-181.” (Opere. Vol. II, p. 454), în ediţiile 1956, 
1958 (M. Eminescu. Poezii, ESPLA), va prelua parţial 
punctuaţia lui Maiorescu pentru ultimele două strofe 
ale poemului, cu apoziţia [,] chip de lut [,] (nu liber 

de punctuație după versul 387, cf. Almanahului şi 
Dunărea), cu semnul întrebării la sfârşitul penultimei 
strofe (nu cu virgulă, ca în Almanah), sub linie 

de dialog şi ghilimele toată rostirea lui Hyperion 
(Maiorescu punea ghilimele, dar nu şi linie de dialog). 


curios cu atât mai mult, cu cât 
= Perpessicius va data, în aceste ediţii, 
la sfârşitul poemului „1883, aprilie” (data 
publicării în Almanah şi nu a vreuneia din ediţiile 
Maiorescu). Călinescu va prelua pentru finalul 
poemului varianta lui Maiorescu, cu apoziţie şi 
cu semnul întrebării. Garabet Ibrăileanu pare cel 
mai supus „înnoirilor” lui Maiorescu, pentru ediţiile 
cu semnul întrebării şi cu eliminarea a patru strofe 
din rostirea Tatălui —, Eternul, Bunul. Nici el nu 
pune pentru cele şase versuri finale linie de dialog. 
Preface însă strofa 81, supusă la numeroase dispute, 
din „lar tu, Hyperion rămâi/ Oriunde ai apune.../ 
Cere-mi cuvântul meu de-ntâi —/ Să-ţi dau înţelep- 
ciune?” în „lar tu, Hyperion, rămâi/ Ori unde ai 
apune.../ Tu eşti din forma cea de "'ntâiu,/ Eşti 
vecinică minune.” Nici strofa aceasta din Ms. 
Legenda Luceafărului, nici versiunile la aceeaşi strofă 
din acest manuscris (v. 349-352) şi nici din celelalte 
nu cunosc varianta lui Ibrăileanu, nicăieri forma cea 
de 'ntâiu şi nici vecinică minune: „Însă luceafăr tu 
rămâi/ Ori unde te-ai şi pune/ Din chiar puterea mea 
de "'ntâiu (a)/ Sorbind înţelepciune” > (a) „Şi din 
gândirea mea de 'ntâiu” > „Dar tu Hyperion rămâi/ 
Ori unde te-ai şi pune.../ Vrei din cuvântul meu de 
"ntâiu/ Să-ţi dau înţelepciune?” În varianta D. 2260, 
un singur vers schimbat parţial: „Când tu Hyperion 
rămâi,/ De nu mai poţi rămâne...” Celelalte cuvinte 
sunt, până la unele diferenţe de nuanţă, sinonime: 
puterea mea (= „puterea minţii”, „puterea gândirii”, 
„a cuvântului”), gândirea mea, cuvântul meu. Forma 
cea de 'ntâiu nu e în afara gândirii poetice a lui 
Eminescu, dar e riscant, aici, de a vedea o formă, 
chiar iniţială, pentru că în text aici nu e vorba de 
o existenţă materială, ci de gândul zămislitor, de 
cuvântul zămislitor, de însuşi Cuvântul, de Idee, de 
Esenţa care va da „substanţă” tuturor celor făcute, 
Înţelepciunea primordială care toate le face, stabilind 
de la început diferenţele categoriale şi toate para- 
doxiile devenirilor succesive. Această înțelepciune 
şi-o reaminteşte Hyperion, el însuşi redevenind 
Gând, nemuritor şi rece, lumină din lumină. 
În engleză (The Evening Star): „But he falls 
not as he did once/ From his height into swells:/ 
— «What matters thee, clod of dust, if/ Tis me or some 
one else?»” Clod of dast s-ar traduce „bulgăre (de 
pământ) de pulbere, de praf, de ţărână” (cuvinte din 
vocabularul lui Eminescu, simboluri pentru ceea ce 
e trecător: „țărâna cea grea” — Epigonii; „noroiul greu 
al prozei”). [In spaniolă (E/ Lucero): „Pero no cae 
como el pasado/ En mares desde las alturas:/ — «Que 
te importa, faz de terra,/ Si soy yo o cualquier otro?”] 
Corneliu M. Popescu tălmăceşte titlul Luceafărului, 
în traducerea sa în limba engleză, ca Lucifer — „înger 
căzut”, „coborât”, avatar, întrupat în lumea de jos — şi 
păstrează apoziţia fair face of clay (faz de terra; face/ 
figure de terre/ mortelle; volto di polve), aşezată între 
virgule. Fair face of clay e o traducere foarte interesan- 
tă, traducătorul intuind parcă mai mult: fair înseamnă 
şi „frumos”, dar şi „blond”, face = „chip” şi, poate, 
„închipuire”, iar clay = „lut”, „pământ”, „tină”. 
> 

Sub crugul Eminescului 


închipuire de lut” (muritoare), „blond chip de 

tină” (fata „cu blonde plete”, cu plete lungi 
bălaie), dar şi chipul ca de ceară, palid, de copilă: 
„And Lucifer, alone in space,/ Her tender summons 
heard,/ A planet o'er the ocean's face/ That trembled 
at her word,// But did not plunge as in former day,/ 
And in his heart did cry:/ «O, what care you, fair face 
of clay,/ If it be he or 1?// Still earth shall only earth 
remain,/ Let luck its course unfold,/ And | in my own 
Kingdom reign/ Immutable and cold.»” Se traduce 
Immutable pentru Nemuritor, dar cuvântul în engleză 
pare a da exact sensul nemuririi/nemorţii (nemoarte, 
la Cantemir, cu semnificaţia „etern”) astrului, în deplin 
consens cu semnificaţiile de profunzime, însemnând 
şi „neschimbător”, „mereu de aceeaşi esenţă” 
nemuritoare, ceea ce nu devine, ceea ce este, 
imutabilitate = „fixitate”, „imuabilitate”, „permanenţă”. 
Hyperion cerea schimbarea într-o fiinţă umană 
muritoare: Şi pentru toate dă-mi în schimb, şi 
primeşte răspunsul: Noi nu avem nici timp, nici 
loc/ Şi nu cunoaştem moarte. Acest immutable se 
coordonează cu începutul ultimei strofe, făcând 
diferenţa între norocul ce se petrece, ce „trece peste”, 
schimbător în cercul strâmt al sorții omului, şi regatul 
eternității immutabi!: Still earth shall only earth 
remain,/ Let luck its course unfold. Corneliu M. 
Popescu pune între ghilimele gândirea, meditaţia 
hyperionică, în concordanţă cu lecţia reamintită 
a Tatălui. Nu pune punct după antepenultimul vers 
al poemului (v. 396), care să despartă caracteristicile 
diferite ale sale faţă de lutiferi, înainte de conjuncţia 
adversativă, ci, continuând cu virgulă, cum e firesc 
şi gramatical, şi logic. Considerăm că traducătorul 
a intuit o diferenţă între a traduce eu sau altul 
şi el sau eu („Îfitbe heor!”). 

Geo Vasile traduce în italiană sub titlul Espero: 
Ma piu non piomba come allora/ Nei mari dagli alti:/ 
— Che importa te, volto di polve/ Se fossi io od altri? 
Păstrează integral punctuaţia impusă de Maiorescu. 
Reţinem, deşi referinţa este la astru, că acesta e palid 
la faţă, la chip: E pallido in faccia. Luceafărul va fi 
tradus şi de profesorul Clark încă din 1931 şi publicat 
în Suplimentul literar al ziarului „New York Herald”. 
Să notăm că poemul a fost tradus şi în aromână: 
Eminescu, Mihai, Poezii = Puizii: Ediţie româno- 
aromână de Chirata lorgoveanu — Bucureşti: Editura 
Minerva, 1981. Acad. Adam Puslojiă traducea în limba 
sârbă, cu titlul sugestiv, magistral tălmăcit: Lucearnic, 
Luceafărul, „pe care — cum ne spune -— parţial 
l-am tradus, publicat, dar e intraductibil. Pentru 
că Luceafărul nu e stea, nu e Venus, Venera, e 
masculinul. Şi nu doar atât. Este stea de seară şi 
stea de dimineaţă. La unirea luminii cu întunericul. 
Am găsit pe 18 februarie, pe când m-a lovit 
Dumnezeu cu pumnul, fiindcă am căutat cuvintele 
în limba sârbă. Trebuia să le inventez. Aşa s-a 
născut «Lucearnic». E şi masculin, şi lucitor, 
şi ciornâi — negru, întuneric.” Nume ce îmbină ideea 
de astru al serii, al înnoptării, dar şi al zorilor. 


[D):: „frumos chip de lut”, „frumoasă 


1969 şi studiile critice ale acesteia au adus 

preţioase informaţii privitoare la înţelegerea 
mai profundă a poemului Luceafărul şi din perspec- 
tiva filosofiei Hyndustanului, a Upanişadelor şi 
Vedelor. Cercetătoarea făcea şi observaţia că 
„Eminescu e singurul poet european care a făcut 
India nemuritoare în ţara sa”. Între altele, să reținem 
mărturisirea referitoare la lectura Luceafărului care 
i-a sugerat „de la început că repaosul dorit de 
Hyperion e tot una cu cuvântul sanscrit nirvrti din 
filosofia indiană”. De aceea, va traduce repaos prin 
acest cuvânt, cu înțelesurile date de Legile lui Manu 
şi înrudirea cu procesul cosmogonic descris de Manu: 
„Când acest Dumnezeu se deşteaptă, lumea îşi 
împlineşte îndată funcțiunea; când adoarme, spiritul 
afundându-i-se într-o adâncă odihnă, atunci lumea 
se descompune; căci în timpul somnului său liniştit, 
fiinţele însufleţite şi înzestrate cu principii de acţiune 
îşi încetează funcțiunile şi simţirea cade în nemişcare. 
Şi când ele au fost absorbite în sufletul suprem, 
atunci acest suflet al tuturor fiinţelor doarme fără grijă 
în cea mai deplină linişte” — Mânava-dharma-săstră. 
(Apud Amita Bhose, Eminescu şi India, Junimea, 
Eminesciana 12, laşi, 1978, p. 127) În Dunărea: 
chaos, repaos şi repaus: „Din chaos, Doamne-am 
apărut/ „Şi 'maş (m'aş) întoarce 'n chaos.../ „Şi din 
repaus m'am născut,/ „Mi e (mi-e) sete de repaos” 
(cu cele două greşeli de tipărire (maş şi mi e). 

„The union of kavyapurusha with sahityavidya 


Țrecssiat în bengali a Amitei Bhose în 


Anul XIV m 


in vaidarbhi riti could be for a modern poetical mind 
the correspondence of heaven with earth. Diabolical 
or paradisaic, the poetic correspondences — rasa- 
dhvaniah — reveal, through the prayoga of the poet, 
a selfpoetry as rasavada and sarasvatyasattvam, an 
alchemy of grief and of verb. In Kalidasa's compari- 
son of poetry to Ardhanariswara, the goddess Parvati 
is vak or sabda and god Paramesvara is artha, their 
union is Ardha narishvara signifying, as V. Raghavan 
reminds it, the greatest ideal of poetry variously 
emphasized as sahitya sammitatva etc. Or, the love 
between Hyperion and Cătălina in Eminescu's 
«Luceafărul» evokes beyond the myths a neoteric 
Ardhanarishwara. One can see Lucypherus as a 
biblical Ravana, but Eminescu's Hyperion is closer 
to Jayadeva's Krishna and one can read «Luceafărul» 
as the «Gitagovinda» of Romanians.” Toate aceste 
asocieri sunt încă o dovadă a unui Eminescu 
transmitic, transcultural, transistoric, a unei opere 
unificatoare a gândirii umane dintotdeauna, integrată 
în spiritualitatea românească şi cu aparatul poetic, 
istoric, profund, al limbi române —, creaţie româneas- 
că desăvârşită, intrând ea însăşi în universalitate. 

În limba maghiară, în traducerea Mariei E. Berde: 
Az esticsillang (Luceafărul): „De meg nem ejtic a 
szavak/ Elhagyni fânt a keket:/ — «Hogy en vagy maăs, 
te saralak,/ Oly mindegy az teneked// Elven belul egy 
szuk kSr&n/ Halal vâr udvâtâkre —/ Hideg hazâmban 
nincs Sr6m,/ De €lek €n Sr6kre».” Se păstrează 
apoziţia, între virgule, chip de lut, dar punctuaţia 
la sfârşitul penultimei strofe e prilej de analiză, 
dacă nu e vorba de o preluare deficitară. 

Traducerile diferă şi în funcţie de cum înţelege 
fiecare textul, fie că e vorba de luceafărul de dimi- 
neaţă, fie de luceafărul de seară, de Venus, L 'Astre 
de Venus, Lucifer, Luceafer, the day-star, the morning 
star, the evening star sau Vesper, Aurore, Vesper 
(în portugheză). Versurile „Şi cât de viu s-aprinde 
el/ În ori şi care seară,/ Căci este sara "n asinţit/ 

Şi noaptea o să 'nceapă” ne trimit la astrul-răsărit 

de seară şi prelungit în noapte şi în somn. Dacă 
aprofundăm versurile momentului întâlnirii cu pajul, 
avem imaginea unui astru-răsărit de zi, a cărui lumină 
continuă să o tulbure pe Cătălina: „Dar un luceafăr, 
resărit/ „Din liniştea uitării,/ „Dă orizon nemărginit/ 
„Singurătăţii mării...” În final, „Ea, îmbătată de amor,/ 
Ridică ochii. Vede/ Luceafărul. Şi 'ncetişor/ Dorinţele-i 
încrede...” Adam Pusloji€ va găsi, înțelegând această 
dublă „ipostază” în interiorul astrului, aşa cum e şi 
„dubla” ipostază a astrului, Luceafărul şi Hyperion, 

şi va traduce Lucearnic, pentru a le cuprinde pe 
amândouă: astrul de seară şi astrul de dimineaţă, 
sub raza cărora va adormi şi se va trezi prea 
frumoasa, dar şi astrul nopţii. 


Sosnin, se păstrează apoziţia şi semnul 
întrebării la sfârşitul penultimei strofe (Mihail 

Lupaşco traduce /lyuaqpap în cartea 3aeaoka 
9munecky, 2015): „Ho ne copBanca c BbiCOTbI,/ 
He nan Ha mHo Mopckoe.../ — He Bce nb paBHo, 
c keM 6yneub Tbl?/ C npyruM unu co MHoto?” Cele 
mai multe traduceri urmează textul lui Maiorescu 
şi în privinţa numărului de strofe (94). Traducerea 
în bulgară [Boris Kolev: M. Eminescu: Hiperion 
(Luceafărul), Dobrici, 1933, 32 p.], de exemplu, care 
numerotează fiecare strofă, sub titlul Hiperion: XCIII. 
„No nivga ne Ste pomisli pak/ Da sleze ot nebeto tuk:/ 
— «Kavko za tebe, o zemen prah/ «Ako sâm azili 
drug?// XCIV. «Zivota vi kratak | nerad/ «Nek | ot 
Stast e ozaren,/ «A azi se Cuvstvam v moja svjat/ 
«Bezsmărten vecen | studen».” (Apud. Alexandru 
lordan. Eminescu în literatura popoarelor din 
Peninsula Balcanică. 1. În literatura bulgară; în 
Convorbiri Literare, Anul LXXII, Numerele 6-7-8-9, 
lunie-Sept., 1939. Academia Română. „În şedinţa 
solemnă din 16 iunie a.c., prezidată de M.S. Regele 
Carol al II-lea, Academia Română a comemorat 
cincizeci de ani dela moartea poetului Mihai 
Eminescu.” Şedinţă deschisă de Cuvântarea M.S. 
Regelui şi Cuvântarea D-lui Prof. C. Rădulescu- 
Motru, Preşedintele Academiei Române.) 

Portugheza traduce titlul ca Aurore, „Zori de 
zi” (dar şi Vesper), ceva mai aproape de francezul 
aube, „revărsare de zori”, „răsărire”, dar sugestia este 
şi „Astrul de dimineaţă”, „Luceafărul de dimineaţă”. 
Traduceri s-au făcut în peste 150 de limbi, în peste 
250 de state de pe toate continentele, interesante 
fiind traducerile în hindy şi bengali, limbile asiatice, 
chineză, de exemplu, sau în limbile arabe şi slave. 

Să precizăm că fata din rude mari îşi înţelege 

exact condiţia existenţială, de fiinţă muritoare, cu 
minte şi cuminte (cum îi propune pajul: Vom fi cuminţi 
şi teferi). Când ea spune Deşi vorbeşti pe înţeles/ Eu 
nu te pot pricepe nu e semnul neputinței ei raţionale; 
dimpotrivă, ea spune că înţelege foarte bine dorinţa 
astrului, chemarea sa, dar nu poate pricepe cum ar 
putea fi posibilă trecerea ei între nemuritori, când, 

ca orice fiinţă din „registrul median” al Fiinţei, omul, 
şi animalitatea, „registrul de jos” al Fiinţei, sunt desti- 
nate doar norocului şi fericirii efemere şi nu nemorții, 
aşa cum hotărâse Cuvântul de ntâiu. (Animalitatea 
nu cunoaşte nici fericirea, nici norocul, neavând 
conştiinţa sinelui şi a lumii; doar fiinţa umană este 
fiinţă tragică şi numai în măsura în care este 
conştientă de propria limită; divinitatea e nemuritoare 
şi conştientă de propria eternitate, iar animalitatea 
nu poate fi tragică pentru că nu conştientizează 

că e fiinţă muritoare. Ori tocmai acest lucru ne arată 
o copilă care are limpede conştiinţa apartenenţei, 
devenind astfel un exponent al tragismului fiinţelor 
lutifere.) Oda (în metru antic) făcea trecerea de la 
„Nu credeam să-nvăţ a muri vrodată:/ Pururi tânăr, 
înfăşurat în manta-mi,/ Ochii mei nălţam visători la 
steaua/ Singurătăţii.” la „Ca să pot muri liniştit pe 
mine/ Mie redă-mă” (Ediţia | Maiorescu, Decemvrie 
1883) Nu e întâmplătoare punerea alături a Lucea- 
fărului, Odei (în metru antic) şi Glossei. Unele 
versiuni ale G/ossei figurează în acelaşi manuscris 
(ms. 2275B) cu Luceafărul, iar unele sentinţe pot 

fi un îndreptar de analiză şi pentru poemul simfonic 
al Luceafărului: „Numai oamenii se-ndeasă —/ Cer 
pomeni de la pre înnaltul”; „Vreme trece, vreme vine/ 
După moarte zori de zio,/ Şi e rău şi e şi bine/ După 
cum vei socoti-o...” Versurile au produs o veritabilă 
polemică între ediţia Mazilu, Gh. Bogdan-Duică, pe 
de o parte, şi Perpessicius, pe de alta. Bogdan-Duică 
opina că „Glossa a ieşit ca o rămurică, din trunchiul 
Luceafărului”, în timp ce marele editor considera 

că „departe de a fi «o rămurică ieşită din trunchiul 
Luceafărului», Glossa e mai curând trunchiul”, cu 
concluzia că „în fond, ne aflăm în faţa unor altoiuri 
reciproce între două varietăţi cu fizionomia lor 
diferită”. (Perpessicius, Op. cit., Vol. III, p. 103) 


trofele următoare cuprind ideea formulată 
SS Demiurg privind diferenţele categoriale 
ontologice, dar şi ideea din final, în care 
rezonează în gândul lui Hyperion gândurile Părintelui 
(„Parcă lui de susu-i pasă/ De-o fi unul de-o fi altul”): 
„Tot ce-a fost or o să fie/ De apururi faţa este/ 
Stingerea pe vecinicie/ E părere şi poveste// Treacă 
stelele de sară/ Ca şi frunzele pe vânturi/ Şi pămân- 
turile piară/ Şi s-or naşte iar pământuri// Numai omul 
se atârnă/ De speranţă şi părere/ Ca şi când ar fi o 
bârnă/ Visul rece care piere” (a. ms. 2277); „In zadar 
şi sori şi stele/ S-ar părea că-s trecătoare/ Învălişuri 
toate cele/ Sunt fiinţei ce nu moare// Lumi urmează 
cu grăbire/ A lor sferice ocoluri/ Pe când zeii-n 
neclintire/ Nu au timp şi nu au goluri” (b. ms. 2275B); 
„In sămânţa prizărită/ Sunt păduri întregi şi neamuri/ 
Pe-orice frunză-i zugrăvită/ Un întreg copac cu 
ramuri// Numai timp de-i da să crească/ Numai spaţiu 
să se-ntindă/ E-o pădure bătrânească/ [Intr-un] singur 
fir de ghindă// Numai oamenii se-ndeasă/ Cer pomeni 
la pre înnaltul/ Parcă lui de susu-i pasă/ De-o fi unul 
de-o fi altul” (c. ms, 2275B) — „Ei doar au stele cu 
noroc/ Şi prigoniri de soarte,/ Noi nu avem nici timp, 
nici loc/ Şi nu cunoaştem moarte”. Peste tot în 
gândirea poetică a lui Eminescu ideea de singulari- 
tate (timp şi spaţiu) e prezentă. Construcţia nici timp 
[,] nici loc, din punctul nostru de vedere, ar trebui să 
evite virgula intermediară, înțelegând formularea ca 
nici-timp-nici-loc şi contrariul, pentru fiinţele muritoare, 
cu-timp-şi-cu-locul determinat pentru fiecare. 
Versurile „Numai zeii-n nemurire/ Nu au timp şi nu 
au goluri” ne îndreptăţesc să considerăm că golurile 
sunt cu referire la loc, la spaţiu, timpul şi spaţiul 
privite mereu împreună, nedespărţite. Toate acestea 
sunt exemplificări ale gândirii unitare şi profunde 
a poetului, adânci şi subtil nuanţate în forme poetice 
impecabile. In Luceafărul putem astfel înţelege exact 
sensul cuvântului goluri din versurile „Şi vremea- 
ncearcă în zadar/ Din goluri a se naşte”, versuri 
ce completează imaginea metaforică cuprinzătoare 
a timpului şi căilor (spaţiului) împreună: „Şi căi de 
mii de ani treceau/ În tot atâtea clipe” ori a „anulării” 
deopotrivă: „E un adânc asemene/ Uitării celei oarbe”, 
adânc şi uitare cu latenţele semnificante şi asociate 
de timp şi de loc pentru fiecare dintre ele şi împreună: 
adânc = uitarea cea oarbă, adânc — uitare oarbă, 
precum vremea — goluri; căi — mii de ani — clipe. 
— 

n ziarul Dunărea sunt interesant de urmărit, 
| fie şi numai din punct de vedere al ortografiei 

din epocă, caracterele folosite pentru anumite 
litere, dar care conţin uneori şi latenţe interpretative 
(N. Apostolescu). / semivocală (mi; de ani, florile 
argintii), Î nesilabic (azi, toți, pă-rinţi, a-răţi, bu-căţi, 
mâni, săp-tă-mâni) şi în silabe conjuncte (ce-ai 
deschis, te-ai potrivi, acu-i acu, ţi-aşi, vițele(-)i sunt 
scrişi ca i scurt, spre deosebire de i vocală. Uneori, 
nu apare cratima între conjuncţie, subst., pronume 
şi cliticul pronominal ori vb.: să mi, mie, viţele i, reia 
mi, te oiu duce, dar prezenţa lui i (mi) ne spune clar 
că acolo trebuia să fie cratimă, exemplarul pe care 
l-am consultat fiind în unele locuri destul de precar. 
Tot aşa cum în versul Şi m-aş întoarce 'n chaos... 
nu se mai păstrează nici pauza: Şi maş întoarce n 
chaos... Evident, greşeli de tipărire! Versul Căci 
amândoi vom fi cuminţi se citeşte ca atare, şi nu Căci 
amândoi vom fi cumnaţi —, mai mult decât evident 
o neatenţie a zeţarului, a culegătorului tipografic. 

O discuţie se poate face privind folosirea apostro- 
fului şi cratimei, dar şi a folosirii liniilor de dialog şi 
a ghilimelelor, problemă clar şi îndelung explicată de 
prof. univ., editor, istoric şi critic literar, eminescologul 
Nicolae Georgescu (Mihai Eminescu. Poesii. Ediţie 
critică, Editura Academiei Române, 2012). 

În trei locuri u final e accentuat: Trecu o zi, trecură 
trei: Dar ce frumoasă se făcu, Ei Cătălin, acu-i acu... 
Accentuarea nu ţine aici numai de ortografia epocii, 
ci şi de accentuarea stilistică, de o nuanţă interpre- 
tativă vizibilă, aşa cum trebuie ţinut cont de folosirea 
apostrofului, ghilimelelor, liniilor de dialog sau a 
unor structuri, construcţii, punctuație —, toate adânc 
vorbitoare: „Luceafărul aşteaptă”; „Şi din oglindă 
luminiş/ Pe trupu-i se revarsă” etc. In Dunărea: 

„Şi din oglindă luminişi/ Pe trupu-i se revarsă”. 

Să reținem şi formele te voiu duce, ţi-oiu întinde, 

îl voiu iubi, de” ntăiu, ceriu, rătăcitoriu, nici ochiu. 
Verbul a străbate e scris a strebate, dar cu siguranţă 
s-a dorit a fi scris străbate, cu 6 (citit ). 


are 98 de strofe, şi nu 94, cum stabilea 

(incorect) Maiorescu sau prin eliminarea 
unor structuri, cuvinte care puteau părea „nepotrivite” 
geniului poetic eminescian. 98 de catrene înseamnă 
392 de versuri. 98 este multiplu de 7 (2x7*7), cifră 
magică (formulă „veşnică, ca cuvintele lui Dumnezeu, 
pe care el le-a rostit la facerea lumii, formule, pe 
care le ai toate scrise în cartea pe care ţi-am împru- 
mutat-o”), cu impact semnificativ în creaţia emines- 
ciană (în Sărmanul Dionis, de exemplu): ca în ciu- 
datul raţionament al maistrului (citeşte: ma-is-tru-lui) 
Ruben: „-— [...] Pe fila a şaptea a cărţii stau toate 
formulele ce-ţi trebuiesc pentru asta. Şi tot la a 
şaptea filă vei afla ce trebuie să faci mai departe. 
[...] Dar vei fi băgat de seamă o împrejurare: 
cartea mea cetind-o în şir rămâne neînţeleasă... 
dar ori de unde-i începe, răsfoind tot la a şaptea filă, 
o limpezime dumnezeiască e în fiecare şir. —- Aceasta 
e o taină pe care nici eu nu o pricep, şi se zice, că 
unui om încredinţat despre fiinţa lui Dumnezeu nici 
nu-i poate veni în minte cugetul ascuns în această 


Țar publicat atât în ARJ, cât şi în Dunărea 


Sub crugul Eminescului 


ciudată numărătoare.” 

Am mai adăuga, cu rezerva îndrăznelii analitice, 
că „uvertura” Simfoniei Luceafărului (D. Caracostea) 
cuprinde 7 strofe; că partea a cincea a poemului 
de la „Porni luceafărul. Creşteau...”, la „Şi vezi 
ce te aşteaptă”, cu zborul hyperionic şi Cuvântul 
Părintelui, cuprinde 21 de strofe (3*7); că ultimele 
7 strofe (de la „Hyperion vedea de sus” — strofa 92, 
până la punctul final, revin la idila dintre Hyperion şi 
prea frumoasa, deschisă în „uvertură”, obligându-ne 
să vedem că frumuseţea ei este, trebuie să rămână 
absolută, unică, ca Frumuseţe în sine şi să păstrăm 
modelul frumuseţii neîntrupate, de aer, a frumoasei 
lacului din basmul Miron sau frumoasa fără corp (Die 
Jungfrau ohne K&rper), de fapt, esenţa semnificaţiilor 
poemului, care construieşte diferenţele categoriale şi 
punctul de întâlnire, Central, dintre cosmic şi terestru: 
Ideea. 

Nu mai e vorba de frumuseţea ce se făcu, aşa 
cum vede pajul, adică de devenire, şi de relativitatea, 
efemeritatea oricărei deveniri, şi despre care se va 
putea spune „se trecu”, ci de Frumuseţea neîntrupa- 
tă, una, nepieritoare, ca niciodată. În Dunărea: o 
dată, scris nici odată (A fost ca nici odată) şi, apoi, 
nici o dată: Dară pe calea ce-ai deschis/ N'oiu merge 
nici o dată! —, ceea ce pare a conţine un accent 
distinct, întărit de semnul exclamării: nici măcar o 
dată, pentru că ceea ce-mi ceri tu nu mi-a fost dat! 


în absolut a frumuseţilor relative întrupate 

şi Frumosul în sine, ca idee, devorator, 
dându-i în poem un conţinut profund filosofic: „...de 
câte ori voia să plece, îl înlănţuia minunata frumuseţă 
a fecioarei, ce nu se putea asemăna cu nimic; dar, 
tot timpul cât rămase la ea, fu mistuit de dorinţi 
neîndestulate. În cele din urmă, nu mai putu să 
rămâie acolo. Îşi aminti de tânăra lui nevastă în 
floarea vârstei, de strângerea ei de mână, de 
sărutarea, de îmbrăţişările ei, şi-l cuprinse dorul 
de soţia părăsită...” (Miron şi frumoasa fără corp) 

Credem că volumul princeps ar fi cuprins 70 de 
poeme, dacă o coală tipografică, din cele 20 trimise 
la tipografie, nu s-ar fi rătăcit. Asta ar fi constituit un 
argument al împărţirii volumului în septade, structuri 
de câte şapte poeme (7x10 = 70), ce s-ar fi citit astfel 
pentru a căpăta coerenţa necesară. 

În toate analizele ar trebui să ne bazăm pe textul 
din ARJ şi pe cel din Dunărea, la care se adăugă 
variantele din Caiete, din atât de cuprinzătorul şi 
epuizantul /aborator al gândirii poetice eminesciene. 
Textul din Dunărea este prefaţat de un scurt comen- 
tariu, semnat A.D. (Alexandru G. Djuvara), pe care-l 
considerăm primul text critic publicat, referitor la 
poem. În oraşul Brăila s-a publicat pentru prima 
dată în ţară poemul Luceafărul, după ce în luna 
aprilie 1883 se publicase în Almanahul Societăţii 
Studenţeşti „România Jună” la Viena. Să reținem 
şi faptul că în Almanah, conform datelor confirmate 
în documente, s-a păstrat ortografia autorului, 
că „ortografia originală s-a păstrat cu sfinţenie”, 
ca şi „confruntarea celor două autografe — Eminescu, 
încorporate în alegoria reginei, Carmen Sylvei”. 


= minescu surprindea exact diferenţierea 


(Cf. Perpessicius, op. cit., II, p. 444.) 

La Brăila, poemul Luceafărul este publicat de 
Alexandru G. Djuvara (A.D.), în nr. 12 din 25 iulie 
1883 al ziarului Dunărea, ziar şi tipografie înfiinţate în 
anul 1838 de cărturarul loan Penescu. Tot Alexandru 
G. Djuvara va traduce poemul Luceafărul în limba 
franceză, înainte de traducerea lui în limba germană 
de către Mite Kremnitz (Marţi 25 Januarie/ 6 Fevr,, 
83, seara la Kremnitz, Mite reciteşte, „pusă la punct 
desigur”, traducerea Luceafărului — cf. Maiorescu, 
Însemnări zilnice, II —, ce va apărea în Rumânische 
Dichtungen, ediţia a Il-a, în două locuri — Leipzig, 
Wilhelm Friedrich, şi, respectiv, Bonn, Emil Strauss). 

Luceafărul este publicat la Brăila înainte de a fi 
publicat în revista Junimii, Convorbiri Literare (XVII, 
5, 1 August 1883), care reia integral versiunea din 
Almanah. E posibil ca Al.G. Djuvara să fi preluat şi el 
poemul din Almanahul apărut la Viena şi să fi predat 
tipografiei fie un exemplar al publicaţiei studenţeşti, 
fie o transcriere proprie. Perpessicius considera că 
„singura versiune valabilă este cea a Almanahului”, 
pe care o reproduce în ediţia sa critică, în vol. |, 
pp. 167-181. 

Eminescu a cunoscut oraşul-port la Dunăre, unde 
fratele său, căpitanul Matei Eminovici, a lucrat şi 
locuit ceva timp. Mihai Eminescu a trecut de cel puţin 
două ori prin oraşul Brăila; prima dată cu trupa de 
teatru condusă de lorgu Caragiale, în vara anului 
1867, şi, a doua oară, în 1869, în drum spre Galaţi, 
cu trupa de teatru condusă de Mihail Pascaly. Este 
sigur, în afara discuţiilor care se vor fi purtat la 
Junimea, de la prima lectură a poemului în 1882, 
după ce Eminescu îl va fi citit aici, că aceasta este 
prima apreciere critică publicată într-o revistă. 

Alexandru G. Djuvara (1858-1913), politician şi 
ministru de Externe român (1909-1910), om politic 
liberal, publicist şi orator de mare talent, a editat 
ziarele în limba franceză L'Etoile Roumaine şi 
La Libert& Roumaine. El îl cunoaşte pe Mihai 
Eminescu la Bucureşti, iar la moartea sa apare 
pe lista de subscripţie pentru înmormântare, 
cu suma de 60 de lei, imediat după Maiorescu. 


prin manifestări culturale sub genericul 
Eminesciana, ridicarea unui bust în parcul 
oraşului, realizarea unor expoziţii şi materiale filatelice 
etc. Ediţiile Eminesciana, ţinute fără întrerupere 
la Brăila, începând cu 1983, sunt un exemplu de 
omagiere a poetului care le-a vizitat oraşul şi unde 
s-a publicat, prima dată în ţară, poemul Luceafărul. 
Revista Lui Eminescu, editată aici, a devenit un 
important factor de cultură şi de exprimare a opiniilor 
privind opera eminesciană. 
Publicarea poemului Luceafărul acum 140 de 
ani este un moment de referinţă în istoria literaturii 
române şi universale. Poemul impune prin armonia 
formei înalt estetice, dată de farmecul limbii române, 
prin adânca, profunda cugetare filosofică şi prin 
sensibilitatea înălţătoare a emoţiei, a trăirilor pe 
care le produce, deopotrivă, omului oarecare 
şi cărturarului, esteticianului şi filosofului. 


i răilenii cinstesc memoria poetului 


Semn(al) de carte 


Angela Dina-Moţăţăianu, Ursuzisme. Prozopoeme, Ed. Biscara, Bucureşti, 
2023 

Criticul lonel Bota afirma despre un alt volum de flash-uri literare al scriitoarei 
Angela Dina-Moţăţăianu, Povestiri atomice, premiat in 2020: „Eul auctorial e 
în dialog febril cu acest suflet misterios al textelor, ...ceea ce rezultă depăşeşte 
stadiul unui simplu exerciţiu de scris sau al unui experiment literar”. Remarca 
rămâne perfect valabilă şi pentru prozopoemele de faţă! 

Apetenţa scriitoarei pentru transcenderea graniţei dintre proză şi poezie este 
întrecută doar de spiritul său ludic. Minievocările şi minimonologurile incriminează 
starea capacităţii contemplativ-reflexive a omului din prezent. 

Citite cu glas tare, prozopoemele trec printr-un clivaj senzorial, alături 
de nuanţa de absurd auditiv, ivindu-se distinct şi efervescentul imaginar vizual 
al scriitoarei.” 

Fiecare dintre cele o sută de meditații lirice ne poate face să trecem printr-o 
succesiune de stări nebănuite ale propriului nostru sistem etic şi estetic. Căci, 
dacă ar fi să mă raportez la o altă afirmaţie a lui lonel Bota despre scrierea 
Angelei Dina-Moţăţăianu, volumul de faţă probează la scară micro faptul că 
„omniscienţele eului său auctorial se mişcă între a fi, a trăi, a visa, a crea”. 

(Sara Mina, pe coperta a patra) 


Mihai Neagu Basarab, Nu vorbe, ci fapte!, Ed. Magic Print, Oneşti, 2021 
Mihai Neagu Basarab (n. 3 mai 1946 în Bucureşti, absolvent al Facultăţii 
de medicină, de profesie medic psihiatru) este un experimentator, în piese 


24 Anul XIV m 


Nr. 7 (152) m 


foarte scurte, de obicei într-un act, al teatrului 
absurdului, în descendență ionesciană şi beckettiană. 
Cu excepţia câtorva, (...) compunerile dramatice ale lui 
Mihai Neagu Basarab par a fi destinate mai degrabă 
cititorilor decât spectatorilor, prin dialectica concentrată de idei pe care o practică 
autorul, ca şi, aparent, lipsa lor de pitoresc. Aşa misogina Laleaua galbenă (1967) 
sau monologul dramatic Profesorul şi restul lumii, altă parabolă mizantropică, 
Într-un spital (1971)... Cea mai bună dintre toate prin chiar caracterul ei popular, 

ni se pare a fi piesa într-un act Nu vorbe, ci fapte! (1972), unde verva ironiei de 
sorginte Jarry sau Urmuz, asezonată pentru circumstanţe, atinge una din culmile 
ei şi indică în autor un posibil prozator cu totul remarcabil. Caragiale, de ase- 
menea, se află în vederile 

lui. Căci în această mică . 

piesă transformă în curată VRSUzISME SOMA SEAGI MASARAR 
proză ceea ce numim E? Alb 

prezentarea personajelor, 2 a CAM" 

acţiunea, decorul etc., AS i a 
textul dramatic propriu-zis 
fiind limitat la trei replici 
finale, foarte scurte, ca 
spre a sublinia ideea 
demagogică din titlu. (...) 
(lon Rotaru, O istorie 

a literaturii române, volumul 
3, Ed. Minerva, 1987, 
reluare pe coperta cărţii) 


NU VORBE, CI FAPTE! 


— — În 
ANGELA DINA-MOȚĂȚĂIANU 


lulie 2023 


Urmuziana 


eşi, cum se spune, 
a curs multă cer- 
neală „critică“ 


şi „analitică“ pe marginea 
creaţiei urmuziene, a noutăţii 
şi primatului ei în avangarda 
românească şi europeană, 

zii cred că acum, la împlinirea a 
140 de ani de la naşterea scriitorului şi la centenarul 
trecerii lui în eternitate, este util şi totodată interesant 
să zăbovim puţin şi asupra valului de imitatori, de 
epigoni ai săi ori (şi) asupra înrâuririi pe care stilul 
său a avut-o asupra unor scriitori încă din timpul vieţii 
acestuia, cu prelungiri până azi. 

Motivația tuturor ecourilor şi înrâuririlor se află 
în cel puţin două cauze. 

Ele ţin, pe de o parte, de dorinţa scriitorului român 
(ca de altfel şi a celorlalţi creatori de bunuri spirituale) 
de a avea succesul literar al lui Urmuz, iar, pe de alta, 
de o pornire cu rădăcini „istorice“ la noi: imitaţia. 
Aceasta a existat şi înainte de Urmuz şi după el. 

Şi mai există şi azi. Dacă cineva, vreodată, ar avea 
curiozitatea şi răbdarea de a studia fenomenul, ar 
constata că imitaţia la români este ceva aproape 
generalizat. În materie de literatură, imitaţia era 
sesizată, între alţii, încă de prin 1935, de un coleg 
şi prieten al lui Urmuz, poetul V. Voiculescu. 

Dând un interviu, autorul Poemelor cu îngeri 
semnala, între altele, faptul că dacă în Occident 
e la modă un anume gen de poezie, cea a lacurilor, 
zice el, numaidecât barzii de la noi devin şi ei 
„lachişti“, forțând mâna destinului spre a deveni 
la fel de cunoscuţi precum confrații lor de aiurea. 

În ce-l priveşte pe Urmuz, recunoscut drept un 
înnoitor, un revoluţionar în literatură, apreciat ca atare 
atât de critica literară, cât şi de confraţi, acesta a 
reuşit (fără voia lui, fireşte) să stârnească un adevărat 
val de „urmuzieni“ încă de prin anii '20 ai veacului 
trecut. „Între ei — notează Paul Cernat în articolul pe 
care i-l consacră în Dicţionarul general al literaturii 
române, literele T-Z, ed. a Il-a, Editura Univers 
enciclopedic, 2021, se numără Jacques G. Costin, 
autor în 1931 al unui volum, Exerciţii pentru mâna 
dreaptă, unde experienţa urmuziană cunoaşte o 
derivație existenţială şi ezoterică, F. Brunea (viitorul 
reporter F. Brunea Fox), Grigore Cugler (în microro- 
manul fantezist din 1934 Apunake şi alte fenomene, 
dar şi în alte proze cu caracter comic experimental), 
Vasile Dobrian ş.a. În fapt, aproape toată proza 
primilor avangardişti români, inclusiv cea a lui lon 
Vinea, Saşa Pană sau Ilarie Voronca, «urmuziani- 
zează» într-o mai mare sau mai mică măsură.“ 


ce anii au trecut de la moartea lui Urmuz 

şi până azi, fascinația operei lui nu numai 
că nu a încetat, ci, dimpotrivă, a cunoscut noi şi noi 
ipostaze, transfigurate artistic de la o generaţie la 
alta, din acest punct de vedere Urmuz rămânând 
de departe cel mai „influent“ avangardist, un fel de 
generator al multor înrâuriri literare. Poezia şi proza 
de la noi au evoluat pe multe paliere şi sub varii 
forme, de la o generaţie la alta, însă opera lui Urmuz, 
fără a se perima, a căpătat noi străluciri, viziunea 
şi maniera lui de a scrie au sporit numărul emulilor, 
fără ca ei să poată fi, totuşi, catalogaţi drept epigoni. 
O afirmă, între alţii, acelaşi Paul Cernat care, în locul 
amintit, mai notează: „...de la «generaţia războiului» 
(lordan Chimet, Constant Tonegaru) la unii şaizecişti 
(Nichita Stănescu, Marin Sorescu) până la prozatorii 
Şcolii de la Târgovişte (Radu Petrescu, Mircea Horia 
Simionescu, Costache Olăreanu, mai puţin Alexandru 
George), de la «oniricii» Leonid Dimov, Vintilă 
Ivănceanu, Emil Brumaru sau ludicul Şerban Foarţă 
la optzecişti (Florin laru, Mircea Cărtărescu, Traian 
T. Coşovei) şi nouăzecişti (Cristian Popescu) 
şi la douămiişti, influenţa catalitică a acestui autor 
e majoră; textele sale au cunoscut zeci de ediţii, 
iar unele au fost puse în scenă, între alţii, de Tompa 
Gâbor, David Esrig, Radu Macrinici... Schiţele 
şi nuvelele sale apar ca nişte mutanţi ai prozei 
foarte scurte ilustrate de I.L. Caragiale şi de 
moderni ca Al. Macedonski.” 

Ciudată, imprevizibilă şi în orice caz mereu 

fascinantă este soarta unei opere literare în 


E interesant de observat că, pe măsură 


Anul XIV m 


Curtea de la Argeş 


Urmuz, înrâuriri antume şi postume 


Florentin POPESCU 


posteritatea autorului ei, dincolo de perenitatea 
ei (câtă există!) care o poate face nemuritoare. 

Literatura română n-a dus niciodată lipsă de scrieri 
valoroase, care şi-au păstrat, nealterată de trecerea 
timpului ori de conjuncturi sociale, politice etc., 
valoarea şi mesajul peren valabil şi profund umanist, 
însă puţine dintre ele au văzut/au o înrâurire atât 
de puternică asupra scriitorilor care i-au urmatiii 
urmează lui Urmuz. 

Poate doar epigonii lui Eminescu să-l fi egalat. 
Dar aceia au rămas îngropaţi, dimpreună cu scrierile 
lor, în negura timpului, pe când Urmuz continuă să 
existe cu şi printre noi, nu prin epigoni şi nici prin 
pastişe pe marginea operei lui, ci prin creaţia unor 
confraţi ai săi, ca să-i numim aşa. 

George Corbu, arhicunoscut poet, epigramist 
şi împătimit iubitor al operei urmuziene (pe care cred 
că a citit-o cu creionul în mână şi a adnotat-o pagină 
cu pagină) s-a înscris şi d-sa în şirul celor care, 
printr-o înţelegere ad litteram, în spirit şi literă a 
moştenirii avangardistului ivit pe lume la Curtea de 
Argeş, a cutezat să dea la iveală două cărţi (Urmuzeu 
poetic. Epigrame în manieră absurdă, Editura Tiparg, 
2020, şi Caragiale versus Urmuz, Editura Leviathan, 
Bucureşti, 2023). 


ea dintâi este o ediţie revăzută şi adăugită 
| a unui alt volum (Corbigrame. Urmuzeu 

poetic. Epigrame în manieră absurdă, 
Editura Paideia, Bucureşti, 2013). Volumul de acum 
(în versiune românească şi o versiune în limba 
franceză, aparţinând d-nei Paula Romanescu) 
conţine, transfigurate artistic şi subtil, texte despre 
care autorul a simţit nevoia să precizeze: „Epigrama 
absurdă este grefată pe una obişnuită în urma unei 
«operaţii chirurgicale» pe care o poate executa 
cu succes numai un familiar al genului. Voluptatea 
actului se suprapune «durerilor facerii», iar o astfel 
de creaţie poate fi rodul unei virtuozităţi exersate 
de posesorul unei certe măiestrii artistice.” 

Că însuşi domnul George Corbu este „posesorul 
unei certe măiestrii artistice“ nu mai încape îndoială. 
Epigramele din cartea cu pricina sunt spumoase, 
pline de umor, cu poante şi sugestii neaşteptate, 
surprinzătoare. 

La fel de incitantă, încărcată de miez, de aluzii 
şi de umor, concepută aidoma unui tratat de critică 
literară versificat, comparatist, elaborat într-o viziune 
originală, este şi cel de al doilea volum, Caragiale 
versus Urmuz. Cartea are o bătaie lungă, vizând 
„mofturi“ de pe vremea lui Caragiale, dar şi fapte 
nelalocul lor din imediata noastră vecinătate - prin 
aluzii mai mult sau mai puţin transparente, pe care 
cititorul inteligent, căruia i se adresează autorul, 
le percepe ca atare şi, fireşte, subscrie la ele. 

Hazul de necaz, cum se zice, este subliniat 
încă din Motto-ul cărţii: „Mărire ţie, Caragiale,/ 

Şi ţie, bravule Urmuz,/ Români ce-aţi plămădit 
din jale/ Pe homo humoristicus!“ 

Urmează, de aci încolo, un adevărat spectacol, 
un fel de lung, dar deloc obositor sau plictisitor recital 
în care autorul se întrece pe sine. „Cum să nu rămâi 
mofluz/ Când, nedumerit, în cale,/ Dai tot timpul de 
Urmuz/ Deghizat în Caragiale?“ declară poetul, iar 
ceva mai încolo, aluziv la vremurile de azi, scrie: 
„Într-un circ «corect confuz»,/ Predispus la danda- 
nale,/ Preşedinte-i Caragiale,/ Prim-ministru e 
Urmuz!” Ori — şi mai la obiect, sub un titlu ce elimină 
orice interpretare (România la Centenarul Marii Uniri) 
adaugă: „Dacă-ar vedea Caragiale/ Cum îi merge ţării 
sale,/ Cu Urmuz multiplicat,/ Ar simţi că-i răzbunat!“ 

În astfel de versuri, ca şi în altele (destule la 
număr) autorul stabileşte o legătură directă între 
umorul lui Caragiale şi cel al lui Urmuz, scriitorul 
care sub masca absurdului a surprins, ca nimeni altul, 
strâmbătatea şi lipsa de orânduială a lumii noastre 
şi, prin extrapolare, a celei universale. De aci şi lipsa 
de echivoc: „Unde eşti, Caragiale,/ Ce cu stilu-ţi 
ne-ai sedus?/ Dar răspunsul epocal e:/ În Urmuz!“ 
Totul se conjugă cu opţiunea autorului: „Nenea 
lancule, matale,/ Humorist pilduitor,/ Rogu-te 
să-mi ieşi în cale/ Cu Urmuz, însoțitor!“ 

Scriam ceva mai sus că noul tom al d-lui George 
Corbu conţine şi unele aluzii sau trimiteri directe la 
realităţile de azi. lată o mostră: „Să nu pară un abuz/ 

Aceste diplome normale:/ Mi-am dat licenţa în Urmuz/ 
Şi doctoratu-n Caragiale!“ 

Este adevărat, aci putem vedea şi o justificare a 
întregului demers editorial de acum, dar şi o trimitere 
— de ce nu? — la „diplomadiada“ ultimilor ani, răspân- 
dită ca un virus de la cele mai înalte vârfuri ale 
politicii şi până la straturile de jos ale societăţii. 

lată şi o constatare de ordin general, un loc în 
care „exegetul“ celor doi mari scriitori notează cu 
amărăciune: „Dincolo de Caragiale/ Şi chiar dincolo 
de-Urmuz,/ Universul slut, confuz,/ Şi-a ieşit din 
balamale!“ Şi, pe aceeaşi linie: „Trăim vremuri 
speciale:/ Universul e ursuz —/ Eu votez cu 
Caragiale,/ Restul lumii — cu Urmuz“. Şi încă: „Nici 
pe vremea lui Urmuz, / Nici chiar pe-a lui Caragiale,/ 
Neamul meu -— deloc ursuz -/ N-a trăit atâta jale!“, 
sau: „Orice-aţi spune de Urmuz/ Şi chiar de 
Caragiale,/ E ştacheta mult prea sus/ Pentru 
nişte mangafale!“ 

Cu o dexteritate demnă de remarcat şi totodată 
de invidiat, dl. George Corbu „exploatează“, ca să 
zicem aşa, cam toate rimele posibile pentru Urmuz, 
orânduindu-le în catrene ce conferă deliciu lecturii. 


cultura română (naşterea şi moartea), un 

poet, Romulus Sălăgean, ne oferă Ultimele 
fabule închipuite ale lui Urmuz în imaginarul autorului 
(Editura Eikon, Bucureşti, 2022). 

Modelul cu „Ultimele... închipuite“ pare să fi fost 
V. Voiculescu, cu ale sale Ul/time sonete ale lui 
Shakespeare în traducere imaginară de... (În treacăt 
fie spus, în urmă cu vreo cincisprezece ani, un 
alt poet, Vasile Preda, publica şi el Ultimele sonete 
închipuite ale lui V. Voiculescu, o carte care, din 
păcate, a trecut aproape neobservată. În fine...) 

Că dl. Romulus Sălăgean este ceea ce cu un 
termen comun numim fan al lui Urmuz nu încape 
îndoială. Şi nu de azi de ieri, ci din urmă cu câţiva 
ani (Absurdistan sau Tzara lui Urmuz, 2000) — ceea 
ce cu volumul de acum îi acordă un plus de credit 
în ochii cititorului. 

DI. Romulus Sălăgean, scriitor cu destulă expe- 
rienţă literară la activ, lasă dintru început impresia 
că ar fi un filolog căruia în pauza dintre două studii 
academice îi place să se joace cu vorbele, să ia 
cuvintele şi ca într-un puzzle să compună şi să 
recompună imagini şi întâmplări care de care mai 
neaşteptate, mai absurde şi mai ingenioase, din 
„piese“ pe care generosul Urmuz i le-ar fi pus la 
dispoziţie, ca şi cum i-ar fi zis: „la să vedem, acum, 
domnule, cum te descurci? Ce eşti în stare să faci?“ 

Şi cum autorul prezentelor fabule trăieşte într-o 
altă lume decât aceea a lui Urmuz, este firesc 
ca şi „temele, „ideile“, „subiectele“ să fie altele — 
de o actualitate incontestabilă şi totodată de un 
„absurdistan“ mereu şi în tot locul generator de 
literatură pentru cei înzestrați cu harul de a o scrie. 


D) |. Lucian Costache (el însuşi un expert în 


| a dubla marcare a prezenţei lui Urmuz în 


Urmuz), prefaţatorul cărţii de faţă, trece în 
revistă, ca să zicem aşa, temele volumului, 

iar simpla lor consemnare ne scuteşte de o selecţie, 
fie ea şi fugară, de titluri din carte. 

„Ludicul, înţeles ca joc cu cwvintele — scrie d-sa —, 
e o dimensiune cultivată de autor, care produce 
maximă expresivitate a genului pe care-l cultivă, 
persiflare a unor aspecte altfel dramatice: comunis- 
mul, bolşevismul, dictatura, jagardelele, galinaceele, 
puşlamalele, miticii, ciripitorii, condeierii, moftangii, 
cacofoanele, sifonarii, rinocerii, politrucii, catindaţii, 
kagheboşii, jivinele, moscoviţii etc. etc. Citind doar 
titlurile fabulelor s-ar putea crea impresia unei revolte 
existenţiale, de evenimente trăite. Iniţial lucrurile stau 
ca atare, dar până la stabilirea Moralei, fabula îşi 
satisface caracteristicile genului: satira, ironia, umorul, 
absurdul unor situaţii, anecdoticul afabulatoriu.“ 

Fabulele d-lui Romulus Sălăgean pot fi, pe alocuri, 
interpretate şi ca pastişe după Urmuz. Nu ştim, însă, 
în ce măsură „şablonul“ la care se opreşte (cu acel 
„Cică...“ din incipitul textului) nu cumva poate duce 
la o anume monotonie prin repetiţia lui de o sută de 
ori. Credem că dacă Urmuz ar mai fi trăit ar fi propus 
şi alte neaşteptate şi surprinzătoare formule. 

> 

Dialoguri şi reflexii poetice 


lirică, dincolo de preocupările de istorie 
şi critică literară, ale Mihaelei Albu, care-i 

solicitau, mai ales, acribia şi rigoarea raţiunii 
ordonatoare de idei şi situări concrete în tabloul 
literaturii române contemporane, se manifestă 
din plin şi cu surplus de ingeniozitate în volumul 
10 Poeme (Editura Aius, Craiova, 2020). 

Sagacitatea, ştiinţa de a construi edificii literare 
trainice, evidente în studiile şi eseurile dedicate 
exilului românesc din perioada 1945-1989, se 
relevă şi în acest volum, conceput simfonic, cu o 
amplitudine a sentimentului care cucereşte şi spaţiile 
altor limbi — engleză, franceză, germană, greacă, 
italiană, polonă, rusă, sârbă, spaniolă. 

Uvertura este constituită de cele zece poeme 
în limba română, concepute, în vibrația ludic- 
gravă a postmodernismului, intra- şi inter- 
textual, ca dialoguri imaginare cu Gabriela 
Melinescu, Nichita Stănescu, Constanţa 
Buzea, Spiridon Popescu, Ilarie Voronca, 
Gheorghe Grigurcu, Fernando Pessoa, 
Rainer Maria Rilke, Dan Angelescu sau ca 
prelungiri ale unor sugestii, ecouri empatice 
ale unor stări, trăiri cu care poeta Mihaela 
Albu consonează, integrându-le modului 
propriu de a fi, de a simţi şi vibra în faţa 
universului promiţător al cuvântului. E un mod 
de a se vedea pe sine prin ceilalţi, de a se 
reflecta în oglinzile virtuale ale imaginarului 
poetic, de a găsi căi de intersectare, căci 
literatura, în general, poezia, în special, sunt 
modalităţi de cunoaştere şi de autocunoaş- 
tere. Esteticul, cu categoriile frumosului, 
nu poate fi conceput în afara eticului, cu 
categoriile de bine şi adevăr. De aceea, 
sinceritatea spunerii este maximă, apropie 
confesiunea de spovedanie. Scriind, asemenea 
lui F. Pessoa, poeta se dedublează, se multiplică, 
imaginând ipostaze virtuale, pe care le contemplă, 
le priveşte, le apropriază, în care îşi lasă semnele 
de gând, în speranţa rodirii în conştiinţa şi în sufletul 
celuilalt, cititorul posibil. 


Sinca inca şi capacitatea de exprimare 


Dulapurile de poezii ale Gabrielei Melinescu, 
centrată pe tema relaţiei interumane şi 
a scriiturii, adoptă linia melodică a celeilalte, dar 
dezvoltă ideatica în felul său propriu. Nu influenţă 
modelatoare, ci catalitică, aceea care produce 
revelaţia şi conduce la descoperirea de sine, la 
revelaţia eului: „Îţi scriu, îţi scriu mereu scrisori —/ 
în gând. (...)// Scrisorile din gând/ sunt în versuri/ 
rostogolesc rime şi metafore romantice”. Interio- 
rizat, dialogul cu Gabriela Melinescu punctează şi 
coroborează idei şi stări, apropiindu-le în virtualitatea 
stării poetice: „Te asigur:/ Niciodată nu mă voi opri/ 
să-ţi scriu scrisori/ în gând// Ştiu că tu poţi să 
le citeşti// Ştiu/ că numai tu poţi depozita în casa 
ta/ toate dulapurile de poezii/ cu poezii/ nescrise 
vreodată/ dar totdeauna visate...” 

La fel stau lucrurile în O poveste neştiută, cu 
punct de plecare în Poveste sentimentală a lui Nichita 
Stănescu. Mihaela Albu scrie, în ecoul poveştii lui 
Nichita, partitura propriei poveşti, lăsându-se atinsă 
de poeticitatea mesajului acestuia, fără a se pierde 


Po poezie, Îţi scriu..., cu un motto din 


Sălăgean, ele rămân un exerciţiu de virtuozitate poetică în care au 


Os am lua lucrurile şi oricum am eticheta fabulele d-lui Romulus 
fost „puse la bătaie“ situaţii absurde şi un întreg dicţionar de nume 


inventate. 


Toate, luate în ansamblu, alcătuiesc un spaţiu în care totul pare a fi posibil. 


Ca la Urmuz. 


Când fabula ca specie literară părea să-şi fi încheiat existenţa ei milenară, iată 
că prin acest volum asistăm la revigorarea ei în straie noi, mesaje şi personaje noi 


-— fapt cu totul remarcabil. 


După primii o sută de ani de eternitate, lui Urmuz i-a fost dat să revină în 
rândul concitadinilor — printr-o piesă de teatru, Urmuz, de Valeriu Butulescu, 
prezentată în premieră la Centrul Cultural „G. Topîrceanu“ din Curtea de Argeş, 
în interpretarea unui grup de actori de la Teatrul „Al. Davila“ din Piteşti. 

Deşi nu sunt opere beletristice în înţelesul strict al termenului, adică scrieri 
inspirate, ca stil şi manieră (înrâurite), de Urmuz, nu pot fi în niciun caz trecute 
cu vederea monografia în două volume Urmuz sau despre paradox (Editura 
Tiparg, 2020) a dlui Lucian Costache şi volumul Urmuz 140 — 7100, Simpozion 
Internaţional, 17-19 martie 2023, Curtea de Argeş, România (Editura Tiparg, 
2023), care încununează eforturile de valorificare, sub toate aspectele, a operei 


26 


Mihaela Albu 


Curtea de la Argeş 


pe sine. Ecourile poveştii sentimentale au amprentă 
stilistică proprie, problematica, frământările, intero- 
gaţiile sunt ale poetei Mihaela Albu: „...mi-a trecut 
prin minte o întrebare:/ care e distanţa de la 
postmodernism la kitsch ?/ N-am întrebat/ Am 
dezbătut pe mai departe alte teorii// Ne îndepărtam 
tot mai mult de gândul nerostit/ i-am recitat două 
versuri/ (nu ştiu de ce mi le-am amintit)/ Ne privim 
tăcuţi luminaţi de-un mac/ Te cunosc de-o zi, 

te iubesc de-un veac...” Consonantă tematic este 
poezia Atelier de cuvinte, cu ancoră în poezia lui 
Gh. Grigurcu, Atelier, centrată, acum, pe condiţia 
creatorului, a relaţiei cu cuvintele: „Cârmaciul îi oprea 
legănarea/ studia atent/ cantitatea de metaforă în 
poezie/ o trăgea apoi cu creionul/ uşor/ la ţărmul 
generos de hârtie.” 

Când, în Întâlnire de 
taină, se opreşte asupra 
stării poetice din Numele 
răpit al Constanţei Buzea, 
Mihaela Albu identifică 
starea eului, focalizând 
luminile pe senzaţia de gol 
pe care o resimte cealaltă, 
care, golită de suflet, se 
simte ca o peşteră, ca o 
scoică golită de perlele ei, 
ca o carcasă sub ghețarul 
întâmplărilor rele, în care 
celălalt, iubitul pierdut, 

a rămas doar un nume. 
Sentimentul vidului 
sufletesc este depăşit de 

| Mihaela Albu, care umple 
prozodia cu universul 

| poeziei, univers compensa- 
toriu care poate răscumpăra 
o viaţă. Ea înţelege empatic şi transportă metaforic în 
această întâlnire de taină, propunând o modalitate de 
a depăşi temerile, stăpânindu-le prin puterea ficţiunii 
care reordonează şi dă sens vieţii: „Ne-am întâlnit/ 

la răscrucea dintre două străzi/ la conjuncţia dintre 
două anotimpuri// Străzile îşi schimbaseră numele...” 


dialogul interiorizat cu Spiridon Popescu, 
în lada cu îngeri, identificând inefabilele 
odată cu aspiraţia îndătinată de a afla cuvântul ce 
exprimă adevărul: „Naturalistul suprem, el însuşi/ 
îi adusese /ada cu îngeri// De atunci/ Poetul stă 
în dreapta Lui// şi caută/ tot caută/ Cuvântul/ ca să 
exprime Adevărul/ neaşteptat/ nesperat/ întâmplat...” 
Daţi-mi vin..., cu prelungirea ecoului poetic din 
Ultimul poem al lui F. Pessoa („Mai daţi-mi vin, căci 
viaţa nu e nimic”), creează sugestia unui dublet liric, 
pe ideea confruntării permanente dintre efemer şi 
peren, amplificate de ridicarea propriei existenţe 
la nivelul conştiinţei: „Aş bea cupa, aş goli paharul/ 
Aş dansa pe muzică de sfere/ Mi-aş căuta toţi îngerii/ 
Le-aş cere să mă ia de mână/ Să-mi desluşească 
ne-nţelesul/ şi... poate.../ răspunsul/ la Marea 
Întrebare/ a trecerii.” 
Tristeţile lui Ilarie Voronca îi inspiră două 
ipostazieri lirice în Corabia 1 şi Corabia II. Abisalul 
nichitian „tristeţea mea aude nenăscuţii câini pe 


nenăscuţii oameni cum îi latră”, vibrează în tristeţea 


D) ulapurile cu poezii se convertesc, în 


Cărţi şi autori 


Ana DOBRE 


de început de secol XX a 
lui Ilarie Voronca — „aud cum 
creşte neliniştea începutului 
de toamnă departe”, ca 
proiecţie într-un viitor al 
neliniştii, ecou auzit, perceput 
de Mihaela Albu: „Neliniştea 
tremură-n frunze, în aripi,/ în 
catargul îndreptat spre țărm”, care desenează propriul 
tablou liric, coroborat de nostalgia trecerii, sugerat 
prin metafora dinamică a corabiei: „Corabia se 
apropie de ţărm./ Pot să descriu vasul —/ dimensiune, 
formă şi aşa mai departe, / dar cum să cuprind 
în cuvânt/ strigătul marinarului întors obosit?” 
Expresionistul Rainer Maria Rilke este apropriat 
şi interiorizat prin ideatica din Amintire şi Căci noi 
suntem doar coajă, frunze rare, în Necuprinsul. 
Spaţiul infinitului cuprins cu mintea este conturat prin 
aglomerare de substantive, într-un eleatism ardent 
fără senzaţia heracliteană a curgerii dată de verbe: 
„Drum oarecare./ Îmi pare cunoscut...// Taina 
întâmplărilor nedesluşite/ împletită cu misterul lui «va 
urma»/ un întreg univers// În seara de iarnă/ poveştile 
sunt desprinse din miracol/ înainte şi înapoi/ distanţa: 
neştiutul.” Când verbele se aglomerează: „Locuim 
într-o casă de sticlă/ peretele dinspre apus — opac/ 
dau să-i şterg întunericul/ încerc să privesc în zarea/ 
cu cărări abia ghicite/ privirea mi-e atrasă/ spre 
țărmul rămas/ tot mai în urmă”, senzaţia de mişcare 
pune în relief ideea ispitei, a tendinței omului de 
a înainta, de a nu sta pe loc. Echilibrul celor două 
secvenţe este dat de meditaţia asupra vieţii şi a 
morţii: „Coajă sunt./ Fructul, al firii miez, vine din 
primul strigăt/ se împlineşte cu ultimul suspin.// 
Inceputul — întregul cuprins în necuprinsul din faţă!” 


este dată de revenirea la simbolismul 

dulapurilor Gabrielei Melinescu, dublu 
reflectat şi în poezia lui Dan Angelescu, şi ce dacă 
a apărut cartea, prelungit în ideatică proprie în 
poezia Dulapul din Muzeul Literaturii. Dulapurile cu 
sentimente, cu trăiri, stări, transfigurate, transcend 
realul, produc catharsis-ul şi devin stări poetice 
sublimate în cuvântul-metaforă individualizatoare, 
deopotrivă, plasticizantă şi revelatorie. 

Aerul polemic se instalează în/prin opţiunea poetei 
pentru poezia vie, poezia care să invadeze lumea: 
„„„.uşile dulapurilor s-ar deschide/ prin încăperi ar 
putea dansa împreună/ în deplină armonie/ sonete 
cu catrene, haiku-uri cu balade/ trena clasicelor 
epitete ar atinge/ în treacăt/ avangardiste versuri”, 
şi s-o conştientizeze asupra dimensiunii spiritualităţii. 
Acel cineva numit prin pronumele nehotărât: „Cineva, 
cândva, poate va deschide/ toate dulapurile/ din 
muzee/ şi uşile muzeelor// ar da drumul Poeziei să 
umble prin lume/ să cumpere oameni/ să cumpere 
îngeri care să caute oameni”, poate fi chiar poeta 
Mihaela Albu, cea care crede în poezie şi care, 
contrar lui Platon, îl vrea pe poet înapoi în cetate: 
„De dincolo de lume/ Poeţii şi-ar contempla cărţile 
în vitrine. (...)// Din când în când un muritor/ 
s-ar visa poet”. 

Poeta Mihaela Albu este cea care deschide colivia 
şi o lasă să zboare în lume pentru a ajunge la toţi 
cei însetaţi de ea, de ideal. 


S imetria componistică a celor zece poeme 


şi personalităţii celui mai mare avangardist român, scriitor de anvergură 
internaţională, deschizător de drumuri noi în literatura naţională. Volum masiv 
(aproape 400 de pagini, format academic), acest op cuprinde comunicările 


ştiinţifice semnate de cercetători şi istorici literari, scriitori, traducători, publicişti 


din România, Moldova, Croaţia, Italia, Franţa, SUA. 


În foarte concisa prefaţă a cărții, dl. Gheorghe Păun precizează: 


„Cu prilejul Simpozionului au avut loc trei importante evenimente tematice: 
1. O expoziţie internaţională de portrete, Urmuz văzut de graficienii lumii, 


organizată — de la invitarea graficienilor la selectarea lucrărilor şi editarea 

volumului aferent — de dl. Nicolae Ioniţă, Ploieşti, sub egida Muzeului Literaturii 
Române din Bucureşti, Bibliotecii Academiei Române şi Uniunii Ziariştilor 
Profesionişti din România. Apar în album peste 180 de lucrări, de tot atâţia 
graficieni din 60 de ţări ale lumii. 

2. Reprezentarea, pe scena Centrului de Cultură şi Arte „George Topîrceanu“ 
din Curtea de Argeş, a piesei Urmuz, de Valeriu Butulescu, în interpretarea 
Teatrului „Al. Davila“ din Piteşti. 

3. Prezentarea timbrului şi completului poştal Urmuz, dedicate filateliştilor, 
şi a albumului Pe Argeş în Sus. De la Meşterul Manole la Urmuz, iniţiativă 
a Consiliului Judeţean Argeş, pusă în practică de Romfilatelia, Bucureşti.” 


lulie 2023 

| | nul dintre erudiţii 
culturii naţionale, 
Zenovie Cârlugea, în 
vastul/solidul său studiu Mihai 
Eminescu — dicţionar esenţial. 
Oameni din viaţa lui (Editura TipoMoldova, 2019), 
reuşeşte să pună la temelia istoriei literare româneşti 
o „ipostaziere poliedrică şi multirelaţională” a 
complexului, grandiosului şi paradigmaticului mit 
Eminescu. Spirit al sintezei, cercetătorul Zenovie 
Cârlugea se angajează într-un demers spectacular- 
substanţial de reflecţie şi de reconsiderare a celui mai 
inconfundabil fenomen literar românesc care, să fie 
clar, a salvat şi consfințit esenţial identitatea şi fiinţa 
miraculoasă a neamului în mijlocul căruia a apărut 
şi s-a dezvoltat. Proiectul istoricului literar Zenovie 
Cârlugea, din perspectivă palimsestic-caleidoscopică, 
se adaugă riguros continuării celui al eminescologului 
Mihai Cimpoi — Mihai Eminescu. Dicţionar enciclope- 
dic (Editura Gunivas, Chişinău, 2013), contribuind 
astfel atât la reificarea/reversibilitatea, cât şi la 
descifrarea „enigmei lui Eminescu” (Rosa de Conte, 
Eminescu sau despre Absolut, Cluj-Napoca, 1990). 
Fire vizionară, exegetul are meritul de a grăbi 
şi legitima necesitatea antropologică de identificare 
a noi, sintagmatice dimensiuni biobibliografice ale 
Marelui Poet. Analogia cu Mihai Cimpoi, care este 
de părere că „unghiurile exegetice, mereu înnoite, 
determină (în cazul lui Mihai Eminescu -— n.n.) 
o renunțare categorică la vechile şabloane 
interpretative”, nu este deloc forţată. Ne bazăm, 
trăgând această concluzie, pe convingerea lui 
Zenovie Cârlugea că numai în anumite „oglinzi ale 
alterităţii” „personalitatea lui Eminescu se reflectă, 
dincoace de o mitizare care a lucrat spornic şi, mai 
ales, dincolo de imaginarul specios din anumite 
construcţii exegetice, cu întregul freamătul mundan 
şi epidermic al fiinţei omeneşti, cu preferinţele, 
cutumele, angoasele, complexele, reacţiile, implicările 
şi evitările, atragerile şi respingerile, dar mai ales 
cu iluziile uitătoare de sine şi deziluziile amarelor 
regăsiri de sine”. Se poate chiar avansa ideea 
că reconstituirea metodică a „lumii lui Eminescu”, 
de către cel din urmă, printr-un altfel de construct 
memorialistic, contribuie fundamental „la rotunjirea 
mitului privind Omul în manifestări şi implicări 
contigente”. Manifestarea de către Zenovie Cârlugea 
a unei persuasiuni temeinice, deliberative, tematice, 
transcende contextul istoric al contestării actualităţii 
celui care metamorfozează şi înnobilează „realitatea 
realului” (Nietzsche). „Eminescu, constata Svetlana 
Paleologu-Matta (Eminescu şi abisul ontologic, 
Editura Augusta, 2007), atinge tonalități şi armonii 
înalte, care se află în noi, dar pe care va trebui să le 
descoperim”. De la acest deziderat porneşte Zenovie 
Cârlugea în întreprinderea sa de a evoca critic 
vremurile şi oamenii care l-au înconjurat pe Mihai 
Eminescu, cu care acesta a intrat meteoric în contact, 
astfel încât să desluşim mai bine splendoarea chipului 
său fizic, spiritual şi moral, dar şi înțelesurile unui 
inegalabil „poet naţiona!” (G. Călinescu) în care, 
stabileşte Z. Cârlugea, sălăşluia deopotrivă o conşti- 
inţă de român adevărat şi una de artist genial, de 
reformator al Poeziei şi deschizător de epocă literară. 


Rarau impozantului autor al dicţio- 


narului în discuţie ilustrează mai mult decât 

capacitatea deosebită a unui intelectual- 
elitist de a genera un pretext de revizuire a „cestiunii 
lui Eminescu” şi de a putea răspunde fără echivoc 
întrebării (consacrată deja de Adrian Dinu Rachieru 
în Eminescu după Eminescu, Editura Augusta, 2009); 
„Ce facem cu/din Eminescu?”, imperativele menţinerii 
culturii române atât de şubrezită de ostilii, aberanţii 
săi detractori de serviciu, ca să-l cităm pe Eugen 
Simion. 

Fără a urma vreun model în construcţia amplei 
lucrări, fără a experimenta, istoricul literar Zenovie 
Cârlugea, cu un pronunţat caracter enciclopedic, 
defineşte „organicist” şi programatic, pe de o parte, 
fenomenologia sacră a „mitului Eminescu”, pe de 
altă parte, modelul cultural pe care acesta l-a impus 


Anul XIV m 

N Reactualizarea ontologică 
a „mitului Eminescu” 


din „zilele de-aur a scripturilor române” până în 
această perioadă plină de fantasmagorii, tensiuni şi 
absurdităţi de tot felul cu care suntem contemporani. 
Fixând clar ideea definitorie că orice mecanism al 
actului de creaţie pune în valoare intrinsecă arhetipuri 
monografice indubitabile, el sublimează statuia 
demiurgului Eminescu. Incursiunea exegetică a 
distinsului cercetător în istoria literară românească 
în devenire, deopotrivă intertextuală şi raţională, 
marcată de apariţia providenţială a celui „mai 
important mit cultural românesc” (T. Codreanu), a 
devenit, dincolo de un fascinant excurs documentar, 
un test al culturii. El îmbogăţeşte, aplicativ şi 
epistemologic, bibliografia eminesciană cu schiţe de 
portrete literare realizate cu o înaltă rigoare ştiinţifică, 
cu personalităţi celebre şi 
minore, cu figuri şi figurine 
care, într-un fel sau altul, au 
influenţat existenţa poetului. 

Echilibrat în judecăţi, 
căutând în tainicul univers 
în care s-a format şi a 
evoluat M. Eminescu repere 
biografice necunoscute sau 
laconic exploatate, exegetul, 
autoritate de marcă în istoria 
literaturii, conferă travaliului 
său estetic un stil original, 
astfel fiind rezolvate o serie 
de dileme sau luând naştere 
alte provocări de receptare 
altcumva a vieţii acestuia, 
de evidenţiere, dacă vreţi, a 
unor „trăsături şi linii umane 
pe care mulţi aşa-zişi confraţi 
nu le-au văzut sau le-au 
ignorant de-a dreptul”, 
evident, atunci când s-au 
aplecat să decripteze opera 
sau să elucideze enigmatica 
biografie a „românului 
absolut” (P. Ţuţea). 


dicţionar esenţial. Oameni din viaţa lui 

se dovedeşte a fi o prețioasă bancă de 
informaţii care consolidează bazele mitului culturii 
române — Eminescu. Fără complexe şi inhibări, 
eseistul valorifică memorabil, şi iconografic îndrăznim 
să afirmăm, cu precizie caracteriologică, biografiile 
a peste 200 de personalităţi celebre sau nu, intrate, 
în pofida trecerii timpului sau a dezinteresului nostru 
bolnăvicios de a ne ignora înaintaşii, în palmaresul 
literaturii române: Vasile Alecsandri, Tudor Arghezi, 
lon Luca Caragiale, lon Creangă, Regina Elisabeta, 
Nicu Gane, B.P. Hasdeu, Nicolae Iorga, Mihail 
Kogălniceanu, Alexandru Macedonski, Titu 
Maiorescu, Veronica Micle, lacob Negruzzi, 
Aron Pumnul, lon Heliade Rădulescu, loan Slavici, 
Elena Văcărescu, Alexandru Vlahuţă, Iosif Vulcan, 
A.D. Xenopol ş.a.m.d. Privirea profundă şi iscodi- 
toare, animată de spirit critic şi istoric, a lui Zenovie 
Cârlugea, este concentrată, observăm, cu predi- 
lecţie, asupra spiritelor care formează/tezaurizează 
panteonul culturii române. Declicul hermeneutic al 
hagiografului, focalizat pe arhitectura unui „univers în 
semicerc” (G. Călinescu), reconstruieşte istoria unui 
timp ascuns, trecând peste obstacole, animozităţi 
şi nebuloase dificil de interpretat. Deşi „este greu 
să scrii istoria unei literaturi naţionale, ca artă, când 
întreg cadrul te ispiteşte să faci referiri esențialmente 
neliterare, să te dedai la speculaţii despre etica şi 
despre caracteristicile naţionale care n-au aproape 
nimic de-a face cu arta literaturii” (Rene Wellek), 
Zenovie Cârlugea, fără să ia în seamă avertismentul, 
îşi asumă cu luciditate avatarul creaţiei (acesta 
revendicat de la Mihai Cimpoi) şi, cu gest iconoclast, 
aparent fragmentar, investeşte, fără somaţie, 
în mitogeneza spiritualităţii româneşti. 

Pe această direcţie se poate susţine că exegetul 

nu operează cu idei de-a gata, ci tratează incisiv, 
prin prisma analizei amănunțite a vieţii şi operelor 

Pie din acest unghi, lucrarea Eminescu — 


oamenilor din viaţa lui Eminescu, elementele 

şi trăsăturile reale ale acestora care, subliniază, 
au complicat „portretul personalităţii lui Eminescu 
cu aproximări şi aluvionări de tot felul, haşurând 
fie tezist şi romanţios, fie prin naive şi inconştiente 
abuzări, fațete ale condiţiei biografice”. 


irul persoanelor prezentate în dicţionar, 

destul de impunător şi semnificativ, nu 

urmează ordinea cronologică a momentului 
narat?Y în care au interacţionat, pe lungă sau scurtă 
durată, cu Mihai Eminescu, autorul preferând să-i 
menţioneze, desigur pentru a respecta rigurozitatea 
reclamată/impusă de elaborarea lucrării, în ordine 
alfabetică (criteriu obligatoriu în conceperea unui 
astfel de tip de lucrare enciclopedică), ceea 
ce îi sporeşte importanţa, relevanţa şi utilitatea. 
Este locul să tragem o linie de demarcaţie 
clară între modelele de biografie eminesciană 
în vogă în secolele XIX şi XX şi modelul propus 
de Zenovie Cârlugea care, printr-o asiduă 
documentare, cum se explică, a ilustrat „un 
portret moral, intelectual şi artistic incomparabil, 
uşor de întrevăzut în «catagrafierea» de faţă 
a «oamenilor din viaţa lui»”. Fără a-i aduce 
vreun reproş, suntem de părere că ar fi trebuit 
să fi insistat cu mai multe amănunte asupra 
împrejurărilor în care aceştia l-au cunoscut pe 
„omul deplin al culturii româneşti” (C. Noica). 

Punctul iradiant al exegezei Mihai Eminescu 
- dicţionar esenţial. Oameni din viaţa lui constă 
în învederarea aproape sintetică şi integralistă 
(absenţa unor nume din anturajul poetului 
nu este în măsură să-i scadă din valoare) 

a generaţiilor de literați întemeietori, mai mult 
sau mai puţin, ai geografiei literare româneşti. 
Nu încap dubii, întreprinderea lui Zenovie 
Cârlugea a modernizat parametrii istoriei literare 
prin utilizarea noilor metode de investigaţie 
ontologică şi de ierarhizare a valorilor clasice, 
anticipând, în chip programatic, mutații gene- 
roase, paradigmatice în istoria literaturii 
române. 

Manifestarea spiritului mito-istoric al lui Zenovie 
Cârlugea se produce reductiv, prin recul, deschizând 
actul interpretării spre idei, ipoteze şi concepte proprii 
care servesc direct la conceptualizarea spirituală 
a mitului eminescian. Aşadar, criticul literar reface 
imaginea unui altfel de Eminescu, pe cât de ritualizat 
pe atât de contestat şi relativizat, acoperind goluri 
şi fisuri exegetice. Adrian Dinu Rachieru (op. cit.) 
este de părere că „o istorie a eminescologiei, mereu 
ademenitoare, obligă la chestionarea acestui pachet 
problematic/problematizant, fără a ne slei curiozita- 
tea”. Cum se vedea Eminescu pe sine însuţi?, se 
întreabă teoreticianul A.D. Rachieru, şi continuă: 
Cum l-au primit şi l-au privit contemporanii, de la 
losif Vulcan la Titu Maiorescu? Şi, în fine, cum 
îl receptăm noi azi, la noua vârstă a eminescologiei, 
aflată, se zice, în impas? 


iniţiate aristotelic de Zenovie Cârlugea, de 

extracţie lovinesciană, răspund, explicabil 
şi justificabil, acestor întrebări, să le calificăm — de 
tranziţie, în speranţa că va exista, totuşi, în viitor, 
o unitate de opinii, un flux ontologic şi epistemologic 
unanim în receptare lui Mihai Eminescu şi în recu- 
perarea contingentă a unor scriitori canonici, dar 
uitaţi în sertarele clasice ale culturii naţionale. 
Tocmai de aceea considerăm că temerara, moderna, 
minuţioasa, argumentativa analiză metodică a 
criticului, desigur, supusă ordinii ştiinţifice, satisface 
cerinţele postulatului sugerat de Eugen Simion la un 
eveniment consacrat celor 125 de ani de la moartea 
poetului: „Cei care se supără pe poporul român, 
se supără pe Eminescu. Este şi aceasta o dovadă 
că este un poet care ne exprimă. Şi ne regăsim 
nu numai în poezia lui, ci şi în proza lui, o proză 
romantică. Ne regăsim în articole politice. Ce 
greşeală fac unii când contestă articolele politice 
ale lui Eminescu!” 


D) in fericire, cercetările de o viziune amplă 

Confesiunile unui fin literat 


lecturii jurnalelor, memoriilor, amintirilor 

şi interviurilor este acela de a reconstitui 
spiritul viu al epocii şi, nu în ultimul rând, acela de 
a pătrunde în laboratorul de creaţie al unor scriitori, 
cel mai adesea, solitari şi hipersensibili. Unul dintre 
aceştia este incomodul, pasionalul şi ultralucidul 
Camil Petrescu, poet, dramaturg, prozator, publicist 
şi eseist ce s-a remarcat, în epoca interbelică, prin 
inteligenţa tăioasă, prin sinceritatea lipsită de mena- 
jamente şi — mai ales — prin nonconformismul 
şi originalitatea principiilor sale estetice. 

Aurel Sasu şi Mariana Vartic au reunit, într-o carte 
monumentală (Romanul românesc în interviuri, vol. 
I-IV, Editura Minerva, 1985-1991) o serie de interviuri 
culese din presa vremii. Camil Petrescu se află, aşa 
cum era şi firesc, alături de numeroase alte nume 
ilustre ale scrisului românesc: Liviu Rebreanu, Mihail 
Sadoveanu, Mircea Eliade, Marin Preda, Augustin 
Buzura, Nicolae Breban etc. Din răspunsurile la 
multitudinea întrebărilor adresate de ziarişti, le-am 
selectat doar pe acelea menite să pună în lumină 
realizările literare şi personalitatea intransigentului 
scriitor. 

O întrebare, pe cât de simplă, pe atât de incitantă 
pentru orice autor este şi aceasta: Cum scrieţi? lar 
răspunsul celui care „a văzut idei” nu s-a lăsat mult 
aşteptat: „Nu ştiu dacă are importanţă lucrul acesta, 
căci eu cred că un interviu nu are numai scopul 
unei autobiografii, ci mai mult prilejul unei profesiuni 
de credinţă exprimate lapidar şi sintetic (...). Dar, 
în sfârşit, (...) pot spune că timpul joacă un rol foarte 
precis în modul meu de a scrie. N-am publicat, de 
pildă, niciodată o poezie pe care să n-o fi cercetat cel 
puţin timp de doi ani, de trei ani, de asemenea. Asta 
din cauză că n-am nicio încredere în prima versiune, 
în care predomină pasiunea. E necesar acest timp 
pentru ca să pot vedea de la distanţă această primă 
şi subiectivă versiune. E necesar acest timp pentru 
a o echilibra şi obiectiva.” (Romanul românesc în 
interviuri, volumul II, partea II, p. 784-785) 


hiar dacă a cochetat, la început, cu 
| poezia, combatantul din Primul Război 
Mondial a fost, înainte de toate, un 

romancier modern ce a manifestat unele rezerve faţă 
de Balzac şi Tolstoi, recunoscând, în schimb, geniul 
unui singur prozator, Marcel Proust, pe care l-a 
admirat, permanent, pentru celebrul şi grandiosul 
roman In căutarea timpului pierdut. Ceea ce nu 
înseamnă că publicistul redutabil care susţinea, 
printre altele, cauza muncitorului intelectual, a rămas 
la stadiul discipolului umil ori că n-a avut propriile lui 
convingeri de neclintit. Esenţială, în acest sens, ni se 
pare concepţia lui Camil Petrescu despre roman ori 
despre artă şi credem că numai dintr-o asemenea 
perspectivă ar trebui privită şi înţeleasă, atât proza, 
cât şi dramaturgia sa: „Romanul nu poate fi decât 
o întâmplare cu oameni excepţionali. Ciocnirile între 
cotigi n-au nicio importanţă, cele dintre maşinile 
mari, dintre locomotive zguduie. Romanul trebuie 
să meargă în profunzimile psihicului, adică să 
meargă, în ambele direcţii, până la semnificaţie. 
Cu alte cuvinte, să aibă substanţă.” (ibidem, p. 817) 
sau: „Pentru mine, arta stă sub zodia conştiinţei 
şi conştiinţa e în funcţie de personalitate” (;bidem, 
p. 794). Sunt principii de estetică pe care autorul 
le va transfigura odată cu primul său roman, Ultima 
noapte de dragoste, întâia noapte de război (1930); 
un roman prodigios, la a cărui apariţie unii critici 
literari s-au grăbit să denunțe lipsa de legătură între 


D) incolo de literatura propriu-zisă, rostul 

cele două mari părţi, considerând că ele ar putea 

fi — tot atât de bine — două romane independente. 
Evident, o eroare similară cu aceea a unui jurnalist 
ce dorea să afle, neapărat, „cheia” romanului şi 
corespondenţii reali ai personajelor. Spre deosebire 
de Gustave Flaubert, care n-a ezitat să mărturiseas- 
că: „Madame Bovary c'est moi!”, lui Camil Petrescu 
îi displac astfel de supoziţii şi ţine să precizeze cu 
fermitate: „Gheorghidiu nu sunt eu; de altfel, n-am 
fost niciodată însurat. Romanul n-are nicio cheie, dar 
aproape toate gesturile, dacă vrei şi cele mai multe 
incidente sunt culese din mediul în care am trăit şi 
asta duce la confuzii între cunoscuţi şi prieteni. Toate 
incidentele sunt aproape autentice, dar sunt altfel 
organizate decât au fost ele prezentate de realitate. 
Eroii mei nu sunt fotografii după natură. Structura 
sufletească a fiecăruia este o rezultantă a structurii 
lor sufleteşti, a mai multor persoane; nu spun 

că eu m-am exclus” (ibidem, p. 797). 


realitate-ficţiune este, oarecum, elucidată, 
cel puţin în privinţa acestui prim mare 
roman. În fond, e o problemă asupra căreia proza- 
torul va reveni, deseori, menţionând, printre altele, 
că un punct de plecare în elaborarea celei de-a 
doua părţi a romanului Ultima noapte de dragoste... 
l-au reprezentat traumatizanta experienţă a frontului 
şi mărturiile lui Norton Cru: „Mi s-a părut o monstru- 
ozitate artistică să povestesc un război abstract sau 
chiar nelocalizat numai. În privinţa aceasta, reproşul 
pe care Norton Cru îl face lui Remarque mi se pare 
cu adevărat capital. Prin urmare, am împrumutat 
celui care povesteşte la persoana | romanul toate 
notele mele de război, cu foarte mici modificări 
de amănunte, menite să evite situaţiile gingaşe. 
Am păstrat chiar cea mai mare parte din numele 
autentice. Dar trebuie să precizăm că aceasta 
e valabil numai pentru volumul doi, care are drept 
cadru războiul. Volumul întâi (...) e însă în între- 
gime, absolut în întregime, ficţiune” (ibidem, 
p. 793). Interesant este faptul că semnatarul Tezelor 
şi antitezelor respinge, totuşi, presupusa influenţă 
a lui Proust în privinţa monologului interior, arătând 
că a recurs la acesta „numai dintr-un fel de repulsie 
de a reda la persoana a treia gânduri de esenţă 
intimă” (ibidem, p. 794-795). 


A stfel, mult discutata problemă a raportului 


Cărţi şi autori 


Marcel LUCACIU 


La cel de-al doilea mare 
roman (Patul lui Procust, 
1933), Camil Petrescu scria 
încă din anul 1928, adunând, 
cu timpul, un număr mare de 
note, fişe, reviste de modă, 
reviste vechi, gazete de 
specialitate necesare (după 
propria-i mărturisire) redării 
fidele a vestimentaţiei personajelor şi descrierii cât 
mai exacte a mobilierelor. Pe lângă noianul de fişe, 
adevărate „dosare de existenţă” ce lasă impresia că 
scriitorul e un alt procuror (căci, în esenţă, „fiecare 
personaj îşi are cazierul şi mapa sa”), un moment 
întrucâtva subsidiar în arhitectonica romanului l-a 
constituit întâlnirea cu „eleva de conservator”, elevă 
ce i-a arătat prozatorului „scrisorile celor care o 
iubesc”. Suspicios şi circumspect din fire, Camil 
Petrescu ne avertizează: „E de prisos să spun 
că această elevă de conservator nu are totuşi alte 
elemente în compoziţia eroinei romanului meu de 
care diferă total” (ibidem, p. 816). Cealaltă prota- 
gonistă, doamna T., se pare că a existat în realitate 
şi a scris delicatele epistole, „modificate mult” de 
autor. Paradoxal, Camil Petrescu refuză sintagma 
„roman de analiză”, atunci când e vorba de Patul 
lui Procust, considerându-l „un roman substanţial, 
în sensul unei reconstruiri prin cunoaştere”; 
un roman străbătut de „sentimentul metafizic 
al existenţei” (ibidem, p. 811). 


eferitor la modalităţile de a scrie un 
Rona Camil Petrescu precizează: „Sunt 

unii literați care încep cu începutul, continuă 
cu mijlocul şi — când au ajuns la capăt — pun fine 
şi gata, au sfârşit romanul. Pe urmă îl predau direct 
şi cu beatitudine tipografiei. Să numim tehnica asta, 
a tricotajului. Ştii cum se face un pulover? Odată 
lucrul început jos, urcă spre gât şi se încheie cu 
mâneca (...). Mărturisesc, nu pot să folosesc această 
tehnică a tricotajului.” Refuzând să adere la o ase- 
menea tehnică, scriitorul subliniază necesitatea unui 
număr de corecturi succesive, fiecare cu o menire 
precisă, regretând faptul că niciodată timpul nu i-a 
permis să efectueze toate corecturile ce se impuneau 
de la sine: „Întâia constă în adăugarea episoadelor 
menite să fixeze caracterele; această operaţie 
dublează manuscrisul. A doua corectură e sortită să 
adâncească momentele de interpretare psihologică. 
A treia corectură urmăreşte numai adăugarea 
elementelor care caracterizează atmosfera. A patra 
corectură urmăreşte tranziţiile. A cincea are de 
scop să pieptene frazele şi să lămurească nuanțele, 
realizând o cât mai mare expresivitate şi — fireşte — 
mai sunt necesare încă două corecturi normale” 
(ibidem, p. 807). 

Fiind convins că „artistul ce se ţine departe de 
treburile publice este un laş ori un învins dezamăgit”, 
din Cetatea literară, de pe meterezele căreia a luptat 
până în ultima clipă, războinicul noocrat a aruncat, 
în permanenţă, săgeți împotriva imposturii, a medio- 
crităţii şi a blazării sociale. Când a obosit, după 
Săptămâna muncii intelectuale şi artistice, s-a retras 
în Turnul de fildeş, dar n-a capitulat. A continuat să 
lucreze la proiectele lui literare şi, mai apoi, filosofice. 

Uşor atinse de patina vremii şi, poate, tocmai de 
aceea, cuceritoare prin eleganța şi sobrietatea rostirii 
lor, confesiunile lui Camil Petrescu probează o viaţă 
interioară vulcanică, o rarisimă acribie şi orgolioasă 
meticulozitate, o supleţe a limbajului specifică numai 
unui fin literat. 


autorului Luceafărului într-o monumentală, iconografică lucrare cum se 

: dovedeşte a fi exegeza Eminescu — dicţionar esenţial. Oameni din viaţa 
lui. În complexitatea şi vastitatea ei, aceasta este, la urma urmei, proiecția magică 
a unei gândiri meşteşugite, intuitive, pusă inspirat, de la început, să interfereze, 
sub semnul sacrului, spiritele, textele şi senzorialitatea lucrurilor în jocul oglinzii 
(în care realitatea devine profund spiritualizată) şi să creeze cititorului privilegiul 
de a pătrunde în existenţa fiinţială a miturilor care au străbătut epoca istorică a lui 
Mihai Eminescu. Eseistul este un generator de veritabile „imagini” al căror sens, 
după prof. Nicolae Georgescu, nu mai este „scoaterea lui Eminescu din contextul 
său istoric şi privirea lui în sine”, ci „readucerea lui Eminescu în lumea lui”, poten- 
țţând astfel interesul funciar al românilor de a apăra şi respecta cu orice risc simbo- 
lul. Odată cu accesul nostru la epoca Eminescu, graţie lui Zenovie Cârlugea, 
avem marea şansă de a recupera, optimişti, esenţele ei spirituale şi mitice identi- 

ficate în actele trăitoare ale unor figuri istorice dintr-un timp retrăit, în desfăşurare, 
care, vrea sau nu vrea careva, readuce centrul de gravitație al culturii româneşti 
într-un punct universal, contemporan. În concluzie, Eminescu — dicţionar esenţial. 
Oameni din viaţa lui este panorama cu rost a unei istorii literare deschise, „la 
răspântie” (M. Cimpoi), care ne vorbeşte despre identitatea limbii şi a literaturii 
române. Ideile lui Zenovie Cârlugea, discursul său metacritic, expuse intelectual- 
mente, cu precizie de bijutier în pagini mai mult decât savuroase, stabilesc o 
conexiune fenomenologică între un trecut dominat de isterii literar-istorice paradig- 
matice şi o contemporaneitate, paradoxal, în delir. Este clar pentru toată lumea, 
„Eminescu a fost, aparent, romantic — ultimul mare romantic al Europei — de fapt, 
primul şi unicul care a realizat în cadrul istoric al spaţiului românesc dimensiunea 
ontologică” (Svetlana Paleologu-Matta, op. cit.). Acesta este, presupunem, şi 
crezul după care s-a ghidat Zenovie Cârlugea în conceperea programaticului 

său studiu, temeinic şi fundamental pentru istoria şi literatura română. 

“e 
ntre timp, a apărut, 
| venind din oraş, şi Marie 

France. Avea un aer 
sever, circumspect: ce acritură 
neocomunistă s-a mai fofilat pe aici?, părea a glăsui 
privirea ei, luând-o aproape în primire din ochi 
pe Rodica, toată numai zâmbet. 

Cred că nou-venitei îi era foame. La fel 
de nervoasă sunt şi eu când mi-e foame. 

Era deci timpul să mă retrag. 

M-am ridicat din fotoliu, Rodica mi-a făcut semn 
să aştept puţin, a întins mâna şi a luat din bibliotecă 
volumul Victimes du devoir (pseudo-dramă), editions 
Gallimard, 1954, ca să mi-l ofere. Abia a avut timp 
să însăileze o dedicație eliptică în limba română: 

Cu toată simpatia, Rodi lonescu şi, conducându-mă 
spre ieşire, a îngânat ca pentru sine: Toţi suntem 
într-un fel sau altul victime ale datoriei... 

ŞI, iată-mă acum, când Paris est au mois de mai, 
la mormântul lor. Îi „Iuminez” cu un gând bun drumul 
spre strada bucureşteană în pantă din cartierul 
Cotroceni, stradă în susul căreia odihneşte înteme- 
ietorul Şcolii de Medicină din Bucureşti, dr. Carol 
Davila şi, respectiv, Ana lui. 

Când va veni din nou iarna (înainte ca iarna 
să m-ajungă!), voi merge iar până acolo, voi lăsa 
săniuţa veche să alunece goală pe mica stradă 
de lângă Academia Militară şi sunt sigură că umbra 
celei care a fost Rodica lonesco va veni la întâlnire 
zburând printre nămeţi pe sania care răzleţilor 
trecători li se va părea lunecând singură... 

Mă înclin (deşi îmi vine să aplaud) în memoria 
genialului creator al lui Beranger, nemuritorul drama- 
turg Eugene lonesco, omul muritor Eugen Ionescu. 

II ne se repose plus. II repose tout simplement./ 
Aici, în Montarnasseul de umbre, el nu se mai 
odihneşte; odihneşte doar... 

Ajung la Baudelaire. Şi aici mare aglomerare de 
nume. Şi multe flori proaspete. Şi scrisori, scrisorele, 
răvăşele şi versuri „aduse” în toate limbile pământului 
din creaţia poetului de către cei care au trecut să i se 
închine, versuri pe care le păstrează drept moştenire 
culturală strânsă cu grijă în scurta/lunga lor trecere 
printre cărţi. Tot aici s-a oprit să-şi vremuiască 
veşnicia şi cel de al doilea soţ al mamei sale, 
deloc agreatul de poet — generalul Aupic. 

Poate şi din această pricină (dar cu siguranţă nu 
doar pentru asta!) Oraşul-Lumină i-a înălţat poetului 
undeva la un capăt de alee din Montparnasseul de 
umbre un monument simbolic — un mormânt pe a 
cărui lespede „doarme” o marmură căreia îi va fi fost 
menit să devină formă de trup omenesc cu, de-a 
dreapta şi de-a stânga, două aripi large de albatros, 
desfăcute într-un semicerc plin cu flori din care nu va 
fi rămas nici urmă de rău, pentru prea greul mers pe 
pământ, mormânt vegheat la rându-i de o sculptură 
reprezentând o făptură hyperionică răstignită parcă 
pe zidul înalt, ca o solară vamă între un neant şi altul. 


care încă sunt. Am deci vreme să stau 
pe îndelete la taifas cu poetul. M-a... 

recunoscut: — Tu eşti aceea care mi-a răstălmăcit 
zicerea către cititor de-a ajuns „Hypocrite poete, 
mon semblable, mon frere”? — Iertare, da, n-am găsit 
un titlu mai potrivit... — Chiar aşa? Şi ai tăi ce-au 
spus? — Ai mei nu prea mai citesc... Şi-apoi, franceza 
a pierdut bătălia cu engleza, limbajul s-a osificat până 
la limita neînţelesului, poezia a ajuns o rudă săracă 
şi desuetă a unei scriituri în monorimă gen bani/ 
duşmani/barosani/gugumani — mod predilect de 
exprimare a faunei bufone bipede de pe la noi... 
- Deci nu se mai citeşte poezie în lumea voastră, 
a îngânat el trist... — Ba da, citesc în continuare 
expiraţii... — Adică?! — Adică cei care încă mai ştiu 
citi. Şcolarii, liceenii, studenţii, au dus la perfecţiune 
incultura. Azi alfabetizatul trece drept un geniu... 

Mi s-o fi părut sau cu adevărat Poetul — făptura 
hyperionică — şi-a încordat aripile ca pentru zbor, 
cât mai departe de lumea străină lui de-acum? 

Frunzişul se răsfaţă-n soare, păsări se cheamă 
şi-şi răspund. Florile Binelui din Răul zilelor la fel 

au mireasmă de linişti... Pe aleile pustii la această 
oră de trecători, „întâlnesc” cu vie emoție pe mulţi 
dintre aceia care, fără ca măcar să fi bănuit că 
aveam să fiu şi eu sub cer, îmi sunt prieteni: 
Maupassant, Pierre Larousse, Camille Saint-Sans, 
Zadkine, toţi înscrişi în miezul fierbinte al vieţii literare 
şi artistice a omenirii fără de care viaţa noastră n-ar 
fi decât vieţuire. 

Un poliţist (de imediată proximitate!) păzeşte 
„cetatea”. Mă apropii de încaschetata autoritate şi 
îl întreb unde se află Sărutul. Ştie, îmi dă informaţii 
prompt şi eficient. 

Ajung la celebra operă brâncuşiană care 
veghează mormântul unei tinere rusoaice - Taniuşa 
Raşevskaia — un fel de Julietă slavă pe care Romeo 
al ei, un student român la medicină care iubea prea 
mult viaţa, n-a urmat-o sub greul Sărutului, lăsându-i 
ei toată veşnicia, el mai întârziind nişte ani printre 
săruturi fără importanţă. Sau poate... 

Exilat şi el, Sărutul de la Montparnasse este plasat 
între zidul cenuşiu al unui bloc de locuinţe (cine-or 
fi privilegiaţii cu această comoară sub ferestre?), 
separat la rându-i de „cetatea pietrelor tăcute” de 
un gard de ciment. Este un fel de fundătură îngustă. 
Gândesc: Oare tânăra rusoaică va avea de înfruntat 
pe vecie o concurenţă din care va ieşi mereu înfrântă, 
ori poate doar umbra ei — aureolă de azur cât cerul 
de vastă — va lumina de-a pururi privirea celor care 
tot vin şi vin să-şi boteze sufletul în apele adânci 
ale sărutului de piatră care o veghează? 


ierbii de sidef ai Taniuşei cea fără urmaşi 

au cerut de curând (anul 2021!) de la Statul 
francez să le fie retrocedată sculptura... Or fi vrând 
s-o pună la mormântul lor?! O vreme Sărutul din 
Montparnasseul de umbre chiar a fost pus într-un 
sicriaş vertical de scânduri în aşteptarea luării lui în 
posesie de rusnacii aceia iubitori de artă aducătoare 
de arginţi... Numai că francezii nu-s români! 

Alt Bonjour, monsieur, altă întrebare din parte-mi: 
Cioran? Omul ordinii îşi scoate cu un gest larg cas- 
cheta (vrea să mă salute ceremonios, îmi zic, dar 
greşesc!) şi, cercetând o hartă pusă pe fundul „couvre- 
chef'-ului său, îmi transmite eliptic: Parcela 73. 

Unde naiba o mai fi şi asta, îmi zic în gând şi, iată 
gândul meu auzit şi luminat de un îngrijitor de alei 
şi morminte, unul dintre numeroşii emigrâs venus de 
leur plein gre vider les poubelles a Paris/ emigranți 
veniţi de bunăvoie, fericiţi nevoie mare, să golească 
pubelele din Paris... Acesta conducea o maşinuţă 
dotată cu măturici rotative, furtun de stropit prin 
spaţiile unde nu se putea ajunge decât cu pasul, 

o cisternă miniaturală, pubele. Îmbrăcat curat, în 
albastru integral, el îşi face datoria cu responsabilitate 
(şi cu mănuşi). 

Găsesc parcela cu număr purtător de ghinion 
(parcă cei care au fost „cazaţi” la numere faste au 
nimerit-o mai bine!), dar nu-l găsesc prin Mont- 
Parnasse-ul... locuit de foşti alungaţi din Paradisul 
numit Paris (după ce ei înşişi se vor fi exilat mai întâi 
din limba lor în altă limbă) pe căutatul care deţine 
taina absolută de /inconvenient d'6tre ng... Cercetez 
cu atenţie piatră cu piatră, dar marele singuratic, 
studentul etern din mansarda cu vedere spre moarte 
despre care ne-a povestit în felul său Vişniecul Matei, 
el, feciorul popii din Răşinari, nu dorea se pare să 
fie inoportunat de vizita niciunui rătăcit de prin plaiul 
mioritic... 

Omul cu tulumba din alee mă vede en embaras 
şi mă întreabă de caut un mormânt anume. 

Atentă şi mărţişoreană, umbra lui Arghezi îmi 
şopteşte: Aici nu e mormântul nimănui... 

Răspund viului din alee: — Cioran! 

— Serait-il un peu philosophe?/ E puţin filosof, 
întreabă la rându-i omul negru în albastru, care cu 
siguranţă nu se omora cu cititul cărţilor de filosofie. 
Dau din cap cum că, da, era şi filosof, ba chiar 
precizez, accentuând imperfectul: Philosophe, oui, 

il l'Etait/ Da, era filosof... Imperturbabil, fără să mă 
privească pieziş (cum aş fi meritat!), omul cu măturici 
şi perii, mi-a replicat: Quand on est philosophe, on 

fest pour toujours!/ Când eşti filosof, aşa rămâi pe 
veci. 

Mulţumesc pentru lecţia oferită, omule păstrător 
de curăţenie pentru vii! 


i, iată-mă ajunsă lângă o lespede de 

marmură neagră, fără cruce, strălucind 

de curăţenie (mon pote I'Africain îşi făcuse 
datortă cu responsabilitate!), cu, drept îngeri veghetori 
(prezenţi acolo anume ca să deruteze privirile scor- 
monitoare!), două ghivecele cu flori mici, roşii/albe, 
plasate peste numele înscrise în carnea pietrei 
răbdătoare: Emil Cioran & Simone Boug — partenera 
lui vremelnică de sub cer şi, pe vecie, sub pământ... 

De linconvânient d'6tre ne ă inconvenient d'âtre 
mort.../ De la inconvenientul de a te naşte la 
inconvenientul de a muri, timpul de a cărui măsură 
ştiu doar cei care n-au cunoscut acest al doilea 
„inconvenient”, spune că vor trece anii cum trecură, 
dar că uitarea nu se va aşterne peste numele celui 
care a întors pe toate feţele silogismele amărăciunii 
cum că omul nu-i decât un nimic raportat la infinit. 

Şi cam ce-ar fi trebuit să fie, răşinăreanule de 
Montparnasse? Egalul Marelui Anonim? N-o fi prea 
îndeajuns că îi seamănă la chip? O, dar chipul este 
atât de schimbător!... lată, chiar eu: Eram copil, 

o, Doamne, sub cerul Tău înaltul,/ La fel şi-acum, 
doar învelişul altul! 

Îmi ofer un ceas de taifas cu Emil al nostru 
din Răşinari, plecat în Oraşul-Lumină într-o vreme 
când peste România se abătuse greul blestemului 
comunist devastator, criminal, ca să nu se mai 
întoarcă niciodată pe Coasta Boacii — Paradisul 
lui dintâi, păstrat în memorie — icoană de puritate 
pe care nu se cuvine s-o atingi nici măcar (sau mai 
cu seamă!) cu o privire întinată de prea multele rele 
văzute prin lumea asta ca un carnaval de măşti 
râzânde şi scălâmbe. 

Şi vorbele ni se-mpletesc într-un vacarm de linişti 
grăitoare. 

E greu de purtat caratele geniului când drept 
bagaj nu ai decât cuvântul, şi acela străin de graiul 
mamei?, îl întreb curioasă. Dar de ce mi se pare 
că a tremurat o petală de petunie din ghiveciul care 
străjuieşte lespedea Simonei şi că un strop de apă 
ascuns în corola fragilă reinventează greul unei 
lacrimi... de admiraţie! Şi, aşteptând răspunsul, reme- 
morez: Les larmes d'admiration — l'unique excuse 
de cet univers, puisquiil lui en faut une./ Lacrimile 
de admiraţie — unica scuză a acestui univers, fiindcă 
îi trebuie una... Blaga a spus-o parcă şi mai bine: 
Dumnezeu i-a dat omului lacrima ca ochiul lui să 
poată îndura întreaga frumuseţe care-l înconjoară! 


poi, ca şi cum ar fi lăsat universul tot să-şi 
A de lacrimile lui, Emil Cioran ştiutul mă 

luminează asupra geniului cu ale lui carate: 
Ce n'est pas par le g&nie, c'est par la souifrance, par 
elle seule, qu'on cesse d'âtre une marionnette./ Nu 
prin geniu, ci prin suferinţă doar, încetezi de a mai 
fi o marionetă. Chiar aşa îmi tălmăceşte dintre Aveux 
et Anathemes umbra lui, aruncându-mă în neînţe- 
lesuri şi mai mari, fiindcă, da, şi eu iubesc şi flori, 
şi ochi, şi buze, şi morminte, poete de pe Valea 
Frumoasei, şi n-aş prea vrea să cred că fără suferinţă 
omul nu ar fi decât o marionetă (în mâna cărui 
păpuşar?!) fără însemnătate. 

De parcă mi-ar fi auzit nedumerirea, filosoful 

care este (!) îmi spune mai departe cum că omul 
n-ar mai accepta să trăiască â /a remorque de Dieu/ 
la remorca lui Dumnezeu şi că el, !lhomme, n'est 
pas content d'6tre homme. Mais il ne sait pas ă quoi 
revenir ni comment r&integrer un stat dont il a perdu 
tout souvenir distinct. La nostalgie qu'il en a est le 
fond de son tre, et c'est par elle qu'il communique 
avec qui en lui subisse de plus ancien./ Omul nu se 
mulţumeşte de a fi om. Dar nici nu ştie la ce să se 
întoarcă, nici cum să reintegreze o stare despre care 
nu i-a mai rămas nicio amintire distinctă. Nostalgia 
după acea stare este fondul fiinţei sale, şi prin ea 
comunică doar cu acel ceva care există în el dintru 


început. 

Singur, votul 


entru Nigeria, ca, de altfel, pentru 
majoritatea ţărilor sub-sahariene, alegerile 


au fost încă de la independenţă, în anii 
1960, o speranţă deşartă, o operetă pusă în scenă 
de noii dictatori, agreaţi sau nu de fostele puteri 
coloniale. Aceşti auto-intitulaţi „părinţi ai naţiunii” 
au mimat un sistem politic modelat de pretenţiile 
sponsorilor politici externi, ca să cadă rapid în formula 
partidului unic, susţinut de poliţia politică şi finanţat 
de marile corporaţii transnaţionale, orbite de propriile 
interese în faţa abuzurilor sângeroase ale noilor 
conducători. lar şi iar, alegătorii au fost amăgiţi că 
votul lor va mări distanţa politică şi istorică dintre 
starea actuală şi cascada guvernărilor militarizate 
precedente. 

Scrutinul prezidenţial din Nigeria, de la începutul 
lui martie anul acesta, promitea să fie altceva decât 
confruntarea dintre doi candidaţi, unul din partea 
puterii şi altul din partea opoziţiei, sau a unui 
fragment al acesteia. Ceea ce părea să devină 
„a treia cale”, l-a adus în vârtejul politic pe Peter 
Obi, un om de afaceri în vârstă de 61 de ani, dispus 
să adopte o atitudine nonconformistă şi să iniţieze 
reforme fundamentale care să pună „uriaşul Africii”, 
pe o direcţie constructivă şi reforme radicale orientate 
spre valorificarea în interes naţional a potenţialului 
enorm al ţării. Cel care părea să aibă şanse reale 
prin campania viguroasă şi convingătoare nu a putut 
să învingă sistemul cutumiar şi să ajungă succesorul 
validat de votul popular al preşedintelui încă în 
funcţie, generalul Muhamadu Buhari. Acesta avea 
o carieră politică violentă. În urma unei lovituri de 
stat, el a condus federaţia nigeriană din 1983 în 1985, 
când i-a venit rândul să piardă puterea în urma altei 
lovituri de stat, a generalului Ibrahim Babangida, şi 
să petreacă trei ani într-o închisoare din Benin. Intrat 
în afaceri cu petrol, Buhari a câştigat prezidenţialele 
din 2015 şi a fost reales în 2019, în ciuda buharismu- 
lui, o guvernare autoritară susţinută de comandaţii 
armatei. Faţă de un personaj cu o asemenea zestre 
electorală, Obi părea un novator de nestăvilit. Fost 
guvernator al statului Anambra (12 milioane de 
locuitori), el a migrat de la democrați spre laburişti, 

a devenit apreciat în rândul tinerilor, cu sprijinul 
cărora spera să răstoarne sistemul paternalist al 
militarilor politicieni. Propunerile lui de temperare 

a consumismului risipitor i-a cucerit pe mulţi votanţi, 
după cum remarca publicaţia Business Day: „Ceea 
ce-i atrage pe susţinătorii lui Obi este cumpătarea, 
productivitatea eficientă şi nu super-consumul şi 
risipa. El vrea să promoveze managementul eficient 
şi investiţiile în sectoarele cheie care să accelereze 
creşterea economică şi dezvoltarea.” (https://busines 
sday.ng/ news/article/ the-obi-dients-and-new-political- 
consciousness-of-nigerian-youths) Oricât de promiţă- 
toare au părut astfel de ambiţii în campanie, Obi 

a ieşit pe locul al treilea, răpus de maşina electorală 
a viitorului preşedinte Bola Timumbu, politicain versat 
(71 de ani), fost senator şi guvernator al statului 
Lagos (1999-2007). Ca la mai toate alegerile 
precedente, învinsul a acuzat fraude, intimidări 

şi mistificarea rezultatelor. Acelaşi festivism post- 
electoral a fost singurul răspuns al învingătorului, 
care i-a chemat pe susţinători şi pe adversari 

să-şi dea mâna pentru reconstrucţia patriei-mamă. 


poziţia a lansat critici dure din cauza 
proastei organizări, a condamnat logistica 
defectuoasă şi manipulări mai ales în 


procesul de agregare a rezultatelor venite din cele 
treizeci şi şase de state ale federaţiei nigeriene şi a 

constatat că „oamenii buni şi muncitori ai Nigeriei au 
fost jefuiţi din nou de presupuşii noştri conducători pe 
care i-au crezut.” (https://edition.enn.com/2023/03/02/ 
africa/peter-obi-nigeria-elections-inti/index.html) 

În memoriile sale din perioada în care a fost 
ambasadorul Statelor Unite în Nigeria, John Campbell 
prezenta concluziile proprii după alegerile precedente: 
„A existat o fraudare succesivă a votului, de la nivel 
local la cel statal până la cel federal, la care au 
participat oficialități şi politicieni. Cu toţii au modificat 
numărătoarea propriu-zisă, înregistrarea rezultatelor 
parţiale şi asamblarea rezultatelor finale. Totul a 
culminat cu anunţarea clasamentului politic oficial.” 
(John Campbell, Nigeria, Dancing on the Brink, 
Rowman and Littlefield, Lanham, Maryland, p. 107) 

O serie de cascadorii mediatice provocate de un 
sistem electoral viciat, incomplet şi defectuos ajunge 
să mobilizeze nu numai opinia publică nigeriană, 
ci şi pe cea internaţională. Nigeria, cu o populaţie 
de peste 230 de milioane de locuitori, este al doilea 
mare producător şi exportator de petrol şi gaze 
naturale din Africa şi unul dintre cei mai importanţi 
la nivel mondial. Turbulenţele politice din interior 
afectează economia globală prin variaţiunile impre- 
vizibile ale propriei economii. Federaţia este expusă 
instabilității din cauza violenţei politice din cele 
douăsprezece state islamice din nord, a terorismului 
formaţiunii Boko Haram şi a pirateriei din estuarul 
fluviului Niger şi din Golful Guineei. Cei opt ani de 
buharism au însemnat corupţie generalizată, derivă 
socială şi dezamăgire populară. Mult-aşteptata 
schimbare de direcţie spre o democratizare reală 
şi durabilă a fost pusă din nou la conservare. 


Partidelor Progresiste şi Partidul Democrat 

Popular, au ajuns în poziţia oligarhiei 
federaliste bazându-se pe reţelele tribale, de clan, 
paternaliste şi au apelat la solidaritatea etnică sau 
religioasă ca să controleze mecanismele extinse 
din teritoriu şi să-şi facă propagandă electorală pe 
cheltuiala finanţelor publice. Opoziția, mobilizată mai 
ales de laburiştii lui Obi, a apelat la nehotărâţii uitaţi 
în falii sociale şi regionale, inclusiv la populaţia cea 
mai defavorizată din insulele sărăciei urbane şi a 
conturat o alternativă electorală complet diferită, încă 
firavă, cu influenţă redusă. În principiu, aceasta ar 
putea deveni un bazin electoral promiţător şi pentru 
alte ţări din vestul Africii, mai ales acolo unde demo- 
craţia a cunoscut doar variante formale, lipsite de 
conţinutul unor reforme economice şi sociale pro- 
funde. Cauzele sunt cele vechi — regimuri represive 
sudate cu încăpățânare de puterea naţională, de 
poliţia politică, beneficiarele toleranţei marilor agenţi 
internaţionali. Nu este un dat permanent şi noile elite 
intelectuale luptă să elimine dinozaurii politici, aflaţi 
abuziv la putere de decenii întregi. Candidaţii opoziţiei 
încă mai au, în primul rând, probleme de vizibilitate 
în condiţiile cenzurării media şi a sabotării campa- 
niilor lor de promovare. Numai susţinerea din partea 
tinerilor şi a alegătorilor din mediul urban nu a devenit 
încă determinantă într-o perioadă în care populaţia 
rurală este majoritară. Noua opoziţie promite şi 
trebuie să respecte ceea ce promite dacă vrea să 
convingă, să abandoneze cadourile şi concesiile 
electorale pentru că nu are la dispoziţie mijloacele 
puterii. Ea nu poate oferi alternativa convingătoare 
dacă încearcă să-şi extindă influenţa prin prelun- 
girea practicilor de corupţie, prin intimidări sau prin 


Pie, tradiţionale, în special Congresul 


Vecina mea, Africa 


nu dărâmă o dictatură |>>. 
Nicolae MELINESCU E E | 


1 


favoritisme şi privilegii pentru 
grupuri de interese sau pentru 
sindicatele crimei organizate 
Alianţa dintre serviciile 
secrete, poliţia politică şi 
sistemul de control electoral a 
provocat tentativele aspiranţilor 
politici să se facă cunoscuţi în E 
rândul electoratului propriu prin presiunile executate 
din exterior de către mass-media internaţională, aşa 
cum s-a întâmplat în Republica Democrată Congo 
sau în Zimbabwe, ţară aflată încă în umbra fostului 
dictator Robert Mugabe. Cotidianul britanic The 
Guardian informa: „Luna trecută [februarie, n.a.], 
Nelson Chamisa, cel mai tânăr membru al parlamen- 
tului din Zimbabwe, fost lider al tineretului reformator 
a chemat comunitatea internaţională să «stea cu 
ochii» pe această ţară africană frământată, nu numai 
pe alte crize din lume şi să dea dovadă de solidaritate 
cu cei care luptă pentru schimbare în această zonă.” 
(https://www.theguardian.com/world/2023/mar/05/ 
africa-dinosaur-leaders-urban-youth-polls-winning) 


| | na dintre structurile de forţă care 


obstrucţionează schimbarea şi transfor- 

marea democraţiilor din nisip într-o formă 
de organizare durabilă inclusivă şi interactivă este 
populată cu conservatorii din serviciile secrete. 
Menajaţi, subvenţionaţi şi apăraţi decenii întregi de 
sisteme dictatoriale, aceştia sunt ultimii combatanți 
pe aliniamentul de rezistenţă al regimurilor pater- 
naliste autocrate. Prin reţele surprinzător de bine 
organizate, acestea au căpătat o eficienţă brutală 
în controlarea teritoriului şi a resurselor strategice 
prin teroare şi intimidare. Sprijinul pentru noile elite 
a început să corodeze capacitatea de manipulare, 
pentru că forţele împinse oficial spre marginea 
terenului de joc politic au devenit tot mai prezente, 
nemulţumirile lor tot mai cunoscute şi dincolo de 
limitele teritoriului african. 

Demonstraţiile, mitingurile populare, ciocnirile 

de stradă cu forţele de ordine, contactul cu mass- 
media internaţională, sprijinul unor entităţi pro- 
democratice din ţările influente în relaţiile globale 
reduc spaţiul de manevră al anti-reformiştilor. 
Deocamdată, progresele nu sunt spectaculoase, 
dar germenii forţei dominante a votului sunt tot mai 
vizibili. Menţinerea presiunii asupra conservatorilor 
depinde de sinceritatea noii generaţii de politicieni 
africani şi de angajarea lor într-un efort întârziat 
de decenii întregi de toleranța statelor donatoare 
de asistenţă financiară şi militară faţă de regimurile 
totalitare şi de interesele marilor corporaţii care au 
închis ochii în faţa încălcării drepturilor omului atâta 
timp cât investiţiile şi operaţiunile lor erau protejate 
de regimuri dictatoriale. Pentru Africa, votul a apărut 
de multe ori ca o unealtă a mimării reformei. De la 
Mobutu până Idi Amin şi Bokassa, tiranii post-coloniali 
au rămas la putere în urma unor alegeri trucate, 
furate şi lipsite de relevanţă. Actul electoral a fost golit 
de conţinut şi şi-a pierdut din semnificaţie. Schimbările 
din Europa celui de-al XXI-lea secol, apariţia unor 
agenţi cu interese diferite pe arena africană — China, 
India, Japonia, Indonezia, Turcia — au conferit un 
statut mai vizibil al realităţilor de pe continent. Dacă 
revenirea marilor puteri influente în construcţia 
democratică se va manifesta şi în cazul Africii, 
odată încheiat conflictul din centrul Europei, votul 
ar putea să-şi recapete valoarea sa primordială 
într-un mediu social constructiv. 


de lumină spre numele scriitorului, înscris în marmura neagră a lespezii! 
Dar eu ce tot caut aici cu, în mâini, Aveux et Anathemes, cartea asta 
de aforisme de o nefaste clairvoyance (nu, de data aceasta n-am să mai traduc!) 
pe care am cumpărat-o de la Mona lisait/ Mona citea — o mică librărie pe a cărei 
firmă trona etern surâzătoarea Mona-Lisa del Giocondo, librărie-altărel al cărţii din 
Piaţa Beaubourg? Este pentru că se află aceasta chiar lângă atelierul hobiţeanului 
în care, dacă eşti român (şi nu-ţi este ruşine s-o recunoşti de când cu mareea 
neagră a făcătorilor de nimic în căutare de ubi mai bene care au inundat Parisul, 
mânca-ţi-aş!), poţi intra să dai ochii cu măiastrele, cu Domnişoara Pogany, 
cu trunchiuri de coloană crescută parcă din dorul pământului de-a fi mai lângă 
cer, cu uneltele meşterului cioplitor, cu pirostriile şi tuciul de mămăligă ale lui 
Costache, genialul sculptor gorjeano-mondial. Aviz celui (celor) ce caută atelierul 
de aici: Ar fi bine să înghiţi un hamburger, o măslină, un colţ de baghetă, un ceva 


N u, nu mi se pare: o floare albă şi-a deschis larg corola ca o pleoapă 


30 


românească! 

acolo înainte de vizită, ca nu cumva să te apuce dorul de un borş de ştevie sau 
de o ciulama de urzici, înnobilate cu o mămăligă aburindă, că te întorci acasă 
repejor şi trimiţi la naiba simandicoasa lume bună cu graiul ei cu tot, acel idiome 
ideal pour traduire delicatement des sentiments &quivoques/ idiom ideal spre 
a traduce cu graţie sentimente echivoce... 
Chiar aşa să fi fost pentru tine franceza, Emil Cioran? /diom ideal?! Dar de ce 
înainte de „marea trecere” nu-ţi mai aminteai decât de graiul mamei? Taci? Taci! 
Piatra neagră care-i străjuia mormântul a tăcut şi ea. Tot în limba lui — cea 


In vremea asta de bezmetică pandemie de corectitudine politică, asistăm 
la o nouă schimbare la faţă nu doar a României, ci a lumii de pe întreg pământul 
oamenilor. Care va fi să fie idiomul ideal în care un nou Cioran îşi va scrie opera: 
lătratul mitralierei, ploaia de bombe, vaccinul pfizer, moderna sau...? Taci, 
Johnson & comp., vrem să auzim muzica universului! 

Ars longa... 


Sorin BULIGA 


telierul lui Brâncuşi 
A din Impasse Ronsin 

„era un loc simplu, 
văruit, cu o sobă-plită primitivă, 
asemănătoare celor folosite în 
casele ţărăneşti din Oltenia. Piesele de mobilier erau 
făcute de artistul însuşi în stil oltenesc” (Balas, p. 25). 
Oscar Chelimsky, vecinul său, îşi amintea că „scau- 
nele lui erau asemenea ciupercilor, ca nişte taburete 
sculptate dintr-o singură bucată de lemn. Masa era o 
placă enormă de piatră: el cioplise chiar şi un difuzor 
de piatră” (apud Balas, p. 25). Geo Bogza, vizitând 
atelierul-muzeu, îl aprecia ca fiind „dac şi predac”, 
durat ca o „Sarmizegetusa sufletească, ale cărei 
ziduri n-aveau să fie niciodată năruite” (Bogza). 

Carola Giedion-Welcker îşi aminteşte despre 
prietenul ei, Constantin Brâncuşi, că „În inima 
Parisului, asaltat de vizitatori oficiali şi neoficiali, 
veniţi din toate ţările, felul său de trai rămânea 
cel al unui ţăran român, înconjurat de mobile făcute 
de mâna lui: de la scaune şi bănci de lemn şi mese 
rotunde de piatră, până la poarta ţărănească din 
bârne care, extrasă din climatul natal şi transplantată 
la Paris, separa cu primitivă solemnitate atelierul de 
încăperea de meşterit şi de camera de dormit. [...] 
La fel cu mobilierul (masa, scaunul, banca şi patul) 
şi uneltele, şi obiectele uzuale — de la soba de 
cărămidă şi presa de ulei, până la cutia gramo- 
fonului (cutie construită şi perfecționată acustic 
de sculptor) —, totul purta marca aceleiaşi simplităţi 
esenţiale, aceluiaşi spirit de invenţie personală 
care caracterizează arta sa” (Giedion-Welcker, 
pp. 40-41). 

Ajunsă în acest punct, exegeta face următoarea 
specificaţie: „Mobilierul cioplit de propria-i mână, 
care dădea atelierului o atmosferă rustică, nu 
era un simplu amintitor al originii sale; născut 
din aspiraţia la simplitate, el exprima concepţia sa, 
potrivit căreia un cadru pur, prielnic lucrului şi vieţii, 
poate fi alcătuit numai de rodul propriei creaţii. Căci 
Brâncuşi găsea că odată cu elementele ambientale 
de împrumut, era implantată şi «lumea lor de spi- 
rite» periculoase. lată de ce considera extrem de 
suspecte — când nu-i păreau de-a dreptul amenin- 
ţătoare — darurile de acest gen...” (/bidem, p. 41). 


şi concentrat formele de mobilier în maxi- 

mum de funcţionalitate” (Pandrea, p. 168). 
De asemenea, „Mobilierul lui Brâncuşi are semnifi- 
caţie practică, dar şi de «gândire emoţională»” 
(Ibidem). Tot Petre Pandrea atrage atenţia şi asupra 
unui lucru mai puţin cunoscut, şi anume „asupra 
artizanului Brâncuşi, asupra activităţii sale de 53 ani 
de la Paris în materie de mobilier, asupra sfaturilor 
tehnice şi asupra modelelor diverse de mobilier 
răspândite cu generozitate de nabab şi rămase 
în anonimat. 

Baroana Frachon ne relevă că „Lipsa lui de 
preocupare faţă de necesităţile materiale era totală, 
la fel ca şi disprețul faţă de lucrurile care complică 
viaţa” (apud Balas, p. 25). 

Brâncuşi ignora comodităţile vieţii moderne. 
Eugen lonescu ne spune, de pildă, că artistul avea 
telefon, dar îl folosea arareori: „Prefera să ia legătura 
cu vecinii aruncându-le pietricele în geamuri” (apud 
Balas, p. 25). 


D) upă Petre Pandrea, „Brâncuşi a simplificat 


Curtea de la Argeş 


Mobilierul ţărânesc 
din atelierul lui Brâncuşi 


Nu numai că ignora viaţa modernă, dar avea şi 
o anumită aversiune împotriva ei, aşa cum ne dăm 
seama din afirmaţia sa, „civilizaţia care strică totul” 
(spusă către Michel Seuphor, în 1949, apud Parigoris, 
p. 14), când „îşi aminteşte despre copilăria sa şi ce 
percepea a fi inocenţa pierdută a aşezării sale rurale” 
(Ibidem). Ș 

Oscar Chelimsky remarcă faptul că „In 1914 puţini 
erau parizienii care bănuiau ce viaţă bucolică domnea 
în inima metropolei, doar la câţiva paşi de una din 
arterele cele mai mari şi mai aglomerate. În mijlocul 
unei vegetaţii luxuriante, de care chiar Brâncuşi avea 
grijă, zburdau pisici, câini, pui, iepuri şi chiar o gâscă 
maiestoasă, aşa cum se întâmplă în orice fermă” 
(apud Balas, p. 25). 

După cum just observă Edith Balas, „Şi totuşi, 
dacă Parisul a devenit căminul adoptiv al lui 
Brâncuşi, el a putut aduce o parte din România 
acolo şi a făcut-o” (Balas, p. 25). 

Aşa cum scria şi Paul Morand, în catalogul de 
la Brummer Gallery, „Extrema libertate a Parisului 
i-a permis lui Brâncuşi de a rămâne cel mai puţin 
«parizian» dintre artişti şi, ceea ce este într-adevăr 
încă şi mai rar, cel mai puţin «parizian» dintre români” 
(apud Parigoris, p. 18). 


ţinută la zece ani după moartea sculpto- 
rului, atrage însă atenţia că atelierul era 
mai mult decât o „Românie în mic”: „Brâncuşi în 
atelierul său din Impasse Ronsin, patul lui, soba. 
E greu să nu recunoşti «stilul» unei locuinţe ţărăneşti 
şi totuşi e vorba de mai mult: este locuinţa lui 
Brâncuşi, este «lumea» lui, pe care şi-a făurit-o 
singur, cu propriile lui mâini cum s-ar spune. Nu 
este replica unui model preexistent, «casă de ţăran 
român» sau «atelier de artist parizian de avangardă»” 
(Eliade, p. 11). 

Uneori Brâncuşi îşi compara atelierul cu o grădină, 
asemănătoare aceleia în care era amplasată una din 
Coloanele sale: „Acest atelier este grădina mea; aici 
eu sunt singur şi fericit!” (apud Tabart, p. 56). Unii din 
vizitatorii săi aveau o impresie asemănătoare despre 
operele sale din atelier, care alcătuiau „o pădure 
albă şi liniştită” (A. Wilson, apud Tabart, p. 38). 

Este foarte interesantă în contextul de faţă 
afirmaţia sculptorului Tony Cragg, încredinţat că din 
pădurea din apropierea casei sale natale din Hobiţa, 
Brâncuşi ar fi „absorbit tot ceea ce el ar fi avut nevoie 
pentru a munci până la sfârşitul zilelor sale. [...] 
Există un tip de structură mentală care, după mine, 


VI ircea Eliade, la Chicago, într-o conferinţă 


nu este fără raport cu peisajul. Sunt sigur chiar 

că atelierul sculptorului este un peisaj intermediar. 
In cazul lui Brâncuşi, mi se pare evident că el purta 
în el însuşi un peisaj ideal pe care l-a construit în 
atelierul său. Marile obiecte erau arborii săi, aşa 
cum o spunea” (apud Tabart, p. 56). 

Din toate aceste mărturii reiese că mobilierul 
țărănesc (în stil oltenesc) din atelierul lui Brâncuşi, 
executat de mâna lui într-o manieră de maximă 
simplitate, îi amintea artistului, în primul rând, de 
originea sa rurală, mai exact, de Hobiţa sa natală. 

In acelaşi timp, acesta alcătuia un cadru pur (prielnic 
lucrului şi vieţii în atelierul-locuinţă), deoarece nefiind 
mobilier cu piese de împrumut, nu era însoţit nici de 
„lumea lor de spirite” periculoase, în a căror existenţă 
artistul credea, întocmai ca oamenii de la ţară din 
România încă tradiţională de la sfârşitul secolului 
XIX şi începutul secolului XX. 


cest mobilier simplu, a cărui calitate 
Arena era funcţionalitatea, dădea un 
aspect rustic încăperilor văruite, cu sobă- 

plită, ca în casele din Oltenia. El denotă şi lipsa de 
preocupare a lui Brâncuşi pentru comodităţile vieţii 
moderne şi, în general, faţă de lucrurile care com- 
plică viaţa. Avea de-a dreptul aversiune faţă de 
civilizaţia citadină modernă, gândindu-se în primul 
rând la influențarea negativă de către aceasta 
a vieţii patriarhale rurale, marcată de normele 
unei înţelepciuni milenare. 

Dar atelierul nu era numai o locuinţă ţără- 
| nească şi oltenească (o imitație a unui model), 
| ci era chiar lumea proprie lui Brâncuşi, pe care 
| şi-o crease singur, ce reflecta concepţiile sale 
filosofice legate de naturalitate şi simplitate. 
Cu operele sale ce se înălţau pe verticală, dând 
impresia unei „păduri albe şi liniştite”, acesta 
poate să dea o informaţie despre structura 
mentală a lui Brâncuşi, care se formase în raport 
cu peisajul natal, dominat de vegetaţie. Aşa se 
1 poate explica de ce numea marile sale lucrări 


„arborii” săi, iar atelierul „grădina” sa. 


Aşadar, s-ar putea spune, în sens figurat, că 
la 16 martie 1957 Brâncuşi murea, de fapt, la Hobiţa, 
în atelierul său din mijlocul Parisului. 

(Urmare din pag. 32) 


trebui să fie arta pentru a-i mulţumi pe colegi. Mai degrabă, i-a încurajat 


D) reptu nu a fost dispus să-şi reducă aşteptările cu privire la ceea ce ar 
să se scuture de iluzia libertăţii. Pentru a merita să fie tratată nu ca o 


marfă, ci ca o expresie a demnităţii, arta ar trebui să se elibereze de conformitate. 


De curând, Erwin Kessler, directorul Muzeului, a organizat o expoziţie Dreptu 
la Veneţia. Nu a fost succesul pe care i l-am dorit — e greu să refaci contextul 
în care arta sa a fost în avangardă. 

S-a născut Dreptu prea devreme? Într-un loc greşit? Sau prea târziu, într-un 
loc la fel de abundent în talent ca în comori naturale? (O, cum mi-e dor de 
pădurile prin care ne-am plimbat şi de acele momente în care ne-am oprit 
sub un stejar centenar pentru a recita crezul lui Brâncuşi atunci când a refuzat 
să devină elevul cuiva!) 

A rezista unui regim care impune ateismul pictând biserici doar pentru ca 
opera sa să fie în cele din urmă obliterată de cei care au găsit în libertate încă 
o cale spre mediocritate, este aproape prea mult de înghiţit. Dar i s-a întâmplat. 
Privilegiul de a rămâne fidel propriei persoane este o răsplată pe care puţini 
au înţeles-o mai bine decât el. Opoziția faţă de dictatură se opune, în noi înşine, 
tentaţiei de a crede că suntem mai buni sau că merităm mai bine. Acest lucru 
se aplică nu numai politicii, ci poate chiar mai mult condiţiei noastre morale. Arta 
lui Dreptu este locul în care personajul, cu toate ridurile sale, se traduce în artă. 
Mi-e dor de el mai mult în măsura în care mediocritatea preia controlul şi puţini, 
dacă există, au curajul să se opună. Arta sa este, în zilele noastre, ale unor 
revoluţii estetice false, mai necesară ca niciodată. Am vorbit ultima dată, cu puţin 
timp înainte de a-şi începe călătoria în eternitate, despre dorinţa de a petrece 
o vară la munte. Poate în munţii de deasupra noastră, în cer... 

loan Inocenţiu Dreptu 
s-a reintors acasa 


Mihai NADIN 


uzeul de Artă Recentă (MARe) din Bucureşti 

NV a adăugat în colecţia sa câteva dintre 

lucrările lui loan Inocenţiu Dreptu (26 aprilie 

1944, Boholt, Făgăraş — 5 aprilie 2008). Am dăruit 
Muzeului două dintre picturile sale şi două litografii — 
în mod explicit am pus accentul pe obligaţia pe care 
mi-am luat-o faţă de el, ca să mă asigur că vor fi 
expuse. Le-am redat celor care ar fi trebuit să ştie 
de el — publicului românesc. Mulţi au auzit despre 
el — personaj imposibil de uitat. Puţini au avut prilejul 
să-i admire arta. 

Doar câteva repere, pentru a plasa omul şi opera 
în epocă. A studiat pictura monumentală (1963-1969) 
la Institutul de Arte Plastice „Nicolae Grigorescu”. A debutat 
în 1969 la expoziţia naţională a tinerilor artişti din Cluj, iar un 
an mai târziu participă la o altă expoziţie de grup, la Galeria 
Kalinderu. Între 1970-1989, loan Dreptu a realizat pictura murală 
la bisericile din satele Robaia (Călimăneşti) şi Copalnic- 
Mănăştur (Maramureş) — 
de ani de muncă, în slujba 
sacrului, ca provocare vie 
a ateismului oficial. Ceea 
ce nu au distrus cei care 
încercau să şteargă religia 
din sufletul oamenilor, au 
făcut-o urmaşii lor. Păcat. 

Am avut şansa să-l 
cunosc pe artist în anii în 
care am lucrat la revista 
Astra din Braşov. Mai precis, 
am reuşit să-l interesez în 
concepţia grafică a revistei. 
Deşi nu studiase grafica, 
a conceput câteva numere 
care au avut un ecou greu de BE 
descris după atâţia ani. Am 
fost aproape arestaţi pentru 
provocările din revistă (pe sânul Ritei 
Pavone, textul Proletari din toate 
ţările, uniţi-vă! a fost considerat 
ca o provocare). 

Mai important decât astfel de 
episoade este faptul că am reuşit 
să cunosc arta lui. Lucrările sale nu 
se puteau expune în România acelor 
ani, nu numai pentru că aveau un 
conţinut care nu corespundea liniei 
oficiale, dar mai ales pentru că sub 
raport estetic s-au înscris într-o 
tradiţie de nonconformism potrivnic artei acceptate în acea perioadă. 
EI s-a autoexclus din cercul celor care au ales succesul în dauna 
integrităţii. 

După plecarea mea din România (1978), am rămas în legătură. 
Nu e cazul să intru în detalii. Din scrisorile sale, îmi rămân în memo- 
rie cuvintele unui om de caracter: „E de neiertat să-ţi consumi 
energia mestecând mereu, până la epuizare, neputinţele semenilor...” 


în lucrările sale câteva personalităţi din Germania şi apoi din (55 
Statele Unite. A urmat o expoziţie la Von der Heydt Museum 
în Wuppertal (1986), o adresă importantă în peisajul muzeal european 


Număr ilustrat cu lucrări de loan Inocenţiu Dreptu 


(ucr de valoarea artei lui Dreptu, am reuşit să interesez 


Horia BĂDESCU - scriitor, Cluj-Napoca 
Paul DIACONESCU - scriitor, Suedia 
Rodica LĂZĂRESCU - scriitor, Bucureşti 
Theodor CODREANU - scriitor, Huşi 
Nicolae GEORGESCU - scriitor, Bucureşti 
Florin Radu PINTEA - scriitor, Bucureşti 
Mircea POPA - scriitor, Cluj-Napoca 

Marin IANCU -— scriitor, Bucureşti 

Dan D. FARCAŞ -— scriitor, Bucureşti 
Alexandru DĂRĂBAN - publicist, Sângeorz-Băi 
Eufrosina OTLĂCAN -— prof. univ., Bucureşti 
Elis RÂPEANU - scriitor, Bucureşti 


(muzeul găzduieşte, de exemplu, o 
excelentă colecţie Paul Klee). Catedra 
universitară m-a adus în Columbus, 
Ohio, şi aşa a ajuns Dreptu, pe care 
vrând-nevrând am ajuns să-l reprezint, 
să expună la Galeria Nicolae (1987). 
După 1989 am organizat expoziţii la 
New York (Stuart Levi Gallery) şi în 
celebra Virginia Lynch Gallery din 
Tiverton, Rhode Island (1991). In aceas- [3% 
tă galerie au expus cei mai importanţi 
pictori şi sculptori americani din perioa- 
da 1989-2010. Virginia Lynch l-a invitat pe Dreptu la vernisaj. Valaaica artis- 
tică şi dimensiunea critică (de valoare documentară 
şi morală) a artei sale nu se pot despărţi. Calitatea 
narativă a multora dintre picturile sale stă în conflict 
cu contextul uşor suprarealist al imaginilor. loan 
Dreptu a ştiut să exprime într-un limbaj sofisticat 
demnitate, disperare, rezistenţă. Este un limbaj 

| pictural de eleganţă, dar şi de provocare. Talentul 

“| pictorului şi sinceritatea (uneori disperată) a criticului 


Istoria artei oferă multe exemple, de la 
admirabil la dureros de dezamăgitor. Uneori, 
artiştii pot fi enervanţi. Mărturia mea cu privire la loan 
Inocenţiu Dreptu se referă la un caz în care este 
aproape imposibil să se facă distincţia între cele 
două. Cum altfel să explici că Dreptu, care a respins 
mediocritatea -— a tot ce se afla sub dictatură — nu 
“a fost mai fericit, trăind la fel în ceea ce trebuia să 
fie cea mai liberă societate vreodată? Într-adevăr, 
am lăsat în urmă la Bucureşti un artist incapabil să 


C um se traduce caracterul unui om în artă? 


= a vorbit, ce a făcut. Totcea atins a fost să exprime 
idealul de „bine făcut”. Icoane 
pe sticlă, în ramă făcută de 
mână, din lemn care se potri- 
vea motivului. Intreaga sa 
estetică este expresia compro- 
misului respins, nu a unui 
impuls ideologic. Ne-am reco- 
nectat când a ajuns în America 
- acelaşi personaj, incoruptibil 
cum îşi dorea artistul să fie. 
(Continuare la pag. 31) 


Gabriela CĂLUŢIU SONNENBERG - scriitor, Spania 
Alexandra COSTACHE-BABCINSCHI — profesor, 
Bucureşti 


Lucian COSTACHE - scriitor, Piteşti 

Florentin POPESCU -— scriitor, Bucureşti 

Ana DOBRE - scriitor, Bucureşti 

Florian COPCEA - scriitor, Drobeta-Turnu Severin 
Marcel LUCACIU - scriitor, Zalău 

Paula ROMANESCU - scriitor, Bucureşti 

Nicolae MELINESCU - publicist, Bucureşti 

Sorin BULIGA -— istoric de artă, Târgu Jiu 

Mihai NADIN - prof. univ., SUA 


